
1. ΑΝΑΘΕΤΟΥΣΑ ΑΡΧΗ ΚΑΙ ΑΝΤΙΚΕΙΜΕΝΟ ΣΥΜΒΑΣΗΣ

1.1
Στοιχεία Αναθέτουσας Αρχής 
	Επωνυμία
	Επιτελική Δομή ΕΣΠΑ Υπουργείου Παιδείας, Θρησκευμάτων και Αθλητισμού

	Αριθμός Φορολογικού Μητρώου (Α.Φ.Μ.)
	090051291

	Κωδικός ηλεκτρονικής τιμολόγησης
	1020.0000000000.0002

	Ταχυδρομική διεύθυνση
	Ανδρέα Παπανδρέου 37


	Πόλη
	Μαρούσι


	Ταχυδρομικός Κωδικός
	151 80

	Χώρα
	Ελλάδα

	Κωδικός ΝUTS
	EL 301 

	Τηλέφωνο
	210 344 3815/ 210 344 2799

	Ηλεκτρονικό Ταχυδρομείο (e-mail)
	epiteliki@minedu.gov.gr 

	Αρμόδιος για πληροφορίες
	Μονάδα Γ’ ΕΔ ΕΣΠΑ, Α.Μωυσίδου/Π. Κλεάνθους

	Γενική Διεύθυνση στο διαδίκτυο  (URL)
	https://www.epiteliki.minedu.gov.gr    


Είδος Αναθέτουσας Αρχής 
Η Αναθέτουσα Αρχή είναι η Επιτελική Δομή ΕΣΠΑ του Υπουργείου Παιδείας, Θρησκευμάτων και Αθλητισμού και ανήκει στην Γενική Κυβέρνηση (Υποτομέας Κεντρικής Κυβέρνησης).
Κύρια δραστηριότητα Α.Α.
Η κύρια δραστηριότητα της Αναθέτουσας Αρχής είναι η Εκπαίδευση. Πιο συγκεκριμένα, η Επιτελική Δομή ΕΣΠΑ υποστηρίζει το Υπουργείο Παιδείας, Θρησκευμάτων και Αθλητισμού (Υ.ΠΑΙ.Θ.Α.) και τους φορείς που εποπτεύονται από αυτό στην αποτύπωση, ιεράρχηση και εξειδίκευση των αναγκών στο σύνολο των τομέων πολιτικής της Πρωτοβάθμιας και Δευτεροβάθμιας Εκπαίδευσης, της Ανωτάτης Εκπαίδευσης, της Επαγγελματικής Εκπαίδευσης και Κατάρτισης, της Διά Βίου Μάθησης, καθώς και ενισχύει την διοικητική ικανότητας του Υ.ΠΑΙ.Θ.Α. και των εποπτευομένων φορέων σε σχέση με τα Επιχειρησιακά Προγράμματα ΕΣΠΑ.  
Εφαρμοστέο Εθνικό Δίκαιο

Εφαρμοστέο Εθνικό Δίκαιο είναι το Ελληνικό και ειδικότερα ο Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)», όπως ισχύει.
Στοιχεία Επικοινωνίας 
α)
Τα έγγραφα της σύμβασης είναι διαθέσιμα για ελεύθερη, πλήρη, άμεση & δωρεάν ηλεκτρονική πρόσβαση  μέσω της Διαδικτυακής Πύλης Ηλεκτρονικών Δημοσίων Συμβάσεων «Προμηθεύς»  (www.promitheus.gov.gr ή www.eprocurement.gov.gr) του ΟΠΣ ΕΣΗΔΗΣ, και ειδικότερα είναι απευθείας προσβάσιμα μέσω του URL https://nepps-search.eprocurement.gov.gr/actSearch/resources/search/tender_id  [εφόσον ο αριθμός tender_id, ήτοι ο αύξων αριθμός συστήματος της ηλεκτρονικής διαγωνιστικής διαδικασίας στο ΕΣΗΔΗΣ, είναι γνωστός]
β)
Κάθε είδους επικοινωνία και ανταλλαγή πληροφοριών πραγματοποιείται μέσω του ΕΣΗΔΗΣ Προμήθειες και Υπηρεσίες (εφεξής ΕΣΗΔΗΣ), το οποίο είναι προσβάσιμο μέσω της Διαδικτυακής Πύλης Ηλεκτρονικών Δημοσίων Συμβάσεων «Προμηθεύς» (www.promitheus.gov.gr ή www.eprocurement.gov.gr) του ΟΠΣ ΕΣΗΔΗΣ, και ειδικότερα είναι απευθείας προσβάσιμο μέσω του URL https://nepps.eprocurement.gov.gr
γ)
Περαιτέρω πληροφορίες είναι διαθέσιμες από: την προαναφερθείσα Γενική Διεύθυνση στο διαδίκτυο (URL): www.promitheus.gov.gr του Ε.Σ.Η.ΔΗ.Σ. ή από τη διεύθυνση της Αναθέτουσας  Αρχής. https://www.epiteliki.minedu.gov.gr
1.2
Στοιχεία Διαδικασίας-Χρηματοδότηση

Είδος διαδικασίας 
Ο διαγωνισμός θα διεξαχθεί με την ανοικτή διαδικασία του άρθρου 27 του ν. 4412/16. 

Χρηματοδότηση της σύμβασης
Η παρούσα σύμβαση χρηματοδοτείται από Πιστώσεις του Προγράμματος Δημοσίων Επενδύσεων (Κωδικός Πράξης ΣΑ 2026ΑΤ04600050, ΑΤ 046). 
Η σύμβαση περιλαμβάνεται στο Υποπρόγραμμα Α’ Τομέων Παιδείας και Θρησκευμάτων (Π-162) του Εθνικού Προγράμματος Ανάπτυξης «ΤΠΑ Υπουργείου Παιδείας, Θρησκευμάτων και Αθλητισμού 2026-2030» και στον Άξονα Προτεραιότητας 1.10 «Ενίσχυση και αναβάθμιση της Εκπαίδευσης»  με τίτλο πράξης «FinStart: Χρηματοοικονομικές Δεξιότητες για τη Ζωή», με βάση την υπ’ αρ. πρωτ. 119878/Β9/Φ33/643/ 14.9.26 (ΑΔΑ: Ρ48Α46ΝΚΠΔ-4ΩΔ) Απόφαση Ένταξης της Πράξης «FinStart: Χρηματοοικονομικές Δεξιότητες για τη Ζωή» η οποία έχει ενταχθεί στο Εθνικό Πρόγραμμα Ανάπτυξης «ΤΠΑ ΥΠΑΙΘΑ - ΤΟΜΕΩΝ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 2026-2030» με Κωδικό ΟΠΣ5230131».
1.3
Συνοπτική Περιγραφή φυσικού και οικονομικού αντικειμένου της σύμβασης 

Στο πλαίσιο της παρούσας θα χρηματοδοτηθεί η υλοποίηση Δράσης για την συστηματική ενίσχυση του χρηματοοικονομικού εγγραμματισμού των μαθητών της Πρωτοβάθμιας και της Δευτεροβάθμιας Εκπαίδευσης, καθώς και η ενεργός εμπλοκή των εκπαιδευτικών, των Συμβούλων Εκπαίδευσης και των γονέων στην ανάπτυξη υπεύθυνων χρηματοοικονοµικών γνώσεων, δεξιοτήτων και στάσεων. Ειδικότερα, το πρόγραμμα αποσκοπεί στο να καταστήσει τους μαθητές ικανούς να κατανοούν βασικές οικονομικές και χρηματοοικονομικές έννοιες, να διαχειρίζονται υπεύθυνα τους διαθέσιμους πόρους τους, να προγραμματίζουν ανάγκες και δαπάνες, να αξιολογούν εναλλακτικές επιλογές και να λαμβάνουν τεκμηριωμένες σχετικές αποφάσεις στην καθημερινή τους ζωή. Παράλληλα, επιδιώκει να ενισχύσει την ικανότητά τους να αναγνωρίζουν κινδύνους που σχετίζονται με τις ψηφιακές συναλλαγές, την παραπλανητική διαφήμιση, την υπερχρέωση, τις οικονομικές απάτες και άλλες επισφαλείς πρακτικές.
Το πρόγραμμα επιδιώκει, επίσης, να ενδυναμώσει τους εκπαιδευτικούς με κατάλληλο εκπαιδευτικό υλικό, γνώσεις και μεθοδολογικά εργαλεία για την αποτελεσματική διδασκαλία του χρηματοοικονομικού εγγραμματισμού. Οι Σύμβουλοι Εκπαίδευσης θα υποστηρίξουν την επιμόρφωση/ ενημέρωση, την παιδαγωγική καθοδήγηση και τη διάχυση καλών πρακτικών, ενώ οι γονείς θα ενθαρρυνθούν να συμβάλουν στην καλλιέργεια υγιών οικονομικών συνηθειών στο οικογενειακό περιβάλλον.  Μέσα από τη συνεργασία της σχολικής κοινότητας και της οικογένειας, το πρόγραμμα επιδιώκει τη διαμόρφωση υπεύθυνων, κριτικά σκεπτόμενων και χρηματοοικονομικά ενημερωμένων πολιτών, οι οποίοι θα είναι σε θέση να ανταποκρίνονται στις απαιτήσεις της καθημερινής ζωής και στις προκλήσεις ενός διαρκώς μεταβαλλόμενου οικονομικού και ψηφιακού περιβάλλοντος. Το πρόγραμμα αναπτύσσεται σε δύο αλληλένδετους άξονες: αφενός στην παραγωγή τεκμηριωμένης γνώσης μέσω στοχευμένης μελέτης και αφετέρου, με βάση τα αποτελέσματα της σχετικής μελέτης, στον σχεδιασμό και την υλοποίηση εκπαιδευτικών δράσεων για μαθητές, εκπαιδευτικούς, Συμβούλους Εκπαίδευσης και γονείς.
Η εφαρμογή του προγράμματος θα έχει πιλοτικό και ανατροφοδοτικό χαρακτήρα. Τα εκπαιδευτικά εργαλεία και οι δράσεις θα αξιοποιούνται σε σχολικές μονάδες διαφορετικών βαθμίδων και τύπων, θα αξιολογούνται ως προς την αποτελεσματικότητα, τη χρηστικότητα και την παιδαγωγική καταλληλότητά τους και θα αναθεωρούνται με βάση τα δεδομένα που θα προκύπτουν. Με τον τρόπο αυτό, η μελέτη και οι εκπαιδευτικές παρεμβάσεις δεν θα λειτουργούν ως ανεξάρτητες δραστηριότητες, αλλά ως μέρη ενός ενιαίου κύκλου διερεύνησης, σχεδιασμού, εφαρμογής, αξιολόγησης και βελτίωσης.
Το πρόγραμμα περιλαμβάνει μελέτες, δράσεις και εργαλεία. Κατά την ολοκλήρωση του προγράμματος θα πραγματοποιηθεί η αξιολόγηση της αποτελεσματικότητας των πιλοτικών παρεμβάσεων και η διαμόρφωση των προτάσεων της σταδιακής επέκτασης του προγράμματος.

Στο πρόγραμμα συμπεριλαμβάνονται οριζόντιες δράσεις που αφορούν την ενημέρωση, τη διάχυση και τη δημοσιότητα του έργου.
Η διάρκεια της σύμβασης ορίζεται σε τριάντα έξι (36) μήνες από την υπογραφή της. H διάρκεια της σύμβασης δύναται να παραταθεί σε περίπτωση τροποποίησης της απόφασης ένταξης των έργων στο ΤΠΑ.
Η υποδιαίρεση του αντικειμένου της σύμβασης σε τμήματα (σύμφωνα με τις διατάξεις του άρ. 59 του ν. 4412/2016) δεν είναι δυνατή, καθώς τα παραδοτέα της σύμβασης κρίνονται αλληλένδετα και αλληλοεξαρτώμενα.

Οι υπηρεσίες της σύμβασης είναι οργανικά συνδεδεμένες μεταξύ τους και αποτελούν ένα και μοναδικό έργο. Η αποτελεσματικότητα, η τήρηση των χρονοδιαγραμμάτων, η αντιμετώπιση των κινδύνων στην υλοποίηση, η άμεση προσαρμογή στις ανάγκες που παρουσιάζονται στη διάρκεια υλοποίησης είναι ενέργειες αλληλένδετες, τόσο από λειτουργική όσο και τεχνική άποψη. Σε περίπτωση προκήρυξης της σύμβασης σε  τμήματα, δεν θα είναι εφικτός ο επαρκής χρονικός και διοικητικός συντονισμός μεταξύ των ενεργειών. Η αλληλουχία των επί μέρους εργασιών είναι αυτή που επιβάλλει και την προτεινόμενη μέθοδο διεξαγωγής του διαγωνισμού έτσι ώστε να εξυπηρετηθεί με τον καλύτερο, ποιοτικά, διαχειριστικά και αποτελεσματικά τρόπο ο σκοπός της προς υλοποίηση δράσης.

Ο Συνολικός Προϋπολογισμός του Έργου – Εκτιμώμενη Αξία της σύμβασης ανέρχεται, στο ποσό των 3.225.806,45 € άνευ ΦΠΑ, ήτοι 4.000.000,00 € συμπεριλαμβανομένου ΦΠΑ 24%. 

Οι παρεχόμενες υπηρεσίες κατατάσσονται στους ακόλουθους κωδικούς του Κοινού Λεξιλογίου δημοσίων συμβάσεων (CPV):
	Κωδικός CPV
	Περιγραφή

	71241000-9
	Μελέτες σκοπιμότητας, υπηρεσίες παροχής συμβουλών, υπηρεσίες αναλύσεων

	72212190-7
	Υπηρεσίες ανάπτυξης εκπαιδευτικού λογισμικού

	72262000-9
	Υπηρεσίες ανάπτυξης λογισμικού

	72000000-5
	Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη

	80000000-4
	Υπηρεσίες εκπαίδευσης και επιμόρφωσης

	80533100-0
	Υπηρεσίες εκπαίδευσης στον τομέα πληροφορικής

	79340000-9
	Υπηρεσίες διαφήμισης και μάρκετινγκ

	79950000-8
	Υπηρεσίες διοργάνωσης εκθέσεων και συνεδρίων

	79951000-5
	Υπηρεσίες οργάνωσης σεμιναρίων


Αναλυτική περιγραφή του φυσικού και οικονομικού αντικειμένου της σύμβασης δίδεται στο Παράρτημα Ι της παρούσας Διακήρυξης.
Κριτήριο ανάθεσης της Σύμβασης είναι η πλέον συμφέρουσα από οικονομική άποψη προσφορά, βάσει βέλτιστης σχέσης ποιότητας-τιμής.
Προσφορές υποβάλλονται για το σύνολο των προς παροχή υπηρεσιών.

1.4
Θεσμικό πλαίσιο 

Η ανάθεση και εκτέλεση της σύμβασης διέπονται από την κείμενη νομοθεσία και τις κατ΄ εξουσιοδότηση αυτής εκδοθείσες κανονιστικές πράξεις, όπως ισχύουν και ιδίως:

1. του ν. 4412/2016 (Α’ 147) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)»

2. του ν. 4700/2020 (Α’ 127) «Ενιαίο κείμενο Δικονομίας για το Ελεγκτικό Συνέδριο, ολοκληρωμένο νομοθετικό πλαίσιο για τον προσυμβατικό έλεγχο, τροποποιήσεις στον Κώδικα Νόμων για το Ελεγκτικό Συνέδριο, διατάξεις για την αποτελεσματική απονομή της δικαιοσύνης και άλλες διατάξεις» και ιδίως των άρθρων 324-337, σε συνδυασμό με την υπ’  αριθμ. ΦΓ8/38154/15-09-2023 (Β΄ 5537/20.09.2023) απόφαση της Ολομέλειας του Ελεγκτικού Συνεδρίου «Διενέργεια προσυμβατικού ελέγχου από το Ελεγκτικό Συνέδριο με τη χρήση των δυνατοτήτων που παρέχει το Εθνικό Σύστημα Ηλεκτρονικών Δημοσίων Συμβάσεων (ΕΣΗΔΗΣ).»
3. του ν. 4622/19 (Α’ 133) «Επιτελικό Κράτος: οργάνωση, λειτουργία & διαφάνεια της Κυβέρνησης, των κυβερνητικών οργάνων & της κεντρικής δημόσιας διοίκησης» και ιδίως του άρθρου 37 

4. του ν. 4601/2019 (Α’ 44) «Εταιρικοί µετασχηµατισµοί και εναρµόνιση του νοµοθετικού πλαισίου µε τις διατάξεις της Οδηγίας 2014/55/ΕΕ του Ευρωπαϊκού Κοινοβουλίου και του Συµβουλίου της 16ης Απριλίου 2014 για την έκδοση ηλεκτρονικών τιµολογίων στο πλαίσιο δηµόσιων συµβάσεων και λοιπές διατάξεις»

5. του άρθρου 11 του ν. 4013/2011 (Α’ 204) «Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων…», 
6. του ν. 3548/2007 (Α’ 68) «Καταχώριση δημοσιεύσεων των φορέων του Δημοσίου στο νομαρχιακό και τοπικό Τύπο και άλλες διατάξεις», 

7. του ν. 3310/2005 (Α’ 30) «Μέτρα για τη διασφάλιση της διαφάνειας και την αποτροπή καταστρατηγήσεων κατά τη διαδικασία σύναψης δημοσίων συμβάσεων», του π.δ/τος 82/1996 (Α’ 66) «Ονομαστικοποίηση  μετοχών Ελληνικών Ανωνύμων Εταιρειών που μετέχουν στις διαδικασίες ανάληψης έργων ή προμηθειών του Δημοσίου ή των νομικών προσώπων του ευρύτερου δημόσιου τομέα», της κοινής απόφασης των Υπουργών Ανάπτυξης και Επικρατείας με αρ. 20977/2007 (Β’ 1673) σχετικά με τα «Δικαιολογητικά για την τήρηση των μητρώων του ν.3310/2005, όπως τροποποιήθηκε με το ν.3414/2005», καθώς και των υπουργικών αποφάσεων, οι οποίες εκδίδονται, κατ’ εξουσιοδότηση  του άρθρου 65 του ν. 4172/2013 (Α’167) για τον καθορισμό: α) των μη «συνεργάσιμων φορολογικά» κρατών και β) των κρατών με «προνομιακό φορολογικό καθεστώς». 

8. του ν. 4912/2022 (Α΄ 59) «Ενιαία Αρχή Δημοσίων Συμβάσεων και άλλες διατάξεις…..» και του π.δ. 39/2017 (Α’ 64) «Κανονισμός εξέτασης προδικαστικών προσφυγών ενώπιων της Α.Ε.Π.Π.»,
9. του Εκτελεστικού Κανονισμού (ΕΕ) 2016/7 της Επιτροπής της 5ης Ιανουαρίου 2016, για την καθιέρωση του τυποποιημένου εντύπου για το Ευρωπαϊκό Ενιαίο Έγγραφο Προμήθειας (Κείμενο που παρουσιάζει ενδιαφέρον για τον ΕΟΧ) ΟJ L 3/16,
10. του Εκτελεστικού Κανονισμού (ΕΕ) 2015/1986 της Επιτροπής (L296/1) ΕΕ) 2019/1780 της Επιτροπής της 23ης Σεπτεμβρίου 2019 για την κατάρτιση τυποποιημένων εντύπων για τη δημοσίευση προκηρύξεων και γνωστοποιήσεων στον τομέα των δημόσιων συμβάσεων και για την κατάργηση του εκτελεστικού κανονισμού (ΕΕ) 2015/1986 (ηλεκτρονικά έντυπα) (Κείμενο που παρουσιάζει ενδιαφέρον για τον ΕΟΧ),

11. της υπ’ αριθ. ΚΥΑ 29507 ΕΞ 2025 (Β' 5274/03.10.2025): «Αιτήσεις έκδοσης και αποστολής ηλεκτρονικών τιμολογίων προς Αναθέτουσες Αρχές του Δημοσίου, λειτουργία της ειδικής ηλεκτρονικής εφαρμογής TimologioB2G, διασύνδεσή της με την Ενιαία Ψηφιακή Πύλη της Δημόσιας Διοίκησης (gov. gr-ΕΨΠ) και λεπτομέρειες για την ψηφιοποίηση της διαδικασίας».

12. της υπ’ αριθμ. 52445 ΕΞ 2023/4-4-2023 Κοινής Απόφασης των Υπουργών Οικονομικών, Ανάπτυξης και Επενδύσεων Υποδομών και Μεταφορών και Επικρατείας, με θέμα «Υποχρέωση υποβολής ηλεκτρονικών τιμολογίων από τους οικονομικούς φορείς» ( Β’2385),
13. της υπ΄ αριθμ. οικ. 98979 ΕΞ2021 (B’ 3766) Κοινής Απόφασης των Υπουργών Οικονομικών, Ανάπτυξης και Επενδύσεων, Επικρατείας, Υποδομών και Μεταφορών, Εθνικής Άμυνας και Εσωτερικών «Ηλεκτρονική Τιμολόγηση στο πλαίσιο των Δημόσιων Συμβάσεων δυνάμει του ν. 4601/2019» (Α΄44),

14. της υπ’ αριθμ. 102080/24-10-2022 (Β΄5623) απόφασης του Υπουργού Ανάπτυξης και Επενδύσεων  «Ρύθμιση θεμάτων σχετικά με την εξέταση επανορθωτικών μέτρων από την Επιτροπή της παρ.  9 του άρθρου 73 του ν. 4412/2016», 

15. της υπ' αριθμ. 76928/13.07.2021 Απόφασης των Υπουργών Ανάπτυξης και Επενδύσεων και Επικρατείας με θέμα: “Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ)” (Β’ 3075)
16. της υπ΄ αριθμ. 78072(Β΄5645/22.10.2025) Κοινής Απόφασης των Υπουργών Ανάπτυξης και Ψηφιακής Διακυβέρνησης, με θέμα «Ρυθμίσεις τεχνικών ζητημάτων που αφορούν την ανάθεση των Δημοσίων Συμβάσεων Προμηθειών και Υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) - Τροποποίηση της υπ’ αρ. 64233/08.06.2021 (Β’ 2453) κοινής απόφασης των Υπουργών Ανάπτυξης και Επενδύσεων και Επικρατείας»,

17. της αριθμ. 63446/2021 Κ.Υ.Α. (B’ 2338/02.06.2020) «Καθορισμός Εθνικού Μορφότυπου ηλεκτρονικού τιμολογίου στο πλαίσιο των Δημοσίων Συμβάσεων»
18. του ν. 5144/2024 (Α’162) «Κύρωση Κώδικα Φόρου Προστιθέμενης Αξίας»

19. του ν. 5005/2022 (Α’ 236) «Ενίσχυση δημοσιότητας και διαφάνειας στον έντυπο και ηλεκτρονικό Τύπο - Σύσταση ηλεκτρονικών μητρώων εντύπου και ηλεκτρονικού Τύπου - Διατάξεις αρμοδιότητας της Γενικής Γραμματείας Επικοινωνίας και Ενημέρωσης και λοιπές επείγουσες ρυθμίσεις»,

20. του ν. 4919/2022 (Α’ 71) «Σύσταση εταιρειών μέσω των Υπηρεσιών Μιας Στάσης (Υ.Μ.Σ.) και τήρηση του Γενικού Εμπορικού Μητρώου (Γ.Ε.ΜΗ.) - Ενσωμάτωση της Οδηγίας (ΕΕ) 2019/1151 του Ευρωπαϊκού Κοινοβουλίου και του Συμβουλίου της 20ής Ιουνίου 2019 για την τροποποίηση της Oδηγίας (ΕΕ) 2017/1132, όσον αφορά τη χρήση ψηφιακών εργαλείων και διαδικασιών στον τομέα του εταιρικού δικαίου (L 186) και λοιπές επείγουσες διατάξεις»,

21. του  ν. 4727/2020 (Α’ 184) «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) – Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972 και άλλες διατάξεις», 

22. του ν. 4624/2019 (Α’ 137) «Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις»,

23. του ν. 4270/2014 (Α’ 143) «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις»,
24. της παρ. Ζ του Ν. 4152/2013 (Α’ 107) «Προσαρμογή της ελληνικής νομοθεσίας στην Οδηγία 2011/7 της 16.2.2011 για την καταπολέμηση των καθυστερήσεων πληρωμών στις εμπορικές συναλλαγές»,
25. του ν. 2690/1999 (Α’ 45) «Κύρωση του Κώδικα Διοικητικής Διαδικασίας και άλλες διατάξεις»  και ιδίως των άρθρων 1,2, 7, 11 και 13 έως 15,
26. του π.δ. 261/1997 (Α’186) «Για τη διαφάνεια στη διαφημιστική προβολή του Δημοσίου και του ευρύτερου δημοσίου από τα έντυπα και τα ηλεκτρονικά μέσα ενημέρωσης», όπως τροποποιήθηκε και ισχύει,
27. του αρθ. 12 παρ. 3 α του ν. 3688/2008 (ΦΕΚ 163/Α/2008), «Πολιτιστικό Κέντρο Ελληνικής Αστυνομίας και άλλες διατάξεις» ως έχει,
28. του ν. 2121/1993 (Α’ 25) «Πνευματική Ιδιοκτησία, Συγγενικά Δικαιώματα και Πολιτιστικά Θέματα»,
29.  του π.δ. 80/2016 (Α’ 145) «Ανάληψη υποχρεώσεων από τους Διατάκτες»

30. του Κανονισμού (ΕΕ) 2022/576 του Συμβουλίου της 8ης Απριλίου 2022 για την τροποποίηση του κανονισμού (ΕΕ) αριθ. 833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία, 

31. του Κανονισμού (ΕΕ) 2016/679 του ΕΚ και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (Κείμενο που παρουσιάζει ενδιαφέρον για τον ΕΟΧ) OJ L 119,
32. του π.δ. 77/2023 (ΦΕΚ 130/Α/27.06.2023) «Σύσταση Υπουργείου και μετονομασία Υπουργείων – Σύσταση, κατάργηση και μετονομασία Γενικών και Ειδικών Γραμματειών – Μεταφορά αρμοδιοτήτων, υπηρεσιακών μονάδων, θέσεων»,
33. Του Π.Δ. 27/2025 (ΦΕΚ 44/Α/15-03-2025) «Διορισμός Υπουργών, Αναπληρωτή Υπουργού, Υφυπουργών και Αντιπροέδρου της Κυβέρνησης»,
34. της με αριθμ. 120702/13.12.2022 (ΦΕΚ 6330/Β΄/13-12-2022) Κ.Υ.Α. για την Αναδιάρθρωση της Επιτελικής Δομής ΕΣΠΑ Υπουργείου Παιδείας, Θρησκευμάτων & Αθλητισμού,
35. Την Πράξη του Υπουργικού Συμβουλίου με αρ. 32 της 27ης Νοεμβρίου 2025 με τίτλο «Έγκριση του Εθνικού Προγράμματος Ανάπτυξης (ΕΠΑ) για την Προγραμματική Περίοδο 2026-2030» (Α' 220),

36. Την αριθμ. 62564/04-06-2021 απόφαση του Υφυπουργού Ανάπτυξης και Επενδύσεων «Σύστημα Διαχείρισης και ελέγχου- Κανόνες Επιλεξιμότητας δαπανών για τα προγράμματα του ΕΠΑ 2021-2025» (Β' 2442),

37. Την αριθμ. 126518/22-11-2021 απόφαση του Υφυπουργού Ανάπτυξης και Επενδύσεων «Πληροφοριακό Σύστημα Εθνικού Προγράμματος Ανάπτυξης» (Β' 5524),

38. Την αριθμ. 135821/Γ1/02-11-2022 απόφαση της Υπουργού Παιδείας και Θρησκευμάτων «Διορισμός Υπηρεσιακού Γραμματέα στο Υπουργείο Παιδείας και Θρησκευμάτων» (Υ.Ο.Δ.Δ.' 1042) ΩΣΘ646ΜΤΛΗ-ΒΟΡ,

39. Το άρθρο 2 της αριθμ. 156347/Υ1/16-12-2022 απόφαση της Υπουργού Παιδείας και Θρησκευμάτων «Ορισμός κατηγοριών δαπανών με διατάκτη τον Υπουργό ή άλλο όργανο και ορισμός υποφαινόμενου οργάνου στο Υπουργείο Παιδείας και Θρησκευμάτων« (Β' 6461),

40. Την αριθμ. 85086/Γ1/23/2-8-2023 Απόφαση του Υπουργού Παιδείας, Θρησκευμάτων & Αθλητισμού «Άσκηση καθηκόντων Υπηρεσιακού Γραμματέα Υπουργείου Παιδείας, Θρησκευμάτων και Αθλητισμού σε περίπτωση απουσίας ή κωλύματος. (Β 4848)»,

41. Την αριθμ. 212522 ΕΞ 2025/16-09-2025 απόφαση του Αναπληρωτή Υπουργού Εθνικής οικονομίας και Οικονομικών «Κατάρτιση και Υποβολή Τομεακών και Περιφερειακών Προγραμμάτων Ανάπτυξης (ΤΠΑ/ΠΠΑ) του Εθνικού Προγράμματος Ανάπτυξης (ΕΠΑ) προγραμματικής περιόδου 2026-2030» (Β' 6516),

42. Την αριθμ. 10267 ΕΞ 2026/21-01-2026 απόφαση του Αναπληρωτή Υπουργού Εθνικής Οικονομίας και Οικονομικών «Έγκριση του Τομεακού Προγράμματος Ανάπτυξης (ΤΠΑ) του Υπουργείου Παιδείας, Θρησκευμάτων και Αθλητισμού στο Εθνικό Πρόγραμμα Ανάπτυξης (ΕΠΑ) της προγραμματικής περιόδου 2026-2030» (Β' 227),

43. Την αριθμ. 62319/21-04-2026 απόφαση του Αναπληρωτή Υπουργού Εθνικής Οικονομίας και Οικονομικών «Καθορισμός ανώτατων κατ' έτος ορίων επιτρεπόμενων εντάξεων έργων στο Εθνικό Πρόγραμμα Ανάπτυξης (Ε.Π.Α.) για την περίοδο 2026- 2030» (B' 2320),
44. Τη με αρ. 108137 ΕΞ 2026/03-07-2026 απόφαση του Αναπληρωτή Υπουργού Εθνικής Οικονομίας και Οικονομικών «1η Αναθεώρηση Εθνικού Προγράμματος Ανάπτυξης (ΕΠΑ) 2026-2030» (Β' 4096).

45. .Τη με αρ. 124850 ΕΞ 2026/30-07-2026 απόφαση του Αναπληρωτή Υπουργού Εθνικής Οικονομίας και Οικονομικών «Πρώτη (1η) τροποποίηση του Τομεακού Προγράμματος Ανάπτυξης (ΤΠΑ) Παιδείας, Θρησκευμάτων και Αθλητισμού του Εθνικού Προγράμματος Ανάπτυξης (ΕΠΑ) της προγραμματικής περιόδου 2026-2030» (Β’ 4970).
46. Την αριθμ. 2016/C262/01 Ανακοίνωση της Ευρωπαϊκής Επιτροπής σχετικά με την έννοια της κρατικής ενίσχυσης όπως αναφέρεται στο άρθρο 107 παράγραφος 1 της Συνθήκης για τη λειτουργία της Ευρωπαϊκής Ένωσης,
47. Το με αρ. 22726/ΕΥΚΕ 5053/22-02-2017 έγγραφο της Ειδικής Υπηρεσίας Κρατικών Ενισχύσεων,
48. Τη με αρ.101907/Β9/Φ32/542/28-07-2026 (ΑΔΑ:Ρ6ΒΚ46ΝΚΠΔ-ΘΓ9) Α/Α ΟΠΣ:10244, Π162-1.10 21η 26, Πρόσκληση με τίτλο «FinStart: Χρηματοοικονομικές Δεξιότητες για τη Ζωή» για υποβολή πρότασης στο «ΤΠΑ Υπουργείου Παιδείας, Θρησκευμάτων και Αθλητισμού 2026-2030 (Υποπρόγραμμα Α’ Τομέων)

49. Το Τεχνικό Δελτίο Πράξης με κωδικό MIS 5230131 (ID 694465, έκδοση ΠΣ ΕΠΑ 1.0, υποβληθέν στις 03-09-2026 και ώρα 14:10) και τίτλο «FinStart: Χρηματοοικονομικές Δεξιότητες για τη Ζωή» με τα συνημμένα σε αυτό δικαιολογητικά της Επιτελικής Δομής ΕΣΠΑ του υπουργείου Παιδείας, Θρησκευμάτων και Αθλητισμού.
50. Την με αρ. πρωτ. 33727 EΞ 2026/ 17.9.2026 (ΑΔΑ:9ΡΑΜ46ΜΤΛΠ-Ο2Α) βεβαίωση της Γ.Γ. Πληροφοριακών Συστημάτων και Ψηφιακής Διακυβέρνησης με θέμα: «Βεβαίωση Εναρμόνισης του Έργου με τίτλο «FinStart: Χρηματοοικονομικές Δεξιότητες για τη Ζωή», της Επιτελικής Δομής ΕΣΠΑ Υπουργείου Παιδείας, Θρησκευμάτων και Αθλητισμού,
51. την με αρ. πρωτ.119878/Β9/Φ33/643/ 14.9.26 (ΑΔΑ: Ρ48Α46ΝΚΠΔ-4ΩΔ) Απόφασης για την Ένταξη της Πράξης «FinStart: Χρηματοοικονομικές Δεξιότητες για τη Ζωή» η οποία έχει ενταχθεί στο Εθνικό Πρόγραμμα Ανάπτυξης «ΤΠΑ ΥΠΑΙΘΑ - ΤΟΜΕΩΝ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 2026-2030» με Κωδικό ΟΠΣ5230131»,
52. Το με αριθμ. ΥΣ 267/25.9.2026  της Μονάδας Β1 της ΕΔ ΕΣΑΠ ΥΠΑΙΘΑ
53. της με αρ. πρωτ. 6513/25.9.2026 (ΑΔΑ: 94Χ246ΝΚΠΔ-Ε9Λ) Απόφασης της Υπουργού Παιδείας, Θρησκευμάτων και Αθλητισμού με την οποία προκηρύσσεται ο διαγωνισμός και εγκρίνεται το τεύχος διακήρυξης,
54. Την ανάγκη αποτελεσματικής υλοποίησης του ΤΠΑ 2026-2030 του Υ.ΠΑΙ.Θ.Α.

55. των σε εκτέλεση των ανωτέρω νόμων εκδοθεισών κανονιστικών πράξεων, των λοιπών διατάξεων που αναφέρονται ρητά ή απορρέουν από τα οριζόμενα στα συμβατικά τεύχη της παρούσας,  καθώς και του συνόλου των διατάξεων του ασφαλιστικού, εργατικού, κοινωνικού, περιβαλλοντικού και φορολογικού δικαίου που διέπει την ανάθεση και εκτέλεση της παρούσας σύμβασης, έστω και αν δεν αναφέρονται ρητά παραπάνω

56. Το γεγονός ότι η δαπάνη θα βαρύνει τον προϋπολογισμό της Πράξης «FinStart: Χρηματοοικονομικές Δεξιότητες για τη Ζωή» με Κωδικό ΟΠΣ 5230131 στο Εθνικό Πρόγραμμα Ανάπτυξης «ΤΠΑ ΥΠΑΙΘΑ - ΤΟΜΕΩΝ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 2026-2030», με κωδικό ΣΑ ΣΑΕ 2026ΑΤ04600050-Κωδ. ΣΑ ΑΤ046, το οποίο χρηματοδοτείται από εθνικούς πόρους μέσω του ΠΔΕ.

1.5
Προθεσμία παραλαβής προσφορών και διενέργεια διαγωνισμού 

Η καταληκτική ημερομηνία παραλαβής των προσφορών είναι η 02.11.2026, ημέρα Δευτέρα και ώρα 11:30 π.μ.
Η διαδικασία θα διενεργηθεί με χρήση του Εθνικού Συστήματος Ηλεκτρονικών Δημόσιων Συμβάσεων (ΕΣΗΔΗΣ) Προμήθειες και Υπηρεσίες του  ΟΠΣ ΕΣΗΔΗΣ, το οποίο είναι προσβάσιμο μέσω της Διαδικτυακής Πύλης Ηλεκτρονικών Δημοσίων Συμβάσεων «Προμηθεύς» (www.promitheus.gov.gr ή www.eprocurement.gov.gr) του ΟΠΣ ΕΣΗΔΗΣ, και ειδικότερα είναι απευθείας προσβάσιμο μέσω του URL https://nepps.eprocurement.gov.gr, την 02.11.2026, ημέρα Δευτέρα και ώρα  12:30 μ.μ.
1.6
Δημοσιότητα

Α.
Δημοσίευση στην Επίσημη Εφημερίδα της Ευρωπαϊκής Ένωσης 
Προκήρυξη της παρούσας σύμβασης, ήτοι το σχετικό ηλεκτρονικό έντυπο (eform) “Προκήρυξη Σύμβασης ή σύμβασης παραχώρησης – τυποποιημένο καθεστώς”, αποστέλλεται μέσω της διαδικτυακής πύλης https://enotices2.ted.europa.eu/home για δημοσίευση στην Υπηρεσία Εκδόσεων της Ευρωπαϊκής Ένωσης, στις 25.09.2026   
Β.
Δημοσίευση σε εθνικό επίπεδο 
Η προκήρυξη και το πλήρες κείμενο της παρούσας Διακήρυξης καταχωρίζονται στο Κεντρικό Ηλεκτρονικό Μητρώο Δημοσίων Συμβάσεων (ΚΗΜΔΗΣ), σύμφωνα με το άρθρο 66 του ν.4412/2016, ενώ το πλήρες κείμενο της Διακήρυξης αναρτάται και στο πρόγραμμα “Διαύγεια” diavgeia.gov.gr. 

Τα έγγραφα της σύμβασης της παρούσας Διακήρυξης αναρτώνται στη Διαδικτυακή Πύλη Ηλεκτρονικών Δημοσίων Συμβάσεων «Προμηθεύς»  (www.promitheus.gov.gr ή www.eprocurement.gov.gr) του ΟΠΣ ΕΣΗΔΗΣ, και ειδικότερα είναι απευθείας προσβάσιμα μέσω του URL https://nepps-search.eprocurement.gov.gr/actSearch/resources/search/tender_id, όπου έλαβε Συστημικό Αύξοντα Αριθμό: 539009.
Η Διακήρυξη αναρτάται στην ιστοσελίδα της αναθέτουσας αρχής, στη διεύθυνση (URL):https://www.epiteliki.minedu.gov.gr στις 28.09.2026 στη διαδρομή: Αρχική Σελίδα ► Διαγωνισμοί – Προσκλήσεις – Διαβουλεύσεις
1.7
Αρχές εφαρμοζόμενες στη διαδικασία σύναψης 

Οι οικονομικοί φορείς δεσμεύονται ότι:

α) τηρούν και θα εξακολουθήσουν να τηρούν κατά την εκτέλεση της σύμβασης, εφόσον επιλεγούν,  τις υποχρεώσεις τους που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016. Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση των δημοσίων συμβάσεων και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους.

β) δεν θα ενεργήσουν αθέμιτα, παράνομα ή καταχρηστικά καθ΄ όλη τη διάρκεια της διαδικασίας ανάθεσης, αλλά και κατά το στάδιο εκτέλεσης της σύμβασης, εφόσον επιλεγούν.

γ) λαμβάνουν τα κατάλληλα μέτρα για να διαφυλάξουν την εμπιστευτικότητα των πληροφοριών που έχουν χαρακτηρισθεί ως τέτοιες.
2.
ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ ΣΥΜΜΕΤΟΧΗΣ

2.1
Γενικές Πληροφορίες

2.1.1
Έγγραφα της σύμβασης

Τα έγγραφα της παρούσας διαδικασίας σύναψης  είναι τα ακόλουθα:

- η Προκήρυξη της Σύμβασης όπως αυτή δημοσιεύθηκε στην Επίσημη Εφημερίδα της Ευρωπαϊκής Ένωσης και ακολούθως αναρτήθηκε στο ΚΗΜΔΗΣ (ΑΔΑΜ: 26PROC019862629) 

- το  Ευρωπαϊκό Ενιαίο Έγγραφο Σύμβασης [ΕΕΕΣ], όπως διαμορφώνεται από την αναθέτουσα αρχή στο ΠΑΡΑΡΤΗΜΑ IΙΙ της παρούσας
- η παρούσα διακήρυξη και τα παραρτήματά της

- οι συμπληρωματικές πληροφορίες που τυχόν παρέχονται στο πλαίσιο της διαδικασίας, ιδίως σχετικά με τις προδιαγραφές και τα σχετικά δικαιολογητικά

- το σχέδιο της σύμβασης με τα Παραρτήματά της 

2.1.2
Επικοινωνία - Πρόσβαση στα έγγραφα της Σύμβασης

Όλες οι επικοινωνίες σε σχέση με τα βασικά στοιχεία της διαδικασίας σύναψης της σύμβασης, καθώς και όλες οι ανταλλαγές πληροφοριών, ιδίως η ηλεκτρονική υποβολή, εκτελούνται με τη χρήση της πλατφόρμας του ΕΣΗΔΗΣ, η οποία είναι προσβάσιμη μέσω της Διαδικτυακής Πύλης Ηλεκτρονικών Δημοσίων Συμβάσεων «Προμηθεύς»  (www.promitheus.gov.gr ή www.eprocurement.gov.gr) του ΟΠΣ ΕΣΗΔΗΣ, και ειδικότερα είναι απευθείας προσβάσιμη μέσω του URL https://nepps.eprocurement.gov.gr .
2.1.3
Παροχή Διευκρινίσεων

Τα σχετικά αιτήματα παροχής διευκρινίσεων υποβάλλονται ηλεκτρονικά,  το αργότερο 15 ημέρες πριν την καταληκτική ημερομηνία υποβολής προσφορών και απαντώνται αντίστοιχα, στον ηλεκτρονικό τόπο της διαγωνιστικής διαδικασίας στο πλαίσιο της παρούσας, στη σχετική ηλεκτρονική διαδικασία σύναψης δημόσιας σύμβασης στην πλατφόρμα του ΕΣΗΔΗΣ Προμήθειες και Υπηρεσίες, η οποία είναι προσβάσιμη μέσω της Διαδικτυακής Πύλης Ηλεκτρονικών Δημοσίων Συμβάσεων «Προμηθεύς» του ΟΠΣ ΕΣΗΔΗΣ (www.promitheus.gov.gr ή www.eprocurement.gov.gr). Αιτήματα παροχής συμπληρωματικών πληροφοριών – διευκρινίσεων  υποβάλλονται από εγγεγραμμένους  στο σύστημα οικονομικούς φορείς, δηλαδή από εκείνους που διαθέτουν σχετικά διαπιστευτήρια που τους έχουν χορηγηθεί (όνομα χρήστη και κωδικό πρόσβασης) 
μέσω της λειτουργικότητας της «Επικοινωνίας» της εκάστοτε ηλεκτρονικής διαγωνιστικής διαδικασίας.
Η αναθέτουσα αρχή υποχρεούται να παρατείνει την προθεσμία παραλαβής των προσφορών, ούτως ώστε όλοι οι ενδιαφερόμενοι οικονομικοί φορείς να μπορούν να λάβουν γνώση όλων των αναγκαίων πληροφοριών για την κατάρτιση των προσφορών στις ακόλουθες περιπτώσεις:

α) όταν, για οποιονδήποτε λόγο, πρόσθετες πληροφορίες, αν και ζητήθηκαν από τον οικονομικό φορέα έγκαιρα, δεν έχουν παρασχεθεί το αργότερο έξι (6) ημέρες πριν από την προθεσμία που ορίζεται για την παραλαβή των προσφορών, 

β) όταν τα έγγραφα της σύμβασης υφίστανται σημαντικές αλλαγές. 
Η αναθέτουσα αρχή, με απόφασή της, στην οποία αναφέρονται οι σχετικοί λόγοι, δύναται να παρατείνει την προθεσμία παραλαβής των προσφορών,  τηρουμένων σε κάθε περίπτωση των αρχών της ίσης μεταχείρισης και της διαφάνειας.
Η διάρκεια της παράτασης θα είναι ανάλογη με τη σπουδαιότητα των πληροφοριών που ζητήθηκαν ή των αλλαγών.

Όταν οι πρόσθετες πληροφορίες δεν έχουν ζητηθεί έγκαιρα ή δεν έχουν σημασία για την προετοιμασία κατάλληλων προσφορών, η παράταση της προθεσμίας εναπόκειται στη διακριτική ευχέρεια της αναθέτουσας αρχής.
Τροποποίηση των όρων της διαγωνιστικής διαδικασίας (πχ αλλαγή/μετάθεση της καταληκτικής ημερομηνίας υποβολής προσφορών καθώς και σημαντικές αλλαγές των εγγράφων της σύμβασης, σύμφωνα με την προηγούμενη παράγραφο) δημοσιεύονται στην ΕΕΕΕ (με χρήση του τυποποιημένου εντύπου (eForm) «Προκήρυξη σύμβασης ή σύμβασης παραχώρησης — τυποποιημένο καθεστώς - Γνωστοποίηση αλλαγών», καθώς και στο ΚΗΜΔΗΣ.

2.1.4
Γλώσσα

Τα έγγραφα της σύμβασης έχουν συνταχθεί στην ελληνική γλώσσα. 
Τυχόν προδικαστικές προσφυγές υποβάλλονται στην ελληνική γλώσσα.

Οι προσφορές, τα  στοιχεία που περιλαμβάνονται σε αυτές, καθώς και τα αποδεικτικά έγγραφα σχετικά με τη μη ύπαρξη λόγου αποκλεισμού και την πλήρωση των κριτηρίων ποιοτικής επιλογής συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα.

Τα αλλοδαπά δημόσια και ιδιωτικά έγγραφα συνοδεύονται από μετάφρασή τους στην ελληνική γλώσσα, επικυρωμένη είτε από πρόσωπο αρμόδιο κατά τις κείμενες διατάξεις της εθνικής νομοθεσίας είτε από πρόσωπο κατά νόμο αρμόδιο της χώρας στην οποία έχει συνταχθεί το έγγραφο.
Ενημερωτικά και τεχνικά φυλλάδια και άλλα έντυπα -εταιρικά ή μη- με ειδικό τεχνικό περιεχόμενο, μπορούν να υποβάλλονται στην αγγλική γλώσσα,  χωρίς να συνοδεύονται από μετάφραση στην ελληνική.
Κάθε μορφής επικοινωνία με την αναθέτουσα αρχή, καθώς και μεταξύ αυτής και του αναδόχου, θα γίνονται υποχρεωτικά στην ελληνική γλώσσα.
2.1.5
Εγγυήσεις
Οι εγγυητικές επιστολές των παραγράφων 2.2.2 και 4.1. εκδίδονται από πιστωτικά ιδρύματα ή χρηματοδοτικά ιδρύματα ή ασφαλιστικές επιχειρήσεις κατά την έννοια των περιπτώσεων β΄ και γ΄ της παρ. 1 του άρθρου 14 του ν. 4364/2016 (Α΄13), που λειτουργούν νόμιμα στα κράτη - μέλη της Ένωσης ή του Ευρωπαϊκού Οικονομικού Χώρου ή στα κράτη-μέρη της ΣΔΣ και έχουν, σύμφωνα με τις ισχύουσες διατάξεις, το δικαίωμα αυτό. Μπορούν, επίσης, να εκδίδονται από το Τ.Μ.Ε.Δ.Ε. ή να παρέχονται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού. Αν συσταθεί παρακαταθήκη με γραμμάτιο παρακατάθεσης χρεογράφων στο Ταμείο Παρακαταθηκών και Δανείων, τα τοκομερίδια ή μερίσματα που λήγουν κατά τη διάρκεια της εγγύησης επιστρέφονται μετά τη λήξη τους στον υπέρ ου η εγγύηση οικονομικό φορέα.
Οι εγγυητικές επιστολές εκδίδονται κατ’ επιλογή των οικονομικών φορέων από έναν ή περισσότερους εκδότες της παραπάνω παραγράφου.
Οι εγγυήσεις αυτές περιλαμβάνουν κατ’ ελάχιστον τα ακόλουθα στοιχεία: α) την ημερομηνία έκδοσης, β) τον εκδότη, γ) την αναθέτουσα αρχή προς την οποία απευθύνονται, δ) τον αριθμό της εγγύησης, ε) το ποσό που καλύπτει η εγγύηση, στ) την πλήρη επωνυμία, τον Α.Φ.Μ. και τη διεύθυνση του οικονομικού φορέα υπέρ του οποίου εκδίδεται η εγγύηση (στην περίπτωση ένωσης αναγράφονται όλα τα παραπάνω για κάθε μέλος της ένωσης),  ζ) τον όρο ότι: η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και της διζήσεως η) τα στοιχεία της σχετικής διακήρυξης και την καταληκτική ημερομηνία υποβολής προσφορών, θ) την ημερομηνία λήξης ή τον χρόνο ισχύος της εγγύησης, ι) την ανάληψη υποχρέωσης από τον εκδότη της εγγύησης να καταβάλει το ποσό της εγγύησης ολικά ή μερικά εντός πέντε (5) ημερών μετά από απλή έγγραφη ειδοποίηση εκείνου προς τον οποίο απευθύνεται και ια) στην περίπτωση των εγγυήσεων καλής εκτέλεσης και προκαταβολής, τον αριθμό και τον τίτλο της σχετικής σύμβασης. 

Η περ. ζ΄ δεν εφαρμόζεται για τις εγγυήσεις που παρέχονται με γραμμάτιο του Ταμείου Παρακαταθηκών και Δανείων.
Υποδείγματα εγγυητικών επιστολών παρατίθενται στο Παράρτημα VΙΙΙ της παρούσης.

Η αναθέτουσα αρχή επικοινωνεί με τους εκδότες των εγγυητικών επιστολών προκειμένου να διαπιστώσει την εγκυρότητά τους.

2.1.6 Προστασία Προσωπικών Δεδομένων

Η αναθέτουσα αρχή ενημερώνει το φυσικό πρόσωπο που υπογράφει την προσφορά ως Προσφέρων ή ως Νόμιμος Εκπρόσωπος Προσφέροντος, ότι η ίδια ή και τρίτοι, κατ’ εντολή και για λογαριασμό της, θα επεξεργάζονται προσωπικά δεδομένα που περιέχονται στους φακέλους της προσφοράς και τα αποδεικτικά μέσα τα οποία υποβάλλονται σε αυτήν, στο πλαίσιο του παρόντος Διαγωνισμού, για το σκοπό της αξιολόγησης των προσφορών και της ενημέρωσης έτερων συμμετεχόντων σε αυτόν, λαμβάνοντας κάθε εύλογο μέτρο για τη διασφάλιση του απόρρητου και της ασφάλειας της επεξεργασίας των δεδομένων και της προστασίας τους από κάθε μορφής αθέμιτη επεξεργασία, σύμφωνα με τις διατάξεις της κείμενης νομοθεσίας περί προστασίας προσωπικών δεδομένων, κατά τα αναλυτικώς αναφερόμενα στην αναλυτική ενημέρωση που επισυνάπτεται στην παρούσα.

2.2
Δικαίωμα Συμμετοχής - Κριτήρια Ποιοτικής Επιλογής

2.2.1
Δικαίωμα συμμετοχής 

1. Δικαίωμα συμμετοχής στη διαδικασία σύναψης της παρούσας σύμβασης έχουν φυσικά ή νομικά πρόσωπα και, σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε:

α) κράτος-μέλος της Ένωσης,

β) κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4, 5, 6 και 7 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και 

δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.
Στο βαθμό που καλύπτονται από τα Παραρτήματα 1, 2, 4, 5 6 και 7 και τις γενικές σημειώσεις του σχετικού με την Ένωση Προσαρτήματος I της ΣΔΣ, καθώς και τις λοιπές διεθνείς συμφωνίες από τις οποίες δεσμεύεται η Ένωση, οι αναθέτουσες αρχές επιφυλάσσουν για τα έργα, τα αγαθά, τις υπηρεσίες και τους οικονομικούς φορείς των χωρών που έχουν υπογράψει τις εν λόγω συμφωνίες μεταχείριση εξίσου ευνοϊκή με αυτήν που επιφυλάσσουν για τα έργα, τα αγαθά, τις υπηρεσίες και τους οικονομικούς φορείς της Ένωσης.
2. Οικονομικός φορέας συμμετέχει είτε μεμονωμένα είτε ως μέλος ένωσης. Οι ενώσεις οικονομικών φορέων, συμπεριλαμβανομένων και των προσωρινών συμπράξεων, δεν απαιτείται να περιβληθούν συγκεκριμένη νομική μορφή για την υποβολή προσφοράς. Η αναθέτουσα αρχή  μπορεί να απαιτήσει από τις ενώσεις οικονομικών φορέων να περιβληθούν συγκεκριμένη νομική μορφή, εφόσον τους ανατεθεί η σύμβαση.

Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρον. 
2.2.2
Εγγύηση συμμετοχής

2.2.2.1. Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς (προσφέροντες),  εγγυητική επιστολή συμμετοχής, η οποία θα πρέπει να καλύπτει σε ευρώ (€) ποσοστό 2% του προϋπολογισμού του Έργου (μη συμπεριλαμβανομένου ΦΠΑ), ήτοι ποσό εξήντα τεσσάρων χιλιάδων πεντακοσίων δεκαέξι ευρώ και δεκατριών λεπτών  (64.516,13 €). 

Στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων που συμμετέχουν στην ένωση.

Η εγγύηση συμμετοχής πρέπει να ισχύει τουλάχιστον για τριάντα (30) ημέρες μετά τη λήξη του χρόνου ισχύος της προσφοράς του άρθρου 2.4.5 της παρούσας, ήτοι μέχρι 02.12.2027, άλλως η προσφορά απορρίπτεται. Η αναθέτουσα αρχή μπορεί, πριν τη λήξη της προσφοράς, να ζητά από τους προσφέροντες να παρατείνουν, πριν τη λήξη τους, τη διάρκεια ισχύος της προσφοράς και της εγγύησης συμμετοχής.

Οι πρωτότυπες εγγυήσεις συμμετοχής, πλην των εγγυήσεων που εκδίδονται ηλεκτρονικά, προσκομίζονται, σε κλειστό φάκελο με ευθύνη του οικονομικού φορέα, το αργότερο πριν την ημερομηνία και ώρα αποσφράγισης των προσφορών που ορίζεται στην παρ. 3.1 της παρούσας, άλλως η προσφορά απορρίπτεται ως απαράδεκτη, μετά από γνώμη της Επιτροπής Διαγωνισμού.
2.2.2.2. Η εγγύηση συμμετοχής επιστρέφεται στον ανάδοχο με την προσκόμιση της εγγύησης καλής εκτέλεσης. 

Η εγγύηση συμμετοχής επιστρέφεται στους λοιπούς προσφέροντες, σύμφωνα με τα ειδικότερα οριζόμενα στην παρ. 3 του άρθρου 72 του ν. 4412/2016. 
Για τα προηγούμενα στάδια της κατακύρωσης η εγγύηση συμμετοχής επιστρέφεται στους συμμετέχοντες σε περίπτωση: 
α) λήξης του χρόνου ισχύος της προσφοράς και μη ανανέωσης αυτής και 
β) απόρριψης της προσφοράς τους και εφόσον δεν έχει ασκηθεί ενδικοφανής προσφυγή ή ένδικο βοήθημα ή έχει εκπνεύσει άπρακτη η προθεσμία άσκησης ενδικοφανούς προσφυγής ή ενδίκων βοηθημάτων ή έχει λάβει χώρα παραίτηση από το δικαίωμα άσκησης αυτών ή αυτά έχουν απορριφθεί αμετακλήτως.
2.2.2.3. Η εγγύηση συμμετοχής καταπίπτει, εάν ο προσφέρων: α) αποσύρει την προσφορά του κατά τη διάρκεια ισχύος αυτής, β) παρέχει, εν γνώσει του, ψευδή στοιχεία ή πληροφορίες που αναφέρονται στις παραγράφους 2.2.3 έως 2.2.8, γ) δεν προσκομίσει εγκαίρως τα προβλεπόμενα από την παρούσα δικαιολογητικά (παράγραφοι 2.2.9 και 3.2), δ) δεν προσέλθει εγκαίρως για υπογραφή του συμφωνητικού, ε) υποβάλει μη κατάλληλη προσφορά, με την έννοια της περ. 46 της παρ. 1 του άρθρου 2 του ν. 4412/2016, στ) δεν ανταποκριθεί στη σχετική πρόσκληση της αναθέτουσας αρχής να εξηγήσει την τιμή ή το κόστος της προσφοράς του εντός της τεθείσας προθεσμίας και η προσφορά του απορριφθεί, ζ) στις περιπτώσεις των παρ. 3, 4 και 5 του άρθρου 103 του ν. 4412/2016, περί πρόσκλησης για υποβολή δικαιολογητικών από τον προσωρινό ανάδοχο, αν, κατά τον έλεγχο των παραπάνω δικαιολογητικών, σύμφωνα με τις παραγράφους 3.2 και 3.4 της παρούσας, διαπιστωθεί ότι τα στοιχεία που δηλώθηκαν στο ΕΕΕΣ είναι εκ προθέσεως απατηλά, ή ότι έχουν υποβληθεί πλαστά αποδεικτικά στοιχεία, ή αν, από τα παραπάνω δικαιολογητικά που προσκομίσθηκαν νομίμως και εμπροθέσμως, δεν αποδεικνύεται η μη συνδρομή των λόγων αποκλεισμού της παραγράφου 2.2.3 ή η πλήρωση μιας ή περισσότερων από τις απαιτήσεις των κριτηρίων ποιοτικής επιλογής.

2.2.3
Λόγοι αποκλεισμού 

Αποκλείεται από τη συμμετοχή στην παρούσα διαδικασία σύναψης σύμβασης (διαγωνισμό) οικονομικός φορέας, εφόσον συντρέχει στο πρόσωπό του (εάν πρόκειται για μεμονωμένο φυσικό ή νομικό πρόσωπο) ή σε ένα από τα μέλη του (εάν πρόκειται για ένωση οικονομικών φορέων) ένας ή περισσότεροι από τους ακόλουθους λόγους:

2.2.3.1.  Όταν υπάρχει σε βάρος του αμετάκλητη καταδικαστική απόφαση για ένα από τα ακόλουθα εγκλήματα: 

α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ.42), και τα εγκλήματα του άρθρου 187 του Ποινικού Κώδικα (εγκληματική οργάνωση),

β) ενεργητική δωροδοκία, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παρ. 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στο εθνικό δίκαιο του οικονομικού φορέα, και τα εγκλήματα των άρθρων 159Α (δωροδοκία πολιτικών προσώπων), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 237Α παρ. 2 (εμπορία επιρροής – μεσάζοντες), 396 παρ. 2 (δωροδοκία στον ιδιωτικό τομέα) του Ποινικού Κώδικα,

γ) απάτη, εις βάρος των οικονομικών συμφερόντων της Ένωσης, κατά την έννοια των άρθρων 3 και 4 της Οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (L 198/28.07.2017) και τα εγκλήματα των άρθρων 159Α (δωροδοκία πολιτικών προσώπων), 216 (πλαστογραφία), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 242 (ψευδής βεβαίωση, νόθευση κ.λπ.) 374 (διακεκριμένη κλοπή), 375 (υπεξαίρεση), 386 (απάτη), 386Α (απάτη με υπολογιστή), 386Β (απάτη σχετική με τις επιχορηγήσεις), 390 (απιστία) του Ποινικού Κώδικα και των άρθρων 155 επ. του Εθνικού Τελωνειακού Κώδικα (ν. 2960/2001, Α’ 265), όταν αυτά στρέφονται κατά των οικονομικών συμφερόντων της Ευρωπαϊκής Ένωσης ή συνδέονται με την προσβολή αυτών των συμφερόντων, καθώς και τα εγκλήματα των άρθρων 23 (διασυνοριακή απάτη σχετικά με τον ΦΠΑ) και 24 (επικουρικές διατάξεις για την ποινική προστασία των οικονομικών συμφερόντων της Ευρωπαϊκής Ένωσης) του ν. 4689/2020 (Α’ 103), 

δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 3-4 και 5-12 της Οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για την καταπολέμηση της τρομοκρατίας και την αντικατάσταση της απόφασης-πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (ΕΕ L 88/31.03.2017) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 14 αυτής, και τα εγκλήματα των άρθρων 187Α και 187Β του Ποινικού Κώδικα, καθώς και τα εγκλήματα των άρθρων 32-35 του ν. 4689/2020 (Α’103),

ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου της 20ης Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθμ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (ΕΕ L 141/05.06.2015) και τα εγκλήματα των άρθρων 2 και 39 του ν. 4557/2018 (Α’ 139),

στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1), και τα εγκλήματα του άρθρου 323Α του Ποινικού Κώδικα (εμπορία ανθρώπων).

Ο οικονομικός φορέας αποκλείεται, επίσης, όταν το πρόσωπο εις βάρος του οποίου εκδόθηκε  αμετάκλητη καταδικαστική απόφαση είναι μέλος του διοικητικού, διευθυντικού ή εποπτικού οργάνου του ή έχει εξουσία εκπροσώπησης, λήψης αποφάσεων ή ελέγχου σε αυτό. Η υποχρέωση του προηγούμενου εδαφίου αφορά: 

- στις περιπτώσεις εταιρειών περιορισμένης ευθύνης (Ε.Π.Ε.) ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.) τους διαχειριστές.

- στις περιπτώσεις ανωνύμων εταιρειών (Α.Ε.), τον διευθύνοντα Σύμβουλο, τα μέλη του Διοικητικού Συμβουλίου, καθώς και τα πρόσωπα στα οποία με απόφαση του Διοικητικού Συμβουλίου έχει ανατεθεί το σύνολο της διαχείρισης και εκπροσώπησης της εταιρείας.

- στις περιπτώσεις Συνεταιρισμών, τα μέλη του Διοικητικού Συμβουλίου.

- σε όλες τις υπόλοιπες περιπτώσεις νομικών προσώπων, τον κατά περίπτωση νόμιμο εκπρόσωπο.

Εάν στις ως άνω περιπτώσεις (α) έως (στ) η κατά τα ανωτέρω περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε πέντε (5) έτη από την ημερομηνία της καταδίκης με αμετάκλητη απόφαση. 
2.2.3.2. Στις ακόλουθες περιπτώσεις :

α) όταν ο οικονομικός φορέας έχει αθετήσει τις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης και αυτό έχει διαπιστωθεί από δικαστική ή διοικητική απόφαση με τελεσίδικη και δεσμευτική ισχύ, σύμφωνα με διατάξεις της χώρας όπου είναι εγκατεστημένος  ή την εθνική νομοθεσία ή 

β) όταν η αναθέτουσα αρχή μπορεί να αποδείξει με τα κατάλληλα μέσα ότι ο οικονομικός φορέας έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης.

Αν ο οικονομικός φορέας είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του που αφορούν τις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση.

Οι υποχρεώσεις των περ. α’ και β’ της παρ. 2.2.3.2  θεωρείται ότι δεν έχουν αθετηθεί εφόσον δεν έχουν καταστεί ληξιπρόθεσμες ή εφόσον αυτές έχουν υπαχθεί σε δεσμευτικό διακανονισμό που τηρείται.
Δεν αποκλείεται ο οικονομικός φορέας, όταν έχει εκπληρώσει τις υποχρεώσεις του είτε καταβάλλοντας τους φόρους ή τις εισφορές κοινωνικής ασφάλισης που οφείλει, συμπεριλαμβανομένων, κατά περίπτωση, των δεδουλευμένων τόκων ή των προστίμων είτε υπαγόμενος σε δεσμευτικό διακανονισμό για την καταβολή τους στο μέτρο που τηρεί τους όρους του δεσμευτικού κανονισμού.

2.2.3.3. Κατ' εξαίρεση, ο οικονομικός φορέας δεν αποκλείεται, όταν ο αποκλεισμός, σύμφωνα με την παράγραφο 2.2.3.2, θα ήταν σαφώς δυσανάλογος, ιδίως όταν μόνο μικρά ποσά των φόρων ή των εισφορών κοινωνικής ασφάλισης δεν έχουν καταβληθεί ή όταν ο οικονομικός φορέας ενημερώθηκε σχετικά με το ακριβές ποσό που οφείλεται λόγω αθέτησης των υποχρεώσεών του όσον αφορά στην καταβολή φόρων ή εισφορών κοινωνικής ασφάλισης σε χρόνο κατά τον οποίο δεν είχε τη δυνατότητα να λάβει μέτρα, σύμφωνα με το τελευταίο εδάφιο της παρ. 2 του άρθρου 73 ν. 4412/2016, πριν από την εκπνοή της προθεσμίας υποβολής προσφοράς.   
2.2.3.4. Αποκλείεται από τη συμμετοχή στη διαδικασία σύναψης της παρούσας σύμβασης, οικονομικός φορέας σε οποιαδήποτε από τις ακόλουθες καταστάσεις: 

(α) εάν έχει αθετήσει τις υποχρεώσεις που προβλέπονται στην παρ. 2 του άρθρου 18 του ν. 4412/2016, περί αρχών που εφαρμόζονται στις διαδικασίες σύναψης δημοσίων συμβάσεων,

(β) εάν τελεί υπό πτώχευση ή έχει υπαχθεί σε διαδικασία ειδικής εκκαθάρισης ή τελεί υπό αναγκαστική διαχείριση από εκκαθαριστή ή από το δικαστήριο ή έχει υπαχθεί σε διαδικασία πτωχευτικού συμβιβασμού ή έχει αναστείλει τις επιχειρηματικές του δραστηριότητες ή έχει υπαχθεί σε διαδικασία εξυγίανσης και δεν τηρεί τους όρους αυτής ή εάν βρίσκεται σε οποιαδήποτε ανάλογη κατάσταση προκύπτουσα από παρόμοια διαδικασία, προβλεπόμενη σε εθνικές διατάξεις νόμου. Η αναθέτουσα αρχή μπορεί να μην αποκλείει έναν οικονομικό φορέα ο οποίος βρίσκεται σε μία εκ των καταστάσεων που αναφέρονται στην περίπτωση αυτή, υπό την προϋπόθεση ότι αποδεικνύει ότι ο εν λόγω φορέας είναι σε θέση να εκτελέσει τη σύμβαση, λαμβάνοντας υπόψη τις ισχύουσες διατάξεις και τα μέτρα για τη συνέχιση της επιχειρηματικής του λειτουργίας. 
(γ) εάν, με την επιφύλαξη της παραγράφου 3Γ του άρθρου 44 του ν. 3959/2011 περί ποινικών κυρώσεων και άλλων διοικητικών συνεπειών, υπάρχουν επαρκώς εύλογες ενδείξεις που οδηγούν στο συμπέρασμα ότι ο οικονομικός φορέας συνήψε συμφωνίες με άλλους οικονομικούς φορείς με στόχο τη στρέβλωση του ανταγωνισμού, 

δ) εάν μία κατάσταση σύγκρουσης συμφερόντων κατά την έννοια του άρθρου 24 του ν. 4412/2016 δεν μπορεί να θεραπευθεί αποτελεσματικά με άλλα, λιγότερο παρεμβατικά, μέσα, 

(ε) εάν μία κατάσταση στρέβλωσης του ανταγωνισμού από την πρότερη συμμετοχή του οικονομικού φορέα κατά την προετοιμασία της διαδικασίας σύναψης σύμβασης, σύμφωνα με όσα ορίζονται στο άρθρο 48 του ν. 4412/2016, δεν μπορεί να θεραπευθεί με άλλα, λιγότερο παρεμβατικά, μέσα, 

(στ) εάν έχει επιδείξει σοβαρή ή επαναλαμβανόμενη πλημμέλεια κατά την εκτέλεση ουσιώδους απαίτησης στο πλαίσιο προηγούμενης δημόσιας σύμβασης, προηγούμενης σύμβασης με αναθέτοντα φορέα ή προηγούμενης σύμβασης παραχώρησης που είχε ως αποτέλεσμα την πρόωρη καταγγελία της προηγούμενης σύμβασης, αποζημιώσεις ή άλλες παρόμοιες κυρώσεις, 

Κυρώσεις των άρθρων 206, 207, 208, 213, 218, 219 και 220 του ν.4412/2026, συνολικού ύψους που δεν ξεπερνά τις δύο εκατοστιαίες μονάδες (2%), επί της αξίας της σύμβασης στο πλαίσιο της οποίας επιβλήθηκαν για την πλημμελή εκτέλεση απαίτησης σε οικονομικό φορέα δεν θεωρούνται σοβαρή πλημμέλεια για την εφαρμογή της παρούσας περίπτωσης, εφόσον ο οικονομικός φορέας έχει εξοφλήσει το σύνολο του ποσού στην αναθέτουσα αρχή, εκτός αν η αναθέτουσα αρχή κρίνει διαφορετικά. 

Για τον υπολογισμό των δύο εκατοστιαίων μονάδων (2%) δεν υπολογίζονται οι κυρώσεις για τις οποίες τα επανορθωτικά μέτρα που έλαβαν οι οικονομικοί φορείς έχουν κριθεί επαρκή από την αρμόδια Επιτροπή της παρ. 9 του άρθρου 73.

Η παράλειψη της δήλωσης των παραπάνω κυρώσεων στο Ευρωπαϊκό Ενιαίο Έγγραφο Σύμβασης δεν λαμβάνεται υπόψη για την εφαρμογή της επόμενης περ. ζ), 

(ζ) εάν έχει κριθεί ένοχος εκ προθέσεως σοβαρών απατηλών δηλώσεων κατά την παροχή των πληροφοριών που απαιτούνται για την εξακρίβωση της απουσίας των λόγων αποκλεισμού ή την πλήρωση των κριτηρίων επιλογής, έχει αποκρύψει τις πληροφορίες αυτές ή δεν είναι σε θέση να προσκομίσει τα δικαιολογητικά που απαιτούνται κατ’ εφαρμογή της παραγράφου 2.2.9.2 της παρούσας, 

(η) εάν επιχείρησε να επηρεάσει με αθέμιτο τρόπο τη διαδικασία λήψης αποφάσεων της αναθέτουσας αρχής, να αποκτήσει εμπιστευτικές πληροφορίες που ενδέχεται να του αποφέρουν αθέμιτο πλεονέκτημα στη διαδικασία σύναψης σύμβασης ή να παράσχει με απατηλό τρόπο παραπλανητικές πληροφορίες που ενδέχεται να επηρεάσουν ουσιωδώς τις αποφάσεις που αφορούν τον αποκλεισμό, την επιλογή ή την ανάθεση, 

(θ) εάν η αναθέτουσα αρχή μπορεί να αποδείξει, με κατάλληλα μέσα ότι έχει διαπράξει σοβαρό επαγγελματικό παράπτωμα, το οποίο θέτει εν αμφιβόλω την ακεραιότητά του. 

Εάν στις ως άνω περιπτώσεις (α) έως (θ)  η περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε τρία (3) έτη από την ημερομηνία έκδοσης πράξης που βεβαιώνει το σχετικό γεγονός.

2.2.3.5. Αποκλείεται, επίσης, οικονομικός φορέας από τη συμμετοχή στη διαδικασία σύναψης της παρούσας σύμβασης εάν συντρέχουν οι προϋποθέσεις εφαρμογής της παρ. 4 του άρθρου 8 του ν. 3310/2005, όπως ισχύει (αμιγώς εθνικός λόγος αποκλεισμού). Οι υποχρεώσεις της παρούσης αφορούν τις ανώνυμες εταιρείες που υποβάλλουν προσφορά αυτοτελώς ή ως μέλη ένωσης ή που συμμετέχουν στο μετοχικό κεφάλαιο άλλου νομικού προσώπου που υποβάλλει προσφορά ή νομικά πρόσωπα της αλλοδαπής  που αντιστοιχούν σε ανώνυμη εταιρεία.

Εξαιρούνται της υποχρέωσης αυτής: α) οι εισηγμένες στα χρηματιστήρια κρατών-μελών της Ευρωπαϊκής Ένωσης ή του Οργανισμού Οικονομικής Συνεργασίας και Ανάπτυξης (Ο.Ο.Σ.Α.) εταιρείες, β) οι εταιρείες, τα δικαιώματα ψήφου των οποίων ελέγχονται από μία ή περισσότερες επιχειρήσεις επενδύσεων (investment firms), εταιρείες διαχείρισης κεφαλαίων/ενεργητικού (asset/fund managers) ή εταιρείες διαχείρισης κεφαλαίων επιχειρηματικών συμμετοχών (private equity firms), υπό την προϋπόθεση ότι οι τελευταίες αυτές εταιρείες ελέγχουν, συνολικά ποσοστό που υπερβαίνει το εβδομήντα πέντε τοις εκατό (75%) των δικαιωμάτων ψήφων και είναι εποπτευόμενες από Επιτροπές Κεφαλαιαγοράς ή άλλες αρμόδιες χρηματοοικονομικές αρχές κρατών μελών της Ευρωπαϊκής Ένωσης ή του Ο.Ο.Σ.Α.

2.2.3.5.α Απαγορεύεται η ανάθεση της παρούσας σύμβασης, σε:

α) Ρώσο υπήκοο ή φυσικό ή νομικό πρόσωπο, οντότητα ή φορέα που έχει την έδρα του στη Ρωσία  

β) νομικό πρόσωπο, οντότητα ή φορέα του οποίου τα δικαιώματα ιδιοκτησίας κατέχει άμεσα ή έμμεσα σε ποσοστό άνω του 50 % οντότητα αναφερόμενη στο στοιχείο α) της παρούσας παραγράφου ή 

γ) φυσικό ή νομικό πρόσωπο, οντότητα ή φορέα που ενεργεί εξ ονόματος ή κατ’ εντολή οντότητας αναφερόμενης στο στοιχείο α) ή β) της παρούσας παραγράφου, συμπεριλαμβανομένων, όταν αντιστοιχούν σε περισσότερο από το 10 % της αξίας της σύμβασης, των υπεργολάβων, προμηθευτών ή οντοτήτων (τρίτων) στις ικανότητες των οποίων στηρίζεται, κατά την έννοια των οδηγιών για τις δημόσιες συμβάσεις.»
2.2.3.6. Ο οικονομικός φορέας αποκλείεται σε οποιοδήποτε χρονικό σημείο κατά τη διάρκεια της διαδικασίας σύναψης της παρούσας σύμβασης, όταν αποδεικνύεται ότι βρίσκεται, λόγω πράξεων ή παραλείψεών του, είτε πριν είτε κατά τη διαδικασία, σε μία από τις ως άνω περιπτώσεις. 

2.2.3.7. Οικονομικός φορέας που εμπίπτει σε μια από τις καταστάσεις που αναφέρονται στις παραγράφους 2.2.3.1 και 2.2.3.4, εκτός από την περ. β΄ αυτής,  μπορεί να προσκομίζει στοιχεία, προκειμένου να αποδείξει ότι τα μέτρα που έλαβε επαρκούν για να αποδείξουν την αξιοπιστία του, παρότι συντρέχει ο σχετικός λόγος αποκλεισμού (αυτoκάθαρση). Για τον σκοπό αυτό, ο οικονομικός φορέας αποδεικνύει ότι έχει καταβάλει ή έχει δεσμευτεί να καταβάλει αποζημίωση για ζημίες που προκλήθηκαν από το ποινικό αδίκημα ή το παράπτωμα, ότι έχει διευκρινίσει τα γεγονότα και τις περιστάσεις με ολοκληρωμένο τρόπο, μέσω ενεργού συνεργασίας με τις ερευνητικές αρχές, και έχει λάβει συγκεκριμένα τεχνικά και οργανωτικά μέτρα, καθώς και μέτρα σε επίπεδο προσωπικού κατάλληλα για την αποφυγή περαιτέρω ποινικών αδικημάτων ή παραπτωμάτων. Τα μέτρα που λαμβάνονται από τους οικονομικούς φορείς αξιολογούνται σε συνάρτηση με τη σοβαρότητα και τις ιδιαίτερες περιστάσεις του ποινικού αδικήματος ή του παραπτώματος. Εάν τα στοιχεία κριθούν επαρκή, ο εν λόγω οικονομικός φορέας δεν αποκλείεται από τη διαδικασία σύναψης σύμβασης. Αν τα μέτρα κριθούν ανεπαρκή, γνωστοποιείται στον οικονομικό φορέα το σκεπτικό της απόφασης αυτής. Οικονομικός φορέας που έχει αποκλειστεί, σύμφωνα με τις κείμενες διατάξεις, με τελεσίδικη απόφαση, σε εθνικό επίπεδο, από τη συμμετοχή σε διαδικασίες σύναψης σύμβασης ή ανάθεσης παραχώρησης δεν μπορεί να κάνει χρήση της ανωτέρω δυνατότητας κατά την περίοδο του αποκλεισμού που ορίζεται στην εν λόγω απόφαση.

Η εξέταση των, κατά τα ανωτέρω, προσκομισθέντων από τον οικονομικό φορέα στοιχείων, για τη διαπίστωση της επάρκειας η μη των επανορθωτικών μέτρων που έλαβε και επικαλείται, θα πραγματοποιηθεί κατά το στάδιο της εξέτασης των δικαιολογητικών κατακύρωσης.

2.2.3.8. Η απόφαση για την διαπίστωση της επάρκειας ή μη των επανορθωτικών μέτρων κατά την προηγούμενη παράγραφο εκδίδεται σύμφωνα με τα οριζόμενα στις παρ. 8 και 9 του άρθρου 73 του ν. 4412/2016, καθώς και στην υπ’ αριθμ. 102080/24-10-2022 (Β΄5623/02.11.2022) απόφαση του Υπουργού Ανάπτυξης και Επενδύσεων, με θέμα: «Ρύθμιση θεμάτων σχετικά με την εξέταση επανορθωτικών μέτρων από την Επιτροπή της παρ.  9 του άρθρου 73 του ν. 4412/2016».
Η αναθέτουσα αρχή αποστέλλει στην Επιτροπή εξέτασης επανορθωτικών μέτρων της παρ. 9 του άρθρου 73 του ν. 4412/2016 το σχέδιο της απόφασής της περί της διαπίστωσης της επάρκειας ή μη των ληφθέντων από τον οικονομικό φορέα επανορθωτικών μέτρων, συνοδευόμενο από πλήρη φάκελο που περιλαμβάνει όλα τα σχετικά με την υπόθεση στοιχεία. Το σχέδιο της απόφασης της αναθέτουσας αρχής, μαζί με όλα τα σχετικά με την υπόθεση στοιχεία, αποστέλλονται ηλεκτρονικά στη διεύθυνση ηλεκτρονικού ταχυδρομείου epanorthotika@eaadhsy.gr.
Στην περίπτωση που ο οικονομικός φορέας δεν έχει προσκομίσει, με δική του πρωτοβουλία, τα στοιχεία, με τα οποία αποδεικνύονται τα επικαλούμενα μέτρα αυτοκάθαρσης (εκδοθείσες αποφάσεις διοίκησης, αποδεικτικά εξόφλησης προστίμων, αλληλογραφία με αρμόδιες ελεγκτικές αρχές κ.λπ.), η αναθέτουσα αρχή, πριν από τη σύνταξη και αποστολή του σχεδίου απόφασης στην Επιτροπή,  υποχρεούται να ζητήσει από τον οικονομικό φορέα την προσκόμισή τους, εντός προθεσμίας που δεν υπερβαίνει τις δέκα (10) ημέρες. Με την παρέλευση της ανωτέρω προθεσμίας, θεωρείται ότι τα αιτούμενα στοιχεία δεν προσκομίστηκαν. Στην περίπτωση που ο οικονομικός φορέας υποβάλλει αίτημα για παράταση της ως άνω προθεσμίας, συνοδευόμενο από έγγραφα, με τα οποία αποδεικνύεται ότι έχει αιτηθεί τη χορήγηση των στοιχείων, η αναθέτουσα αρχή παρατείνει την προθεσμία υποβολής, για όσο χρόνο απαιτηθεί για τη χορήγησή τους από τις αρμόδιες δημόσιες αρχές.

Αν η αναθέτουσα αρχή κρίνει ότι τα στοιχεία που προσκόμισε ο οικονομικός φορέας δεν είναι πλήρη ή απαιτούνται διευκρινίσεις, πριν από την αποστολή του σχεδίου της απόφασής της στην Επιτροπή, καλεί τον οικονομικό φορέα για τη συμπλήρωση των σχετικών στοιχείων ή/και την παροχή διευκρινίσεων, εντός προθεσμίας, που δεν υπερβαίνει τις δέκα (10) ημέρες.

Αν ο οικονομικός φορέας δεν ανταποκριθεί στην πρόσκληση της αναθέτουσας αρχής, το γεγονός αυτό μνημονεύεται στο σχέδιο της απόφασης. 

Με την επιφύλαξη της επόμενης παραγράφου, δεν εξετάζονται από την Επιτροπή επανορθωτικά μέτρα που επικαλείται ένας οικονομικός φορέας, προκειμένου να αποδείξει την αξιοπιστία του, εφόσον αυτά έχουν ληφθεί μετά την ημερομηνία λήξης υποβολής των προσφορών. Στην περίπτωση αυτή, η αναθέτουσα αρχή δεν τα λαμβάνει υπόψη και δεν τα μνημονεύει στο σχέδιο της απόφασής της που αποστέλλει στην Επιτροπή.

Στην περίπτωση που κατά την υποβολή του ΕΕΕΣ από τον οικονομικό φορέα, δεν συνέτρεχε στο πρόσωπό του κάποιος από τους λόγους αποκλεισμού της παρ. 1 και της παρ. 4, εκτός από την περ. β’ αυτής, του άρθρου 73 του ν. 4412/2016, αλλά η συνδρομή του προέκυψε κατά τη διάρκεια της παρούσας διαδικασίας (οψιγενής μεταβολή), τα μέτρα αυτοκάθαρσης που επικαλείται, λαμβάνονται υπόψη από την αναθέτουσα αρχή, κατά τη σύνταξη του σχεδίου απόφασής της και εξετάζονται από την Επιτροπή.

Οι διαδικαστικές λεπτομέρειες εξέτασης και επανεξέτασης των επανορθωτικών μέτρων ρυθμίζονται αναλυτικά στην ως άνω υπουργική απόφαση.

2.2.3.9. Οικονομικός φορέας, σε βάρος του οποίου έχει επιβληθεί η κύρωση του οριζόντιου αποκλεισμού σύμφωνα με τις κείμενες διατάξεις και για το χρονικό διάστημα που αυτή ορίζει, αποκλείεται από την παρούσα διαδικασία σύναψης της σύμβασης.
2.2.3.10. Η Αναθέτουσα Αρχή διατηρεί το δικαίωμα της με αιτιολογημένη απόφαση, να μη δεχτεί την συμμετοχή οιουδήποτε συμμετέχοντος, εκ δηλούντος το ενδιαφέρον του στην παρούσα, αποκλείοντας αυτόν από την αρχή της εν προκειμένω προβλεπόμενης διαδικασίας, εφόσον ως οριστικός ανάδοχος προγενέστερου διαγωνισμού, που είχε διενεργήσει ο Φορέας με το αυτό με τον παρόντα αντικείμενο, δεν είχε προσφέρει τις υπηρεσίες του εμπροθέσμως και προσηκόντως προς αυτόν σύμφωνα με του όρους της σχετικής τότε καταρτισθείσης συμβάσεως.

Κριτήρια Επιλογής 
2.2.4
Καταλληλότητα άσκησης επαγγελματικής δραστηριότητας 

Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν δραστηριότητα συναφή με το αντικείμενο της σύμβασης.

Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά μητρώα ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. 
Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. 

Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα. 

Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.
Στην περίπτωση ένωσης οικονομικών φορέων η παραπάνω απαίτηση απαιτείται να καλύπτεται από κάθε ένα μέλος της ένωσης.

2.2.5
Οικονομική και χρηματοοικονομική επάρκεια 

Όσον αφορά την οικονομική και χρηματοοικονομική επάρκεια για την παρούσα διαδικασία σύναψης σύμβασης, οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν: 

μέσο γενικό ετήσιο κύκλο εργασιών για τις τρεις (3) τελευταίες οικονομικές χρήσεις (2023-2024-2025) ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις συνολικά, κατ’ ελάχιστον ίσο με το εκατό πενήντα τοις εκατό (150%) της εκτιμώμενης αξίας της υπό ανάθεση σύμβασης, μη συμπεριλαμβανομένου του ΦΠΑ. 

Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.
2.2.6
Τεχνική και επαγγελματική ικανότητα 

2.2.6.1 Τεχνική Ικανότητα 

Οι οικονομικοί φορείς ή σε περίπτωση ένωσης/κοινοπραξίας εταιρειών σωρευτικά τα μέλη της ένωσης/κοινοπραξίας που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχης κλίμακας, πολυπλοκότητας και τεχνολογικού περιεχομένου με το υπό ανάθεση Έργο.

Συγκεκριμένα απαιτείται κατά τα τελευταία τρία (3) έτη έως την καταληκτική ημερομηνία υποβολής προσφορών να έχουν ολοκληρώσει επιτυχώς:
1. Τουλάχιστον τρία (3) έργα με αντικείμενο την παροχή υπηρεσιών σύγχρονης ή/και ασύγχρονης επιμόρφωσης ή και κατάρτισης σε φορείς δημόσιου, του ευρύτερου δημόσιου ή του ιδιωτικού τομέα, εκ των οποίων το ένα (1) να έχει προϋπολογισμό τουλάχιστον ίσο με το εβδομήντα πέντε τοις εκατό (75%) του προϋπολογισμού του παρόντος έργου (άνευ ΦΠΑ). 

2. Τουλάχιστον ένα (1) έργο με αντικείμενο την παροχή υπηρεσιών σύγχρονης ή/και ασύγχρονης επιμόρφωσης ή και κατάρτισης σε φορείς δημοσίου, του ευρύτερου δημοσίου ή του ιδιωτικού τομέα, το οποίο να αφορά στον οικονομικό εγγραμματισμό και το οποίο να έχει προϋπολογισμό τουλάχιστον ίσο με το εβδομήντα πέντε τοις εκατό (75%) του προϋπολογισμού του παρόντος έργου (άνευ ΦΠΑ). Διευκρινίζεται ότι το παρόν έργο δεν μπορεί να συγκαταλέγεται να απαιτούμενα έργα της υπό στοιχείο (1) κατηγορίας ανωτέρω, 
3. Τουλάχιστον δυο (2) έργα ανάπτυξης Πληροφοριακών Συστημάτων, τουλάχιστον ίσης αξίας αθροιστικά, με το 50% του προϋπολογισμού του παρόντος έργου,
4. Τουλάχιστον ένα (1) έργο με αντικείμενο τη διοργάνωση διαγωνισμού, απευθυνόμενο σε μαθητές ή/και σε εκπαιδευτικούς οποιασδήποτε βαθμίδας, με πεδίο εφαρμογής το σύνολο της ελληνικής επικράτειας, το οποίο να αφορά στις οικονομικές επιστήμες. 
5. Ένα (1) έργο παροχής συμβουλευτικών υπηρεσιών στον τομέα της εκπαίδευσης σε φορέα του Δημοσίου αξίας τουλάχιστον ίσης με το 100% του προϋπολογισμού του παρόντος έργου

Σε περίπτωση Ένωσης, η απαίτηση αυτή μπορεί να καλύπτεται αθροιστικά από τα μέλη της Ένωσης.

2.2.6.2 Επαγγελματική Ικανότητα – Ομάδα Έργου 

Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν ομάδα έργου με στελέχη επαρκή σε πλήθος και δεξιότητες για την αποτελεσματική εκτέλεση της παρούσας σύμβασης η οποία να αποτελείται, επί ποινή αποκλεισμού, τουλάχιστον από:

Έναν (1) Υπεύθυνο Έργου (ΥΕ), ο οποίος πρέπει να διαθέτει τα ακόλουθα προσόντα:

· Τίτλο τριτοβάθμιας εκπαίδευσης και μεταπτυχιακού ή/ και διδακτορικού τίτλου σπουδών στις επιστήμες της Αγωγής.

· Συνολική επαγγελματική εμπειρία τουλάχιστον δεκαπέντε (15) ετών

· Αποδεδειγμένη γνώση και επαγγελματική εμπειρία τουλάχιστον πέντε (5) ετών στο πεδίο του σχεδιασμού ή/και της παρακολούθησης ή/και της υλοποίησης συγχρηματοδοτούμενων Πράξεων ή άλλων αναπτυξιακών προγραμμάτων 

· Συμμετοχή σε τουλάχιστον ένα έργο με αντικείμενο το σχεδιασμό ή/και την παρακολούθηση ή/και την υλοποίηση συγχρηματοδοτούμενων Πράξεων ή άλλων αναπτυξιακών προγραμμάτων σε θέση Υπευθύνου Έργου ή Αναπληρωτή, για τέσσερα (4) χρόνια αθροιστικά.

Έναν (1) Αναπληρωτή Υπεύθυνο Έργου (ΑΥΕ), ο οποίος πρέπει να διαθέτει τα ακόλουθα προσόντα:

· Να είναι απόφοιτος ανώτατης σχολής οικονομικών ή θετικών επιστημών ή πολυτεχνικών σχολών 

· Κάτοχος μεταπτυχιακού τίτλου σπουδών 

· Εμπειρία στον κλάδο των συμβουλευτικών υπηρεσιών τουλάχιστον οκτώ (8) ετών 

· Εξειδίκευση στον δημόσιο ή ιδιωτικό τομέα που αποδεικνύεται με υλοποίηση συμβουλευτικών έργων για περίοδο τουλάχιστον πέντε (5) ετών,
· Τουλάχιστον δύο (2) έτη εμπειρία σε παροχή συμβουλευτικών υπηρεσιών στον τομέα της εκπαίδευσης σε φορέα του Ιδιωτικού ή Δημοσίου τομέα,
· Ο ΑΥΕ θα πρέπει να ανήκει στην οργανωτική δομή του Υποψηφίου ή να διαθέτει συμβατική σχέση συνεργασίας με αυτόν, η οποία να εξασφαλίζει τη διαθεσιμότητά του καθ’ όλη τη διάρκεια εκτέλεσης της σύμβασης. Σε περίπτωση ένωσης οικονομικών φορέων, η ως άνω προϋπόθεση δύναται να πληρούται από ένα από τα μέλη της ένωση.
Έναν (1) Υπεύθυνο Έργων Πληροφορικής

· Να είναι απόφοιτος ανώτατης σχολής θετικών επιστημών ή πολυτεχνικών σχολών 

· Κάτοχος μεταπτυχιακού τίτλου σπουδών 

· Εμπειρία δέκα πέντε (15) ετών εμπειρία στον τομέα της πληροφορικής 
· Συμμετοχή σε τουλάχιστον ένα έργο ψηφιακών υπηρεσιών σε έργα ψηφιακού μετασχηματισμού του δημοσίου. 

Έναν (1) Έμπειρο Σύμβουλο Πληροφορικής, ο οποίος πρέπει να διαθέτει τα ακόλουθα προσόντα:

· Να είναι απόφοιτος ανώτατης σχολής θετικών επιστημών ή πολυτεχνικών σχολών 

· Κάτοχος μεταπτυχιακού τίτλου σπουδών 

· Εμπειρία τουλάχιστον  δέκα (10) ετών στον τομέα της πληροφορικής 
· Συμμετοχή σε τουλάχιστον ένα έργο υλοποίησης λύσεων ΤΠΕ Δημοσίου ή Ιδιωτικού Τομέα σε θέση έμπειρου σύμβουλου πληροφορικής
Έναν (1) Σύμβουλο Πληροφορικής, ο οποίος πρέπει να διαθέτει τα ακόλουθα προσόντα:

· Να είναι απόφοιτος ανώτατης σχολής θετικών επιστημών ή πολυτεχνικών σχολών 

· Κάτοχος μεταπτυχιακού τίτλου σπουδών 

· Εμπειρία τουλάχιστον  (5) ετών στον τομέα της πληροφορικής
Έναν (1) Σύμβουλο
· Να είναι απόφοιτος ανώτατης σχολής 

· Κάτοχος μεταπτυχιακού τίτλου σπουδών 

· Εξειδίκευση στον δημόσιο ή ιδιωτικό τομέα που αποδεικνύεται με υλοποίηση συμβουλευτικών έργων για περίοδο τουλάχιστον τεσσάρων (4) ετών

· Τουλάχιστον δύο (2) έτη εμπειρία σε παροχή συμβουλευτικών υπηρεσιών στον τομέα της εκπαίδευσης σε φορέα του Δημοσίου ή Ιδιωτικού τομέα.

Δύο (2) εμπειρογνώμονες οικονομικών επιστημών, οι οποίοι πρέπει να διαθέτουν τα ακόλουθα προσόντα: 

· Τίτλο τριτοβάθμιας εκπαίδευσης στις οικονομικές επιστήμες και μεταπτυχιακό ή/και διδακτορικό τίτλο σπουδών στις εκπαιδευτικές ή / και τις οικονομικές επιστήμες. 

· Αποδεδειγμένη διδακτική / ερευνητική / συγγραφική εμπειρία τουλάχιστον δεκαπέντε (15) ετών σε αντικείμενα συναφή με τις οικονομικές επιστήμες. 

· Συμμετοχή / Υλοποίηση σε τουλάχιστον ένα (1) ερευνητικό / μελετητικό / διδακτικό έργο, το οποίο να αφορά τις οικονομικές επιστήμες.  
Έναν (1) εμπειρογνόμωνα ο οποίος πρέπει να διαθέτει τα ακόλουθα προσόντα:
· Να είναι απόφοιτος σχολής Τριτοβάθμιας Εκπαίδευσης και κάτοχος μεταπτυχιακού τίτλου σπουδών

· Αποδεδειγμένη επαγγελματική Εμπειρία τουλάχιστον 4 χρόνια στον σχεδιασμό και υλοποίηση εκπαιδευτικών προγραμμάτων

Τουλάχιστον πέντε (5) στελέχη για την παροχή υπηρεσιών υποστήριξης (helpdesk) στα πληροφοριακά συστήματα του έργου με τα ακόλουθα προσόντα:

· Απόφοιτοι σχολής τριτοβάθμιας εκπαίδευσης.
· Αποδεδειγμένη επαγγελματική εμπειρία τουλάχιστον τριών (3) ετών

Ένα (1) άτομο για γραμματειακή υποστήριξη

· Απόφοιτος σχολής τριτοβάθμιας εκπαίδευσης,
· Αποδεδειγμένη επαγγελματική εμπειρία τουλάχιστον τριών (3) ετών
· Αποδεδειγμένη γνώση ηλεκτρονικού υπολογιστή (χρήση word, excel κλπ)
Τα φυσικά πρόσωπα που δηλώνονται από τον προσφέροντα στην Ομάδα Έργου δύνανται να απασχολούνται με εξαρτημένη σχέση εργασίας ή σύμβαση ανεξαρτήτων υπηρεσιών, η οποία είναι σε ισχύ ήδη κατά τον χρόνο υποβολής της προσφοράς. Στην τελευταία αυτή περίπτωση θεωρούνται ίδιοι πόροι του οικονομικού φορέα και όχι τρίτοι δανείζοντες και δεν απαιτείται εκ μέρους τους η υποβολή ΕΕΕΣ και των σχετικών αποδεικτικών μέσων.
Σε περίπτωση ένωσης οικονομικών φορέων, οι παραπάνω ελάχιστες απαιτήσεις καλύπτονται αθροιστικά από όλα τα μέλη τα οποία τις απαρτίζουν.

2.2.7
Πρότυπα διασφάλισης ποιότητας 

Οι οικονομικοί φορείς που συμμετέχουν στη διαδικασία σύναψης της παρούσας απαιτείται να εξασφαλίζουν την ποιότητα των παρεχόμενων υπηρεσιών και να διαθέτουν:
· Πιστοποιητικό ISO 9001:2015 για το Σύστημα Διαχείρισης Ποιότητας ή ισοδύναμο, εν ισχύ, από διαπιστευμένο οργανισμό.

· Πιστοποιητικό ISO 14001:2015 για το Σύστημα Περιβαλλοντικής Διαχείρισης ή ισοδύναμο, εν ισχύ, από διαπιστευμένο οργανισμό.

· Πιστοποιητικό ISO 22301:2019 για το Σύστημα Διαχείρισης Επιχειρησιακής Συνέχειας ή ισοδύναμο, εν ισχύ, από διαπιστευμένο οργανισμό.

· Πιστοποιητικό ISO 27001:2022 για το Σύστημα Διαχείρισης της Ασφάλειας των Πληροφοριών ή ισοδύναμο, εν ισχύ, από διαπιστευμένο οργανισμό. 

· Πιστοποιητικό ISO 27701:2019 για το Σύστημα Διαχείρισης Πληροφοριών για την προστασία της Ιδιωτικότητας ή ισοδύναμο, εν ισχύ, από διαπιστευμένο οργανισμό. 

· Πιστοποιητικό ISO 37001:2016 Σύστημα Διαχείρισης κατά της Δωροδοκίας και της Διαφθοράς ή ισοδύναμο, εν ισχύ, από διαπιστευμένο οργανισμό. 
· Πιστοποιητικό ISO 21001:2021 Σύστημα Διαχείρισης Εκπαιδευτικών Οργανισμών ή ισοδύναμο, εν ισχύ από διαπιστευμένο οργανισμό 

· Πιστοποιητικό ISO 29993:2018 Σύστημα Διαχείρισης Υπηρεσιών Μάθησης εκτός τυπικής εκπαίδευσης ή ισοδύναμο, εν ισχύ από διαπιστευμένο οργανισμό
 Τα ως άνω πιστοποιητικά θα πρέπει να είναι σε ισχύ κατά την ημερομηνία υποβολής της προσφοράς.

Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, οι οποίοι εδρεύουν και σε άλλα κράτη – μέλη, σύμφωνα με τον Κανονισμό 765/2008. 
Ισοδύναμος οργανισμός αξιολόγησης της συμμόρφωσης, θεωρείται και αυτός που είναι εγκατεστημένος σε κράτος, που δεν είναι κράτος- μέλος της Ευρωπαϊκής Ένωσης, είναι διαπιστευμένος από εθνικό οργανισμό διαπίστευσης, που δεν είναι εγκατεστημένος σε κράτος-μέλος της Ευρωπαϊκής Ένωσης και είναι μέλος της Ευρωπαϊκής Συνεργασίας για τη Διαπίστευση (European Accreditation Multilateral Agreement– EA MLA) ή του Διεθνούς Οργανισμού Διαπίστευσης Εργαστηρίων (International Laboratory Accreditation CooperationILAC) ή της Συμφωνίας Αμοιβαίας Αναγνώρισης του Διεθνούς Φόρουμ Διαπίστευσης (International Accreditation Forum Multilateral Recognition Agreement– IAF MRA).
Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.

Σε περίπτωση ένωσης οικονομικών φορέων οι παραπάνω απαιτήσεις θα πρέπει είτε να καλύπτονται από τουλάχιστον ένα μέλος της ένωσης είτε να καλύπτονται αθροιστικά από τα μέλη της ένωσης. Δεν επιτρέπεται η στήριξη στην ικανότητα τρίτων για την εκπλήρωση της ανωτέρω απαίτησης.
Τα πιστοποιητικά που ζητούνται πρέπει να έχουν εκδοθεί από ανεξάρτητους οργανισμούς και να βεβαιώνουν ότι ο οικονομικός φορέας συμμορφώνεται με τα απαιτούμενα πρότυπα διασφάλισης ποιότητας, συμπεριλαμβανομένης της προσβασιμότητας για άτομα με ειδικές ανάγκες και να πληρούν όλες τις άλλες απαιτήσεις που προβλέπονται στο άρθρο 82 παρ.1 του ν. 4412/2016.
2.2.7.1  Πιστοποίηση κατά το πρότυπο ΕΛΟΤ 1435:2009

Για την εκτέλεση των υπηρεσιών δημοσιότητας και επικοινωνίας που περιλαμβάνονται στο φυσικό αντικείμενο της παρούσας (Φάση 5), ο οικονομικός φορέας, πρέπει να διαθέτει σε ισχύ πιστοποιητικό συμμόρφωσης κατά το πρότυπο ΕΛΟΤ 1435:2009 «Υπηρεσίες επικοινωνίας – Απαιτήσεις για Παρόχους», ή ισοδύναμο πιστοποιητικό, εκδοθέν από διαπιστευμένο προς τούτο Φορέα Πιστοποίησης.

Σε περίπτωση κατά την οποία ο οικονομικός φορέας δεν διαθέτει ο ίδιος την ως άνω πιστοποίηση και προτίθεται να αναθέσει την εκτέλεση των συγκεκριμένων υπηρεσιών σε υπεργολάβο, ο υπεργολάβος οφείλει να διαθέτει κατά τον χρόνο υποβολής της προσφοράς και καθ’ όλη τη διάρκεια εκτέλεσης των σχετικών υπηρεσιών την απαιτούμενη πιστοποίηση εν ισχύ.

Ο οικονομικός φορέας οφείλει να δηλώσει στην προσφορά του το σχετικό τμήμα των υπηρεσιών δημοσιότητας/επικοινωνίας που προτίθεται να αναθέσει σε υπεργολάβο και τα στοιχεία του υπεργολάβου, να προσκομίσει τα απαιτούμενα αποδεικτικά της πιστοποίησής του καθώς και να υποβάλει τα προβλεπόμενα δικαιολογητικά.
2.2.8
Στήριξη στην ικανότητα τρίτων – Υπεργολαβία

2.2.8.1. Στήριξη στην ικανότητα τρίτων

Οι οικονομικοί φορείς μπορούν, όσον αφορά τα κριτήρια της οικονομικής και χρηματοοικονομικής επάρκειας (της παραγράφου 2.2.5) και τα σχετικά με την τεχνική και επαγγελματική ικανότητα (της παραγράφου 2.2.6), να στηρίζονται στις ικανότητες άλλων φορέων, ασχέτως της νομικής φύσης των δεσμών τους με αυτούς. Στην περίπτωση αυτή, αποδεικνύουν ότι θα έχουν στη διάθεσή τους τους αναγκαίους πόρους, με την προσκόμιση της σχετικής δέσμευσης των φορέων στην ικανότητα των οποίων στηρίζονται. 

Ειδικά, όσον αφορά στα κριτήρια επαγγελματικής ικανότητας που σχετίζονται με τους τίτλους σπουδών και τα επαγγελματικά προσόντα που ορίζονται στην περίπτωση στ΄ του Μέρους ΙΙ του Παραρτήματος ΧΙΙ του Προσαρτήματος Α΄ του ν. 4412/2016 ή με την σχετική επαγγελματική εμπειρία, οι οικονομικοί φορείς, μπορούν να στηρίζονται στις ικανότητες άλλων φορέων, μόνο, εάν οι τελευταίοι θα εκτελέσουν τις εργασίες ή τις υπηρεσίες για τις οποίες απαιτούνται οι συγκεκριμένες ικανότητες. Τα  φυσικά πρόσωπα που δηλώνονται από τον προσφέροντα στην Ομάδα Έργου και δεν αποτελούν ίδιους πόρους του προσφέροντος, κατά την παρ. 2.2.6. της παρούσας, αποτελούν τρίτους, στην ικανότητα των οποίων στηρίζεται ο οικονομικός φορέας και απαιτείται η υποβολή διακριτών ΕΕΕΣ και των σχετικών αποδεικτικών μέσων, κατά τα ειδικότερα οριζόμενα στην παρούσα.
Όταν οι οικονομικοί φορείς στηρίζονται στις ικανότητες άλλων φορέων όσον αφορά τα κριτήρια που σχετίζονται με την απαιτούμενη με τη διακήρυξη οικονομική και χρηματοοικονομική επάρκεια, οι  εν λόγω οικονομικοί φορείς και αυτοί στους οποίους στηρίζονται είναι από κοινού υπεύθυνοι για την εκτέλεση της σύμβασης.
Υπό τους ίδιους όρους οι ενώσεις οικονομικών φορέων μπορούν να στηρίζονται στις ικανότητες των συμμετεχόντων στην ένωση ή άλλων φορέων.
Η αναθέτουσα αρχή ελέγχει αν οι φορείς, στις ικανότητες των οποίων προτίθεται να στηριχθεί ο οικονομικός φορέας, πληρούν κατά περίπτωση τα σχετικά κριτήρια επιλογής και εάν συντρέχουν λόγοι αποκλεισμού της παραγράφου 2.2.3.. Ο οικονομικός φορέας υποχρεούται να αντικαταστήσει έναν φορέα στην ικανότητα του οποίου στηρίζεται, εφόσον ο τελευταίος δεν πληροί το σχετικό κριτήριο επιλογής ή για τον οποίο συντρέχουν λόγοι αποκλεισμού, εντός προθεσμίας τριάντα (30) ημερών από την σχετική ηλεκτρονική πρόσκληση από την σχετική πρόσκληση της αναθέτουσας αρχής, η οποία απευθύνεται στον οικονομικό φορέα μέσω της λειτουργικότητας «Επικοινωνία» του ΕΣΗΔΗΣ. Ο φορέας που αντικαθιστά φορέα του προηγούμενου εδαφίου δεν επιτρέπεται να αντικατασταθεί εκ νέου.
2.2.8.2. Υπεργολαβία

Ο οικονομικός φορέας αναφέρει στην προσφορά του το τμήμα της σύμβασης που προτίθεται να αναθέσει υπό μορφή υπεργολαβίας σε τρίτους, καθώς και τους υπεργολάβους που προτείνει. Στην περίπτωση που o προσφέρων αναφέρει στην προσφορά του ότι προτίθεται να αναθέσει τμήμα(τα) της σύμβασης υπό μορφή υπεργολαβίας σε τρίτους σε ποσοστό που υπερβαίνει το τριάντα τοις εκατό (30%) της συνολικής αξίας της σύμβασης, η αναθέτουσα αρχή ελέγχει ότι δεν συντρέχουν οι λόγοι αποκλεισμού της παραγράφου 2.2.3 της παρούσας. Ο οικονομικός φορέας υποχρεούται να αντικαταστήσει έναν υπεργολάβο, εφόσον συντρέχουν στο πρόσωπό του λόγοι αποκλεισμού της ως άνω παραγράφου 2.2.3.
2.2.9
Κανόνες απόδειξης ποιοτικής επιλογής

Το δικαίωμα συμμετοχής των οικονομικών φορέων και οι όροι και προϋποθέσεις συμμετοχής τους, όπως ορίζονται στις παραγράφους 2.2.1 έως 2.2.8, κρίνονται κατά την υποβολή της προσφοράς, με το ΕΕΕΣ, σύμφωνα με τα οριζόμενα στην παράγραφο 2.2.9.1, κατά την υποβολή των δικαιολογητικών της παραγράφου 2.2.9.2 και κατά τη σύναψη της σύμβασης, με την υπεύθυνη δήλωση της περ. δ΄ της παρ. 3 του άρθρου 105 του ν. 4412/2016. 

Στην περίπτωση που ο οικονομικός φορέας στηρίζεται στις ικανότητες άλλων φορέων, σύμφωνα με την παράγραφο 2.2.8 της παρούσας, οι φορείς στην ικανότητα των οποίων στηρίζεται υποχρεούνται να  αποδεικνύουν, κατά τα οριζόμενα στις παραγράφους 2.2.9.1 και 2.2.9.2, ότι δεν συντρέχουν οι λόγοι αποκλεισμού της παραγράφου 2.2.3 της παρούσας και ότι πληρούν τα σχετικά κριτήρια επιλογής κατά περίπτωση (παράγραφοι 2.2.5 και 2.2.6 ).

Στην περίπτωση που o οικονομικός φορέας αναφέρει στην προσφορά του ότι προτίθεται να αναθέσει τμήμα(τα) της σύμβασης υπό μορφή υπεργολαβίας σε τρίτους σε ποσοστό που υπερβαίνει το τριάντα τοις εκατό (30%) της συνολικής αξίας της σύμβασης, οι υπεργολάβοι υποχρεούνται να αποδεικνύουν, κατά τα οριζόμενα στις παραγράφους 2.2.9.1 και 2.2.9.2, ότι δεν συντρέχουν οι λόγοι αποκλεισμού της παραγράφου 2.2.3 της παρούσας.

Αν μετά τη συμπλήρωση του ΕΕΕΣ και μέχρι τη ημέρα της έγγραφης πρόσκλησης για τη σύναψη του συμφωνητικού  επέλθουν μεταβολές στις προϋποθέσεις, τις οποίες οι προσφέροντες είχαν δηλώσει ότι πληρούν,  οι προσφέροντες οφείλουν να ενημερώσουν αμελλητί την αναθέτουσα αρχή.

2.2.9.1
Προκαταρκτική απόδειξη κατά την υποβολή προσφορών 

Προς προκαταρκτική απόδειξη ότι οι προσφέροντες οικονομικοί φορείς: α) δεν βρίσκονται σε μία από τις καταστάσεις της παραγράφου 2.2.3 και β) πληρούν τα σχετικά κριτήρια επιλογής των παραγράφων 2.2.4, 2.2.5, 2.2.6, 2.2.7 και 2.2.7.1 της παρούσας, προσκομίζουν κατά την υποβολή της προσφοράς τους ως δικαιολογητικό συμμετοχής, το προβλεπόμενο από το άρθρο 79 παρ. 1 και 3 του ν. 4412/2016 Ευρωπαϊκό Ενιαίο Έγγραφο Σύμβασης (ΕΕΕΣ), σύμφωνα με το επισυναπτόμενο στην παρούσα Παράρτημα ΙΙ  το οποίο ισοδυναμεί με ενημερωμένη υπεύθυνη δήλωση, με τις συνέπειες του ν. 1599/1986.  Το ΕΕΕΣ καταρτίζεται βάσει του τυποποιημένου εντύπου  του Παραρτήματος 2 του Κανονισμού (ΕΕ) 2016/7, συμπληρώνεται από τους προσφέροντες οικονομικούς φορείς σύμφωνα με τις οδηγίες  του Παραρτήματος 1 και λειτουργεί ως προκαταρκτική απόδειξη προς αντικατάσταση των πιστοποιητικών που εκδίδουν δημόσιες αρχές ή τρίτα μέρη.

Το ΕΕΕΣ φέρει υπογραφή με ημερομηνία εντός του χρονικού διαστήματος κατά το οποίο μπορούν να υποβάλλονται προσφορές και μπορεί να υπογράφεται ψηφιακά και μέσω της Ενιαίας Ψηφιακής Πύλης, σύμφωνα με τα ειδικότερα οριζόμενα στο άρθρο 27 του  ν. 4727/2020. Αν στο διάστημα που μεσολαβεί μεταξύ της ημερομηνίας υπογραφής του ΕΕΕΣ και της καταληκτικής ημερομηνίας υποβολής προσφορών έχουν επέλθει μεταβολές στα δηλωθέντα στοιχεία, εκ μέρους του, στο ΕΕΕΣ, ο οικονομικός φορέας αποσύρει την προσφορά του, χωρίς να απαιτείται απόφαση της αναθέτουσας αρχής, ούτε οποιαδήποτε άλλη ενέργεια του χειριστή του διαγωνισμού. Στη συνέχεια και έως την καταληκτική ημερομηνία υποβολής προσφοράς, μπορεί να την υποβάλει εκ νέου με επίκαιρο ΕΕΕΣ.  Ο οικονομικός φορέας δύναται να διευκρινίζει τις δηλώσεις και πληροφορίες που παρέχει στο ΕΕΕΣ με συνοδευτική υπεύθυνη δήλωση, την οποία υποβάλλει μαζί με αυτό.
Κατά την υποβολή του ΕΕΕΣ, καθώς και της συνοδευτικής υπεύθυνης δήλωσης, είναι δυνατή, με μόνη την υπογραφή τού κατά περίπτωση εκπροσώπου τού οικονομικού φορέα, η προκαταρκτική απόδειξη των λόγων αποκλεισμού που αναφέρονται στην παράγραφο 2.2.3 της παρούσας, για το σύνολο των φυσικών προσώπων που είναι μέλη του διοικητικού, διευθυντικού ή εποπτικού οργάνου του ή έχουν εξουσία εκπροσώπησης, λήψης αποφάσεων ή ελέγχου σε αυτόν.

Ως εκπρόσωπος του οικονομικού φορέα νοείται ο νόμιμος εκπρόσωπος αυτού, όπως προκύπτει από το ισχύον καταστατικό ή το πρακτικό εκπροσώπησής του κατά τον χρόνο υποβολής της προσφοράς ή το αρμοδίως εξουσιοδοτημένο φυσικό πρόσωπο να εκπροσωπεί τον οικονομικό φορέα για διαδικασίες σύναψης συμβάσεων ή για συγκεκριμένη διαδικασία σύναψης σύμβασης.

Στην περίπτωση υποβολής προσφοράς από ένωση οικονομικών φορέων, το Ευρωπαϊκό Ενιαίο Έγγραφο Σύμβασης (ΕΕΕΣ), υποβάλλεται χωριστά από κάθε μέλος της ένωσης. Στο ΕΕΕΣ, ή στη συνοδευτική αυτού υπεύθυνη δήλωση, πρέπει να προσδιορίζεται η έκταση και το είδος της συμμετοχής του (συμπεριλαμβανομένης της κατανομής αμοιβής μεταξύ τους) κάθε μέλους της ένωσης, καθώς και ο εκπρόσωπος/συντονιστής αυτής.
Ο οικονομικός φορέας φέρει την ειδική υποχρέωση να δηλώσει, μέσω του ΕΕΕΣ, την κατάστασή του σε σχέση με τους λόγους που προβλέπονται στο άρθρο 73 του ν. 4412/2016 και στην παράγραφο 2.2.3 της παρούσας και ταυτόχρονα να επικαλεστεί και τυχόν ληφθέντα μέτρα προς αποκατάσταση της αξιοπιστίας του.

Επισημαίνεται, ιδίως, ότι κατά την απάντηση οικονομικού φορέα στο σχετικό πεδίο του ΕΕΕΣ για τυχόν σύναψη συμφωνιών με άλλους οικονομικούς φορείς με στόχο τη στρέβλωση του ανταγωνισμού, η συνδρομή περιστάσεων, όπως η πάροδος της τριετούς περιόδου της ισχύος του λόγου αποκλεισμού (παρ. 10 του άρθρου 73) ή η εφαρμογή της διάταξης της παραγράφου 3β του άρθρου 44 του ν. 3959/2011, σύμφωνα με την περ. γ΄ της παραγράφου 2.2.3.4 της παρούσας, αναλύεται στο σχετικό πεδίο που προβάλλει κατόπιν θετικής απάντησης.

Όσον αφορά στις υποχρεώσεις του σχετικά με την καταβολή φόρων ή εισφορών κοινωνικής ασφάλισης (περ. α’ και β’ της παρ. 2 του άρθρου 73 του ν. 4412/2016) αυτές θεωρείται ότι δεν έχουν αθετηθεί εφόσον δεν έχουν καταστεί ληξιπρόθεσμες ή εφόσον έχουν υπαχθεί σε δεσμευτικό διακανονισμό που τηρείται. Στην περίπτωση αυτή ο οικονομικός φορέας δεν υποχρεούται να απαντήσει καταφατικά στο σχετικό πεδίο του ΕΕΕΣ με το οποίο ερωτάται εάν ο οικονομικός φορέας έχει ανεκπλήρωτες υποχρεώσεις σχετικά με την καταβολή φόρων ή εισφορών κοινωνικής ασφάλισης ή, κατά περίπτωση, εάν έχει αθετήσει τις παραπάνω υποχρεώσεις του.

Στην περίπτωση που ένας οικονομικός φορέας δηλώνει ότι εμπίπτει σε μία από τις καταστάσεις των παρ. 2.2.3.1 και 2.2.3.4, εκτός από την περ. β’ αυτής, για τις οποίες συντρέχει ο σχετικός λόγος αποκλεισμού, υποχρεούται, εφόσον επικαλεστεί μέτρα αυτοκάθαρσης για να αποδείξει την αξιοπιστία του, στο σχετικό πεδίο του ΕΕΕΣ, που εμφανίζεται κατόπιν της θετικής απάντησης που έδωσε περί συνδρομής κάποιου από τους ανωτέρω λόγους αποκλεισμού, να δηλώσει:

α. εάν τα μέτρα αυτοκάθαρσης, τα οποία έλαβε για τον συγκεκριμένο λόγο αποκλεισμού που έχει δηλώσει στο ΕΕΕΣ, έχουν ήδη κριθεί σε προγενέστερη διαδικασία στην οποία συμμετείχε, βάσει απόφασης που εκδόθηκε από την ίδια ή άλλη αναθέτουσα αρχή, κατόπιν γνωμοδότησης της Επιτροπής εξέτασης επανορθωτικών μέτρων. 

β. εάν τα μέτρα κρίθηκαν ως επαρκή ή μη επαρκή επισυνάπτοντας την απόφαση της περ. α΄ με βάση την οποία έχουν κριθεί τα συγκεκριμένα μέτρα αυτοκάθαρσης. Περαιτέρω δηλώνεται εάν η ως άνω απόφαση έχει καταστεί «δεσμευτική», με την έννοια ότι, είτε δεν έχουν ασκηθεί τα προβλεπόμενα μέσα έννομης προστασίας είτε ασκήθηκαν και έχει εκδοθεί σχετική απόφαση. 

γ. στην περίπτωση που τα μέτρα έχουν κριθεί ως μη επαρκή, εάν έχει λάβει πρόσθετα μέτρα αυτοκάθαρσης μετά την ημερομηνία έκδοσης της  απόφασης της περ. α΄ και σε περίπτωση που ισχύει το ανωτέρω να προβεί σε ανάλυσή τους, αναγράφοντας υποχρεωτικά και την ημερομηνία κατά την οποία αυτά ελήφθησαν.
Ειδικά, στην περίπτωση που έχουν συμπεριληφθεί στα έγγραφα της σύμβασης δυνητικοί λόγοι αποκλεισμού, για τους οποίους δεν έχουν προβλεφθεί πεδία δήλωσης πληροφοριών στο Ευρωπαϊκό Ενιαίο Έγγραφο Σύμβασης (ΕΕΕΣ), σχετικά με τη λήψη εκ μέρους των οικονομικών φορέων επανορθωτικών μέτρων, αυτά θα δηλώνονται (περιγράφονται) στη συμπληρωματική υπεύθυνη δήλωση της παρ. 9, του άρθρου 79 του ν. 4412/2016.

Επισημαίνεται, τέλος, ότι η δήλωση του οικονομικού φορέα περί μη ρωσικής εμπλοκής, περιλαμβάνεται σε διακριτή υπεύθυνη δήλωση ή, εναλλακτικά, στη συνοδευτική υπεύθυνη δήλωση που δύναται να υποβάλλεται μαζί με το ΕΕΕΣ. Το περιεχόμενο της  δήλωσης προβλέπεται στο Παράρτημα VII της παρούσας.
2.2.9.2
Αποδεικτικά μέσα
Α. Για την απόδειξη της μη συνδρομής λόγων αποκλεισμού κατ’ άρθρο 2.2.3 και της πλήρωσης των κριτηρίων ποιοτικής επιλογής κατά τις παραγράφους 2.2.4, 2.2.5, 2.2.6, 2.2.7 και 2.2.7.1, οι οικονομικοί φορείς προσκομίζουν τα δικαιολογητικά του παρόντος. Η προσκόμιση των εν λόγω δικαιολογητικών γίνεται κατά τα οριζόμενα στην παράγραφο 3.2 από τον προσωρινό ανάδοχο. Η αναθέτουσα αρχή μπορεί να ζητεί από προσφέροντες, σε οποιοδήποτε χρονικό σημείο κατά τη διάρκεια της διαδικασίας, να υποβάλλουν όλα ή ορισμένα δικαιολογητικά, όταν αυτό απαιτείται για την ορθή διεξαγωγή της διαδικασίας. 
Τα αποδεικτικά μέσα που γίνονται αποδεκτά κατά την παρ. 12 του άρθρου 80 του ν.4412/2016, θεωρείται ότι ισχύουν και κατά τον χρόνο υπογραφής του Ευρωπαϊκού Ενιαίου Έγγραφου Σύμβασης (Ε.Ε.Ε.Σ.), εκτός αν η αναθέτουσα αρχή, αυτεπαγγέλτως, ή έτερος οικονομικός φορέας που συμμετέχει στην παρούσα διαδικασία ανάθεσης σύμβασης, με την άσκηση προσφυγής σύμφωνα με το Βιβλίο IV, αποδείξει ότι τα αναφερόμενα σε αυτά δεν ίσχυαν κατά τον χρόνο υπογραφής του Ε.Ε.Ε.Σ
Οι οικονομικοί φορείς δεν υποχρεούνται να υποβάλλουν δικαιολογητικά ή άλλα αποδεικτικά στοιχεία, αν και στο μέτρο που η αναθέτουσα αρχή έχει τη δυνατότητα να λαμβάνει τα πιστοποιητικά ή τις συναφείς πληροφορίες απευθείας μέσω πρόσβασης σε εθνική βάση δεδομένων σε οποιοδήποτε κράτος - μέλος της Ένωσης, η οποία διατίθεται δωρεάν, όπως εθνικό μητρώο συμβάσεων, εικονικό φάκελο επιχείρησης, ηλεκτρονικό σύστημα αποθήκευσης εγγράφων ή σύστημα προεπιλογής. Η δήλωση για την πρόσβαση σε εθνική βάση δεδομένων εμπεριέχεται  στο Ευρωπαϊκό Ενιαίο Έγγραφο Σύμβασης (ΕΕΕΣ), στο οποίο περιέχονται επίσης οι πληροφορίες που απαιτούνται για τον συγκεκριμένο σκοπό, όπως η ηλεκτρονική διεύθυνση της βάσης δεδομένων, τυχόν δεδομένα αναγνώρισης και, κατά περίπτωση, η απαραίτητη δήλωση συναίνεσης. 

Οι οικονομικοί φορείς δεν υποχρεούνται να υποβάλλουν δικαιολογητικά, όταν η αναθέτουσα αρχή που έχει αναθέσει τη σύμβαση διαθέτει ήδη τα ως άνω δικαιολογητικά και αυτά εξακολουθούν να ισχύουν.

Τα δικαιολογητικά (αποδεικτικά μέσα) του παρόντος υποβάλλονται, από τον προσωρινό ανάδοχο, μέσω του υποσυστήματος, στον (υπο) φάκελο «Δικαιολογητικά κατακύρωσης» και γίνονται αποδεκτά σύμφωνα με την παράγραφο 2.4.2.5. και 3.2 της παρούσας.
Τα αποδεικτικά έγγραφα συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα σύμφωνα με την παράγραφο 2.1.4.
Β. 1. Για την απόδειξη της μη συνδρομής των λόγων αποκλεισμού της παραγράφου 2.2.3 οι προσφέροντες οικονομικοί φορείς προσκομίζουν αντίστοιχα τα δικαιολογητικά που αναφέρονται κατωτέρω.

Τα εν λόγω πιστοποιητικά υποβάλλονται μαζί με τα υπόλοιπα αποδεικτικά μέσα του άρθρου 22 από τον προσωρινό ανάδοχο, μέσω του υποσυστήματος, στον φάκελο «δικαιολογητικά προσωρινού αναδόχου». 

Αν το αρμόδιο για την έκδοση των ανωτέρω κράτος-μέλος ή χώρα δεν εκδίδει τέτοιου είδους έγγραφα ή πιστοποιητικά ή όπου το έγγραφα ή τα πιστοποιητικά αυτά δεν καλύπτουν όλες τις περιπτώσεις που αναφέρονται στις παραγράφους 2.2.3.1 και 2.2.3.2 περ. α’ και β’, καθώς και στην περ. β΄ της παραγράφου 2.2.3.4, τα έγγραφα ή τα πιστοποιητικά μπορεί να αντικαθίστανται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού του κράτους - μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας. Οι αρμόδιες δημόσιες αρχές παρέχουν, όπου κρίνεται αναγκαίο, επίσημη δήλωση στην οποία αναφέρεται ότι δεν εκδίδονται τα έγγραφα ή τα πιστοποιητικά της παρούσας παραγράφου ή ότι τα έγγραφα αυτά δεν καλύπτουν όλες τις περιπτώσεις που αναφέρονται στις παραγράφους 2.2.3.1 και 2.2.3.2 περ. α’ και β’, καθώς και στην περ. β΄ της παραγράφου 2.2.3.4. Οι επίσημες δηλώσεις καθίστανται διαθέσιμες μέσω του επιγραμμικού αποθετηρίου πιστοποιητικών (e-Certis) του άρθρου 81 του ν. 4412/2016.

Ειδικότερα, οι οικονομικοί φορείς προσκομίζουν:
α) για την παράγραφο 2.2.3.1 απόσπασμα του σχετικού μητρώου, όπως του ποινικού μητρώου ή, ελλείψει αυτού, ισοδύναμο έγγραφο που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας, από το οποίο προκύπτει ότι πληρούνται αυτές οι προϋποθέσεις, που  έχει εκδοθεί έως τρεις (3) μήνες πριν από την υποβολή του. 

Η υποχρέωση προσκόμισης του ως άνω αποσπάσματος αφορά, τόσο στο ίδιο το νομικό πρόσωπο, για τους οικονομικούς φορείς που είναι εγκαταστημένοι σε χώρες που αναγνωρίζεται ποινική ευθύνη νομικών προσώπων, όσο και φυσικά πρόσωπα, που είναι μέλη του διοικητικού, διευθυντικού ή εποπτικού οργάνου του εν λόγω οικονομικού φορέα ή στα πρόσωπα που έχουν εξουσία εκπροσώπησης, λήψης αποφάσεων ή ελέγχου σε αυτό, όπως αυτά ειδικότερα αναφέρονται στην ως άνω παράγραφο 2.2.3.1
Ειδικά, για νομικά πρόσωπα/ οντότητες, που έχουν εγκατάσταση στην Ελλάδα, ως προς την ποινική ευθύνη αυτών για τα αδικήματα δωροδοκίας, που περιλαμβάνονται στην παρ. 1 του άρθρου 73 του ν. 4412/2016, κατ’ εφαρμογή των άρθρων 134 και 135 του ν. 5090/2024, προσκομίζεται, επιπλέον, ένορκη βεβαίωση του, ανά περίπτωση, νόμιμου εκπροσώπου του νομικού προσώπου/ οντότητας. Στην εν λόγω ένορκη βεβαίωση δηλώνει ότι το νομικό πρόσωπο/ οντότητα, το οποίο εκπροσωπεί νόμιμα, δεν έχει καταδικαστεί αμετάκλητα για κανένα από τα αδικήματα δωροδοκίας του άρθρου 73 παρ. 1 του ν. 4412/2016, κατ’ εφαρμογή των διατάξεων των άρθρων 134-135 του ν. 5090/2024. 
Αν το κράτος-μέλος ή η εν λόγω χώρα δεν εκδίδει τέτοιου είδους έγγραφο ή πιστοποιητικό ή όπου αυτό δεν καλύπτει όλες τις περιπτώσεις της παρ. 2.2.3.1: α) επίσημη δήλωση αρμόδιας δημόσιας αρχής ότι δεν εκδίδεται ή ότι δεν καλύπτει όλες τις περιπτώσεις (μόνο εάν δεν καθίσταται διαθέσιμη μέσω του επιγραμμικού αποθετηρίου πιστοποιητικών (e-Certis)) και β) ένορκη βεβαίωση ή, στα κράτη-μέλη ή στις χώρες όπου δεν προβλέπεται ένορκη βεβαίωση, υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού του κράτους-μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας.
β) για την παράγραφο 2.2.3.2 πιστοποιητικό που εκδίδεται από την αρμόδια αρχή του οικείου κράτους - μέλους ή χώρας, που  είναι σε ισχύ κατά τον χρόνο υποβολής του, άλλως, στην περίπτωση που δεν αναφέρεται σε αυτό χρόνος ισχύος, που έχει εκδοθεί έως τρεις (3) μήνες πριν από την υποβολή του. 

Ιδίως οι οικονομικοί φορείς που είναι εγκατεστημένοι στην Ελλάδα προσκομίζουν:
i) Για την απόδειξη της εκπλήρωσης των φορολογικών υποχρεώσεων της παραγράφου 2.2.3.2 περίπτωση α’ αποδεικτικό ενημερότητας εκδιδόμενο από την Α.Α.Δ.Ε. 

ii) Για την απόδειξη της εκπλήρωσης των υποχρεώσεων προς τους οργανισμούς κοινωνικής ασφάλισης της παραγράφου 2.2.3.2 περίπτωση α’ πιστοποιητικό εκδιδόμενο από τον e-ΕΦΚΑ. 
Επιπλέον προσκομίζεται, Υπεύθυνη δήλωση αναφορικά με τους οργανισμούς κοινωνικής ασφάλισης στους οποίους ο οικονομικός φορέας οφείλει να καταβάλει εισφορές (στην περίπτωση που ο προσωρινός ανάδοχος έχει την εγκατάστασή του στην Ελλάδα αφορά Οργανισμούς κύριας και επικουρικής ασφάλισης). Η δήλωση απαιτείται μόνο στην περίπτωση που δεν υπάγεται  αποκλειστικά στον e-ΕΦΚΑ.

iii) Για την παράγραφο 2.2.3.2 περίπτωση α’, πλέον των ως άνω πιστοποιητικών, υπεύθυνη δήλωση ότι δεν έχει εκδοθεί δικαστική ή διοικητική απόφαση με τελεσίδικη και δεσμευτική ισχύ για την αθέτηση των υποχρεώσεών τους όσον αφορά στην καταβολή φόρων ή εισφορών κοινωνικής ασφάλισης.

γ) για την παράγραφο 2.2.3.4 περίπτωση β΄ πιστοποιητικό που εκδίδεται από την αρμόδια αρχή του οικείου κράτους - μέλους ή χώρας, το οποίο να έχει εκδοθεί έως τρεις (3) μήνες πριν από την υποβολή του. 

Ιδίως οι οικονομικοί φορείς που είναι εγκατεστημένοι στην Ελλάδα προσκομίζουν:
i) Ενιαίο Πιστοποιητικό Δικαστικής Φερεγγυότητας από το αρμόδιο Πρωτοδικείο, από το οποίο προκύπτει ότι δεν τελούν υπό πτώχευση, πτωχευτικό συμβιβασμό ή υπό αναγκαστική διαχείριση ή δικαστική εκκαθάριση ή ότι δεν έχουν υπαχθεί σε διαδικασία εξυγίανσης.  Ειδικά για τη διαδικασία εξυγίανσης προσκομίζεται επιπλέον υπεύθυνη δήλωση του νόμιμου εκπροσώπου του οικονομικού φορέα ότι τηρούνται οι όροι της συμφωνίας εξυγίανσης. Για τις ΙΚΕ προσκομίζεται επιπλέον και πιστοποιητικό του Γ.Ε.Μ.Η. περί μη έκδοσης απόφασης λύσης ή κατάθεσης αίτησης λύσης του νομικού προσώπου, ενώ για τις ΕΠΕ προσκομίζεται επιπλέον πιστοποιητικό μεταβολών.
ii) Πιστοποιητικό του Γ.Ε.Μ.Η. από το οποίο προκύπτει ότι το νομικό πρόσωπο δεν έχει λυθεί και τεθεί υπό εκκαθάριση με απόφαση των εταίρων. 
iii) Εκτύπωση της καρτέλας “Στοιχεία Μητρώου/ Επιχείρησης” από την ηλεκτρονική πλατφόρμα της Ανεξάρτητης Αρχής Δημοσίων Εσόδων, όπως αυτά εμφανίζονται στο taxisnet, από την οποία να προκύπτει η μη αναστολή της επιχειρηματικής δραστηριότητάς τους.

Για τα σωματεία και τους συνεταιρισμούς,  το Ενιαίο Πιστοποιητικό Δικαστικής Φερεγγυότητας εκδίδεται  για τα σωματεία από το αρμόδιο Πρωτοδικείο, ενώ για τους συνεταιρισμούς για το χρονικό διάστημα έως τις 31.12.2019 από το Ειρηνοδικείο και μετά την παραπάνω ημερομηνία από το Γ.Ε.Μ.Η.
δ) για τις λοιπές περιπτώσεις της παραγράφου 2.2.3.4, υπεύθυνη δήλωση του προσφέροντος οικονομικού φορέα ότι δεν συντρέχουν στο πρόσωπό του οι οριζόμενοι στην παράγραφο λόγοι αποκλεισμού.

ε) για την παράγραφο 2.2.3.9. υπεύθυνη δήλωση του προσφέροντος οικονομικού φορέα περί μη επιβολής εις βάρος του της κύρωσης του οριζόντιου αποκλεισμού, σύμφωνα τις διατάξεις της κείμενης νομοθεσίας.

στ) για την παράγραφο 2.2.3.5, δικαιολογητικά ονομαστικοποίησης των μετοχών, που καθορίζονται κατωτέρω, εφόσον ο προσωρινός ανάδοχος είναι ανώνυμη εταιρεία ή νομικό πρόσωπο στη μετοχική σύνθεση του οποίου συμμετέχει ανώνυμη εταιρεία ή νομικό πρόσωπο της αλλοδαπής που αντιστοιχεί σε ανώνυμη εταιρεία (πλην των περιπτώσεων που αναφέρθηκαν στην παρ. 2.2.3.5 της παρούσας ανωτέρω).  

Συγκεκριμένα, προσκομίζονται:

i) Για την απόδειξη της εξαίρεσης από την υποχρέωση ονομαστικοποίησης των μετοχών τους κατά την περ. α) της παραγράφου 2.2.3.5 βεβαίωση του αρμοδίου Χρηματιστηρίου. 

ii) Όσον αφορά την εξαίρεση της περ. β) της παραγράφου 2.2.3.5, για την απόδειξη του ελέγχου δικαιωμάτων ψήφου, υπεύθυνη δήλωση της ελεγχόμενης εταιρείας και εάν αυτή είναι διαφορετική του προσωρινού αναδόχου, πρόσθετη υπεύθυνη δήλωση του τελευταίου, στις οποίες αναφέρονται οι επιχειρήσεις επενδύσεων, οι εταιρείες διαχείρισης κεφαλαίων/ενεργητικού ή κεφαλαίων επιχειρηματικών συμμετοχών, ανά περίπτωση και το συνολικό ποσοστό των δικαιωμάτων ψήφου που ελέγχουν στην ελεγχόμενη από αυτές εταιρεία. Οι υπεύθυνες αυτές δηλώσεις συνοδεύονται υποχρεωτικά από βεβαίωση ή άλλο έγγραφο, από το οποίο προκύπτει ότι οι ελέγχουσες τα δικαιώματα ψήφου εταιρείες είναι εποπτευόμενες κατά τα οριζόμενα στην παράγραφο 2.2.3.5.

iii) Δικαιολογητικά ονομαστικοποίησης μετοχών του προσωρινού αναδόχου:

- Πιστοποιητικό αρμόδιας αρχής του κράτους της έδρας, από το οποίο να προκύπτει ότι οι μετοχές είναι ονομαστικές, που  έχει εκδοθεί έως τριάντα (30) εργάσιμες ημέρες πριν από την υποβολή του.

- Αναλυτική κατάσταση με τα στοιχεία των μετόχων της εταιρείας και τον αριθμό των μετοχών κάθε μετόχου (μετοχολόγιο), όπως τα στοιχεία αυτά είναι καταχωρημένα στο βιβλίο μετόχων της εταιρείας, το πολύ τριάντα (30) εργάσιμες ημέρες πριν από την ημέρα υποβολής της προσφοράς.

Ειδικότερα:

- Όσον αφορά τις εγκατεστημένες στην Ελλάδα ανώνυμες εταιρείες υποβάλλεται πιστοποιητικό του Γ.Ε.Μ.Η. από το οποίο να προκύπτει ότι οι μετοχές τους είναι ονομαστικές και αναλυτική κατάσταση με τα στοιχεία των μετόχων της εταιρείας και τον αριθμό των μετοχών κάθε μετόχου (μετοχολόγιο), όπως τα στοιχεία αυτά είναι καταχωρημένα στο βιβλίο μετόχων της εταιρείας, το πολύ τριάντα (30) εργάσιμες ημέρες πριν από την ημέρα υποβολής της προσφοράς.

- Όσον αφορά τις αλλοδαπές ανώνυμες εταιρίες ή αλλοδαπά νομικά πρόσωπα που αντιστοιχούν σε ανώνυμες εταιρείες:

Α) εφόσον έχουν κατά το δίκαιο της έδρας τους ονομαστικές μετοχές,  προσκομίζουν:

i) Πιστοποιητικό αρμόδιας αρχής του κράτους της έδρας, από το οποίο να προκύπτει ότι οι μετοχές τους είναι ονομαστικές.

ii) Αναλυτική κατάσταση μετόχων, με τον αριθμό των μετοχών του κάθε μετόχου, όπως τα στοιχεία αυτά είναι καταχωρημένα στο βιβλίο μετόχων της εταιρείας, με ημερομηνία το πολύ 30 εργάσιμες ημέρες πριν την υποβολή της προσφοράς.

iii) Κάθε άλλο στοιχείο από το οποίο να προκύπτει η ονομαστικοποίηση μέχρι φυσικού προσώπου των μετοχών, που έχει συντελεστεί τις τελευταίες 30 (τριάντα) εργάσιμες ημέρες πριν την υποβολή της προσφοράς.    

Β)  εφόσον δεν έχουν υποχρέωση ονομαστικοποίησης μετοχών ή δεν προβλέπεται η ονομαστικοποίηση των μετοχών, προσκομίζουν:

i) βεβαίωση περί μη υποχρέωσης ονομαστικοποίησης των μετοχών από αρμόδια αρχή, εφόσον υπάρχει σχετική πρόβλεψη, διαφορετικά προσκομίζεται υπεύθυνη δήλωση του διαγωνιζομένου. Για την περίπτωση μη πρόβλεψης ονομαστικοποίησης προσκομίζεται υπεύθυνη δήλωση του διαγωνιζομένου,

ii) έγκυρη και ενημερωμένη κατάσταση προσώπων που κατέχουν τουλάχιστον 1% των μετοχών ή δικαιωμάτων ψήφου,

iii) εάν δεν τηρείται τέτοια κατάσταση, προσκομίζεται σχετική κατάσταση προσώπων, που κατέχουν τουλάχιστον ένα τοις εκατό (1%) των μετοχών ή δικαιωμάτων ψήφου, σύμφωνα με την τελευταία Γενική Συνέλευση, αν τα πρόσωπα αυτά είναι γνωστά στην εταιρεία. Σε αντίθετη περίπτωση, η εταιρεία αιτιολογεί τους λόγους που δεν είναι γνωστά τα ως άνω πρόσωπα, η δε αναθέτουσα αρχή δεν διαθέτει διακριτική ευχέρεια κατά την κρίση της αιτιολογίας αυτής. 

Όλα τα ανωτέρω έγγραφα πρέπει να είναι επικυρωμένα από την κατά νόμο αρμόδια αρχή του κράτους της έδρας του υποψηφίου και να συνοδεύονται από επίσημη μετάφραση στην ελληνική.

Ελλείψεις στα δικαιολογητικά ονομαστικοποίησης των μετοχών συμπληρώνονται κατά την παράγραφο 3.1.2 της παρούσας.

Η αναθέτουσα αρχή ελέγχει επίσης, επί ποινή απαραδέκτου της προσφοράς, εάν στη διαδικασία συμμετέχει εξωχώρια εταιρεία από «μη συνεργάσιμα κράτη στον φορολογικό τομέα» κατά την έννοια των παρ. 3 και 4 του άρθρου 65 του ν. 4172/2013,  καθώς και από κράτη που έχουν προνομιακό φορολογικό καθεστώς, όπως αυτά ορίζονται στον κατάλογο της απόφασης της παρ. 7 του άρθρου 65 του ως άνω νόμου, κατά τα αναφερόμενα στην περίπτωση α΄ της παραγράφου 4 του άρθρου 4 του ν. 3310/2005. 
Πέραν των ως άνω δικαιολογητικών ονομαστικοποίησης, ο προσωρινός ανάδοχος οφείλει να προσκομίζει κατά το στάδιο κατακύρωσης υπεύθυνη δήλωση ότι δεν είναι εξωχώρια εταιρεία, κατά την ανωτέρω έννοια και δεν εμπίπτει στις διατάξεις της παρ.4 εδαφ. α & β του άρθρου 4 του Ν. 3310/2005 όπως ισχύει.

ζ) για την παράγραφο 2.2.3.5α, υποβάλλεται από τον προσωρινό ανάδοχο, μαζί με τα υπόλοιπα δικαιολογητικά κατακύρωσης, υπεύθυνη δήλωση, στην οποία δηλώνεται ότι δεν συντρέχουν οι καταστάσεις ρωσικής εμπλοκής που περιγράφονται στην εν λόγω παράγραφο (υπόδειγμα του περιεχομένου της υπεύθυνης δήλωσης περιλαμβάνεται στο Παράρτημα VΙΙ της παρούσας Διακήρυξης). Η υπεύθυνη δήλωση υπογράφεται από τον νόμιμο εκπρόσωπο του οικονομικού φορέα, σύμφωνα με τα προβλεπόμενα στο άρθρο 79Α του ν. 4412/2016.

B.2. Για την απόδειξη της απαίτησης του άρθρου 2.2.4. (απόδειξη καταλληλότητας για την άσκηση επαγγελματικής δραστηριότητας) προσκομίζουν πιστοποιητικό/βεβαίωση του οικείου επαγγελματικού (ή εμπορικού) μητρώου του κράτους εγκατάστασης. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης προσκομίζουν πιστοποιητικό/βεβαίωση του αντίστοιχου επαγγελματικού (ή εμπορικού) μητρώου του Παραρτήματος XI του Προσαρτήματος Α΄ του ν. 4412/2016, με το οποίο πιστοποιείται αφενός η εγγραφή τους σε αυτό και αφετέρου το ειδικό επάγγελμά τους. Στην περίπτωση που χώρα δεν τηρεί τέτοιο μητρώο, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού οργανισμού της χώρας καταγωγής ή της χώρας όπου είναι εγκατεστημένος ο οικονομικός φορέας ότι δεν τηρείται τέτοιο μητρώο και ότι ασκεί τη δραστηριότητα που απαιτείται για την εκτέλεση του αντικειμένου της υπό ανάθεση σύμβασης.

Οι εγκατεστημένοι στην Ελλάδα οικονομικοί φορείς προσκομίζουν βεβαίωση εγγραφής στο οικείο επαγγελματικό μητρώο ή πιστοποιητικό που εκδίδεται από την οικεία υπηρεσία του Γ.Ε.ΜΗ. Οικονομικοί φορείς που έχουν οικονομικό σκοπό και δεν έχουν την εμπορική ιδιότητα, και συνεπώς δεν είναι υπόχρεοι εγγραφής στο Γ.Ε.ΜΗ. (π.χ. μη κερδοσκοπικά σωματεία του άρθρου 78 ΑΚ, ΕΛΚΕ Πανεπιστημίων) αποδεικνύουν την καταλληλότητα για την άσκηση της επαγγελματικής δραστηριότητας με κάθε πρόσφορο μέσο (ενδεικτικά καταστατικό, κωδικό άσκησης δραστηριότητα από ΑΑΔΕ).
Επισημαίνεται ότι, τα δικαιολογητικά που αφορούν στην απόδειξη της απαίτησης του άρθρου 2.2.4 (απόδειξη καταλληλότητας για την άσκηση επαγγελματικής δραστηριότητας) γίνονται αποδεκτά, εφόσον έχουν εκδοθεί έως τριάντα (30) εργάσιμες ημέρες πριν από την υποβολή τους, εκτός αν, σύμφωνα με τις ειδικότερες διατάξεις αυτών, φέρουν συγκεκριμένο χρόνο ισχύος.

Β.3. Για την απόδειξη της οικονομικής και χρηματοοικονομικής επάρκειας της παραγράφου 2.2.5 οι οικονομικοί φορείς προσκομίζουν Ισολογισμούς ή αποσπάσματα ισολογισμών των τριών (3) τελευταίων κλεισμένων διαχειριστικών χρήσεων (2022,2023,2024), σύμφωνα με το παράρτημα ΧΙΙ, μέρος Ι του Προσαρτήματος Α του Ν.4412 (περ. 2), στις περιπτώσεις όπου η δημοσίευσή τους είναι υποχρεωτική σύμφωνα με την περί εταιρειών νομοθεσία της χώρας όπου είναι εγκατεστημένος ο οικονομικός φορέας.

Σε περίπτωση που σύμφωνα με την νομοθεσία ο διαγωνιζόμενος δεν υποχρεούται σε δημοσίευση ισολογισμού (ή που δεν έχει ακόμη ολοκληρωθεί η δημοσίευση του ισολογισμού του τελευταίου οικονομικού έτους), τότε θα πρέπει να υποβάλλει υπεύθυνη δήλωση για τον κύκλο εργασιών συνοδευόμενη από τα σχετικά επίσημα στοιχεία που υπάρχουν (π.χ. δηλώσεις φορολογίας εισοδήματος, δηλώσεις Φ.Π.Α. κ.λ.π.).
Ομοίως σε περίπτωση που δεν έχει ακόμη ολοκληρωθεί η δημοσίευση του ισολογισμού του τελευταίου οικονομικού έτους υποβάλλεται υπεύθυνη δήλωση συνοδευόμενη από τα σχετικά επίσημα στοιχεία που υπάρχουν ( π.χ. δηλώσεις φορολογίας εισοδήματος, δηλώσεις Φ.Π.Α. κ.λ.π.)  για το έτος αυτό.

Σε περίπτωση οικονομικών φορέων που δραστηριοποιούνται για μικρότερο χρονικό διάστημα, υποβάλλονται οι ισολογισμοί που έχουν εκδοθεί και αποσπάσματα οικονομικών καταστάσεων και δήλωση, σύμφωνα με τα προαναφερθέντα για το εν λόγω χρονικό διάστημα. 
Εάν ο οικονομικός φορέας, για βάσιμο λόγο, δεν είναι σε θέση να προσκομίσει τα ανωτέρω δικαιολογητικά, μπορεί να αποδεικνύει την οικονομική και χρηματοοικονομική του επάρκεια με οποιοδήποτε άλλο κατάλληλο έγγραφο.

Β.4. Για την απόδειξη της τεχνικής ικανότητας της παραγράφου 2.2.6 οι οικονομικοί φορείς προσκομίζουν:  
Β.4.1 Κατάλογο/Πίνακα των κυριότερων αντίστοιχων έργων  τα οποία υλοποίησαν κατά τη διάρκεια της τελευταίας τριετίας έως την καταληκτική ημερομηνία υποβολής της προσφοράς, σύμφωνα με το ακόλουθο υπόδειγμα:  
	α/α
	Τίτλος Σύμβασης – Αντικείμενο Έργου
	Δημόσιος/ Ιδιώτης Παραλήπτης 
	Διάρκεια Εκτέλεσης Έργου 
(έναρξη-λήξη)
	Συνολική Αξία (προ ΦΠΑ σε €)
	Ποσοστό (%) συμμετοχής σε περίπτωση ένωσης 
	Προσκομισθέν Αποδεικτικό Στοιχείο
(είδος & ημ/νία έκδοσης) Στοιχεία τεκμηρίωσης

	
	
	
	
	
	
	

	
	
	
	
	
	
	


όπου «ΑΠΟΔΕΙΚΤΙΚΟ ΣΤΟΙΧΕΙΟ/ΣΤΟΙΧΕΙΑ ΤΕΚΜΗΡΙΩΣΗΣ»: 

- Εάν μεν ο αποδέκτης είναι Δημόσιος Φορέας ως στοιχείο τεκμηρίωσης υποβάλλεται η σύμβαση και πιστοποιητικό ή πρωτόκολλο παραλαβής ή βεβαίωση καλής εκτέλεσης που συντάσσεται από την αρμόδια Δημόσια Αρχή και

- Αντίστοιχα τεκμήρια απαιτούνται και για την περίπτωση που ο αποδέκτης είναι ιδιώτης.  
Εφόσον δεν είναι δυνατή η προσκόμιση των παραπάνω, προσκομίζεται υπεύθυνη δήλωση του οικονομικού φορέα, στην οποία θα αναφέρεται ο λόγος για τον οποίο δεν κατέστη εφικτή η προσκόμιση των παραπάνω δικαιολογητικών και η οποία θα συνοδεύεται από αντίγραφο του τιμολογίου και, εφόσον υφίσταται, της σχετικής σύμβασης και λοιπών τεκμηριωτικών στοιχείων πληρωμής. 

Εάν ο οικονομικός φορέας έχει υλοποιήσει το έργο παροχής υπηρεσιών ως μέλος Ένωσης ή Κοινοπραξίας, προσκομίζει επιπρόσθετα και αντίγραφο του Συμφωνητικού που να αποδεικνύεται το ποσοστό συμμετοχής του.

Β.4.2  Κατάλογο/Πίνακα με την προτεινόμενη στελέχωση της Ομάδας Έργου με βάση τα αναφερόμενα στην παράγραφο 2.2.6 της παρούσας, σύμφωνα με το ακόλουθο υπόδειγμα: 

	α/α
	Ονοματεπώνυμο στελέχους
	Επωνυμία Φορέα απασχόλησης
	Θέση στην Ομάδα Έργου (τίτλος θέσης)
	Αρμοδιότητες/ Καθήκοντα

	
	
	
	
	

	
	
	
	
	


Ο πίνακας συνοδεύεται από αναλυτικά βιογραφικά σημειώματα για την τεκμηρίωση των απαιτούμενων προσόντων της προτεινόμενης στελέχωσης της Ομάδας Έργου, σύμφωνα με την παράγραφο 2.2.6 της παρούσας. 

Όλα τα βιογραφικά σημειώματα πρέπει να συνοδεύονται από Υπεύθυνη Δήλωση του Ν. 1599/1986, από κάθε ένα μέλος της ομάδας όπου θα δηλώνεται ότι τα στοιχεία που αναφέρονται στα βιογραφικά είναι αληθή και ακριβή. 

Εάν κάποιο μέλος της Ομάδας Έργου του προσωρινού ανάδοχου δεν είναι μόνιμο στέλεχος του, στην προαναφερθείσα Υπεύθυνη Δήλωση θα δηλώνεται επιπρόσθετα: 

• ότι υπάρχει συμφωνία συνεργασίας με το νομικό ή φυσικό πρόσωπο που υποβάλλει την προσφορά, για όλη την προβλεπόμενη διάρκεια του παρόντος έργου και 
• ότι αποδέχεται τους όρους του παρόντος διαγωνισμού. 

Διευκρινίζεται ότι δεν απαιτείται η ψηφιακή υπογραφή των ανωτέρω υπεύθυνων δηλώσεων από τους υπογράφοντες αλλά μόνο η υπογραφή τους. Οι υπεύθυνες δηλώσεις επισυνάπτονται ηλεκτρονικά σε μορφή αρχείου pdf στον φάκελο των δικαιολογητικών κατακύρωσης   και υπογράφονται και με ψηφιακή υπογραφή από τον προσφέροντα οικονομικό φορέα.

Σε περίπτωση ένωσης οικονομικών φορέων που υποβάλλει κοινή προσφορά, τα ανωτέρω δικαιολογητικά προσκομίζονται για κάθε μέλος της ένωσης οικονομικών φορέων, αλλά σε κάθε περίπτωση το ανωτέρω κριτήριο αρκεί να πληρείται από τα μέλη της ένωσης σωρευτικά. 

Σε περίπτωση που ο Υποψήφιος Ανάδοχος προτίθεται να αναθέσει υπεργολαβικά σε τρίτους την υλοποίηση τμήματος του υπό ανάθεση Έργου, τότε θα πρέπει να καταθέσει συμπληρωμένο τον παρακάτω πίνακα καθώς και τις σχετικές δηλώσεις συνεργασίας.

	Περιγραφή τμήματος Έργου (είδους υπηρεσιών) που προτίθεται ο Υποψήφιος Ανάδοχος να αναθέσει σε Υπεργολάβο
	Επωνυμία Υπεργολάβου
	Ημερομηνία Δήλωσης Συνεργασίας

	
	
	

	
	
	

	
	
	

	
	
	


Συμπληρωματικά με τον ανωτέρω Πίνακα, ο προσφέρων οικονομικός φορέας θα πρέπει να καταθέσει :

α) Υπεύθυνη δήλωσή του ότι δεσμεύεται να χρησιμοποιήσει τον Υπεργολάβο για το τμήμα του έργου που έχει δηλώσει στην προσφορά του. 

β) Υπεύθυνες δηλώσεις των νομίμων εκπροσώπων των υπεργολάβων, με τις οποίες θα δηλώνεται ότι αποδέχονται τη συνεργασία αυτή και ότι δεσμεύονται να υλοποιήσουν το τμήμα της σύμβασης που περιγράφεται στην προσφορά του οικονομικού φορέα, εφόσον αυτός ανακηρυχθεί ανάδοχος, έως την πλήρη εκτέλεση του. Εφόσον ο υπεργολάβος είναι νομικό πρόσωπο πρέπει να αναφερθούν τα εμπλεκόμενα φυσικά πρόσωπα και να προσκομισθούν οι σχετικές υπεύθυνες δηλώσεις από τα πρόσωπα αυτά ότι αποδέχονται τη συνεργασία του υπεργολάβου με τον προσφέροντα οικονομικό φορέα και ότι δεσμεύονται να υλοποιήσουν το τμήμα της σύμβασης που περιγράφεται στην προσφορά του οικονομικού φορέα, εφόσον αυτός ανακηρυχθεί ανάδοχος, έως την πλήρη εκτέλεση του. Διευκρινίζεται ότι δεν απαιτείται η ψηφιακή υπογραφή των ανωτέρω υπεύθυνων δηλώσεων των νομίμων εκπροσώπων των υπεργολάβων αλλά μόνο η υπογραφή τους. 

Β.5. Για την απόδειξη της συμμόρφωσής τους με πρότυπα διασφάλισης ποιότητας της παραγράφου 2.2.7 και το πιστοποιητικό της παραγράφου 2.2.7.1  οι οικονομικοί φορείς προσκομίζουν τα κάτωθι πιστοποιητικά: 

· Πιστοποιητικό ISO 9001:2015 για το Σύστημα Διαχείρισης Ποιότητας ή ισοδύναμο, εν ισχύ, από διαπιστευμένο οργανισμό.

· Πιστοποιητικό ISO 14001:2015 για το Σύστημα Περιβαλλοντικής Διαχείρισης ή ισοδύναμο, εν ισχύ, από διαπιστευμένο οργανισμό.

· Πιστοποιητικό ISO 22301:2019 για το Σύστημα Διαχείρισης Επιχειρησιακής Συνέχειας ή ισοδύναμο, εν ισχύ, από διαπιστευμένο οργανισμό.

· Πιστοποιητικό ISO 27001:2022 για το Σύστημα Διαχείρισης της Ασφάλειας των Πληροφοριών ή ισοδύναμο, εν ισχύ, από διαπιστευμένο οργανισμό. 

· Πιστοποιητικό ISO 27701:2019 για το Σύστημα Διαχείρισης Πληροφοριών για την προστασία της Ιδιωτικότητας ή ισοδύναμο, εν ισχύ, από διαπιστευμένο οργανισμό. 

· Πιστοποιητικό ISO 37001:2016 Σύστημα Διαχείρισης κατά της Δωροδοκίας και της Διαφθοράς ή ισοδύναμο, εν ισχύ, από διαπιστευμένο οργανισμό. 
· Πιστοποιητικό ISO 21001:2021 Σύστημα Διαχείρισης Εκπαιδευτικών Οργανισμών ή ισοδύναμο, εν ισχύ από διαπιστευμένο οργανισμό 

· Πιστοποιητικό ISO 29993:2018 Σύστημα Διαχείρισης Υπηρεσιών Μάθησης εκτός τυπικής εκπαίδευσης ή ισοδύναμο, εν ισχύ από διαπιστευμένο οργανισμό και 
· Πιστοποιητικό συμμόρφωσης κατά το πρότυπο ΕΛΟΤ 1435:2009 «Υπηρεσίες επικοινωνίας – Απαιτήσεις για Παρόχους», ή ισοδύναμο πιστοποιητικό
Τα ανωτέρω πιστοποιητικά πρέπει να βρίσκονται σε ισχύ. 
Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη – μέλη, σύμφωνα με τον Κανονισμό 785/2008. Ισοδύναμος οργανισμός αξιολόγησης της συμμόρφωσης, θεωρείται και αυτός που είναι εγκατεστημένος σε κράτος, που δεν είναι κράτος- μέλος της Ευρωπαϊκής Ένωσης, είναι διαπιστευμένος από εθνικό οργανισμό διαπίστευσης, που δεν είναι εγκατεστημένος σε κράτος-μέλος της Ευρωπαϊκής Ένωσης και είναι μέλος της Ευρωπαϊκής Συνεργασίας για τη Διαπίστευση (European Accreditation Multilateral Agreement– EA MLA) ή του Διεθνούς Οργανισμού Διαπίστευσης Εργαστηρίων (International Laboratory Accreditation Cooperation- ILAC) ή της Συμφωνίας Αμοιβαίας Αναγνώρισης του Διεθνούς Φόρουμ Διαπίστευσης (International Accreditation Forum Multilateral Recognition Agreement– IAF MRA). 
Η αναθέτουσα αρχή κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.

Β.6. Για την απόδειξη της νόμιμης σύστασης και εκπροσώπησης:

Για την απόδειξη της νόμιμης εκπροσώπησης, στις περιπτώσεις που ο οικονομικός φορέας είναι νομικό πρόσωπο και εγγράφεται υποχρεωτικά ή προαιρετικά, κατά την κείμενη νομοθεσία, και δηλώνει την εκπροσώπηση και τις μεταβολές της σε αρμόδια αρχή (πχ ΓΕΜΗ), προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του,  εκτός αν αυτό φέρει συγκεκριμένο χρόνο ισχύος.

Ειδικότερα για τους ημεδαπούς οικονομικούς φορείς προσκομίζονται:

i) για την απόδειξη της νόμιμης εκπροσώπησης, στις περιπτώσεις που ο οικονομικός φορέας είναι νομικό πρόσωπο και υποχρεούται, κατά την κείμενη νομοθεσία, να δηλώνει την εκπροσώπηση και τις μεταβολές της στο ΓΕΜΗ, προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του.  

ii) Για την απόδειξη της νόμιμης σύστασης και των μεταβολών του νομικού προσώπου γενικό πιστοποιητικό μεταβολών του ΓΕΜΗ, εφόσον έχει εκδοθεί έως τρεις (3) μήνες πριν από την υποβολή του.  

Στις λοιπές περιπτώσεις τα κατά περίπτωση νομιμοποιητικά έγγραφα σύστασης και νόμιμης εκπροσώπησης (όπως καταστατικά, πιστοποιητικά μεταβολών, αντίστοιχα ΦΕΚ, αποφάσεις συγκρότησης οργάνων διοίκησης σε σώμα, κλπ., ανάλογα με τη νομική μορφή του οικονομικού φορέα), συνοδευόμενα από υπεύθυνη δήλωση του νόμιμου εκπροσώπου ότι εξακολουθούν να ισχύουν κατά την υποβολή τους.

Σε περίπτωση που για τη διενέργεια της παρούσας διαδικασίας ανάθεσης έχουν χορηγηθεί εξουσίες σε πρόσωπο πλέον αυτών που αναφέρονται στα παραπάνω έγγραφα, προσκομίζεται επιπλέον απόφαση- πρακτικό του αρμοδίου καταστατικού οργάνου διοίκησης του νομικού προσώπου με την οποία χορηγήθηκαν οι σχετικές εξουσίες. Όσον αφορά τα φυσικά πρόσωπα, εφόσον έχουν χορηγηθεί εξουσίες σε τρίτα πρόσωπα, προσκομίζεται εξουσιοδότηση του οικονομικού φορέα.

Οι αλλοδαποί οικονομικοί φορείς προσκομίζουν τα προβλεπόμενα, κατά τη νομοθεσία της χώρας εγκατάστασης, αποδεικτικά έγγραφα, και εφόσον δεν προβλέπονται, υπεύθυνη δήλωση  του νόμιμου εκπροσώπου, από την οποία αποδεικνύονται τα ανωτέρω ως προς τη νόμιμη σύσταση, μεταβολές και εκπροσώπηση του οικονομικού φορέα.

Οι ως άνω υπεύθυνες δηλώσεις γίνονται αποδεκτές, εφόσον έχουν συνταχθεί μετά την κοινοποίηση της πρόσκλησης για την υποβολή των δικαιολογητικών.

Από τα ανωτέρω έγγραφα πρέπει να προκύπτουν η νόμιμη σύσταση του οικονομικού φορέα, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία διενέργειας του διαγωνισμού (νόμιμος εκπρόσωπος, δικαίωμα υπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/ νόμιμου εκπροσώπου.

Β.7. Οι οικονομικοί φορείς που είναι εγγεγραμμένοι σε επίσημους καταλόγους που προβλέπονται από τις εκάστοτε ισχύουσες εθνικές διατάξεις ή διαθέτουν πιστοποίηση από οργανισμούς πιστοποίησης που συμμορφώνονται με τα ευρωπαϊκά πρότυπα πιστοποίησης, κατά την έννοια του Παραρτήματος VII του Προσαρτήματος Α΄ του ν. 4412/2016, μπορούν να προσκομίζουν στις αναθέτουσες αρχές πιστοποιητικό εγγραφής εκδιδόμενο από την αρμόδια αρχή ή το πιστοποιητικό που εκδίδεται από τον αρμόδιο οργανισμό πιστοποίησης. 

Στα πιστοποιητικά αυτά αναφέρονται τα δικαιολογητικά βάσει των οποίων έγινε η εγγραφή των εν λόγω οικονομικών φορέων στον επίσημο κατάλογο ή η πιστοποίηση και η κατάταξη στον εν λόγω κατάλογο. 

Η πιστοποιούμενη εγγραφή στους επίσημους καταλόγους από τους αρμόδιους οργανισμούς ή το πιστοποιητικό, που εκδίδεται από τον οργανισμό πιστοποίησης, συνιστά τεκμήριο καταλληλότητας όσον αφορά τις απαιτήσεις ποιοτικής επιλογής, τις οποίες καλύπτει ο επίσημος κατάλογος ή το πιστοποιητικό. 

Οι οικονομικοί φορείς που είναι εγγεγραμμένοι σε επίσημους καταλόγους απαλλάσσονται από την υποχρέωση υποβολής των δικαιολογητικών που αναφέρονται στο πιστοποιητικό εγγραφής τους. Ειδικώς όσον αφορά την καταβολή των εισφορών κοινωνικής ασφάλισης και των φόρων και τελών, προσκομίζονται επιπροσθέτως της βεβαίωσης εγγραφής στον επίσημο κατάλογο και πιστοποιητικά, κατά τα οριζόμενα ανωτέρω στην περίπτωση Β.1, υποπερ. i, ii και iii της περ. β.

Β.8. Οι ενώσεις οικονομικών φορέων που υποβάλλουν κοινή προσφορά, υποβάλλουν τα παραπάνω, κατά περίπτωση δικαιολογητικά, για κάθε οικονομικό φορέα που συμμετέχει στην ένωση, σύμφωνα με τα ειδικότερα προβλεπόμενα στο άρθρο 19 παρ. 2 του ν. 4412/2016. 

Β.9. Στην περίπτωση που οικονομικός φορέας επιθυμεί να στηριχθεί στις ικανότητες άλλων φορέων, σύμφωνα με την παράγραφο 2.2.8 για την απόδειξη ότι θα έχει στη διάθεσή του τους αναγκαίους πόρους, προσκομίζει, ιδίως, σχετική έγγραφη δέσμευση των φορέων αυτών για τον σκοπό αυτό. Ειδικότερα, προσκομίζεται έγγραφο (συμφωνητικό ή σε περίπτωση νομικού προσώπου απόφαση του αρμοδίου οργάνου διοίκησης αυτού ή σε περίπτωση φυσικού προσώπου υπεύθυνη δήλωση), δυνάμει του οποίου αμφότεροι, διαγωνιζόμενος οικονομικός φορέας και τρίτος φορέας, εγκρίνουν τη μεταξύ τους συνεργασία για την κατά περίπτωση παροχή προς τον διαγωνιζόμενο της χρηματοοικονομικής ή/και τεχνικής ή/και επαγγελματικής ικανότητας του φορέα, ώστε αυτή να είναι στη διάθεση του διαγωνιζόμενου  για την εκτέλεση της Σύμβασης. 
Η σχετική αναφορά θα πρέπει να είναι λεπτομερής και να αναφέρει κατ’ ελάχιστον τους συγκεκριμένους πόρους που θα είναι διαθέσιμοι για την εκτέλεση της σύμβασης και τον τρόπο δια του οποίου θα χρησιμοποιηθούν αυτοί για την εκτέλεση της σύμβασης. Ο τρίτος θα δεσμεύεται ρητά ότι θα διαθέσει στον διαγωνιζόμενο τους συγκεκριμένους πόρους κατά τη διάρκεια της σύμβασης και ο διαγωνιζόμενος  ότι θα κάνει χρήση αυτών σε περίπτωση που του ανατεθεί η σύμβαση. Σε περίπτωση που ο τρίτος διαθέτει χρηματοοικονομική επάρκεια, θα δηλώνει επίσης ότι καθίσταται από κοινού με τον διαγωνιζόμενο υπεύθυνος για την εκτέλεση της σύμβασης. 

Σε περίπτωση που ο τρίτος διαθέτει στοιχεία τεχνικής ή επαγγελματικής καταλληλότητας που σχετίζονται με τους τίτλους σπουδών και τα επαγγελματικά προσόντα που ορίζονται στην περίπτωση στ’ του Μέρους ΙΙ του Παραρτήματος ΧΙΙ του Προσαρτήματος Α του ν. 4412/2016 ή με την σχετική επαγγελματική εμπειρία, θα δεσμεύεται ότι θα εκτελέσει τις εργασίες ή υπηρεσίες για τις οποίες απαιτούνται οι συγκεκριμένες ικανότητες, δηλώνοντας το τμήμα της σύμβασης που θα εκτελέσει. 

Β.10. Στην περίπτωση που ο οικονομικός φορέας δηλώνει στην προσφορά του ότι θα κάνει χρήση υπεργολάβων, στις ικανότητες των οποίων δεν στηρίζεται, προσκομίζεται υπεύθυνη δήλωση του προσφέροντος με αναφορά του τμήματος της σύμβασης το οποίο προτίθεται να αναθέσει σε τρίτους υπό μορφή υπεργολαβίας και υπεύθυνη δήλωση των υπεργολάβων ότι αποδέχονται την εκτέλεση των εργασιών. 

Β.11. Επισημαίνεται ότι γίνονται αποδεκτές:

- Οι ένορκες βεβαιώσεις που αναφέρονται στην παρούσα Διακήρυξη, εφόσον έχουν συνταχθεί έως τρεις (3) μήνες πριν από την υποβολή τους, 

- Οι υπεύθυνες δηλώσεις, εφόσον έχουν συνταχθεί μετά την κοινοποίηση της πρόσκλησης για την υποβολή των δικαιολογητικών. Σημειώνεται ότι δεν απαιτείται θεώρηση του γνησίου της υπογραφής τους.

Β.12. Στο πλαίσιο συμμόρφωσης με την υποχρέωση του άρθρου 22.2.δ. (iii) του Κανονισμού 2021/241, ο οικονομικός φορέας – προσωρινός ανάδοχος καλείται να υποβάλει τα στοιχεία ταυτότητας του/των πραγματικού/ων δικαιούχου/ων του, όπως αυτός ορίζεται στο άρθρο 3 σημείο 6 της Οδηγία (ΕΕ) 2015/849 του Ευρωπαϊκού Κοινοβουλίου και του Συμβουλίου, ως ακολούθως:

- Για τις περιπτώσεις οικονομικών φορέων που έχουν υποχρέωση εγγραφής στο Κεντρικό Μητρώο Πραγματικών Δικαιούχων του άρθρου 20 του ν. 4557/2018 (Α’ 139), ως ισχύει, προσκομίζεται σχετική εκτύπωση των στοιχείων και πληροφοριών από το εν λόγω Μητρώο, συνοδευόμενη από Υπεύθυνη Δήλωση (της παρ. 4 του άρθρου 8 του ν. 1599/1986 (Α’ 75), αρμοδίως υπογεγραμμένη, στην  οποία θα δηλώνονται τα στοιχεία των πραγματικών δικαιούχων του αναδόχου (κατ΄ ελάχιστον, όνομα, επώνυμο, αριθμός φορολογικού μητρώου και ημερομηνία γέννησης).

- Για τις περιπτώσεις εισηγμένων εταιρειών σε ρυθμιζόμενη αγορά ή σε Πολυμερή Μηχανισμό Διαπραγμάτευσης, προσκομίζονται τα στοιχεία που προβλέπονται στην παράγραφο 2 του  άρθρου 20  του ν. 4557/2018 (Α’ 139), , τα οποία σε κάθε περίπτωση συνοδεύονται από Υπεύθυνη Δήλωση της παρ. 4 του άρθρου 8 του ν.1599/1986 (Α’ 75) αρμοδίως υπογεγραμμένη,, στην οποία θα δηλώνονται  στοιχεία των  φυσικών προσώπων (κατ’ ελάχιστον, όνομα, επώνυμο, αριθμός φορολογικού μητρώου  και ημερομηνία γέννησης) που κατέχουν άμεσα ή έμμεσα μετοχές με δικαίωμα ψήφου άνω του 5% ή που λογίζονται ως πραγματικοί δικαιούχοι κατά την έννοια του άρθρου 3 σημείο 6 της Οδηγίας (ΕΕ) 2015/849.
2.3
Κριτήρια Ανάθεσης  

2.3.1
Κριτήριο ανάθεσης 

Κριτήριο ανάθεσης της Σύμβασης είναι η πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής, η οποία εκτιμάται βάσει των κάτωθι κριτηρίων: 
	ΚΡΙΤΗΡΙΟ
	ΠΕΡΙΓΡΑΦΗ
	ΣΥΝΤΕΛΕΣΤΗΣ ΒΑΡΥΤΗΤΑΣ

	Κ1

Κατανόηση του αντικειμένου και των απαιτήσεων του έργου 
	Αξιολογείται ο βαθμός κατανόησης των στόχων του έργου, η πληρότητα και η σαφήνεια της πρότασης, η αναγνώριση και διαχείριση ιδιαιτεροτήτων του έργου, κατανόηση της αλληλουχία των εργασιών. 
	10%

	Κ2

Τεχνική προσέγγιση & Ποιότητα Ψηφιακής Πλατφόρμας 


	Αξιολόγηση της προτεινόμενης τεχνικής προσέγγισης και αρχιτεκτονικής για την κάλυψη των λειτουργικών και μη λειτουργικών/οριζοντίων απαιτήσεων, η μεθοδολογία και ποιότητα αξιοποίησης Ψηφιακών Πόρων καθώς και Ασφάλεια/Προστασία Δεδομένων και Ιδιωτικότητας. 
	20%

	Κ3

Μεθοδολογία υλοποίησης του Έργου/Παρεχόμενες Υπηρεσίες/Πληρότητα δράσεων και σεναρίων/ Προστιθέμενη αξία
	Αξιολογείται η πληρότητα και η καταλληλότητα της Μεθοδολογίας υλοποίησης του Έργου καθώς και η επαρκής ανάλυση των προσφερόμενων υπηρεσιών ανά Φάση του Έργου, ο βαθμός της επιστημονικής τεκμηρίωσης, η αρτιότητα των προτεινόμενων εργαλείων/δράσεων και η σαφής σύνδεσή τους με τα παραδοτέα του Έργου 
	30%

	Κ4

Οργανωτικό Σχήμα Διοίκησης και Οργάνωση Ομάδας έργου/Μεθοδολογία διοίκησης 

	Αξιολογούνται το οργανωτικό Σχήμα Διοίκησης και Οργάνωσης του «Έργου», η συνάφεια των ειδικοτήτων, η κατανομή ρόλων, η εμπειρία και εξειδίκευση της ομάδας, οι διαδικασίες επικοινωνίας /παρακολούθησης/συντονισμού της ομάδας με όλους τους εμπλεκόμενου φορείς 
	20%

	Κ5 

Χρονοδιάγραμμα υλοποίησης έργου/ διασφάλιση ποιότητας

	Αξιολογούνται η επάρκεια και η καταλληλότητα του προτεινόμενου χρονοδιαγράμματος, παρουσίαση της ρεαλιστικότητας της προτεινόμενης λύσης, ανάλυση πιθανών κινδύνων καθώς και οι τρόποι αντιμετώπισης αυτών, με στόχο τη διασφάλιση έγκαιρης παράδοσης και επιτυχούς υλοποίησης του έργου
	20%

	ΑΘΡΟΙΣΜΑ ΣΥΝΟΛΟΥ ΣΥΝΤΕΛΕΣΤΩΝ ΒΑΡΥΤΗΤΑΣ                                         100%



Επεξήγηση Κριτηρίων Αξιολόγησης

Ανά κατηγορία και κριτήριο αξιολογούνται:
Κ1: Κατανόηση του αντικειμένου και των απαιτήσεων του έργου
Αξιολογούνται: 
· ο βαθμός κατανόησης του αντικειμένου και των στόχων του έργου, 
· ο βαθμός της σαφήνειας, πληρότητας, περιεκτικότητας και σφαιρικότητας της κατανόησης της αλληλουχίας των εργασιών 

· η σαφήνεια και η πληρότητα της πρότασης με σκοπό να εκτιμηθεί ο βαθμός κατανόησης του περιβάλλοντος του έργου, των ειδικών απαιτήσεων, των ιδιαιτεροτήτων του συμβατικού αντικειμένου και των ειδικών λειτουργικών και οριζοντίων απαιτήσεων υλοποίησής του.
Κ2: Τεχνική προσέγγιση & Ποιότητα Ψηφιακής Πλατφόρμας 


Αξιολογούνται:

· η τεκμηριωμένη και ολοκληρωμένη προτεινόμενη τεχνική προσέγγιση και η αρχιτεκτονική που θα καλύπτει τις λειτουργικές και οριζόντιες απαιτήσεις του έργου, 

· η μεθοδολογία και ποιότητα αξιοποίησης Ψηφιακών Πόρων καθώς και η κάλυψη της επεκτασιμότητας και δυνατότητας κλιμάκωσης της λύσης 

· η προσβασιμότητα (WCAG), η διαλειτουργικότητα, η επεκτασιμότητα καθώς και η ολοκληρωμένη αξιοποίηση υπολογιστικών πόρων/ψηφιακών λύσεων για την άρτια κάλυψη των απαιτήσεων του έργου  

· Η αξιοποίηση των υπολογιστικών πόρων για την κάλυψη των αναγκών του έργου και συνδυάζοντας τους κατά τον καλύτερο δυνατό τρόπο, ώστε να καλύψουν τις απαιτήσεις του έργου και να διασφαλίσουν την βέλτιστη δυνατή αξιοποίηση των διαθέσιμων πόρων

· Η Ασφάλεια και η Προστασία Ιδιωτικότητας: 

· Η Μεθοδολογία και τα μέτρα για την εξασφάλιση της εμπιστευτικότητας, ακεραιότητας και διαθεσιμότητας (confidentiality, integrity, availability) των δεδομένων 

·  Η Μεθοδολογία και τα μέτρα για την εξασφάλιση της ιδιωτικότητας των δεδομένων προσωπικού χαρακτήρα τόσο κατά την αποθήκευσή τους, όσο και κατά τη διακίνησή τους και η συμμόρφωση με τις απαιτήσεις του Γενικού Κανονισμού Προστασίας Προσωπικών Δεδομένων 679/2016 (GDPR).

Κ3: Μεθοδολογία υλοποίησης του Έργου /Παρεχόμενες Υπηρεσίες/ποιότητα δράσεων και σεναρίων/ Προστιθέμενη αξία 
Αξιολογούνται: 
●  η πληρότητα και η καταλληλότητα της Μεθοδολογίας υλοποίησης του Έργου καθώς και η επαρκής ανάλυση των προσφερόμενων υπηρεσιών ανά Φάση του Έργου,
● ο βαθμός της επιστημονικής τεκμηρίωσης, η συνεκτικότητα και η αρτιότητα των προτεινόμενων   εργαλείων/δράσεων και η σαφής σύνδεσή τους με τα παραδοτέα του Έργου
· η σαφήνεια, και η καταλληλότητα της ανάλυση των προσφερόμενων υπηρεσιών, δηλαδή η καταγραφή και η εξειδίκευση των υπηρεσιών που θα παρέχονται στο πλαίσιο των διαφόρων Φάσεων του Έργου. 
· ο βαθμός κάλυψης των ζητούμενων υπηρεσιών
·  Πρόταση και τεκμηρίωση συγκεκριμένων μεθοδολογιών, εργαλείων, δράσεων, πλαισίων που καλύπτουν τις απαιτήσεις του έργου και θα μπορούσαν να εφαρμοστούν για την διασφάλιση της επίτευξης των αποτελεσμάτων του έργου και την επιτυχή ολοκλήρωση του.
Κ4: Οργάνωση Ομάδας έργου/Μεθοδολογία διοίκησης
Αξιολογούνται: 

· Η Δομή, Σύνθεση και Οργάνωση της ομάδας έργου. 

· Η συνοχή, συνεργασία και συμπληρωματικότητα των μελών της ομάδας έργου 

· Η εξειδίκευση ρόλων και κατανομή των καθηκόντων στην υλοποίηση των επιμέρους Δραστηριοτήτων Φάσεων καθώς και ο βαθμός εμπλοκής τους. 
· Η αποτελεσματικότητα του συστήματος επικοινωνίας και συντονισμού των στελεχών της Ομάδας έργου εσωτερικά αλλά και με το εξωτερικό περιβάλλον του έργου 
· η καταλληλότητα και επάρκεια του συστήματος συντονισμού και διοίκησης της Ομάδας Έργου σε σχέση με το αντικείμενο, τις απαιτήσεις και το χρονοπρογραμματισμό του έργου και των διαδικασιών επικοινωνίας της Ομάδας Έργου με τα αρμόδια εμπλεκόμενα Τμήματα/Μονάδες και τα στελέχη της Αναθέτουσας Αρχής, αλλά και με τους λοιπούς φορείς που εμπλέκονται στην υλοποίηση του Έργου, με στόχο τη μεταφορά τεχνογνωσίας στους φορείς και την αποτελεσματικότερη υλοποίηση του έργου
· η καταλληλόλητα και η εμπειρία τους σε σχέση με τους επιδιωκόμενους στόχους και τα ζητούμενα παραδοτέα
Κ5: Χρονοδιάγραμμα υλοποίησης έργου/  διασφάλιση ποιότητας
Αξιολογούνται:
· η σαφήνεια, η πληρότητα, η επάρκεια και η καταλληλότητα του προτεινόμενου χρονοδιαγράμματος και της αλληλοσυσχέτισης των επιμέρους δραστηριοτήτων  
· η σύνδεση των δραστηριοτήτων με το χρονοδιάγραμμα και τα παραδοτέα του έργου
· Τα μέτρα που λαμβάνονται για την διασφάλιση της ποιότητας της πρότασης
· Η ανάλυση και διαχείριση πιθανών κινδύνων καθώς και οι τρόποι αντιμετώπισης αυτών

· Η επαρκής παρουσίαση της ρεαλιστικότητας της πρότασης
· η διάρθρωση και ο συντονισμός του χρονοδιάγραμματος με τις αντίστοιχες διαδικασίες των εμπλεκόμενων φορέων, ώστε όχι μόνο να αποφευχθούν καθυστερήσεις αλλά να επιταχυνθούν οι αντίστοιχες διαδικασίες.
2.3.2
Βαθμολόγηση και κατάταξη προσφορών
2.3.2.1 Βαθμολόγηση Τεχνικών Προσφορών 

Η Βαθμολόγηση των τεχνικών προσφορών θα γίνει σύμφωνα με τα «Κριτήρια», όπως αυτά προσδιορίζονται στον πίνακα της παρ. 2.3.1 της παρούσας

Η βαθμολόγηση κάθε κριτηρίου αξιολόγησης κυμαίνεται από 100 βαθμούς στην περίπτωση που ικανοποιούνται ακριβώς όλοι οι όροι των τεχνικών προδιαγραφών, αυξάνεται δε μέχρι τους 150 βαθμούς όταν υπερκαλύπτονται οι απαιτήσεις του συγκεκριμένου κριτηρίου.
Κάθε κριτήριο αξιολόγησης βαθμολογείται αυτόνομα με βάση τα στοιχεία της προσφοράς. 

Κριτήρια με βαθμολογία μικρότερη από 100 βαθμούς (ήτοι που δεν καλύπτουν/παρουσιάζουν αποκλίσεις από τις τεχνικές προδιαγραφές της παρούσας) επιφέρουν την απόρριψη της προσφοράς. Επισημαίνεται ότι απλή αναπαραγωγή των απαιτήσεων της Διακήρυξης δεν τεκμαίρει την πλήρωσή τους και επιφέρει την απόρριψη της προσφοράς.
Η βαθμολογία του κάθε κριτηρίου σταθμίζεται με συντελεστή βαρύτητας. Η σταθμισμένη βαθμολογία του κάθε κριτηρίου θα προκύπτει από το γινόμενο του επιμέρους συντελεστή βαρύτητας επί τη βαθμολογία του, η δε συνολική βαθμολογία της προσφοράς θα προκύπτει από το άθροισμα των σταθμισμένων βαθμολογιών όλων των κριτηρίων.

Η συνολική βαθμολογία της τεχνικής προσφοράς υπολογίζεται με βάση τον παρακάτω τύπο : 

Τν= (σ1 x Κ1) + (σ2 x Κ2) + (σ3 x Κ3) + (σ4 x Κ4) + (σ5 x Κ5)

Όπου 

Τν είναι η συνολική βαθμολογία της ν-οστής τεχνικής προσφοράς
Κ1, Κ2, Κ3, Κ4, Κ5 είναι ο βαθμός κάθε κριτηρίου όπως θα βαθμολογηθεί από την Επιτροπή

σ1, σ2, σ3, σ4, σ5 είναι οι συντελεστές βαρύτητας των κριτηρίων Κ1, Κ2, Κ3, Κ4, Κ5 αντίστοιχα, σύμφωνα με τον πίνακα της παραγράφου 2.3.1 
2.3.2.2  Κατάταξη Προσφορών 

Για την τελική κατάταξη των υποψηφίων δεν θα ληφθεί υπόψη η αυτόματη κατάταξη του Συστήματος, αλλά θα χρησιμοποιηθεί ο ακόλουθος τύπος για τον υπολογισμό του συνολικού βαθμού (ΣΒν) της προσφοράς του υποψηφίου

ΣΒν = 0,80 x (Tν/Tmax) + 0,20 x (Οmin/Ον)

Όπου: 

ΣΒν = η συνολική βαθμολογία της ν-οστής προσφοράς

Tν = η συνολική βαθμολογία της ν-οστής τεχνικής προσφοράς

Tmax = η συνολική βαθμολογία της καλύτερης τεχνικής προσφοράς κατά την τεχνική αξιολόγηση (μεταξύ των αποδεκτών προσφορών)

Οmin = η τιμή χαμηλότερης οικονομικής προσφοράς κατά την οικονομική αξιολόγηση (μεταξύ των αποδεκτών προσφορών)

Ον = η τιμή της ν-οστής οικονομικής προσφοράς,

Πλέον συμφέρουσα από οικονομική άποψη προσφορά είναι εκείνη που παρουσιάζει τη μεγαλύτερη τιμή συνολικού βαθμού (ΣΒν) σύμφωνα με την παρούσα.

2.4
Κατάρτιση - Περιεχόμενο Προσφορών

2.4.1
Γενικοί όροι υποβολής προσφορών

Οι προσφορές υποβάλλονται με βάση τις απαιτήσεις που ορίζονται στο Παράρτημα Ι της Διακήρυξης για  όλες τις περιγραφόμενες υπηρεσίες. 

Δεν επιτρέπονται εναλλακτικές προσφορές.

Η ένωση οικονομικών φορέων υποβάλλει κοινή προσφορά, η οποία υπογράφεται υποχρεωτικά ηλεκτρονικά είτε από όλους τους οικονομικούς φορείς που αποτελούν την ένωση, είτε από εκπρόσωπό τους νομίμως εξουσιοδοτημένο.  Στην προσφορά απαραιτήτως πρέπει να προσδιορίζεται η έκταση και το είδος της συμμετοχής  κάθε μέλους της ένωσης, συμπεριλαμβανομένης της κατανομής αμοιβής μεταξύ τους,  καθώς και ο εκπρόσωπος/συντονιστής αυτής. Η εν λόγω δήλωση περιλαμβάνεται καταρχήν στο ΕΕΕΣ (Μέρος ΙΙ. Ενότητα Α) που μπορεί να διευκρινίζεται στη συνοδευτική αυτού υπεύθυνη δήλωση που δύνανται να υποβάλλουν τα μέλη της ένωσης και η εξουσιοδότηση χορηγείται με πρόσφορο έγγραφο παροχής πληρεξουσιότητας, (ιδιωτικό συμφωνητικό σύστασης ένωσης οικονομικών φορέων/ ορισμού κοινού εκπροσώπου τους, ή αντίστοιχα πρακτικά των διοικητικών συμβουλίων των μελών της ένωσης), το οποίο (έγγραφο) πρέπει να υποβάλλεται με την προσφορά.

Ο, σύμφωνα με τα παραπάνω, ορισμός εκπροσώπου της ένωσης οικονομικών φορέων έναντι της αναθέτουσας αρχής, καλύπτει και τη δυνατότητα αυτού να υπογράφει την προδικαστική προσφυγή του άρθρου 3.4 της παρούσας, εκπροσωπώντας όλα τα μέλη της ένωσης.
Οι οικονομικοί φορείς μπορούν να αποσύρουν την προσφορά τους και να την υποβάλλουν εκ νέου έως την καταληκτική ημερομηνία υποβολής προσφοράς.
2.4.2
Χρόνος και Τρόπος υποβολής προσφορών 

2.4.2.1. Οι προσφορές υποβάλλονται από τους ενδιαφερόμενους ηλεκτρονικά, μέσω του ΕΣΗΔΗΣ Προμήθειες και Υπηρεσίες, μέχρι την καταληκτική ημερομηνία και ώρα που ορίζει η παρούσα διακήρυξη, στην Ελληνική Γλώσσα, σε ηλεκτρονικό φάκελο, σύμφωνα με τα αναφερόμενα στον ν.4412/2016, ιδίως στα άρθρα 36 και 37 και στην κατ’ εξουσιοδότηση της παρ. 5 του άρθρου 36 του ν.4412/2016 εκδοθείσα υπ΄αριθμ. 64233/08.06.2021 (Β΄2453/09.06.2021) Κοινή Απόφαση των Υπουργών Ανάπτυξης και Επενδύσεων και Ψηφιακής Διακυβέρνησης με θέμα «Ρυθμίσεις τεχνικών ζητημάτων που αφορούν την ανάθεση των Δημοσίων Συμβάσεων Προμηθειών και Υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ)», (όπως τροποποιήθηκε με την υπ΄ αριθμ. 78072(Β΄5645/22.10.2025) ΚΥΑ) εφεξής «Κ.Υ.Α. ΕΣΗΔΗΣ Προμήθειες και Υπηρεσίες» και τα άρθρα 2.1.2 «Επικοινωνία - Πρόσβαση στα έγγραφα της Σύμβασης» και 2.1.4 «Γλώσσα» της Διακήρυξης.

Για τη συμμετοχή στο διαγωνισμό οι ενδιαφερόμενοι οικονομικοί φορείς απαιτείται να διαθέτουν προηγμένη ηλεκτρονική υπογραφή που υποστηρίζεται από αναγνωρισμένο (εγκεκριμένο) πιστοποιητικό, το οποίο χορηγήθηκε από πάροχο υπηρεσιών πιστοποίησης, ο οποίος περιλαμβάνεται στον κατάλογο εμπίστευσης που προβλέπεται στην απόφαση 2009/767/ΕΚ και σύμφωνα με τα οριζόμενα στο Κανονισμό (ΕΕ) 910/2014 και να εγγραφούν στο ΕΣΗΔΗΣ, σύμφωνα με την περ. β της παρ. 2 του άρθρου 37 του ν. 4412/2016 και τις διατάξεις του άρθρου 6 της Κ.Υ.Α. ΕΣΗΔΗΣ Προμήθειες και Υπηρεσίες. 
2.4.2.2. Ο χρόνος υποβολής της προσφοράς μέσω του ΕΣΗΔΗΣ βεβαιώνεται αυτόματα από το ΕΣΗΔΗΣ με υπηρεσίες χρονοσήμανσης, σύμφωνα με τα οριζόμενα στο άρθρο 37 του ν. 4412/2016 και τις διατάξεις του άρθρου 10 της ως άνω κοινής υπουργικής απόφασης.

Μετά την παρέλευση της καταληκτικής ημερομηνίας και ώρας, δεν υπάρχει η δυνατότητα υποβολής προσφοράς στο ΕΣΗΔΗΣ. Σε περιπτώσεις τεχνικής αδυναμίας λειτουργίας του ΕΣΗΔΗΣ, η αναθέτουσα αρχή/ο αναθέτων φορέας λαμβάνει άμεσα όλα τα απαιτούμενα μέτρα κυρίως για την τήρηση του ελάχιστου διαστήματος για την υποβολή των προσφορών και των αιτήσεων συμμετοχής, όπως ιδίως η μετάθεση της καταληκτικής ημερομηνίας και η δημοσίευσή της.
2.4.2.3. Οι οικονομικοί φορείς υποβάλλουν με την προσφορά τους τα ακόλουθα σύμφωνα με τις διατάξεις του άρθρου 13 της Κ.Υ.Α. ΕΣΗΔΗΣ Προμήθειες και Υπηρεσίες: 

(α) έναν ηλεκτρονικό (υπο)φάκελο με την ένδειξη «Δικαιολογητικά Συμμετοχής–Τεχνική Προσφορά», στον οποίο περιλαμβάνεται το σύνολο των κατά περίπτωση απαιτούμενων δικαιολογητικών και η τεχνική προσφορά σε μορφή ηλεκτρονικών αρχείων, σύμφωνα με τις διατάξεις της κείμενης νομοθεσίας και των εγγράφων της σύμβασης.

(β) έναν ηλεκτρονικό (υπο)φάκελο με την ένδειξη «Οικονομική Προσφορά», στον οποίο περιλαμβάνεται η οικονομική προσφορά του οικονομικού φορέα και το σύνολο των κατά περίπτωση απαιτούμενων που αφορούν στην οικονομική προσφορά σε μορφή ηλεκτρονικών αρχείων, σύμφωνα με τις διατάξεις της κείμενης νομοθεσίας και των εγγράφων της σύμβασης.. 

Από τον Οικονομικό Φορέα σημαίνονται, με χρήση της  σχετικής λειτουργικότητας του ΕΣΗΔΗΣ, τα στοιχεία εκείνα της προσφοράς του που έχουν εμπιστευτικό χαρακτήρα σύμφωνα με τα οριζόμενα στο άρθρο 21 του ν. 4412/2016. Εφόσον ένας οικονομικός φορέας χαρακτηρίζει πληροφορίες ως εμπιστευτικές, λόγω ύπαρξης τεχνικού ή εμπορικού απορρήτου, στη σχετική δήλωσή του, αναφέρει ρητά όλες τις σχετικές διατάξεις νόμου ή διοικητικές πράξεις που επιβάλλουν την εμπιστευτικότητα της συγκεκριμένης πληροφορίας.

Δεν χαρακτηρίζονται ως εμπιστευτικές, πληροφορίες σχετικά με τις τιμές μονάδας, τις προσφερόμενες ποσότητες, την οικονομική προσφορά και τα στοιχεία της τεχνικής προσφοράς που χρησιμοποιούνται για την αξιολόγησή της.
2.4.2.4. Εφόσον οι Οικονομικοί Φορείς καταχωρίσουν τα στοιχεία, με τα δεδομένα και συνημμένα ηλεκτρονικά αρχεία, που αφορούν δικαιολογητικά συμμετοχής-τεχνικής προσφοράς και οικονομικής προσφοράς τους στις αντίστοιχες ειδικές ηλεκτρονικές φόρμες του ΕΣΗΔΗΣ, στην συνέχεια, μέσω σχετικής λειτουργικότητας,  εξάγουν αναφορές (εκτυπώσεις) σε μορφή ηλεκτρονικών αρχείων με μορφότυπο PDF, τα οποία  αποτελούν συνοπτική αποτύπωση των καταχωρισμένων στοιχείων. Τα εν λόγω ηλεκτρονικά αρχεία, τα οποία υποβάλλονται και γίνονται αποδεκτά, υπογεγραμμένα, τουλάχιστον, με προηγμένη ηλεκτρονική υπογραφή, η οποία υποστηρίζεται από αναγνωρισμένο (εγκεκριμένο) πιστοποιητικό, επισυνάπτονται από τον οικονομικό φορέα, αντίστοιχα, στην ηλεκτρονική τεχνική και οικονομική προσφορά του Επισημαίνεται ότι η εξαγωγή και η επισύναψη των προαναφερθέντων αναφορών (εκτυπώσεων) δύναται να πραγματοποιείται για κάθε υποφάκελο ξεχωριστά, από τη στιγμή που έχει ολοκληρωθεί η καταχώριση των στοιχείων σε αυτόν.  
Σημειώνεται ότι στις ειδικές ηλεκτρονικές φόρμες του ΕΣΗΔΗΣ δεν αποτυπώνονται οι τεχνικές προδιαγραφές και οι οικονομικοί όροι της παρούσας, γι’ αυτό οι οικονομικοί φορείς θα πρέπει να επισυνάπτουν ηλεκτρονικά υπογεγραμμένα τα σχετικά ηλεκτρονικά αρχεία της τεχνικής και οικονομικής προσφοράς σύμφωνα με τις οδηγίες των άρθρων 2.4.3 Περιεχόμενα Φακέλου «Δικαιολογητικά Συμμετοχής- Τεχνική Προσφορά» και 2.4.4 Περιεχόμενα Φακέλου «Οικονομική Προσφορά»/Τρόπος σύνταξης και υποβολής οικονομικών προσφορών.
2.4.2.5. Ειδικότερα, όσον αφορά τα συνημμένα ηλεκτρονικά αρχεία της προσφοράς, οι Οικονομικοί Φορείς τα καταχωρίζουν στους ανωτέρω (υπο)φακέλους μέσω του Υποσυστήματος, ως εξής :
Τα έγγραφα που καταχωρίζονται στην ηλεκτρονική προσφορά, και δεν απαιτείται να προσκομισθούν και σε έντυπη μορφή, γίνονται αποδεκτά κατά περίπτωση, σύμφωνα με τα προβλεπόμενα στις διατάξεις: 

α) είτε των άρθρων 13, 14 και 28 του ν. 4727/2020 (Α΄ 184) περί ηλεκτρονικών δημοσίων εγγράφων που φέρουν ηλεκτρονική υπογραφή ή σφραγίδα και, εφόσον πρόκειται για αλλοδαπά δημόσια ηλεκτρονικά έγγραφα, εάν φέρουν επισημείωση e-Apostille 

β) είτε των άρθρων 15 και 27 του ν. 4727/2020 (Α΄ 184) περί ηλεκτρονικών ιδιωτικών εγγράφων που φέρουν ηλεκτρονική υπογραφή ή σφραγίδα 

γ) είτε του άρθρου 11 του ν. 2690/1999 (Α΄ 45), 
δ) είτε της παρ. 2 του άρθρου 37 του ν. 4412/2016, περί χρήσης ηλεκτρονικών υπογραφών σε ηλεκτρονικές διαδικασίες δημοσίων συμβάσεων,  

ε) είτε της παρ. 8 του άρθρου 92 του ν. 4412/2016, περί συνυποβολής υπεύθυνης δήλωσης στην περίπτωση απλής φωτοτυπίας ιδιωτικών εγγράφων. 

Επιπλέον, δεν προσκομίζονται σε έντυπη μορφή τα ΦΕΚ και ενημερωτικά και τεχνικά φυλλάδια και άλλα έντυπα, εταιρικά ή μη, με ειδικό τεχνικό περιεχόμενο, δηλαδή έντυπα με αμιγώς τεχνικά χαρακτηριστικά, όπως αριθμούς, αποδόσεις σε διεθνείς μονάδες, μαθηματικούς τύπους και σχέδια.

Ειδικότερα, τα στοιχεία και δικαιολογητικά για τη συμμετοχή του Οικονομικού Φορέα στη διαδικασία καταχωρίζονται από αυτόν σε μορφή ηλεκτρονικών αρχείων με μορφότυπο PDF. 

Ο Οικονομικός Φορέας δύναται να καταχωρίζει ηλεκτρονικά αρχεία άλλων μορφότυπων, εφόσον αυτό απαιτείται ή κρίνεται απαραίτητο για την καλύτερη αποτύπωση, αξιολόγηση ή αξιοποίηση της πληροφορίας που αυτό περιέχει (ενδεικτικά: χρονοπρογραμματισμός έργου σε μορφότυπο MPP/MPX, υπολογιστικά φύλλα σε μορφότυπο XLS/XLSX, βίντεο σε μορφότυπο MPG/AVI/MP4 κ.α.)

Έως την ημέρα και ώρα αποσφράγισης των προσφορών προσκομίζονται με ευθύνη του οικονομικού φορέα στην αναθέτουσα αρχή, σε έντυπη μορφή και σε κλειστό-ούς φάκελο-ους, στον οποίο αναγράφεται ο αποστολέας και ως παραλήπτης η Αναθέτουσα αρχή (υπόψη της Επιτροπής Διαγωνισμού), τα στοιχεία της ηλεκτρονικής προσφοράς του, τα οποία απαιτείται να προσκομισθούν σε πρωτότυπη μορφή. Τέτοια στοιχεία και δικαιολογητικά ενδεικτικά είναι :

α) η πρωτότυπη εγγυητική επιστολή συμμετοχής, πλην των περιπτώσεων που αυτή εκδίδεται ηλεκτρονικά, άλλως η προσφορά απορρίπτεται ως απαράδεκτη,

β) τα αλλοδαπά δημόσια έντυπα έγγραφα που φέρουν την επισημείωση της Χάγης (Apostille), ή προξενική θεώρηση και δεν έχουν επικυρωθεί  από δικηγόρο. 
Σε περίπτωση μη υποβολής ενός ή περισσότερων από τα ως άνω στοιχεία και δικαιολογητικά που υποβάλλονται σε έντυπη μορφή, πλην της πρωτότυπης εγγύησης συμμετοχής, η αναθέτουσα αρχή δύναται να ζητήσει τη συμπλήρωση και υποβολή τους, σύμφωνα με το άρθρο 102 του ν. 4412/2016.

Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5ης.10.1961, που κυρώθηκε με το ν. 1497/1984 (Α΄188), εφόσον συντάσσονται σε κράτη που έχουν προσχωρήσει στην ως άνω Συνθήκη, άλλως φέρουν προξενική θεώρηση. Απαλλάσσονται από την απαίτηση επικύρωσης (με Apostille ή Προξενική Θεώρηση) αλλοδαπά δημόσια έγγραφα όταν καλύπτονται από διμερείς ή πολυμερείς συμφωνίες που έχει συνάψει η Ελλάδα (ενδεικτικά «Σύμβαση νομικής συνεργασίας μεταξύ Ελλάδας και Κύπρου – 05.03.1984» (κυρωτικός ν.1548/1985, «Σύμβαση περί απαλλαγής από την επικύρωση ορισμένων πράξεων και εγγράφων – 15.09.1977» (κυρωτικός ν.4231/2014)). Επίσης, απαλλάσσονται από την απαίτηση επικύρωσης ή παρόμοιας διατύπωσης δημόσια έγγραφα που εκδίδονται από τις αρχές κράτους μέλους που υπάγονται στον Καν ΕΕ 2016/1191 για την απλούστευση των απαιτήσεων για την υποβολή ορισμένων δημοσίων εγγράφων στην ΕΕ, όπως, ενδεικτικά,  το λευκό ποινικό μητρώο, υπό τον όρο ότι τα σχετικά με το γεγονός αυτό δημόσια έγγραφα εκδίδονται για πολίτη της Ένωσης από τις αρχές του κράτους μέλους της ιθαγένειάς του. 

Επίσης, γίνονται υποχρεωτικά αποδεκτά ευκρινή φωτοαντίγραφα εγγράφων που έχουν εκδοθεί από αλλοδαπές αρχές και έχουν επικυρωθεί από δικηγόρο, σύμφωνα με τα προβλεπόμενα στην παρ. 2 περ. β του άρθρου 11 του ν. 2690/1999 “Κώδικας Διοικητικής Διαδικασίας”, όπως αντικαταστάθηκε ως άνω με το άρθρο 1 παρ.2 του ν.4250/2014.

Οι πρωτότυπες εγγυήσεις συμμετοχής, πλην των εγγυήσεων που εκδίδονται ηλεκτρονικά, προσκομίζονται με ευθύνη του οικονομικού φορέα, σε κλειστό φάκελο, στον οποίο αναγράφεται ο αποστολέας, τα στοιχεία του παρόντος διαγωνισμού και ως παραλήπτης η Επιτροπή Διαγωνισμού, το αργότερο πριν την ημερομηνία και ώρα αποσφράγισης των προσφορών που ορίζεται στην παρ. 3.1 της παρούσας, άλλως η προσφορά απορρίπτεται ως απαράδεκτη μετά από γνώμη της Επιτροπής Διαγωνισμού.  

Η προσκόμιση των εγγυήσεων συμμετοχής πραγματοποιείται είτε με κατάθεση του ως άνω φακέλου στην υπηρεσία πρωτοκόλλου της αναθέτουσας αρχής, είτε με την αποστολή του ταχυδρομικώς, επί αποδείξει. Το βάρος απόδειξης της έγκαιρης προσκόμισης φέρει ο οικονομικός φορέας. Το εμπρόθεσμο αποδεικνύεται με την επίκληση του αριθμού πρωτοκόλλου ή την προσκόμιση του σχετικού αποδεικτικού αποστολής κατά περίπτωση.

 Στην περίπτωση που επιλεγεί η αποστολή του φακέλου της εγγύησης συμμετοχής ταχυδρομικώς,  ο οικονομικός φορέας αναρτά, εφόσον δεν διαθέτει αριθμό έγκαιρης εισαγωγής του φακέλου του στο πρωτόκολλο της αναθέτουσας αρχής, το αργότερο έως την ημερομηνία και ώρα αποσφράγισης των προσφορών, μέσω της λειτουργικότητας «Επικοινωνία», τα σχετικό αποδεικτικό στοιχείο προσκόμισης (αποδεικτικό κατάθεσης σε υπηρεσίες ταχυδρομείου- ταχυμεταφορών),  προκειμένου να ενημερώσει την αναθέτουσα αρχή περί της τήρησης της υποχρέωσής του σχετικά με την (εμπρόθεσμη) προσκόμιση της εγγύησης συμμετοχής του στον παρόντα διαγωνισμό.
2.4.3
Περιεχόμενα Φακέλου «Δικαιολογητικά Συμμετοχής- Τεχνική Προσφορά» 

2.4.3.1 Δικαιολογητικά Συμμετοχής 

Τα στοιχεία και δικαιολογητικά για την συμμετοχή των προσφερόντων στη διαγωνιστική διαδικασία περιλαμβάνουν με ποινή αποκλεισμού τα ακόλουθα υπό α και β στοιχεία: 
α) το Ευρωπαϊκό Ενιαίο Έγγραφο Σύμβασης (ΕΕΕΣ), όπως προβλέπεται στις παρ. 1 και 3 του άρθρου 79 του ν. 4412/2016 και ενδεχομένως τη συνοδευτική υπεύθυνη δήλωση με την οποία ο οικονομικός φορέας δύναται εφόσον το επιθυμεί να διευκρινίζει τις πληροφορίες που παρέχει με το ΕΕΕΣ σύμφωνα με την παρ. 9 του ίδιου άρθρου, 
β) την πρωτότυπη εγγύηση συμμετοχής, όπως προβλέπεται στο άρθρο 72 του Ν.4412/2016 και τις παραγράφους 2.1.5 και 2.2.2 αντίστοιχα της παρούσας διακήρυξης.  

Οι προσφέροντες συμπληρώνουν το σχετικό υπόδειγμα ΕΕΕΣ,  το οποίο αποτελεί αναπόσπαστο μέρος της παρούσας διακήρυξης (ΠΑΡΑΡΤΗΜΑ ΙΙΙ – ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ) ως Παράρτημα  αυτής. 

Η συμπλήρωσή του δύναται να πραγματοποιηθεί με χρήση του υποσυστήματος Promitheus ESPDint, προσβάσιμου μέσω της Διαδικτυακής Πύλης Ηλεκτρονικών Δημόσιων Συμβάσεων του ΟΠΣ ΕΣΗΔΗΣ, (www.eprocurement.gov.gr ή www.promitheus.gov.gr) ή με απευθείας πρόσβαση στο URL https://espd.eprocurement.gov.gr) ή άλλης σχετικής συμβατής πλατφόρμας υπηρεσιών διαχείρισης ηλεκτρονικών ΕΕΕΣ. Οι Οικονομικοί Φορείς δύνανται για αυτό το σκοπό να αξιοποιήσουν το αντίστοιχο ηλεκτρονικό αρχείο με μορφότυπο XML που αποτελεί επικουρικό στοιχείο των εγγράφων της σύμβασης. 

Το συμπληρωμένο από τον Οικονομικό Φορέα ΕΕΕΣ, (συμπεριλαμβανομένων των διακριτών ΕΕΕΣ από δανείζοντες εμπειρία ή υπεργολάβους, σύμφωνα με την παράγραφο 2.2.8), καθώς και η τυχόν συνοδευτική αυτού υπεύθυνη δήλωση, υποβάλλονται σε αρχείο pdf, υπογεγραμμένο σύμφωνα με την περίπτωση β ή δ της παραγράφου 2.4.2.5 της παρούσας. Επισημαίνεται ότι μεταξύ των αναφερομένων στις ως άνω περιπτώσεις (β και δ), τρόπων,  περιλαμβάνεται και η δυνατότητα υπογραφής του ΕΕΕΣ, μέσω της ενιαίας ψηφιακής πύλης της Δημόσιας Διοίκησης (άρθρο 27 του ν. 4727/2020).
Οι ενώσεις οικονομικών φορέων που υποβάλλουν κοινή προσφορά, υποβάλλουν το ΕΕΕΣ για κάθε οικονομικό φορέα που συμμετέχει στην ένωση.  
2.4.3.2 Τεχνική Προσφορά

H τεχνική προσφορά θα πρέπει να καλύπτει όλες τις απαιτήσεις και τις προδιαγραφές της παρούσας Διακήρυξης όπως παρουσιάζονται στο Παράρτημα Ι «Αναλυτική περιγραφή φυσικού και οικονομικού αντικειμένου της σύμβασης», περιγράφοντας ακριβώς πώς οι συγκεκριμένες απαιτήσεις και προδιαγραφές πληρούνται. Περιλαμβάνει ιδίως τα έγγραφα και δικαιολογητικά, βάσει των οποίων θα αξιολογηθεί η καταλληλότητα των προσφερόμενων υπηρεσιών, με βάση το κριτήριο ανάθεσης, σύμφωνα με τα αναλυτικώς αναφερόμενα στο ως άνω Παράρτημα.
Οι τεχνικές προδιαγραφές της παρούσας δεν έχουν αποτυπωθεί στο σύνολό τους στις ειδικές ηλεκτρονικές φόρμες του ΕΣΗΔΗΣ, για αυτό οι υποψήφιοι Οικονομικοί Φορείς συντάσσουν την τεχνική προσφορά τους και υποβάλλουν ψηφιακά υπογεγραμμένα τα σχετικά ηλεκτρονικά αρχεία της Τεχνικής Προσφοράς. 
Η Τεχνική Προσφορά των υποψηφίων πρέπει να περιλαμβάνει επί ποινή αποκλεισμού και τα ακόλουθα:

- Οι υποψήφιοι πρέπει να υποβάλουν κάθε τεκμηριωτικό υλικό που τυχόν επικαλούνται και διαθέτουν σχετικά με την Τεχνική τους προσφορά.  

- Οι υποψήφιοι πρέπει να υποβάλουν επί ποινή αποκλεισμού στο φάκελο της τεχνικής τους προσφοράς

τον Πίνακα Συμμόρφωσης (Παράρτημα II), συμπληρωμένο σύμφωνα με τις κάτωθι οδηγίες:

Στη στήλη «ΠΑΡΑΠΟΜΠΗ», περιγράφονται αναλυτικά οι αντίστοιχοι τεχνικοί όροι, υποχρεώσεις, προσφερόμενες υπηρεσίες ή επεξηγήσεις για τα οποία θα πρέπει να δοθούν αντίστοιχες απαντήσεις.

Αν στη στήλη «ΑΠΑΝΤΗΣΗ» έχει συμπληρωθεί η λέξη «ΝΑΙ» τότε η αντίστοιχη απαίτηση είναι υποχρεωτική για τον υποψήφιο, θεωρούμενη ως απαράβατος όρος σύμφωνα με την παρούσα Διακήρυξη. Προσφορές που δεν καλύπτουν πλήρως απαράβατους όρους απορρίπτονται ως απαράδεκτες.

Στη στήλη «ΑΠΑΝΤΗΣΗ» σημειώνεται η απάντηση του Αναδόχου που έχει τη μορφή ΝΑΙ/ΟΧΙ εάν η αντίστοιχη απαίτηση πληρείται ή όχι από την Προσφορά. Απλή κατάφαση ή επεξήγηση δεν αποτελεί απόδειξη πλήρωσης της απαίτησης και η αρμόδια Επιτροπή έχει την υποχρέωση ελέγχου και επιβεβαίωσης της πλήρωσης της απαίτησης.
Στη στήλη «ΠΑΡΑΠΟΜΠΗ» θα καταγραφεί η σαφής παραπομπή σε σημείο της Τεχνικής Προσφοράς το οποίο θα περιλαμβάνει την αναλυτική περιγραφή των υπηρεσιών της προσφοράς ή του τρόπου διασύνδεσης και λειτουργίας ή αναφορές μεθοδολογίας και υποστήριξης κλπ., που κατά την κρίση του υποψηφίου Αναδόχου τεκμηριώνουν τα στοιχεία του Πίνακα Συμμόρφωσης. 
Είναι ιδιαίτερα επιθυμητή η πληρέστερη συμπλήρωση των παραπομπών, οι οποίες πρέπει να είναι συγκεκριμένες, ώστε να προκύπτει με σαφήνεια η κάλυψη της ζητούμενης απαίτησης.  

Οι οικονομικοί φορείς αναφέρουν το τμήμα της σύμβασης που προτίθενται να αναθέσουν υπό μορφή υπεργολαβίας σε τρίτους, καθώς και τους υπεργολάβους που προτείνουν.

2.4.4
Περιεχόμενα Φακέλου «Οικονομική Προσφορά» / Τρόπος σύνταξης και υποβολής οικονομικών προσφορών

Η Οικονομική Προσφορά συντάσσεται με βάση το αναγραφόμενο στην παρούσα κριτήριο ανάθεσης και σύμφωνα με το υπόδειγμα που παρέχεται στο Παράρτημα VI. της παρούσας Διακήρυξης και υποβάλλεται ηλεκτρονικά σε μορφή αρχείου .pdf ψηφιακά υπογεγραμμένη, στον Υποφάκελο «Οικονομική Προσφορά»: 

Δεδομένου ότι στο ηλεκτρονικό σύστημα δεν μπορεί να αποτυπωθεί αναλυτικά η οικονομική προσφορά, ο προσφέρων θα επισυνάψει στον (υπο)φάκελλο “οικονομική προσφορά” την ηλεκτρονική οικονομική προσφορά του ηλεκτρονικά υπογεγραμμένη και τα σχετικά ηλεκτρονικά αρχεία (σύμφωνα με το υπόδειγμα που υπάρχει στο Παράρτημα VI της παρούσας διακήρυξης) σε μορφή pdf.
Το συνολικό κόστος για την υλοποίηση του έργου, μη συμπεριλαμβανομένου του ΦΠΑ, που θα προκύπτει στον ανωτέρω πίνακα δεν θα πρέπει να υπερβαίνει την εκτιμώμενη αξία της σύμβασης καθώς και την εκτιμώμενη αξία ανά Φάση Υλοποίησης αλλιώς θα απορρίπτεται η προσφορά στο σύνολό της ως απαράδεκτη. 

Η τιμή της παρεχόμενης υπηρεσίας δίνεται σε ευρώ ανά μονάδα.
Στο τίμημα περιλαμβάνονται όλες οι απαραίτητες αμοιβές και δαπάνες για την εκτέλεση του έργου, χωρίς καμία περαιτέρω επιβάρυνση της αναθέτουσας αρχής έστω και εξ επιγενόμενης αιτίας και ενδεικτικά: 

α) Η αμοιβή του προσωπικού που διαθέτει ο Ανάδοχος, η οποία υπολογίζεται σύμφωνα με τους κανόνες του εργατικού δικαίου. 

β) Κάθε δαπάνη που αφορά οποιονδήποτε τρίτο σχετικό με τις υπηρεσίες αυτές συμπεριλαμβανομένων πάσης φύσεως εισφορών και κρατήσεων υπέρ Δημοσίου και τρίτων. 

Στην τιμή περιλαμβάνονται οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παροχή των υπηρεσιών στον τόπο και με τον τρόπο που προβλέπεται στα έγγραφα της σύμβασης.
Οι προσφερόμενες τιμές είναι σταθερές καθ’ όλη τη διάρκεια της σύμβασης και δεν αναπροσαρμόζονται.

Ως απαράδεκτες θα απορρίπτονται προσφορές στις οποίες: 
α) δεν δίνεται τιμή σε ΕΥΡΩ ή καθορίζεται  σχέση ΕΥΡΩ προς ξένο νόμισμα, 
β) δεν προκύπτει με σαφήνεια η προσφερόμενη τιμή, με την επιφύλαξη του άρθρου 102 του ν. 4412/2016 όπως τροποποιήθηκε με το άρθρο 42 του ν. 4782/Α36/9-3-2021 και 
γ) η τιμή υπερβαίνει τον προϋπολογισμό της σύμβασης που καθορίζεται και τεκμηριώνεται από την αναθέτουσα αρχή στο κεφάλαιο Β - ΟΙΚΟΝΟΜΙΚΟ ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ του Παραρτήματος Ι της παρούσας διακήρυξης. 
Στην οικονομική προσφορά θα πρέπει να επιλέγεται με σαφήνεια ένας από τους τρόπους πληρωμής που περιγράφονται στην Ενότητα 5.1 της παρούσας διακήρυξης.
2.4.5
Χρόνος ισχύος των προσφορών  

Οι υποβαλλόμενες προσφορές ισχύουν και δεσμεύουν τους οικονομικούς φορείς για διάστημα δώδεκα (12) μηνών από την επόμενη της καταληκτικής ημερομηνίας υποβολής προσφορών.
Προσφορά η οποία ορίζει χρόνο ισχύος μικρότερο από τον ανωτέρω προβλεπόμενο απορρίπτεται.
Η ισχύς της προσφοράς μπορεί να παρατείνεται εγγράφως, εφόσον τούτο ζητηθεί από την αναθέτουσα αρχή, πριν από τη λήξη της, με αντίστοιχη παράταση της εγγυητικής επιστολής συμμετοχής σύμφωνα με τα οριζόμενα στο άρθρο 72 παρ. 1 α του ν. 4412/2016 και την παράγραφο 2.2.2. της παρούσας, κατ' ανώτατο όριο για χρονικό διάστημα ίσο με την προβλεπόμενη ως άνω αρχική διάρκεια. Σε περίπτωση αιτήματος της αναθέτουσας αρχής για παράταση της ισχύος της προσφοράς, για τους οικονομικούς φορείς, που αποδέχτηκαν την παράταση, πριν τη λήξη ισχύος των προσφορών τους, οι προσφορές ισχύουν και τους δεσμεύουν  για το επιπλέον αυτό χρονικό διάστημα.

Μετά τη λήξη και του παραπάνω ανώτατου ορίου χρόνου παράτασης ισχύος της προσφοράς, τα αποτελέσματα της διαδικασίας ανάθεσης ματαιώνονται, εκτός αν η αναθέτουσα αρχή κρίνει, κατά περίπτωση, αιτιολογημένα, ότι η συνέχιση της διαδικασίας εξυπηρετεί το δημόσιο συμφέρον, οπότε οι οικονομικοί φορείς που συμμετέχουν στη διαδικασία μπορούν να επιλέξουν είτε να παρατείνουν την προσφορά και την εγγύηση συμμετοχής τους, εφόσον τους ζητηθεί πριν την πάροδο του ανωτέρω ανώτατου ορίου παράτασης της προσφοράς τους είτε όχι. 
Στην τελευταία περίπτωση, η διαδικασία συνεχίζεται με όσους παρέτειναν τις προσφορές τους και αποκλείονται οι λοιποί οικονομικοί φορείς.

Σε περίπτωση που λήξει ο χρόνος ισχύος των προσφορών και δεν ζητηθεί παράταση της προσφοράς, η αναθέτουσα αρχή δύναται με αιτιολογημένη απόφασή της, εφόσον η εκτέλεση της σύμβασης εξυπηρετεί το δημόσιο συμφέρον, να ζητήσει εκ των υστέρων από τους οικονομικούς φορείς που συμμετέχουν στη διαδικασία να παρατείνουν την προσφορά τους.

2.4.6
Λόγοι απόρριψης προσφορών

H αναθέτουσα αρχή με βάση τα αποτελέσματα του ελέγχου και της αξιολόγησης των προσφορών, απορρίπτει, σε κάθε περίπτωση, προσφορά:

1) η οποία, με την επιφύλαξη του άρθρου 102 του ν. 4412/2016 περί συμπλήρωσης, αποκλίνει από απαράβατους όρους περί σύνταξης και υποβολής της προσφοράς, ή δεν υποβάλλεται εμπρόθεσμα με τον τρόπο και με το περιεχόμενο που ορίζεται στην παρούσα και συγκεκριμένα στις παραγράφους 2.4.1 (Γενικοί όροι υποβολής προσφορών), 2.4.2. (Χρόνος και τρόπος υποβολής προσφορών), 2.4.3. (Περιεχόμενο φακέλων δικαιολογητικών συμμετοχής, τεχνικής προσφοράς, ειδικά ως προς τους όρους, οι οποίοι ρητώς έχουν καθοριστεί επί ποινή αποκλεισμού, στην παρούσα διακήρυξη), 2.4.4. (Περιεχόμενο φακέλου οικονομικής προσφοράς, τρόπος σύνταξης και υποβολής οικονομικών προσφορών, ειδικά ως προς τους όρους, οι οποίοι ρητώς έχουν καθοριστεί επί ποινή αποκλεισμού, στην παρούσα διακήρυξη), 2.4.5. (Χρόνος ισχύος προσφορών), 3.1. (Αποσφράγιση και αξιολόγηση προσφορών), 3.2 (Πρόσκληση υποβολής δικαιολογητικών προσωρινού αναδόχου) της παρούσας,

2) η οποία περιέχει ατελείς, ελλιπείς, ασαφείς ή λανθασμένες πληροφορίες ή τεκμηρίωση, συμπεριλαμβανομένων των πληροφοριών που περιέχονται στο ΕΕΕΣ, εφόσον αυτές δεν επιδέχονται συμπλήρωσης, διόρθωσης, αποσαφήνισης ή διευκρίνισης ή, εφόσον επιδέχονται, δεν έχουν αποκατασταθεί από τον προσφέροντα, εντός της προκαθορισμένης προθεσμίας, σύμφωνα το άρθρο 102 του ν. 4412/2016 και την παρ. 3.1.2.1 της παρούσας Διακήρυξης,

3) για την οποία ο προσφέρων δεν παράσχει τις απαιτούμενες εξηγήσεις, εντός της προκαθορισμένης προθεσμίας ή η εξήγηση δεν είναι αποδεκτή από την αναθέτουσα αρχή σύμφωνα με την παρ. 3.1.2.1 της παρούσας και τα άρθρα 102 και 103 του ν. 4412/2016,

4) η οποία είναι εναλλακτική προσφορά, 
5) η οποία υποβάλλεται από έναν προσφέροντα που έχει υποβάλλει δύο ή περισσότερες προσφορές. Ο περιορισμός αυτός ισχύει, υπό τους όρους της παραγράφου 2.2.3.4 περ.γ της παρούσας ( περ. γ΄ της παρ. 4 του άρθρου73 του ν. 4412/2016) και στην περίπτωση ενώσεων οικονομικών φορέων με κοινά μέλη, καθώς και στην περίπτωση οικονομικών φορέων που συμμετέχουν είτε αυτοτελώς είτε ως μέλη ενώσεων, 
6) η οποία είναι υπό αίρεση,

7) η οποία θέτει όρο αναπροσαρμογής τιμής, 

8) για την οποία ο προσφέρων δεν παράσχει, εντός αποκλειστικής προθεσμίας είκοσι (20) ημερών από την κοινοποίηση σε αυτόν σχετικής πρόσκλησης της αναθέτουσας αρχής, εξηγήσεις αναφορικά με την τιμή ή το κόστος που προτείνει  σε αυτήν, στην περίπτωση που η προσφορά του φαίνεται ασυνήθιστα χαμηλή σε σχέση με τις υπηρεσίες, σύμφωνα με την παρ. 1 του άρθρου 88 του ν.4412/2016,
9) η οποία παρουσιάζει αποκλίσεις ως προς τους όρους και τις τεχνικές προδιαγραφές της σύμβασης που έχουν ρητώς καθοριστεί, επί ποινή αποκλεισμού, στην παρούσα Διακήρυξη, ή δεν τεκμαίρεται η κάλυψη αυτών,

10) εφόσον διαπιστωθεί ότι είναι ασυνήθιστα χαμηλή διότι δε συμμορφώνεται με τις ισχύουσες  υποχρεώσεις της παρ. 2 του άρθρου 18 του ν.4412/2016,

11) η οποία παρουσιάζει ελλείψεις ως προς τα δικαιολογητικά που ζητούνται από τα έγγραφα της παρούσας διακήρυξης, εφόσον αυτές δεν θεραπευτούν από τον προσφέροντα με την υποβολή ή τη συμπλήρωσή τους, εντός της προκαθορισμένης προθεσμίας, σύμφωνα με τα άρθρα 102 και 103 του ν.4412/2016,
12) εάν από τα δικαιολογητικά του άρθρου 103 του ν. 4412/2016, που προσκομίζονται από τον προσωρινό ανάδοχο, δεν αποδεικνύεται η μη συνδρομή των λόγων αποκλεισμού της παραγράφου 2.2.3 της παρούσας ή η πλήρωση μιας ή περισσότερων από τις απαιτήσεις των κριτηρίων ποιοτικής επιλογής, σύμφωνα με τις παραγράφους 2.2.4. – 2.2.8., περί κριτηρίων επιλογής,
13) εάν κατά τον έλεγχο των ως άνω δικαιολογητικών του άρθρου 103 του ν.4412/2016, διαπιστωθεί ότι τα στοιχεία που δηλώθηκαν, σύμφωνα με το άρθρο 79 του ν. 4412/2016, είναι εκ προθέσεως απατηλά, ή ότι έχουν υποβληθεί πλαστά αποδεικτικά στοιχεία.

14) εάν κατά τον έλεγχο των ως άνω δικαιολογητικών του άρθρου 103 του ν.4412/2016, διαπιστωθεί ότι τα στοιχεία που δηλώθηκαν, σύμφωνα με το άρθρο 79 του ν. 4412/2016, είναι εκ προθέσεως απατηλά, ή ότι έχουν υποβληθεί πλαστά αποδεικτικά στοιχεία,

15) της οποίας το συνολικό τίμημα υπερβαίνει τον προϋπολογισμό του Έργου,
16) η οποία παρουσιάζει διαφορές μεταξύ των Πινάκων Οικονομικής Προσφοράς χωρίς τιμές και των αντιστοίχων Πινάκων Οικονομικής Προσφοράς με τιμές, 16) της οποίας το συνολικό τίμημα υπερβαίνει τον προϋπολογισμό του Έργου, 
17) που η προσφερόμενη εγγύηση είναι μικρότερης χρονικής διάρκειας από την ελάχιστη ζητούμενη και δεν καλύπτει το σύνολο της προσφερόμενης λύσης.
3.
ΔΙΕΝΕΡΓΕΙΑ ΔΙΑΔΙΚΑΣΙΑΣ - ΑΞΙΟΛΟΓΗΣΗ ΠΡΟΣΦΟΡΩΝ  

3.1 
Αποσφράγιση και αξιολόγηση προσφορών 
3.1.1
Ηλεκτρονική αποσφράγιση προσφορών

Το πιστοποιημένο στο ΕΣΗΔΗΣ, για την αποσφράγιση των  προσφορών αρμόδιο όργανο της Αναθέτουσας Αρχής, ήτοι η επιτροπή διενέργειας/αξιολόγησης που θα συγκροτηθεί σύμφωνα με τα άρθρο 221 του ν. 4412/2016, εφεξής Επιτροπή Διαγωνισμού, προβαίνει στην έναρξη της διαδικασίας ηλεκτρονικής αποσφράγισης των φακέλων των προσφορών, κατά το άρθρο 100 του ν. 4412/2016, ακολουθώντας τα εξής στάδια:
· Ηλεκτρονική Αποσφράγιση του (υπό)φακέλου «Δικαιολογητικά Συμμετοχής-Τεχνική Προσφορά», την 02.11.2026 και ώρα 12.30 μ.μ.
· Ηλεκτρονική Αποσφράγιση του (υπό)φακέλου «Οικονομική Προσφορά», κατά την ημερομηνία και ώρα που θα ορίσει η Αναθέτουσα Αρχή

Σε κάθε στάδιο τα στοιχεία των προσφορών που αποσφραγίζονται είναι καταρχήν προσβάσιμα μόνο στα μέλη της Επιτροπής Διαγωνισμού και την Αναθέτουσα Αρχή.

3.1.2
Αξιολόγηση προσφορών                 
3.1.2.1 Μετά την κατά περίπτωση ηλεκτρονική αποσφράγιση των προσφορών η Αναθέτουσα Αρχή προβαίνει στην αξιολόγηση αυτών, μέσω των αρμόδιων πιστοποιημένων στο ΕΣΗΔΗΣ οργάνων της, ήτοι  η επιτροπή διενέργειας/αξιολόγησης της προηγούμενης παραγράφου, εφαρμοζόμενων κατά τα λοιπά των κειμένων διατάξεων.

Η αναθέτουσα αρχή, τηρώντας τις αρχές της ίσης μεταχείρισης και της διαφάνειας, ζητά από τους προσφέροντες οικονομικούς φορείς, όταν οι πληροφορίες ή η τεκμηρίωση που πρέπει να υποβάλλονται είναι ή εμφανίζονται ελλιπείς ή λανθασμένες, συμπεριλαμβανομένων εκείνων στο ΕΕΕΣ, ή όταν λείπουν συγκεκριμένα έγγραφα, να υποβάλλουν, να συμπληρώνουν, να αποσαφηνίζουν ή να ολοκληρώνουν τις σχετικές πληροφορίες ή τεκμηρίωση, εντός προθεσμίας όχι μικρότερης των δέκα (10) ημερών και όχι μεγαλύτερης των είκοσι (20) ημερών από την ημερομηνία κοινοποίησης σε αυτούς της σχετικής πρόσκλησης. Η συμπλήρωση ή η αποσαφήνιση ζητείται και γίνεται αποδεκτή υπό την προϋπόθεση ότι δεν τροποποιείται η προσφορά του οικονομικού φορέα και ότι αφορά σε στοιχεία ή δεδομένα, των οποίων είναι αντικειμενικά εξακριβώσιμος ο προγενέστερος χαρακτήρας σε σχέση με το πέρας της καταληκτικής προθεσμίας παραλαβής προσφορών. Τα ανωτέρω ισχύουν κατ΄αναλογίαν και για τυχόν ελλείπουσες δηλώσεις, υπό την προϋπόθεση ότι βεβαιώνουν γεγονότα αντικειμενικώς εξακριβώσιμα.
Ειδικά ως προς τα πεδία του ΕΕΕΣ, τα οποία δεν έχουν συμπληρωθεί από τους οικονομικούς φορείς (κενά πεδία), ιδίως εκείνα που αφορούν στην παροχή πληροφοριών για τη μη συνδρομή λόγων αποκλεισμού και την πλήρωση των κριτηρίων επιλογής, η αναθέτουσα αρχή, για τη διασφάλιση της ορθής διεξαγωγής της διαδικασίας και του ανταγωνισμού, μπορεί να απαιτεί από τους οικονομικούς φορείς να υποβάλλουν τα σχετικά δικαιολογητικά/ αποδεικτικά μέσα, σύμφωνα με την παρ. 5 του άρθρου 79 του ν. 4412/2016 για την απόδειξη των σχετικών γεγονότων, εντός της ανωτέρω προθεσμίας. Εάν ο οικονομικός φορέας δεν ανταποκριθεί στην πρόσκληση της αναθέτουσας αρχής ή δεν αποδείξει τα γεγονότα, στα οποία αφορούν οι ελλιπείς πληροφορίες, απορρίπτει την προσφορά του και τον αποκλείει από τη διαδικασία σύναψης της σύμβασης.
Επισημαίνεται ότι οι διευκρινίσεις/ συμπληρώσεις, κατ΄εφαρμογή της παρούσας παραγράφου, σύμφωνα με τα οριζόμενα στις διατάξεις του άρθρου 102 του ν.4412/2016, ζητούνται από την αρμόδια Επιτροπή Αξιολόγησης των Προσφορών (Επιτροπή Διενεργείας Διαγωνισμού), μέσω της λειτουργικότητας «Επικοινωνία»:

· είτε από την Επιτροπή, μέσω του πιστοποιημένου χρήστη της παρούσας ηλεκτρονικής διαδικασίας (χειριστή του διαγωνισμού), χωρίς τη σύνταξη διακριτού εγγράφου

· είτε, με αποστολή διακριτού εγγράφου της Επιτροπής, μέσω του πιστοποιημένου χρήστη της παρούσας ηλεκτρονικής διαδικασίας (χειριστή του διαγωνισμού), χωρίς, στην περίπτωση αυτή, να απαιτείται περαιτέρω έγκρισή του από το αποφαινόμενο όργανο.

Σημειώνεται ότι, όσο διαρκεί η διαδικασία αξιολόγησης των προσφορών και μέχρι την αποστολή των σχετικών πρακτικών της Επιτροπής στον χειριστή του διαγωνισμού, προς έκδοση των οικείων  αποφάσεων, οι διευκρινίσεις ζητούνται από την Επιτροπή και δεν υπόκεινται σε προηγούμενη έγκριση του αποφαινόμενου οργάνου.

Σε κάθε περίπτωση, μετά την ολοκλήρωση της διαδικασίας αξιολόγησης εκ μέρους της Επιτροπής και τη διαβίβαση των σχετικών πρακτικών προς το αποφαινόμενο όργανο, το τελευταίο δύναται, κατά την κρίση του, να ζητεί διευκρινίσεις από τους προσφέροντες για στοιχεία των προσφορών, για τα οποία δεν ζητήθηκαν, είτε ακόμη και για στοιχεία, για τα οποία έχει ήδη γνωμοδοτήσει σχετικώς η Επιτροπή. 

Το αποφαινόμενο όργανο διατηρεί το δικαίωμα να αναπέμψει στην Επιτροπή προς εξέταση και περαιτέρω διευκρινίσεις οποιοδήποτε ζήτημα  χρήζει, κατά την κρίση του, διευκρινίσεων/ συμπληρώσεων.

Τα ανωτέρω ισχύουν και ως προς τα αιτήματα παροχής διευκρινίσεων-συμπληρώσεων, σε περιπτώσεις  ασυνήθιστα χαμηλών προσφορών, καθώς και στο στάδιο της υποβολής των δικαιολογητικών κατακύρωσης του προσωρινού αναδόχου.
Ειδικότερα :
α) Η Επιτροπή Διαγωνισμού εξετάζει αρχικά  την προσκόμιση της εγγύησης συμμετοχής, σύμφωνα με την παρ. 1 του άρθρου 72. Σε περίπτωση παράλειψης προσκόμισης, είτε της εγγύησης συμμετοχής ηλεκτρονικής έκδοσης, μέχρι την καταληκτική ημερομηνία υποβολής προσφορών, είτε του πρωτοτύπου της έντυπης εγγύησης συμμετοχής, μέχρι την ημερομηνία και ώρα αποσφράγισης, η Επιτροπή Διαγωνισμού συντάσσει πρακτικό στο οποίο εισηγείται την απόρριψη της προσφοράς ως απαράδεκτης. 
Στη συνέχεια εκδίδεται από την αναθέτουσα αρχή απόφαση, με την οποία επικυρώνεται το ανωτέρω πρακτικό. Η απόφαση απόρριψης της προσφοράς του παρόντος εδαφίου εκδίδεται πριν από την έκδοση οποιασδήποτε άλλης απόφασης σχετικά με την αξιολόγηση των προσφορών της οικείας διαδικασίας ανάθεσης σύμβασης και κοινοποιείται σε όλους τους προσφέροντες με επιμέλεια αυτής μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ.

Κατά της εν λόγω απόφασης χωρεί προδικαστική προσφυγή, σύμφωνα με τα οριζόμενα στην παράγραφο 3.4 της παρούσας.

Η αναθέτουσα αρχή επικοινωνεί παράλληλα με τους φορείς που φέρονται να έχουν εκδώσει τις εγγυητικές επιστολές, προκειμένου να διαπιστώσει την εγκυρότητά τους.

β) Στη συνέχεια η Επιτροπή Διαγωνισμού προβαίνει αρχικά στον έλεγχο των δικαιολογητικών συμμετοχής και εν συνεχεία στην αξιολόγηση και βαθμολόγηση των τεχνικών προσφορών των προσφερόντων, των οποίων τα δικαιολογητικά συμμετοχής έκρινε πλήρη. Η αξιολόγηση και βαθμολόγηση γίνονται σύμφωνα με τα σχετικώς προβλεπόμενα στον ν.4412/2016  και τους όρους της παρούσας. Η διαδικασία αξιολόγησης ολοκληρώνεται με την καταχώριση σε πρακτικό των προσφερόντων, των αποτελεσμάτων του ελέγχου και της αξιολόγησης των δικαιολογητικών συμμετοχής, των αποτελεσμάτων της αξιολόγησης των τεχνικών προσφορών, της βαθμολόγησης των αποδεκτών τεχνικών προσφορών με βάση τα κριτήρια αξιολόγησης των παραγράφων 2.3.1 και 2.3.2 της παρούσας. 

Τα αποτελέσματα των εν λόγω σταδίων («Δικαιολογητικά Συμμετοχής» & «Τεχνική Προσφορά» επικυρώνονται με απόφαση του αποφαινόμενου οργάνου της αναθέτουσας αρχής, η οποία κοινοποιείται  στους προσφέροντες, εκτός από όσους αποκλείστηκαν οριστικά δυνάμει της παρ. 1 του άρθρου 72 του ν. 4412/2016, μέσω της λειτουργικότητας της «Επικοινωνίας» του ΕΣΗΔΗΣ. Μετά από την έκδοση και κοινοποίηση της ανωτέρω απόφασης, οι προσφέροντες λαμβάνουν γνώση των λοιπών συμμετεχόντων στη διαδικασία και των στοιχείων που υποβλήθηκαν από αυτούς.

Κατά της εν λόγω απόφασης χωρεί προδικαστική προσφυγή, σύμφωνα με τα οριζόμενα στην παράγραφο 3.4 της παρούσας.
γ) Μετά την ολοκλήρωση της αξιολόγησης, σύμφωνα με τα ανωτέρω, αποσφραγίζονται, κατά την ορισθείσα ημερομηνία και ώρα οι φάκελοι των οικονομικών προσφορών εκείνων των προσφερόντων που δεν έχουν απορριφθεί σύμφωνα με τα ανωτέρω.

δ) Η Επιτροπή Διαγωνισμού προβαίνει στην αξιολόγηση των οικονομικών προσφορών που αποσφραγίστηκαν και συντάσσει πρακτικό στο οποίο καταχωρούνται οι προσφορές κατά σειρά κατάταξης, με βάση τη συνολική βαθμολογία τους, καθώς και η αιτιολογημένη εισήγησή της για την αποδοχή ή απόρριψή τους και την ανάδειξη του προσωρινού αναδόχου.  

Εάν οι προσφορές φαίνονται ασυνήθιστα χαμηλές σε σχέση με το αντικείμενο της σύμβασης, η αναθέτουσα αρχή προσκαλεί τους οικονομικούς φορείς, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, να εξηγήσουν την τιμή ή το κόστος που προτείνουν στην προσφορά τους, εντός αποκλειστικής προθεσμίας, κατά ανώτατο όριο είκοσι (20) ημερών από την κοινοποίηση της σχετικής πρόσκλησης. Στην περίπτωση αυτή εφαρμόζονται τα άρθρα 88 και 89 ν. 4412/2016. Εάν τα παρεχόμενα στοιχεία δεν εξηγούν κατά τρόπο ικανοποιητικό το χαμηλό επίπεδο της τιμής ή του κόστους που προτείνεται, η προσφορά απορρίπτεται ως μη κανονική. Η κρίση της Α.Α. σχετικά με τις ασυνήθιστα χαμηλές προσφορές και την αποδοχή ή όχι των σχετικών εξηγήσεων εκ μέρους των προσφερόντων ενσωματώνεται στην κατωτέρω ενιαία απόφαση.

Στην περίπτωση ισοδύναμων προφορών, δηλαδή προσφορών με την ίδια συνολική τελική βαθμολογία μεταξύ δύο ή περισσοτέρων προσφερόντων, η ανάθεση γίνεται στην προσφορά με τη μεγαλύτερη βαθμολογία τεχνικής προσφοράς. 
Αν οι ισοδύναμες προσφορές έχουν την ίδια βαθμολογία τεχνικής προσφοράς η αναθέτουσα αρχή επιλέγει τον ανάδοχο με κλήρωση μεταξύ των οικονομικών φορέων που υπέβαλαν τις ισοδύναμες προσφορές. Η κλήρωση γίνεται ενώπιον της Επιτροπής του Διαγωνισμού και παρουσία αυτών των οικονομικών φορέων. Τα αποτελέσματα της κλήρωσης ενσωματώνονται ομοίως στην κατωτέρω απόφαση.
Στη συνέχεια, εφόσον το αποφαινόμενο όργανο της αναθέτουσας αρχής εγκρίνει το ανωτέρω πρακτικό κατάταξης των προσφορών, εκδίδεται απόφαση για τα αποτελέσματα του εν λόγω σταδίου και η αναθέτουσα αρχή προσκαλεί εγγράφως, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, τον πρώτο σε κατάταξη προσφέροντα, στον οποίον πρόκειται να γίνει η κατακύρωση («προσωρινός ανάδοχος»), να υποβάλει τα δικαιολογητικά κατακύρωσης, σύμφωνα  με όσα ορίζονται στο άρθρο 103 και την παρ. 3.2 της παρούσας, περί πρόσκλησης για υποβολή δικαιολογητικών. Η απόφαση έγκρισης του πρακτικού κατάταξης προσφορών δεν κοινοποιείται στους προσφέροντες, δεν αναρτάται στο ΚΗΜΔΗΣ και στη «ΔΙΑΥΓΕΙΑ» και ενσωματώνεται στην απόφαση κατακύρωσης.

Σε κάθε περίπτωση, όταν εξ αρχής έχει υποβληθεί μία προσφορά, τα αποτελέσματα όλων των σταδίων της διαδικασίας ανάθεσης, ήτοι Δικαιολογητικών Συμμετοχής, Τεχνικής Προσφοράς και Οικονομικής Προσφοράς, επικυρώνονται με την απόφαση κατακύρωσης του άρθρου 105 του ν. 4412/2016, σύμφωνα με την παράγραφο 3.3 της παρούσας, που εκδίδεται μετά το πέρας και του τελευταίου σταδίου της διαδικασίας. Κατά της ανωτέρω απόφασης χωρεί προδικαστική προσφυγή ενώπιον της Ε.Α.ΔΗ.ΣΥ. σύμφωνα με όσα προβλέπονται στην παράγραφο 3.4 της παρούσας.

3.2
Πρόσκληση υποβολής δικαιολογητικών προσωρινού αναδόχου - Δικαιολογητικά προσωρινού αναδόχου

Μετά την αξιολόγηση των προσφορών, η αναθέτουσα αρχή αποστέλλει σχετική ηλεκτρονική  πρόσκληση στον προσφέροντα, στον οποίο πρόκειται να γίνει η κατακύρωση («προσωρινό ανάδοχο»), μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ και τον καλεί να υποβάλει εντός προθεσμίας δέκα (10) ημερών από την κοινοποίηση της σχετικής  έγγραφης ειδοποίησης σε αυτόν, τα αποδεικτικά έγγραφα νομιμοποίησης και τα πρωτότυπα ή αντίγραφα όλων των δικαιολογητικών που περιγράφονται στην παράγραφο 2.2.9.2. της παρούσας διακήρυξης, ως αποδεικτικά στοιχεία για τη μη συνδρομή των λόγων αποκλεισμού της παραγράφου 2.2.3 της διακήρυξης, καθώς και για την πλήρωση των κριτηρίων ποιοτικής επιλογής των παραγράφων 2.2.4 - 2.2.8  αυτής. 

Ειδικότερα, το σύνολο των στοιχείων και δικαιολογητικών της ως άνω παραγράφου υποβάλλονται, σύμφωνα  με τα ειδικώς οριζόμενα στην παράγραφο 2.4.2.5 της παρούσας, από τον/τους προσωρινό/ούς ανάδοχο/ους, με επισύναψη των σχετικών στοιχείων στον αντίστοιχο (υπο)φάκελο της ηλεκτρονικής περιοχής της απάντησής του [(υπο)φάκελος με την ένδειξη «Δικαιολογητικά Κατακύρωσης»].
Εντός της προθεσμίας υποβολής των δικαιολογητικών κατακύρωσης και το αργότερο έως την καταληκτική ημερομηνία ηλεκτρονικής υποβολής των δικαιολογητικών κατακύρωσης, προσκομίζονται με ευθύνη του οικονομικού φορέα, στην αναθέτουσα αρχή, σε έντυπη μορφή και σε κλειστό φάκελο, στον οποίο αναγράφεται ο αποστολέας, τα στοιχεία του Διαγωνισμού και ως παραλήπτης η Αναθέτουσα Αρχή (υπόψη της Επιτροπής Διαγωνισμού), τα στοιχεία και δικαιολογητικά, τα οποία απαιτείται να προσκομισθούν σε έντυπη μορφή (ως πρωτότυπα ή ακριβή αντίγραφα), σύμφωνα με τα προβλεπόμενα στις διατάξεις της ως άνω παραγράφου 2.4.2.5. 
Αν δεν προσκομισθούν τα παραπάνω δικαιολογητικά ή υπάρχουν ελλείψεις σε αυτά που υπoβλήθηκαν, η αναθέτουσα αρχή καλεί τον προσωρινό ανάδοχο να προσκομίσει τα ελλείποντα δικαιολογητικά ή να συμπληρώσει τα ήδη υποβληθέντα ή να παράσχει διευκρινήσεις, με την έννοια του άρθρου 102 του ν. 4412/2016, εντός δέκα (10) ημερών από την κοινοποίηση της σχετικής πρόσκλησης σε αυτόν.
Ο/Οι προσωρινός/οι ανάδοχος/οι μέσω του Υποσυστήματος, κατόπιν συστημικών ενεργειών από τον πιστοποιημένο χρήστη της αναθέτουσας αρχής για την ενεργοποίηση της πρόσβασής τους στην αντίστοιχη, κατά περίπτωση, ηλεκτρονική περιοχή της σχετικής απάντησης, αποστέλλει/ουν τις διευκρινίσεις, κατά την έννοια του άρθρου 102 του ν. 4412/2016, και προσκομίζει/ουν ή συμπληρώνει/ουν τα δικαιολογητικά ή παρέχουν διευκρινίσεις επ’ αυτών, με επισύναψη των σχετικών στοιχείων στον αντίστοιχο (υπο)φάκελο της ηλεκτρονικής περιοχής της απάντησής του/τους [Υποφάκελος συμπληρωματικών στοιχείων Δικαιολογητικά Κατακύρωσης ] .
Ο προσωρινός ανάδοχος δύναται να υποβάλει αίτημα, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, προς την αναθέτουσα αρχή, για παράταση της ως άνω προθεσμίας, συνοδευόμενο από αποδεικτικά έγγραφα περί αίτησης χορήγησης δικαιολογητικών προσωρινού αναδόχου. Στην περίπτωση αυτή η αναθέτουσα αρχή παρατείνει την προθεσμία υποβολής αυτών, για όσο χρόνο απαιτηθεί για τη χορήγησή τους από τις αρμόδιες δημόσιες αρχές. Ο προσωρινός ανάδοχος μπορεί να αξιοποιεί τη δυνατότητα αυτή τόσο εντός της  αρχικής προθεσμίας για την υποβολή δικαιολογητικών όσο και εντός της προθεσμίας για την προσκόμιση ελλειπόντων ή τη συμπλήρωση ήδη υποβληθέντων δικαιολογητικών, κατά την έννοια του άρθρου 102 του ν. 4412/2016, ως ανωτέρω προβλέπεται. Η παρούσα ρύθμιση εφαρμόζεται αναλόγως και όταν η αναθέτουσα αρχή ζητήσει την προσκόμιση των δικαιολογητικών κατά τη διαδικασία αξιολόγησης των προσφορών και πριν από το στάδιο κατακύρωσης, κατ΄ εφαρμογή της διάταξης του πρώτου εδαφίου της παρ. 5 του άρθρου 79  του ν. 4412/2016, τηρουμένων των αρχών της ίσης μεταχείρισης και της διαφάνειας.

Απορρίπτεται η προσφορά του προσωρινού αναδόχου, καταπίπτει υπέρ της αναθέτουσας αρχής η εγγύηση συμμετοχής του και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά, τηρουμένης της ανωτέρω διαδικασίας, εάν:

i) κατά τον έλεγχο των παραπάνω δικαιολογητικών διαπιστωθεί ότι τα στοιχεία που δηλώθηκαν με  το Ευρωπαϊκό Ενιαίο Έγγραφο Σύμβασης (ΕΕΕΣ)  είναι εκ προθέσεως απατηλά, ή έχουν υποβληθεί πλαστά αποδεικτικά στοιχεία , ή 

ii)  δεν υποβληθούν στο προκαθορισμένο χρονικό διάστημα τα απαιτούμενα πρωτότυπα ή αντίγραφα των παραπάνω δικαιολογητικών, ή 

iii) από τα δικαιολογητικά που προσκομίσθηκαν νομίμως και εμπροθέσμως, δεν αποδεικνύεται η μη συνδρομή των λόγων αποκλεισμού σύμφωνα με την παράγραφο 2.2.3 (λόγοι αποκλεισμού) ή η πλήρωση μιας ή περισσοτέρων από τις απαιτήσεις των κριτηρίων ποιοτικής επιλογής σύμφωνα με τις παραγράφους 2.2.4 έως 2.2.8 (κριτήρια ποιοτικής επιλογής) της παρούσας, 

Σε περίπτωση έγκαιρης και προσήκουσας ενημέρωσης της αναθέτουσας αρχής για μεταβολές στις προϋποθέσεις, τις οποίες ο προσωρινός ανάδοχος είχε δηλώσει με το Ευρωπαϊκό Ενιαίο Έγγραφο Σύμβασης (ΕΕΕΣ) ότι πληροί,  οι οποίες μεταβολές επήλθαν ή για τις οποίες μεταβολές έλαβε γνώση μετά την δήλωση και μέχρι την ημέρα της σύναψης της σύμβασης (οψιγενείς μεταβολές), δεν καταπίπτει υπέρ της Αναθέτουσας Αρχής η εγγύηση συμμετοχής του. 

Αν κανένας από τους προσφέροντες δεν υποβάλλει αληθή ή ακριβή δήλωση ή δεν προσκομίσει ένα ή περισσότερα από τα απαιτούμενα έγγραφα και δικαιολογητικά ή δεν αποδείξει ότι: α) δεν βρίσκεται σε μία από τις καταστάσεις της παραγράφου 2.2.3 της παρούσας διακήρυξης και β) πληροί τα σχετικά κριτήρια ποιοτικής επιλογής τα οποία έχουν καθοριστεί σύμφωνα με τις παραγράφους 2.2.4 -2.2.8 της παρούσας διακήρυξης, η διαδικασία ματαιώνεται. 

Η διαδικασία ελέγχου των παραπάνω δικαιολογητικών ολοκληρώνεται με τη σύνταξη πρακτικού από την Επιτροπή του Διαγωνισμού, στο οποίο αναγράφεται η τυχόν συμπλήρωση δικαιολογητικών σύμφωνα με όσα ορίζονται ανωτέρω (παράγραφος 3.1.2.1.) και τη διαβίβασή του στο αποφαινόμενο όργανο της αναθέτουσας αρχής για τη λήψη απόφασης είτε για την κατακύρωση της σύμβασης είτε για τη ματαίωση της διαδικασίας. 
Σε κάθε περίπτωση, όταν εξ αρχής έχει υποβληθεί μία προσφορά, τα αποτελέσματα όλων των σταδίων της διαδικασίας ανάθεσης, ήτοι Δικαιολογητικών Συμμετοχής, Τεχνικής Προσφοράς και Οικονομικής Προσφοράς, επικυρώνονται με την απόφαση κατακύρωσης του άρθρου 105 του ν. 4412/2016, σύμφωνα με την παράγραφο 3.3 της παρούσας, που εκδίδεται μετά το πέρας και του τελευταίου σταδίου της διαδικασίας. Κατά της ανωτέρω απόφασης χωρεί προδικαστική προσφυγή ενώπιον της Ε.Α.ΔΗ.ΣΥ. σύμφωνα με όσα προβλέπονται στην παράγραφο 3.4 της παρούσας.
3.3
Κατακύρωση - σύναψη σύμβασης 

3.3.1. Τα αποτελέσματα του ελέγχου των παραπάνω δικαιολογητικών κατακύρωσης και της εισήγησης της Επιτροπής Διαγωνισμού επικυρώνονται με την απόφαση κατακύρωσης, στην οποία ενσωματώνεται η απόφαση έγκρισης του πρακτικού κατάταξης των προσφερόντων και ανάδειξης προσωρινού αναδόχου, σε συνέχεια της αξιολόγησης των οικονομικών προσφορών τους.

Η αναθέτουσα αρχή κοινοποιεί, μέσω της λειτουργικότητας της «Επικοινωνίας», σε όλους τους οικονομικούς φορείς που έλαβαν μέρος στη διαδικασία ανάθεσης, εκτός από όσους αποκλείστηκαν οριστικά, ιδίως δυνάμει της παρ. 1 του άρθρου 72 του ν. 4412/2016, την απόφαση κατακύρωσης, στην οποία αναφέρονται υποχρεωτικά οι προθεσμίες για την αναστολή της σύναψης σύμβασης, σύμφωνα με τα άρθρα 360 έως 372 του ν. 4412/2016, μαζί με αντίγραφο των πρακτικών κατάταξης των προσφερόντων και ανάδειξης προσωρινού αναδόχου». 

Μετά την έκδοση και κοινοποίηση της απόφασης κατακύρωσης οι προσφέροντες λαμβάνουν γνώση των οικονομικών προσφορών που αποσφραγίστηκαν, της κατάταξης των προσφορών και των υποβληθέντων δικαιολογητικών κατακύρωσης, με ενέργειες της αναθέτουσας αρχής. Κατά της απόφασης κατακύρωσης χωρεί προδικαστική προσφυγή ενώπιον της Ε.Α.ΔΗ.ΣΥ., σύμφωνα με την παράγραφο 3.4 της παρούσας. Δεν επιτρέπεται η άσκηση άλλης διοικητικής προσφυγής κατά της ανωτέρω απόφασης.

3.3.2. Η απόφαση κατακύρωσης καθίσταται οριστική, εφόσον συντρέξουν οι ακόλουθες προϋποθέσεις σωρευτικά:

α) κοινοποιηθεί η απόφαση κατακύρωσης σε όλους τους οικονομικούς φορείς που δεν έχουν αποκλειστεί οριστικά, 
β) παρέλθει άπρακτη η προθεσμία άσκησης προδικαστικής προσφυγής ή σε περίπτωση άσκησης, παρέλθει άπρακτη η προθεσμία άσκησης αίτησης αναστολής κατά της απόφασης της Ε.Α.ΔΗ.ΣΥ. και σε περίπτωση άσκησης αίτησης αναστολής κατά της απόφασης της Ε.Α.ΔΗ.ΣΥ., εκδοθεί απόφαση επί της αίτησης, με την επιφύλαξη της χορήγησης προσωρινής διαταγής, σύμφωνα με όσα ορίζονται  στο τελευταίο εδάφιο της παρ.

 4 του άρθρου 372 του ν. 4412/2016,

γ) ολοκληρωθεί επιτυχώς ο προσυμβατικός έλεγχος από το Ελεγκτικό Συνέδριο, σύμφωνα με τα άρθρα 324 έως 327 του ν. 4700/2020, εφόσον απαιτείται, και 

δ) ο  προσωρινός ανάδοχος, έχει υποβάλει έπειτα από σχετική πρόσκληση, υπεύθυνη δήλωση, που υπογράφεται σύμφωνα με όσα ορίζονται στο άρθρο 79Α του ν. 4412/2016, στην οποία δηλώνεται ότι, δεν έχουν επέλθει στο πρόσωπό του οψιγενείς μεταβολές κατά την έννοια του άρθρου 104 του ν. 4412/2016. Η υπεύθυνη δήλωση ελέγχεται από την αναθέτουσα αρχή και μνημονεύεται στο συμφωνητικό. Εφόσον δηλωθούν οψιγενείς μεταβολές, η δήλωση ελέγχεται από την Επιτροπή Διαγωνισμού, η οποία εισηγείται προς το αρμόδιο αποφαινόμενο όργανο.

Μετά από την οριστικοποίηση της απόφασης κατακύρωσης η αναθέτουσα αρχή προσκαλεί τον ανάδοχο, μέσω της λειτουργικότητας της «Επικοινωνίας», να προσέλθει για υπογραφή του συμφωνητικού, θέτοντάς του προθεσμία δεκαπέντε (15) ημερών από την κοινοποίηση της σχετικής ειδικής πρόσκλησης. Η σύμβαση θεωρείται συναφθείσα με την κοινοποίηση της πρόσκλησης του προηγούμενου εδαφίου στον ανάδοχο. 

Πριν την υπογραφή της σύμβασης υποβάλλεται η υπεύθυνη δήλωση της κοινής απόφασης των Υπουργών Ανάπτυξης και Επικρατείας 20977/23-8-2007 (Β’ 1673) «Δικαιολογητικά για την τήρηση των μητρώων του ν. 3310/2005 όπως τροποποιήθηκε με το ν. 3414/2005».
Στην περίπτωση που ο ανάδοχος δεν προσέλθει να υπογράψει το ως άνω συμφωνητικό μέσα στην τεθείσα προθεσμία, με την επιφύλαξη αντικειμενικών λόγων ανωτέρας βίας, κηρύσσεται έκπτωτος, καταπίπτει υπέρ της αναθέτουσας αρχής η εγγυητική επιστολή συμμετοχής του και ακολουθείται η ίδια, ως άνω διαδικασία, για τον προσφέροντα που υπέβαλε την  αμέσως επόμενη πλέον συμφέρουσα από οικονομική άποψη προσφορά. Αν κανένας από τους προσφέροντες δεν προσέλθει για την υπογραφή του συμφωνητικού, η διαδικασία ανάθεσης ματαιώνεται σύμφωνα με την παράγραφο 3.5 της παρούσας διακήρυξης. Στην περίπτωση αυτή,  η αναθέτουσα αρχή μπορεί να αναζητήσει αποζημίωση, πέρα από την καταπίπτουσα εγγυητική επιστολή, ιδίως δυνάμει των άρθρων 197 και 198 ΑΚ.

Εάν η αναθέτουσα αρχή δεν απευθύνει την ειδική πρόσκληση για την υπογραφή του συμφωνητικού εντός χρονικού διαστήματος εξήντα (60) ημερών από την οριστικοποίηση της απόφασης κατακύρωσης, με την επιφύλαξη της ύπαρξης επιτακτικού λόγου δημόσιου συμφέροντος ή αντικειμενικών λόγων ανωτέρας βίας, ο ανάδοχος δικαιούται να απέχει από την υπογραφή του συμφωνητικού, χωρίς να εκπέσει η εγγύηση συμμετοχής του, καθώς και να αναζητήσει αποζημίωση ιδίως δυνάμει των άρθρων 197 και 198 ΑΚ.

3.4
Προδικαστικές Προσφυγές - Προσωρινή και Οριστική Δικαστική Προστασία

Α. Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη δημόσια σύμβαση και έχει υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της ευρωπαϊκής ενωσιακής ή εσωτερικής νομοθεσίας στον τομέα των δημοσίων συμβάσεων, έχει δικαίωμα να προσφύγει στην Ενιαία Αρχή Δημοσίων Συμβάσεων (Ε.Α.ΔΗ.ΣΥ.), σύμφωνα με τα ειδικότερα οριζόμενα στα άρθρα 346 επ. του ν. 4412/2016 και 1 επ. του π.δ/τος 39/2017, ασκώντας  προδικαστική προσφυγή κατά πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του.

Σε περίπτωση προσβολής πράξης της αναθέτουσας αρχής, η προθεσμία για την άσκηση της προδικαστικής προσφυγής είναι:

α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή

β) δεκαπέντε (15) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα, αν χρησιμοποιήθηκαν άλλα μέσα επικοινωνίας, ή,

γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερομένου οικονομικού φορέα.

Ειδικά η άσκηση προδικαστικής προσφυγής κατά διακήρυξης διαγωνισμού επιτρέπεται μέχρι και δεκαπέντε (15) ημέρες από τη δημοσίευσή της στο ΚΗΜΔΗΣ. Η ως άνω προθεσμία ισχύει και για κάθε τροποποίηση της διακήρυξης διαγωνισμού.

Σε περίπτωση παράλειψης που αποδίδεται στην αναθέτουσα αρχή, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης.
Οι προθεσμίες άσκησης των προδικαστικών προσφυγών και των παρεμβάσεων αρχίζουν την επομένη της ημέρας της προαναφερθείσας κατά περίπτωση κοινοποίησης ή γνώσης και λήγουν όταν περάσει ολόκληρη η τελευταία ημέρα και ώρα 23:59:59 και, αν αυτή είναι εξαιρετέα ή Σάββατο, όταν περάσει ολόκληρη η επόμενη εργάσιμη ημέρα και ώρα 23:59:59.

Η προδικαστική προσφυγή συντάσσεται υποχρεωτικά με τη χρήση του τυποποιημένου εντύπου του Παραρτήματος Ι του π.δ/τος 39/2017 και κατατίθεται ηλεκτρονικά μέσω της λειτουργικότητας «Επικοινωνία» στην ηλεκτρονική περιοχή του συγκεκριμένου διαγωνισμού, επιλέγοντας την ένδειξη «Προδικαστική Προσφυγή» σύμφωνα με το άρθρο 18 της Κ.Υ.Α. ΕΣΗΔΗΣ «Προμήθειες και Υπηρεσίες».

Σε περίπτωση τεχνικής αδυναμίας λειτουργίας του ΕΣΗΔΗΣ, η οποία ανακοινώνεται και πιστοποιείται εκ των προτέρων, για τις δημόσιες συμβάσεις προμηθειών και υπηρεσιών από τη Διεύθυνση Διαχείρισης, Ανάπτυξης και Υποστήριξης του ΕΣΗΔΗΣ του Υπουργείου Ψηφιακής Διακυβέρνησης, αναστέλλονται για το αντίστοιχο διάστημα οι σχετικές προθεσμίες. Σε περίπτωση αιφνίδιας τεχνικής αδυναμίας του ΕΣΗΔΗΣ, το προηγούμενο εδάφιο δεν εφαρμόζεται και η προσφυγή κατατίθεται στην Ε.Α.ΔΗ.ΣΥ. με μήνυμα ηλεκτρονικού ταχυδρομείου, η δε τεχνική αδυναμία πιστοποιείται από την αρμόδια Διεύθυνση του ΕΣΗΔΗΣ του Υπουργείου Ψηφιακής Διακυβέρνησης, εκ των υστέρων.

Η έκταση της προσφυγής δεν υπερβαίνει το όριο των είκοσι πέντε (25) σελίδων. Υπέρβαση του ορίου των σελίδων δικαιολογείται μόνο σε εξαιρετικές περιστάσεις, όπως ιδίως, αν με την προσφυγή αμφισβητείται η πλήρωση πλήθους τεχνικών προδιαγραφών. Το Κλιμάκιο εξέτασης της προσφυγής μπορεί να ζητήσει, με πράξη του Προέδρου του, τον περιορισμό της αδικαιολόγητης έκτασής της. Αν ο προσφεύγων δεν συμμορφωθεί με την πράξη του προηγούμενου εδαφίου, καταβάλλει παράβολο ίσο προς το διπλάσιο του παραβόλου που προβλέπεται για την άσκηση της προσφυγής.

Για το παραδεκτό της άσκησης της προδικαστικής προσφυγής κατατίθεται  από τον προσφεύγοντα παράβολο  υπέρ του Ελληνικού Δημοσίου, σύμφωνα με όσα ορίζονται στο άρθρο 363 του ν. 4412/2016, όπως τροποποιήθηκε με το άρθρο 135 Ν. 4782/2021.. 
Η επιστροφή του παραβόλου στον προσφεύγοντα γίνεται: α) σε περίπτωση ολικής ή μερικής αποδοχής της προσφυγής του, β) όταν η αναθέτουσα αρχή ανακαλεί την προσβαλλόμενη πράξη ή προβαίνει στην οφειλόμενη ενέργεια πριν από την έκδοση της απόφασης της Ε.Α.ΔΗ.ΣΥ. επί της προσφυγής, γ) σε περίπτωση

παραίτησης του προσφεύγοντος από την προσφυγή του έως και δέκα (10) ημέρες από την κατάθεση της προσφυγής. 

Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας, η οποία διαπιστώνεται με απόφαση του οικείου Κλιμακίου της Ε.Α.ΔΗ.ΣΥ., μετά από άσκηση προσφυγής σύμφωνα με τις διατάξεις του Μέρους Β’, του Βιβλίου IV του ν. 4412/2016,  περί προδικαστικής προσφυγής για την κήρυξη ακυρότητας και το άρθρο 20 του  π.δ. 39/2017, εκτός εάν η Ε.Α.ΔΗ.ΣΥ., κατά τη διαδικασία χορήγησης προσωρινών μέτρων, σύμφωνα με το άρθρο 366, αποφανθεί διαφορετικά. Κατά τα λοιπά, η άσκηση της προδικαστικής προσφυγής δεν κωλύει την πρόοδο της διαγωνιστικής διαδικασίας, με την επιφύλαξη χορήγησης από το Κλιμάκιο, μέτρων προσωρινής προστασίας, σύμφωνα με τα άρθρα 366 του ν. 4412/2016 και 15 παρ. 1-4 του  π.δ. 39/2017. 
Η προηγούμενη παράγραφος δεν εφαρμόζεται στην περίπτωση που, κατά τη διαδικασία σύναψης της παρούσας σύμβασης, υποβληθεί μόνο μία (1) προσφορά.

Μετά την, κατά τα ως άνω, ηλεκτρονική κατάθεση της προδικαστικής προσφυγής η αναθέτουσα αρχή,  μέσω της λειτουργίας «Επικοινωνία»: 

α) Κοινοποιεί την προσφυγή το αργότερο έως την επόμενη εργάσιμη ημέρα από την κατάθεσή της σε κάθε ενδιαφερόμενο τρίτο, ο οποίος μπορεί να θίγεται από την αποδοχή της, προκειμένου να ασκήσει το προβλεπόμενο από τα άρθρα 362 παρ. 3 και 7 του π.δ/τος 39/2017 δικαίωμα παρέμβασής του στη διαδικασία εξέτασης της προσφυγής, για τη διατήρηση της ισχύος της προσβαλλόμενης πράξης, προσκομίζοντας όλα τα κρίσιμα έγγραφα που έχει στη διάθεσή του.

β) Διαβιβάζει στην Ε.Α.ΔΗ.ΣΥ., το αργότερο εντός δεκαπέντε (15) ημερών από την ημέρα κατάθεσης, τον πλήρη φάκελο της υπόθεσης, τα αποδεικτικά κοινοποίησης στους ενδιαφερόμενους τρίτους, αλλά και την Έκθεση Απόψεών της επί της προσφυγής. Στην Έκθεση Απόψεων η αναθέτουσα αρχή μπορεί να παραθέσει αρχική ή συμπληρωματική αιτιολογία για την υποστήριξη της προσβαλλόμενης με την προδικαστική προσφυγή πράξης.

γ) Κοινοποιεί σε όλα τα μέρη την Έκθεση Απόψεων, τις Παρεμβάσεις και τα σχετικά έγγραφα που τυχόν τη συνοδεύουν, μέσω του ηλεκτρονικού τόπου του διαγωνισμού το αργότερο έως την επόμενη εργάσιμη ημέρα από την κατάθεσή τους.

δ) Συμπληρωματικά υπομνήματα κατατίθενται από οποιοδήποτε από τα μέρη, μέσω της πλατφόρμας του ΕΣΗΔΗΣ, το αργότερο εντός πέντε (5) ημερών από την κοινοποίηση των απόψεων της αναθέτουσας αρχής.

Η άσκηση της προδικαστικής προσφυγής αποτελεί προϋπόθεση για την άσκηση των ένδικων βοηθημάτων της αίτησης αναστολής και  αίτησης ακύρωσης του άρθρου 372 του ν. 4412/2016 κατά των εκτελεστών πράξεων ή παραλείψεων της αναθέτουσας αρχής.
Β. Όποιος έχει έννομο συμφέρον μπορεί να ζητήσει, με το ίδιο δικόγραφο, την αναστολή εκτέλεσης της απόφασης της Ε.Α.ΔΗ.ΣΥ. και την ακύρωσή της ενώπιον του αρμόδιου Διοικητικού Δικαστηρίου. Το αυτό ισχύει και σε περίπτωση σιωπηρής απόρριψης της προδικαστικής προσφυγής από την Ε.Α.ΔΗ.ΣΥ.. Δικαίωμα άσκησης του ως άνω ένδικου βοηθήματος έχει και η αναθέτουσα αρχή, αν η Ε.Α.ΔΗ.ΣΥ. κάνει δεκτή την προδικαστική προσφυγή, αλλά και αυτός τού οποίου έχει γίνει εν μέρει δεκτή η προδικαστική προσφυγή.

Με την απόφαση της Ε.Α.ΔΗ.ΣΥ. λογίζονται ως συμπροσβαλλόμενες και όλες οι συναφείς προς την ανωτέρω απόφαση πράξεις ή παραλείψεις της αναθέτουσας αρχής, εφόσον έχουν εκδοθεί ή συντελεστεί αντιστοίχως έως τη συζήτηση της ως άνω αίτησης στο Δικαστήριο.

Η αίτηση αναστολής και ακύρωσης περιλαμβάνει μόνο αιτιάσεις που είχαν προταθεί με την προδικαστική προσφυγή ή αφορούν στη διαδικασία ενώπιον της Ε.Α.ΔΗ.ΣΥ. ή το περιεχόμενο των αποφάσεών της. Η αναθέτουσα αρχή, εφόσον ασκήσει την αίτηση της παρ. 1 του άρθρου 372 του ν. 4412/2016, μπορεί να προβάλει και οψιγενείς ισχυρισμούς αναφορικά με τους επιτακτικούς λόγους δημοσίου συμφέροντος, οι οποίοι καθιστούν αναγκαία την άμεση ανάθεση της σύμβασης.
Η ως άνω αίτηση κατατίθεται στο αρμόδιο Δικαστήριο μέσα σε προθεσμία δέκα (10) ημερών από κοινοποίηση ή την πλήρη γνώση της απόφασης της Ε.Α.ΔΗ.ΣΥ. ή από την παρέλευση της προθεσμίας για την έκδοση της απόφασης επί της προδικαστικής προσφυγής σύμφωνα με όσα ορίζονται στα άρθρα 367 και 367Α του ν. 4412/2016 περί διαδικασίας λήψης απόφασης και συνεπειών των αποφάσεων της Ε.Α.ΔΗ.ΣΥ. και περί αναστολής προθεσμιών προδικαστικής προσφυγής, λήψης προσωρινών μέτρων, λήψης απόφασης και συμμόρφωσης προς δικαστικές αποφάσεις αντίστοιχα, ενώ  η δικάσιμος για την εκδίκαση της αίτησης ακύρωσης δεν πρέπει να απέχει πέραν των εξήντα (60) ημερών από την κατάθεση του δικογράφου.
Η προθεσμία για την άσκηση και η άσκηση της αίτησης ενώπιον του αρμόδιου Δικαστηρίου κωλύουν τη σύναψη της σύμβασης μέχρι την έκδοση της οριστικής δικαστικής απόφασης, εκτός εάν με προσωρινή διαταγή ο αρμόδιος δικαστής αποφανθεί διαφορετικά. Επίσης, η προθεσμία για την άσκηση και η άσκηση της αίτησης κωλύουν την πρόοδο της διαδικασίας ανάθεσης για χρονικό διάστημα δεκαπέντε (15) ημερών από την άσκηση της αίτησης, εκτός εάν με την προσωρινή διαταγή ο αρμόδιος δικαστής αποφανθεί διαφορετικά. Για την άσκηση της αίτησης κατατίθεται παράβολο, σύμφωνα με τα ειδικότερα οριζόμενα στο άρθρο 372 παρ. 5 του ν. 4412/2016.  

Αν ο ενδιαφερόμενος δεν αιτήθηκε ή αιτήθηκε ανεπιτυχώς την αναστολή και η σύμβαση υπογράφηκε και η εκτέλεσή της ολοκληρώθηκε πριν από τη συζήτηση της αίτησης, εφαρμόζεται αναλόγως η παρ. 2 του άρθρου 32 του π.δ/τος 18/1989. 

Αν το Δικαστήριο ακυρώσει πράξη ή παράλειψη της αναθέτουσας αρχής μετά τη σύναψη της σύμβασης, το κύρος της τελευταίας δεν θίγεται, εκτός αν πριν από τη σύναψη αυτής είχε ανασταλεί η διαδικασία σύναψης της σύμβασης. Στην περίπτωση που η σύμβαση δεν είναι άκυρη, ο ενδιαφερόμενος δικαιούται να αξιώσει αποζημίωση, σύμφωνα με τα αναφερόμενα στο άρθρο 373 του ν. 4412/2016.

Με την επιφύλαξη των διατάξεων του ν. 4412/2016, για την εκδίκαση των διαφορών του παρόντος άρθρου εφαρμόζονται οι διατάξεις του π.δ/τος 18/1989.
3.5
Ματαίωση Διαδικασίας

Η αναθέτουσα αρχή ματαιώνει ή δύναται να ματαιώσει εν όλω ή εν μέρει, αιτιολογημένα, τη διαδικασία ανάθεσης, για τους λόγους και υπό τους όρους του άρθρου 106 του ν. 4412/2016, μετά από γνώμη της αρμόδιας Επιτροπής του Διαγωνισμού. Επίσης, αν διαπιστωθούν σφάλματα ή παραλείψεις σε οποιοδήποτε στάδιο της διαδικασίας ανάθεσης, μπορεί, μετά από γνώμη της ως άνω Επιτροπής, να ακυρώσει μερικώς τη διαδικασία ή να αναμορφώσει ανάλογα το αποτέλεσμά της ή να αποφασίσει την επανάληψή της από το σημείο που εμφιλοχώρησε το σφάλμα ή η παράλειψη. 

Ειδικότερα, η αναθέτουσα αρχή ματαιώνει τη διαδικασία σύναψης όταν αυτή αποβεί άγονη είτε λόγω μη υποβολής προσφοράς είτε λόγω απόρριψης όλων των προσφορών, καθώς και στην περίπτωση του δευτέρου εδαφίου της παρ. 7 του άρθρου 105, περί κατακύρωσης και σύναψης σύμβασης.

Επίσης μπορεί να ματαιώσει τη διαδικασία:  α) λόγω παράτυπης διεξαγωγής της διαδικασίας ανάθεσης, εκτός εάν μπορεί να θεραπεύσει το σφάλμα ή την παράλειψη σύμφωνα με την παρ. 3 του άρθρου 106 , β) αν οι οικονομικές και τεχνικές παράμετροι που σχετίζονται με τη διαδικασία ανάθεσης άλλαξαν ουσιωδώς και η εκτέλεση του συμβατικού αντικειμένου δεν ενδιαφέρει πλέον την αναθέτουσα αρχή ή τον φορέα για τον οποίο προορίζεται το υπό ανάθεση αντικείμενο, γ) αν λόγω ανωτέρας βίας, δεν είναι δυνατή η κανονική εκτέλεση της σύμβασης, δ) αν η επιλεγείσα προσφορά κριθεί ως μη συμφέρουσα από οικονομική άποψη, ε) στην περίπτωση των παρ. 3 και 4 του άρθρου 97, περί χρόνου ισχύος προσφορών, στ) για άλλους επιτακτικούς λόγους δημοσίου συμφέροντος, όπως ιδίως, δημόσιας υγείας ή προστασίας του περιβάλλοντος.

4.
ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ 

4.1
Εγγυήσεις  (καλής εκτέλεσης)

Εγγύηση καλής εκτέλεσης 

Για την υπογραφή της σύμβασης απαιτείται η παροχή εγγύησης καλής εκτέλεσης, σύμφωνα με το άρθρο 72 παρ. 4 του ν. 4412/2016, το ύψος της οποίας ανέρχεται σε ποσοστό 4% επί της εκτιμώμενης αξίας της σύμβασης, χωρίς να συμπεριλαμβάνονται τα τυχόν δικαιώματα προαίρεσης  και η οποία κατατίθεται μέχρι και την  υπογραφή του συμφωνητικού. 

Η εγγύηση καλής εκτέλεσης, προκειμένου να γίνει αποδεκτή, πρέπει να περιλαμβάνει κατ' ελάχιστον τα αναφερόμενα στην παρ. 12 του άρθρου 72 του ν. 4412/2016 στοιχεία, πλην αυτού της περ. η (βλ. την παράγραφο 2.1.5. της παρούσας), και, επιπλέον, τον τίτλο και τον αριθμό της σχετικής σύμβασης, εφόσον ο τελευταίος είναι γνωστός. Το περιεχόμενό της είναι σύμφωνο με το υπόδειγμα που περιλαμβάνεται στο παράρτημα IV της Διακήρυξης και τα οριζόμενα στο άρθρο 72 του ν. 4412/2016.

Η εγγύηση καλής εκτέλεσης της σύμβασης καλύπτει συνολικά και χωρίς διακρίσεις την εφαρμογή όλων των όρων της σύμβασης και κάθε απαίτηση της αναθέτουσας αρχής έναντι του αναδόχου. 

Σε περίπτωση τροποποίησης της σύμβασης κατά την παράγραφο 4.5, η οποία συνεπάγεται αύξηση της συμβατικής αξίας, ο ανάδοχος οφείλει να καταθέσει μέχρι την υπογραφή της τροποποιημένης σύμβασης, συμπληρωματική εγγύηση καλής εκτέλεσης, το ύψος της οποίας ανέρχεται σε ποσοστό 4% επί του ποσού της αύξησης της αξίας της σύμβασης. 

Η εγγύηση καλής εκτέλεσης καταπίπτει υπέρ της αναθέτουσας αρχής στην περίπτωση παραβίασης, από τον ανάδοχο, των όρων της σύμβασης, όπως αυτή ειδικότερα ορίζει. 
Η/Οι εγγύηση/εις καλής εκτέλεσης επιστρέφεται/ονται στο σύνολό του/ς μετά από την ποσοτική και ποιοτική παραλαβή του συνόλου του αντικειμένου της σύμβασης.

Σε περίπτωση που στο πρωτόκολλο οριστικής και ποσοτικής παραλαβής αναφέρονται παρατηρήσεις ή υπάρχει εκπρόθεσμη παροχή, η επιστροφή των εγγυήσεων καλής εκτέλεσης και προκαταβολής γίνεται μετά από την αντιμετώπιση, σύμφωνα με όσα προβλέπονται, των παρατηρήσεων και του εκπρόθεσμου. 
Αν τα αγαθά/υπηρεσίες είναι διαιρετά/ες και η παράδοση γίνεται, σύμφωνα με τη σύμβαση, τμηματικά, οι εγγυήσεις καλής εκτέλεσης και προκαταβολής αποδεσμεύονται σταδιακά, κατά το ποσό που αναλογεί στην αξία του μέρους της ποσότητας των αγαθών που παραλήφθηκε οριστικά. Για τη σταδιακή αποδέσμευσή τους απαιτείται προηγούμενη γνωμοδότηση του αρμόδιου συλλογικού οργάνου. Εάν στο πρωτόκολλο παραλαβής αναφέρονται παρατηρήσεις ή υπάρχει εκπρόθεσμη παράδοση, η παραπάνω σταδιακή αποδέσμευση γίνεται μετά την αντιμετώπιση, σύμφωνα με όσα προβλέπονται, των παρατηρήσεων και του εκπροθέσμου.
4.2 
Συμβατικό Πλαίσιο - Εφαρμοστέα Νομοθεσία 

Κατά την εκτέλεση της σύμβασης εφαρμόζονται οι διατάξεις του ν. 4412/2016, οι όροι της παρούσας διακήρυξης και συμπληρωματικά ο Αστικός Κώδικας. 

4.3
Όροι εκτέλεσης της σύμβασης

4.3.1 Κατά την εκτέλεση της σύμβασης ο ανάδοχος τηρεί τις υποχρεώσεις στους τομείς του περιβαλλοντικού, κοινωνικοασφαλιστικού και εργατικού δικαίου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα X του Προσαρτήματος Α΄ του ν. 4412/2016.
Η τήρηση των εν λόγω υποχρεώσεων από τον ανάδοχο και τους υπεργολάβους του ελέγχεται και βεβαιώνεται από τα όργανα που επιβλέπουν την εκτέλεση της σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους.

4.3.2. Ο ανάδοχος δεσμεύεται ότι: 

α) σε όλα τα στάδια που προηγήθηκαν της σύμβασης δεν ενήργησε αθέμιτα, παράνομα ή καταχρηστικά και ότι θα εξακολουθήσει να μην ενεργεί κατ` αυτόν τον τρόπο κατά το στάδιο εκτέλεσης της σύμβασης, 

β) ότι θα δηλώσει αμελλητί στην αναθέτουσα αρχή, από τη στιγμή που λάβει γνώση, οποιαδήποτε κατάσταση (ακόμη και ενδεχόμενη) σύγκρουσης συμφερόντων (προσωπικών, οικογενειακών, οικονομικών, πολιτικών ή άλλων κοινών συμφερόντων, συμπεριλαμβανομένων και αντικρουόμενων επαγγελματικών συμφερόντων) μεταξύ των νομίμων ή εξουσιοδοτημένων εκπροσώπων του καθώς και υπαλλήλων ή συνεργατών τους οποίους απασχολεί στην εκτέλεση της σύμβασης (π.χ. με σύμβαση υπεργολαβίας) και μελών του προσωπικού της αναθέτουσας αρχής που εμπλέκονται καθ’ οιονδήποτε τρόπο στη διαδικασία εκτέλεσης της σύμβασης ή/και μπορούν να επηρεάσουν την έκβαση και τις αποφάσεις της αναθέτουσας αρχής περί την εκτέλεσή της, οποτεδήποτε και εάν η κατάσταση αυτή προκύψει κατά τη διάρκεια εκτέλεσης της σύμβασης. 

Οι υποχρεώσεις και οι απαγορεύσεις της ρήτρας αυτής ισχύουν, αν ο ανάδοχος είναι ένωση, για όλα τα μέλη της ένωσης, καθώς και για τους υπεργολάβους που χρησιμοποιεί. Στο συμφωνητικό περιλαμβάνεται σχετική δεσμευτική δήλωση τόσο του αναδόχου όσο και των υπεργολάβων του. 
Κατά την εκτέλεση της σύμβασης ο ανάδοχος εγγυάται τη διάθεση του αναφερομένου στην Προσφορά του, επιστημονικού και λοιπού προσωπικού, καθώς επίσης και συνεργατών, που διαθέτουν την απαιτούμενη εμπειρία, τεχνογνωσία και ικανότητα, ώστε να ανταποκριθούν πλήρως στις απαιτήσεις της Σύμβασης, υπόσχεται δε και βεβαιώνει ότι θα επιδεικνύουν πνεύμα συνεργασίας κατά τις επαφές τους με τις αρμόδιες υπηρεσίες και τα στελέχη της Αναθέτουσας Αρχής ή των εκάστοτε υποδεικνυομένων από αυτήν προσώπων. Σε αντίθετη περίπτωση, η Αναθέτουσα Αρχή δύναται να ζητήσει την αντικατάσταση μέλους της Ομάδας Έργου του αναδόχου, οπότε ο ανάδοχος οφείλει να προβεί σε αντικατάσταση με άλλο πρόσωπο, ισοδύναμων προσόντων και εμπειρίας. Αντικατάσταση μέλους της Ομάδας Έργου του Αναδόχου, κατόπιν αιτήματός του, κατά τη διάρκεια της εκτέλεσης του Έργου, δύναται να γίνει μετά από έγκριση της Αναθέτουσας Αρχής και μόνο με άλλο πρόσωπο, υπό τους όρους της παρ. 6.4 της παρούσας. 

Σε περίπτωση που μέλη τους Ομάδας Έργου του Αναδόχου αποχωρήσουν από αυτήν ή λύσουν τη συνεργασία τους μαζί του, ο Ανάδοχος υποχρεούται να εξασφαλίσει ότι κατά το χρονικό διάστημα, μέχρι την αποχώρησή τους, θα παρέχουν κανονικά τις υπηρεσίες τους και αφετέρου να αντικαταστήσει άμεσα τους αποχωρήσαντες συνεργάτες, με άλλα πρόσωπα που θα διαθέτουν ισοδύναμα προσόντα και εμπειρία, υπό τους όρους της παρ. 6.4 της παρούσας.

Όλα τα έγγραφα, στοιχεία και πληροφορίες που λαμβάνει ο Ανάδοχος από την Εταιρεία στο πλαίσιο των συμβατικών του υποχρεώσεων ή υποπίπτουν στην αντίληψή του εξαιτίας τους συμβατικής σχέσης του με την Εταιρεία, είναι εμπιστευτικά.

Ο Ανάδοχος δεν δικαιούται να δημοσιεύει ή αποκαλύπτει τέτοιες πληροφορίες και στοιχεία σε οποιονδήποτε τρίτο, παρά μόνο σε όσους εργοδοτούμενους από αυτόν ή συνεργαζόμενους με αυτόν ασχολούνται άμεσα με το περιεχόμενο τους Σύμβασης και την εκτέλεση του Αντικειμένου.

Ο Ανάδοχος δεν θα προβαίνει σε οποιεσδήποτε δημόσιες δηλώσεις αναφορικά με το Αντικείμενο τους Σύμβασης ή τα Προϊόντα που παραδίδει ή τους Υπηρεσίες που παρέχει στην Εταιρεία δυνάμει τους Σύμβασης χωρίς την προηγούμενη έγκριση της Αναθέτουσας Αρχής, και δεν θα μετέχει σε οποιαδήποτε δραστηριότητα η οποία συγκρούεται με τους υποχρεώσεις του έναντι της Αναθέτουσας Αρχής δυνάμει τους Σύμβασης. Δεν θα δεσμεύει την Αναθέτουσα Αρχή με οποιοδήποτε τρόπο χωρίς την προηγούμενη γραπτή τους συγκατάθεση και θα διευκρινίζει, όπου καθίσταται απαραίτητο, την υποχρέωσή του αυτή σε τρίτους.

Ο Ανάδοχος δεν υπόκειται στις υποχρεώσεις του παρόντος άρθρου σε ότι αφορά στην τεχνογνωσία που ενδεχομένως αποκτά εξαιτίας τους εκτέλεσης του Αντικειμένου τους Σύμβασης.

Όλα τα αποτελέσματα - μελέτες, στοιχεία και κάθε άλλο έγγραφο ή αρχείο σχετικό με το Έργο, o πηγαίος κώδικας (source code) και οι βάσεις δεδομένων, όπου επιτρέπεται και δεν αποτελεί απλώς παραχώρηση άδειας χρήσης, καθώς και όλα τα υπόλοιπα παραδοτέα που θα αποκτηθούν ή θα αναπτυχθούν από τον Ανάδοχο με δαπάνες του Έργου, θα αποτελούν αποκλειστική ιδιοκτησία της Αναθέτουσας Αρχής, που μπορούν να τα διαχειρίζονται πλήρως και να τα εκμεταλλεύονται (όχι εμπορικά), εκτός και αν ήδη προϋπάρχουν σχετικά πνευματικά δικαιώματα. Τα αποτελέσματα θα είναι πάντοτε στη διάθεση των νόμιμων εκπροσώπων της Αναθέτουσας Αρχής κατά τη διάρκεια ισχύος τους σύμβασης και εάν βρίσκονται στη κατοχή του Αναδόχου, θα παραδοθούν στην Αναθέτουσα Αρχή κατά την καθ΄ οποιονδήποτε τρόπο λήξη ή λύση τους σύμβασης. Σε περίπτωση αρχείων με στοιχεία σε ηλεκτρονική μορφή, ο Ανάδοχος υποχρεούται να συνοδεύσει την παράδοσή τους με έγγραφη τεκμηρίωση και με οδηγίες για την ανάκτηση /διαχείρισή τους.

Ο Ανάδοχος διαβεβαιώνει και εγγυάται ότι ουδείς τρίτος έχει ουδέν δικαίωμα επί του ως άνω έργου και σε κάθε περίπτωση αναλαμβάνει, δεσμεύεται και εγγυάται ότι θα αποκαταστήσει κάθε θετική και αποθετική ζημία και ηθική βλάβη που θα προκληθεί στην Αναθέτουσα Αρχή.

Επίσης, δεσμεύεται ότι θα αναλάβει τα οποιαδήποτε έξοδα (συμπεριλαμβανομένης και της ενδεχόμενης αποζημίωσης) εναντίον τρίτου μέρους που ισχυρίζεται κυριότητα πνευματικών δικαιωμάτων μέρους ή όλου του έργου.

Επιπλέον, ο ανάδοχος υποχρεούται να τηρεί τα αναφερόμενα στον Γενικό Κανονισμό Προστασίας Δεδομένων (Άρθρα 4, 9, 10 ΓΚΠΔ) και στο ν.4624/2019 (Α΄ 137/29-08-2019) (Άρθρα 44, 46) Ο Ανάδοχος κατά την επεξεργασία των προσωπικών δεδομένων, κατά την έννοια του άρθρου 4 περ. 1 του ΓΚΠΔ, που θα περιέλθουν σε γνώση του στο πλαίσιο των συμβατικών του υποχρεώσεων έναντι της Αναθέτουσας  Αρχής θα ενεργεί ως «Εκτελών την επεξεργασία» (αρ. 4 περ. 8 ΓΚΠΔ) και θα υπέχει τις εκ του άρ. 28 ΓΚΠΔ υποχρεώσεις. 
Ο Ανάδοχος βεβαιώνει και εγγυάται στην Αναθέτουσα αρχή ότι θα λαμβάνει όλα τα απαραίτητα οργανωτικά και τεχνικά μέτρα για την ασφάλεια των πληροφοριών που ενδέχεται να περιέχουν και προσωπικά δεδομένα, και γενικότερα όλων των ανάλογων μορφών αρχείων και πληροφοριών της αναθέτουσας αρχής, καθώς και για την προστασία τους από τυχαία ή αθέμιτη καταστροφή, τυχαία απώλεια, αλλοίωση, απαγορευμένη διάδοση και κάθε άλλη μορφή αθέμιτης επεξεργασίας, στο πλαίσιο των καθηκόντων του που πηγάζουν από την παρούσα Σύμβαση.
4.4
Υπεργολαβία

4.4.1. Ο Ανάδοχος δεν απαλλάσσεται από τις συμβατικές του υποχρεώσεις και ευθύνες λόγω ανάθεσης της εκτέλεσης τμήματος/τμημάτων της σύμβασης σε υπεργολάβους. Η τήρηση των υποχρεώσεων της παρ. 2 του άρθρου 18 του ν. 4412/2016 από υπεργολάβους δεν αίρει την ευθύνη του κυρίου αναδόχου. 

4.4.2. Κατά την υπογραφή της σύμβασης ο κύριος ανάδοχος υποχρεούται να αναφέρει στην αναθέτουσα αρχή το όνομα, τα στοιχεία επικοινωνίας και τους νόμιμους εκπροσώπους των υπεργολάβων του, οι οποίοι συμμετέχουν στην εκτέλεση αυτής, εφόσον είναι γνωστά τη συγκεκριμένη χρονική στιγμή.  Επιπλέον, υποχρεούται να γνωστοποιεί στην αναθέτουσα αρχή κάθε αλλαγή των πληροφοριών αυτών, κατά τη διάρκεια της σύμβασης, καθώς και τις απαιτούμενες πληροφορίες σχετικά με κάθε νέο υπεργολάβο, τον οποίο ο κύριος ανάδοχος χρησιμοποιεί εν συνεχεία στην εν λόγω σύμβαση, προσκομίζοντας τα σχετικά συμφωνητικά/δηλώσεις συνεργασίας.. Σε περίπτωση διακοπής της συνεργασίας του Αναδόχου με υπεργολάβο/ υπεργολάβους της σύμβασης, αυτός υποχρεούται σε άμεση γνωστοποίηση της διακοπής αυτής στην Αναθέτουσα Αρχή, οφείλει δε να διασφαλίσει την ομαλή εκτέλεση του τμήματος/ των τμημάτων της σύμβασης είτε από τον ίδιο, είτε από νέο υπεργολάβο τον οποίο θα γνωστοποιήσει στην αναθέτουσα αρχή κατά την ως άνω διαδικασία. 

4.4.3. Η αναθέτουσα αρχή επαληθεύει τη συνδρομή των λόγων αποκλεισμού για τους υπεργολάβους, όπως αυτοί περιγράφονται στην παράγραφο 2.2.3 και με τα αποδεικτικά μέσα της παραγράφου 2.2.9.2 της παρούσας, εφόσον το(α) τμήμα(τα) της σύμβασης, το(α) οποίο(α) ο ανάδοχος προτίθεται να αναθέσει υπό μορφή υπεργολαβίας σε τρίτους, υπερβαίνουν σωρευτικά  το ποσοστό του τριάντα τοις εκατό (30%) της συνολικής αξίας της σύμβασης. Επιπλέον, προκειμένου να μην αθετούνται οι υποχρεώσεις της παρ. 2 του άρθρου 18 του ν. 4412/2016, δύναται να επαληθεύσει τους ως άνω λόγους και για τμήμα ή τμήματα της σύμβασης που υπολείπονται του ως άνω ποσοστού. 

Όταν από την ως άνω επαλήθευση προκύπτει ότι συντρέχουν λόγοι αποκλεισμού απαιτεί την αντικατάστασή του, κατά τα ειδικότερα αναφερόμενα στις παρ. 5 και 6 του άρθρου 131 του ν. 4412/2016. 

4.4.4. Ο υπεργολάβος λαμβάνει γνώση της συνημμένης στην σύμβαση ρήτρα ακεραιότητας και δεσμεύεται να τηρήσει τις υποχρεώσεις που περιλαμβάνονται σε αυτή. Η ως άνω δέσμευση περιέρχεται στην αναθέτουσα αρχή με ευθύνη του αναδόχου.

4.5
Τροποποίηση σύμβασης κατά τη διάρκειά της

Η σύμβαση μπορεί να τροποποιείται κατά τη διάρκειά της, χωρίς να απαιτείται νέα διαδικασία σύναψης σύμβασης, σύμφωνα με τους όρους και τις προϋποθέσεις του άρθρου 132 του ν. 4412/2016, κατόπιν γνωμοδότησης του αρμοδίου οργάνου της αναθέτουσας αρχής. 
Για την τροποποίηση συνάπτεται νέα έγγραφη συμφωνία των συμβαλλόμενων μερών, η οποία θα αποτελεί Παράρτημα της αρχικής σύμβασης.
Μετά τη λύση της σύμβασης λόγω της έκπτωσης του αναδόχου, σύμφωνα με το άρθρο 203 του ν. 4412/2016 και την παράγραφο 5.2. της παρούσας, όπως και σε περίπτωση καταγγελίας για όλους λόγους της παραγράφου 4.6, πλην αυτού της περ. (α), η αναθέτουσα αρχή δύναται να προσκαλέσει τον/τους επόμενο/ους, κατά σειρά κατάταξης οικονομικό/ούς φορέα/είς που συμμετέχει-ουν στην παρούσα διαδικασία ανάθεσης της συγκεκριμένης σύμβασης και να του/τους προτείνει να αναλάβει/ουν το ανεκτέλεστο αντικείμενο της σύμβασης, με τους ίδιους όρους και προϋποθέσεις και σε τίμημα που δεν θα υπερβαίνει την προσφορά που είχε υποβάλει ο έκπτωτος (ρήτρα υποκατάστασης). Η σύμβαση συνάπτεται, εφόσον εντός της τεθείσας προθεσμίας περιέλθει στην αναθέτουσα αρχή έγγραφη και ανεπιφύλακτη αποδοχή της. Η άπρακτη πάροδος της προθεσμίας θεωρείται ως απόρριψη της πρότασης. Αν αυτός δεν δεχθεί την πρόταση σύναψης σύμβασης, η αναθέτουσα αρχή προσκαλεί τον επόμενο υποψήφιο κατά σειρά κατάταξης, ακολουθώντας κατά τα λοιπά την ίδια διαδικασία.

4.6
Δικαίωμα μονομερούς λύσης της σύμβασης

4.6.1. Η αναθέτουσα αρχή μπορεί, με τις προϋποθέσεις που ορίζουν οι κείμενες διατάξεις, να καταγγείλει τη σύμβαση κατά τη διάρκεια της εκτέλεσής της, εφόσον:

α) η σύμβαση έχει υποστεί ουσιώδη τροποποίηση, κατά την έννοια της παρ. 4 του άρθρου 132 του ν. 4412/2016, που θα απαιτούσε νέα διαδικασία σύναψης σύμβασης, 

β) ο ανάδοχος, κατά το χρόνο της ανάθεσης της σύμβασης, τελούσε σε μια από τις καταστάσεις που αναφέρονται στην παράγραφο 2.2.3.1 και, ως εκ τούτου, θα έπρεπε να έχει αποκλειστεί από τη διαδικασία σύναψης της σύμβασης,

γ) η σύμβαση δεν έπρεπε να ανατεθεί στον ανάδοχο λόγω σοβαρής παραβίασης των υποχρεώσεων που υπέχει από τις Συνθήκες και την Οδηγία 2014/24/ΕΕ, η οποία έχει αναγνωριστεί με απόφαση του Δικαστηρίου της Ένωσης στο πλαίσιο διαδικασίας δυνάμει του άρθρου 258 της ΣΛΕΕ,
δ) ο ανάδοχος καταδικαστεί αμετάκλητα, κατά τη διάρκεια εκτέλεσης της σύμβασης, για ένα από τα αδικήματα που αναφέρονται στην παρ. 2.2.3.1 της παρούσας,

ε) ο ανάδοχος πτωχεύσει ή υπαχθεί σε διαδικασία ειδικής εκκαθάρισης ή τεθεί υπό αναγκαστική διαχείριση από εκκαθαριστή ή από το δικαστήριο ή υπαχθεί σε διαδικασία πτωχευτικού συμβιβασμού ή αναστείλει τις επιχειρηματικές του δραστηριότητες ή υπαχθεί σε διαδικασία εξυγίανσης και δεν τηρεί τους όρους αυτής ή εάν βρεθεί σε οποιαδήποτε ανάλογη κατάσταση, προκύπτουσα από παρόμοια διαδικασία, προβλεπόμενη σε εθνικές διατάξεις νόμου. Η αναθέτουσα αρχή μπορεί να μην καταγγείλει τη σύμβαση, υπό την προϋπόθεση ότι ο ανάδοχος ο οποίος θα βρεθεί σε μία εκ των καταστάσεων που αναφέρονται στην περίπτωση αυτή αποδεικνύει ότι είναι σε θέση να εκτελέσει τη σύμβαση, λαμβάνοντας υπόψη τις ισχύουσες διατάξεις και τα μέτρα για τη συνέχιση της επιχειρηματικής του λειτουργίας,
στ) ο ανάδοχος παραβεί αποδεδειγμένα τις υποχρεώσεις του που απορρέουν από την δέσμευση ακεραιότητας της παρ. 4.3.2. της παρούσας, ως αναλυτικά περιγράφονται στο συνημμένο στην παρούσα σχέδιο σύμβασης.

5.
ΕΙΔΙΚΟΙ ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ 

5.1
Τρόπος πληρωμής

5.1.1. Η πληρωμή του αναδόχου θα πραγματοποιείται με ένα από τους παρακάτω τρόπους πληρωμής που θα δηλώσει ο υποψήφιος οικονομικός φορέας στον υποφάκελο της οικονομικής προσφοράς του. Στην περίπτωση που δεν έχει επιλεγεί με σαφήνεια ένας από τους κάτωθι τρόπους πληρωμής,   θεωρείται ότι ο υποψήφιος Ανάδοχος αποδέχεται τον τρόπο πληρωμής που θα επιλέξει η Αναθέτουσα Αρχή, ο οποίος είναι ο τρόπος πληρωμής 1 του κάτωθι πίνακα, ήτοι τμηματικά, σε τρεις (3) δόσεις και χωρίς χορήγηση προκαταβολής.
Τρόποι Πληρωμής:

	1)
	Η πληρωμή του αναδόχου θα πραγματοποιηθεί τμηματικά, σε τρεις (3) δόσεις, ως εξής: 

α) Καταβολή ποσοστού τριάντα τοις εκατό (30%) του συμβατικού τιμήματος, μετά την παραλαβή του συνόλου των Παραδοτέων της Φάσης Φ0: «Προπαρασκευαστικές Ενέργειες/Μελέτη» και της Φάσης 1: «Ανάπτυξη Πρωτογενούς Εκπαιδευτικού υλικού».
β) Καταβολή ποσοστού τριάντα τοις εκατό (30%) του συμβατικού τιμήματος, μετά την παραλαβή του συνόλου των Παραδοτέων της Φάσης Φ2: «Ψηφιοποίηση Εκπαιδευτικού Υλικού» καθώς και της Φάσης Φ3: «Ανάπτυξη Συστημάτων».
γ) Το υπόλοιπο του συμβατικού τιμήματος, ήτοι ποσοστό σαράντα τοις εκατό (40%) του συμβατικού τιμήματος, μετά την οριστική παραλαβή του συνολικού αντικειμένου της σύμβασης.

	2)
	Η πληρωμή του αναδόχου θα πραγματοποιηθεί με χορήγηση προκαταβολής και αποπληρωμή του συμβατικού τιμήματος μετά την οριστική παραλαβή του αντικειμένου, ως εξής 

α) Χορήγηση έντοκης προκαταβολής μέχρι ποσοστού πενήντα (50%) του συμβατικού τιμήματος χωρίς Φ.Π.Α., με την κατάθεση ισόποσης εγγύησης, σύμφωνα με τα οριζόμενα στο άρθρο 72 παρ. 7 του ν. 4412/2016 και της Παρ. 4.1 της παρούσας. Η παραπάνω προκαταβολή θα είναι έντοκη. Κατά την εξόφληση θα παρακρατείται τόκος επί της εισπραχθείσας προκαταβολής και για το χρονικό διάστημα από την ημερομηνία λήψεως μέχρι την ημερομηνία οριστικής και ποιοτικής παραλαβής. Για τον υπολογισμό του τόκου θα λαμβάνεται υπόψη το ύψος του επιτοκίου των έντοκων γραμματίων του Δημοσίου 12μηνης διάρκειας που θα ισχύει κατά την ημερομηνία λήψης της προκαταβολής προσαυξημένο κατά 0,25 ποσοστιαίες μονάδες το οποίο θα παραμένει σταθερό μέχρι την εξάντληση του ποσού της χορηγηθείσας προκαταβολής.

β) Καταβολή ποσοστού σαράντα τοις εκατό (40%) του συμβατικού τιμήματος, με την παραλαβή των παραδοτέων των Φάσεων Φ.0, Φ1, Φ.2, Φ.3, αφού αφαιρεθεί: (i) ποσοστό της χορηγηθείσας προκαταβολής που αναλογεί στο ανωτέρω ποσό της πληρωμής (αναλογική απόσβεση προκαταβολής), και (ii) ο τόκος που αντιστοιχεί επί της αναλογούσας προκαταβολής, για το χρονικό διάστημα από την ημερομηνία λήψης μέχρι την εν λόγω τμηματική πληρωμή.

γ) Καταβολή του λοιπού συμβατικού τιμήματος μετά την οριστική ποιοτική και ποσοτική παραλαβή του συνόλου του Έργου, αφού παρακρατηθεί ο -με τον παραπάνω τρόπο- υπολογισθείς τόκος.


Η πληρωμή του Αναδόχου δεν μπορεί να ξεπεράσει το συνολικό συμβατικό τίμημα.

Η πληρωμή του συμβατικού τιμήματος θα γίνεται με την προσκόμιση των νομίμων παραστατικών και δικαιολογητικών που προβλέπονται από τις διατάξεις του άρθρου 200 παρ. 5 του ν. 4412/2016, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή. 
5.1.2. Τον ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παροχή των υπηρεσιών στον τόπο και με τον τρόπο που προβλέπεται στα έγγραφα της σύμβασης. 
Ιδίως βαρύνεται με τις ακόλουθες κρατήσεις: 

α) Για τις συμβάσεις αξίας άνω των χιλίων (1.000) ευρώ, μη συμπεριλαμβανομένου ΦΠΑ, ανεξαρτήτως της πηγής προέλευσης της χρηματοδότησης, κράτηση ύψους 0,1%, η οποία υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής σύμβασης υπέρ της Ενιαίας Αρχής Δημοσίων Συμβάσεων.

β) Κράτηση ύψους 0,02% υπέρ της ανάπτυξης και συντήρησης του ΟΠΣ ΕΣΗΔΗΣ, η οποία υπολογίζεται επί της αξίας, εκτός ΦΠΑ, της αρχικής, καθώς και κάθε συμπληρωματικής σύμβασης. Το ποσό αυτό παρακρατείται σε κάθε πληρωμή από την αναθέτουσα αρχή στο όνομα και για λογαριασμό του Υπουργείου Ψηφιακής Διακυβέρνησης, σύμφωνα με την παρ. 6 του άρθρου 36 του ν. 4412/2016. Μέχρι την έκδοση της κοινής απόφασης της παρ. 6 του άρθρου 36 του ν. 4412/2016, η ως άνω κράτηση δεν επιβάλλεται.

Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος αξίας 8 % επί του καθαρού ποσού. 

5.1.3. Στο ηλεκτρονικό τιμολόγιο, ο ανάδοχος συμπληρώνει στο πεδίο BT-11: Στοιχείο αναφοράς αγαθού του Εθνικού Μορφότυπου Ηλεκτρονικού Τιμολογίου :

«ο κωδικοποιημένος Ενάριθμος» [όταν οι δαπάνες βαρύνουν τον προϋπολογισμό Δημοσίων Επενδύσεων], 

5.2
Κήρυξη οικονομικού φορέα εκπτώτου - Κυρώσεις 

5.2.1. Ο ανάδοχος, με την επιφύλαξη της συνδρομής λόγων ανωτέρας βίας, κηρύσσεται υποχρεωτικά έκπτωτος από τη σύμβαση και από κάθε δικαίωμα που απορρέει από αυτήν, με απόφαση της αναθέτουσας αρχής, ύστερα από γνωμοδότηση του αρμόδιου οργάνου (Επιτροπή Παρακολούθησης και Παραλαβής):
α) αν δεν προσέλθει να υπογράψει το συμφωνητικό, μέσα στην προθεσμία που ορίζεται στην ειδική πρόκληση, στην περίπτωση της παρ. 7 του άρθρου 105 περί κατακύρωσης και σύναψης σύμβασης

β) στην περίπτωση που δεν εκπληρώσει τις υποχρεώσεις του που απορρέουν από τη σύμβαση ή/και δεν συμμορφωθεί με τις σχετικές γραπτές εντολές της υπηρεσίας, που είναι σύμφωνες με τη σύμβαση ή τις κείμενες διατάξεις, εντός του συμφωνημένου χρόνου εκτέλεσης της σύμβασης,

γ) εφόσον δεν παράσχει τις υπηρεσίες ή δεν υποβάλει τα παραδοτέα ή δεν προβεί στην αντικατάστασή τους μέσα στον συμβατικό χρόνο ή στον χρόνο παράτασης που του δοθεί, σύμφωνα με τα όσα προβλέπονται στο άρθρο 217 περί διάρκειας σύμβασης παροχής υπηρεσίας και την παράγραφο 6.2 της παρούσας, με την επιφύλαξη της επόμενης παραγράφου.

Στην περίπτωση συνδρομής λόγου έκπτωσης του αναδόχου από τη σύμβαση κατά την ως άνω περίπτωση (γ), η αναθέτουσα αρχή κοινοποιεί στον ανάδοχο ειδική όχληση, η οποία μνημονεύει τις διατάξεις του άρθρου 203 του ν. 4412/2016  και περιλαμβάνει συγκεκριμένη περιγραφή των ενεργειών στις οποίες οφείλει να προβεί ο ανάδοχος, προκειμένου να συμμορφωθεί, μέσα σε προθεσμία 30 ημερών από την κοινοποίηση της ανωτέρω όχλησης. Αν η προθεσμία, που τεθεί με την ειδική όχληση, παρέλθει, χωρίς ο ανάδοχος να συμμορφωθεί, κηρύσσεται έκπτωτος μέσα σε προθεσμία τριάντα (30) ημερών από την άπρακτη πάροδο της προθεσμίας συμμόρφωσης, με απόφαση της αναθέτουσας αρχής.
Ο ανάδοχος δεν κηρύσσεται έκπτωτος για λόγους που αφορούν σε υπαιτιότητα του φορέα εκτέλεσης της σύμβασης ή αν συντρέχουν λόγοι ανωτέρας βίας.

Στον ανάδοχο που κηρύσσεται έκπτωτος από τη σύμβαση, επιβάλλονται, με απόφαση του αποφαινόμενου οργάνου, ύστερα από γνωμοδότηση του αρμόδιου οργάνου, το οποίο υποχρεωτικά καλεί τον ενδιαφερόμενο προς παροχή εξηγήσεων, αθροιστικά οι παρακάτω κυρώσεις: 
-  ολική κατάπτωση της εγγύησης καλής εκτέλεσης της σύμβασης, 
-  Επιπλέον, σε βάρος του αναδόχου μπορεί να επιβληθεί και προσωρινός αποκλεισμός του από το σύνολο των συμβάσεων προμηθειών ή υπηρεσιών των φορέων που εμπίπτουν στις διατάξεις του ν. 4412/2016, κατά τα ειδικότερα προβλεπόμενα στο άρθρο 74, περί αποκλεισμού οικονομικού φορέα από δημόσιες συμβάσεις. ολική κατάπτωση της εγγύησης καλής εκτέλεσης της σύμβασης.
5.2.2.  Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης και μέχρι λήξης του χρόνου της παράτασης που χορηγήθηκε, επιβάλλονται εις βάρος του ποινικές ρήτρες, με αιτιολογημένη απόφαση της αναθέτουσας αρχής, σύμφωνα με το Άρθρο 218 του Ν. 4412/2016. 

Οι ποινικές ρήτρες υπολογίζονται ως εξής:

α) για καθυστέρηση που περιορίζεται σε χρονικό διάστημα που δεν υπερβαίνει το 50% της προβλεπόμενης συνολικής διάρκειας της σύμβασης ή σε περίπτωση τμηματικών/ενδιαμέσων προθεσμιών της αντίστοιχης προθεσμίας επιβάλλεται ποινική ρήτρα 2,5% επί της συμβατικής αξίας χωρίς ΦΠΑ των υπηρεσιών που παρασχέθηκαν εκπρόθεσμα,

β) για καθυστέρηση που υπερβαίνει το 50% επιβάλλεται ποινική ρήτρα 5% χωρίς ΦΠΑ επί της συμβατικής αξίας των υπηρεσιών που παρασχέθηκαν εκπρόθεσμα,

γ) οι ποινικές ρήτρες για υπέρβαση των τμηματικών προθεσμιών είναι ανεξάρτητες από τις επιβαλλόμενες για υπέρβαση της συνολικής διάρκειας της σύμβασης και δύνανται να ανακαλούνται με αιτιολογημένη απόφαση της αναθέτουσας αρχής, αν οι υπηρεσίες που αφορούν στις ως άνω τμηματικές προθεσμίες παρασχεθούν μέσα στη συνολική της διάρκεια και τις εγκεκριμένες παρατάσεις αυτής και με την προϋπόθεση ότι το σύνολο της σύμβασης έχει εκτελεστεί πλήρως,

Το ποσό των ποινικών ρητρών αφαιρείται/συμψηφίζεται από/με την αμοιβή του αναδόχου. 

Η επιβολή ποινικών ρητρών δεν στερεί από την αναθέτουσα αρχή το δικαίωμα να κηρύξει τον ανάδοχο έκπτωτο.
5.3
Διοικητικές προσφυγές κατά τη διαδικασία εκτέλεσης των συμβάσεων 

Ο ανάδοχος μπορεί κατά των αποφάσεων που επιβάλλουν εις βάρος του κυρώσεις, δυνάμει των όρων των άρθρων 5.2 (Κήρυξη οικονομικού φορέα εκπτώτου - Κυρώσεις), 6.2. (Διάρκεια σύμβασης), 6.4. (Απόρριψη παραδοτέων – αντικατάσταση), καθώς και κατ΄ εφαρμογή των συμβατικών όρων, να ασκήσει προσφυγή για λόγους νομιμότητας και ουσίας ενώπιον του φορέα που εκτελεί τη σύμβαση, μέσα σε ανατρεπτική προθεσμία (30) ημερών από την ημερομηνία της κοινοποίησης ή της πλήρους γνώσης της σχετικής απόφασης. Η εμπρόθεσμη άσκηση της προσφυγής αναστέλλει τις επιβληθείσες κυρώσεις. Επί της προσφυγής αποφασίζει το αρμοδίως αποφαινόμενο όργανο, ύστερα από γνωμοδότηση του προβλεπόμενου στο τελευταίο εδάφιο της περίπτωσης δ΄ της παραγράφου 11 του άρθρου 221   ν.4412/2016 οργάνου, εντός προθεσμίας τριάντα (30) ημερών από την άσκησή της, άλλως θεωρείται ως σιωπηρώς απορριφθείσα. Κατά της απόφασης αυτής δεν χωρεί η άσκηση άλλης οποιασδήποτε φύσης διοικητικής προσφυγής. Αν κατά της απόφασης που επιβάλλει κυρώσεις δεν ασκηθεί εμπρόθεσμα η προσφυγή ή αν αυτή απορριφθεί  από το αποφαινόμενο αρμοδίως όργανο, η απόφαση καθίσταται οριστική. Αν ασκηθεί εμπρόθεσμα προσφυγή, αναστέλλονται οι συνέπειες της απόφασης μέχρι αυτή να οριστικοποιηθεί.

5.4
Δικαστική επίλυση διαφορών

Κάθε διαφορά μεταξύ των συμβαλλόμενων μερών που προκύπτει από τη σύμβαση που συνάπτεται στο πλαίσιο της παρούσας Διακήρυξης, επιλύεται με την άσκηση προσφυγής ή αγωγής στο Διοικητικό Εφετείο της Περιφέρειας  στην οποία εκτελείται η σύμβαση, κατά τα ειδικότερα οριζόμενα στις παρ. 1 έως και 6 του άρθρου 205Α του ν. 4412/2016. Πριν  την άσκηση της προσφυγής στο Διοικητικό Εφετείο τηρείται  υποχρεωτικά η  ενδικοφανής διαδικασία που προβλέπεται στο άρθρο 205 του ν. 4412/2016 και την παράγραφο 5.3 της παρούσας, διαφορετικά η προσφυγή απορρίπτεται ως απαράδεκτη. Αν ο ανάδοχος της σύμβασης είναι κοινοπραξία, η προσφυγή ασκείται είτε από την ίδια είτε από όλα τα μέλη της. Δεν απαιτείται η τήρηση ενδικοφανούς διαδικασίας αν ασκείται από τον ενδιαφερόμενο αγωγή, στο δικόγραφο της οποίας δεν σωρεύεται αίτημα ακύρωσης ή τροποποίησης διοικητικής πράξης ή παράλειψης.
6.
ΧΡΟΝΟΣ ΚΑΙ ΤΡΟΠΟΣ ΕΚΤΕΛΕΣΗΣ 

6.1  Διάρκεια σύμβασης 
6.1.1. Η διάρκεια της σύμβασης ορίζεται σε τριάντα έξι (36) μήνες από την υπογραφή της με δυνατότητα παράτασης.
6.1.2. Η  συνολική διάρκεια της σύμβασης μπορεί να παρατείνεται μετά από  αιτιολογημένη απόφαση της αναθέτουσας αρχής μέχρι το 50% αυτής, ύστερα από σχετικό αίτημα του  αναδόχου που υποβάλλεται πριν από τη λήξη της διάρκειάς της, σε αντικειμενικά δικαιολογημένες περιπτώσεις που δεν οφείλονται σε υπαιτιότητα του αναδόχου. Εάν λήξει η συνολική διάρκεια της σύμβασης, χωρίς να υποβληθεί εγκαίρως αίτημα παράτασης ή, αν λήξει η παραταθείσα, κατά τα ανωτέρω, διάρκεια, χωρίς να υποβληθούν στην αναθέτουσα αρχή τα παραδοτέα της σύμβασης, ο ανάδοχος κηρύσσεται έκπτωτος. Εάν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης, και μέχρι λήξης του χρόνου της παράτασης που χορηγήθηκε επιβάλλονται εις βάρος του ποινικές ρήτρες, σύμφωνα με το άρθρο 218 του ν. 4412/2016 και το άρθρο 5.2.2 της παρούσας.

6.2.  Παρακολούθηση-Παραλαβή του αντικειμένου της σύμβασης 
6.2.1 Η παρακολούθηση της εκτέλεσης της σύμβασης και η παραλαβή των παρεχόμενων υπηρεσιών ή παραδοτέων γίνεται από επιτροπή παρακολούθησης-παραλαβής που θα συγκροτηθεί, σύμφωνα με την παρ. 3 και την περ. δ΄ της παραγράφου 11 του άρθρου 221 του ν. 4412/2016, κατά τα αναλυτικώς αναφερόμενα στο Παράρτημα Ι της παρούσας. 

6.2.2 Κατά την παρακολούθηση της εκτέλεσης της σύμβασης η επιτροπή της παρούσας εισηγείται για όλα τα ζητήματα που αφορούν στην προσήκουσα εκτέλεση όλων των όρων της σύμβασης και στην εκπλήρωση των υποχρεώσεων του αναδόχου (χρονοδιαγράμματα, πακέτα εργασιών κ.τ.λ.), στη λήψη των επιβεβλημένων μέτρων λόγω μη τήρησης των ως άνω όρων και ιδίως για ζητήματα που αφορούν σε τροποποίηση του αντικειμένου και παράταση της διάρκειας της σύμβασης, υπό τους όρους του άρθρου 132 του ν. 4412/2016.
6.2.3 Τα Παραδοτέα ορίζονται σύμφωνα με τον πίνακα του Παραρτήματος Ι της παρούσας Διακήρυξης τα οποία θα πρέπει να υποβάλλονται σύμφωνα με το συμβατικό χρονοδιάγραμμα παροχής των υπηρεσιών από τον Ανάδοχο και μέχρι και την 5η εργάσιμη του επόμενου μήνα από την προθεσμία του χρόνου υλοποίησης.

6.2.4 Κατά τη διαδικασία παραλαβής διενεργείται ο απαιτούμενος έλεγχος, σύμφωνα με τα οριζόμενα στη σύμβαση, μπορεί δε να καλείται να παραστεί και  εκπρόσωπος του αναδόχου. Μετά την ολοκλήρωση της διαδικασίας, η επιτροπή παρακολούθησης και παραλαβής: α) είτε παραλαμβάνει τις σχετικές υπηρεσίες ή παραδοτέα, εφόσον καλύπτονται οι απαιτήσεις της σύμβασης χωρίς έγκριση ή απόφαση του αποφαινόμενου οργάνου, β) είτε εισηγείται  την παραλαβή με παρατηρήσεις ή την απόρριψη των παρεχόμενων υπηρεσιών ή παραδοτέων, σύμφωνα με τις παραγράφους 3 και 4 του αρθ. 219 του ν. 4412/16. Τα ανωτέρω εφαρμόζονται και σε τμηματικές παραλαβές.  

6.2.5 Εάν η επιτροπή παρακολούθησης και παραλαβής κρίνει ότι οι παρεχόμενες υπηρεσίες ή τα παραδοτέα δεν ανταποκρίνονται πλήρως στους όρους της σύμβασης, συντάσσει πρωτόκολλο προσωρινής παραλαβής, στο οποίο  αναφέρει τις παρεκκλίσεις που διαπιστώθηκαν από τους όρους της σύμβασης, και γνωμοδοτεί ως προς το εάν οι αναφερόμενες παρεκκλίσεις επηρεάζουν την καταλληλότητα των παρεχόμενων υπηρεσιών ή παραδοτέων και συνεπώς εάν μπορούν οι τελευταίες να καλύψουν τις σχετικές ανάγκες. 
6.2.6 Για την εφαρμογή της προηγούμενης παραγράφου ορίζονται τα ακόλουθα: α) Στην περίπτωση που διαπιστωθεί, με αιτιολογημένη απόφαση του αρμόδιου αποφαινόμενου οργάνου, ότι δεν επηρεάζεται η καταλληλότητα, μπορεί να εγκριθεί η παραλαβή των οικείων  υπηρεσιών ή παραδοτέων, με έκπτωση επί της συμβατικής αξίας, η οποία πρέπει να είναι ανάλογη προς τις διαπιστωθείσες παρεκκλίσεις. Μετά την έκδοση της ως άνω απόφασης, η επιτροπή παραλαβής υποχρεούται να προβεί στην οριστική παραλαβή των παρεχόμενων υπηρεσιών ή παραδοτέων της σύμβασης και να συντάξει σχετικό πρωτόκολλο οριστικής παραλαβής, σύμφωνα με τα αναφερόμενα στην απόφαση. 

β) Εάν, με αιτιολογημένη απόφαση του αρμόδιου αποφαινόμενου οργάνου, διαπιστωθεί ότι επηρεάζεται η καταλληλότητα,  απορρίπτονται οι παρεχόμενες υπηρεσίες ή τα παραδοτέα, με την επιφύλαξη των οριζομένων στο άρθρο 220 του ν. 4412/16. 

6.2.7 Εάν παρέλθει χρονικό διάστημα μεγαλύτερο των τριάντα (30) ημερών από την ημερομηνία υποβολής του παραδοτέου από τον οικονομικό φορέα και δεν έχει εκδοθεί πρωτόκολλο παραλαβής της παραγράφου 6.2.2 ή πρωτόκολλο με παρατηρήσεις της παραγράφου 6.2.3, θεωρείται ότι η παραλαβή έχει συντελεστεί αυτοδίκαια, σύμφωνα με τα οριζόμενα του αρθ. 219 ν. 4412/16. 

6.2.8 Ανεξάρτητα από την, κατά τα ανωτέρω, αυτοδίκαιη παραλαβή και την πληρωμή του αναδόχου, πραγματοποιούνται οι προβλεπόμενοι από τη σύμβαση έλεγχοι από επιτροπή που συγκροτείται με απόφαση του αρμόδιου αποφαινόμενου οργάνου, στην οποία δεν μπορεί να συμμετέχουν ο πρόεδρος και τα μέλη της επιτροπής της παραγράφου 6.2.1. Η παραπάνω επιτροπή παραλαβής προβαίνει σε όλες τις διαδικασίες παραλαβής που προβλέπονται από τη σύμβαση και συντάσσει τα σχετικά πρωτόκολλα. Οι εγγυητικές επιστολές προκαταβολής και καλής εκτέλεσης δεν επιστρέφονται πριν την ολοκλήρωση όλων των προβλεπόμενων από τη σύμβαση ελέγχων και τη σύνταξη των σχετικών πρωτοκόλλων. Οποιαδήποτε ενέργεια που έγινε από την αρχική επιτροπή παραλαβής, δεν λαμβάνεται υπόψη.
6.3 
Απόρριψη παραδοτέων – Αντικατάσταση 

Σε περίπτωση οριστικής απόρριψης ολόκληρου ή μέρους των παρεχόμενων υπηρεσιών ή /και παραδοτέων με έκπτωση επί της συμβατικής αξίας, με απόφαση της αναθέτουσας αρχής μπορεί να εγκρίνεται αντικατάσταση των υπηρεσιών ή/και παραδοτέων αυτών με άλλα, που να είναι σύμφωνα με τους όρους της σύμβασης, μέσα σε τακτή προθεσμία που ορίζεται από την απόφαση αυτή. Αν η αντικατάσταση γίνεται μετά τη λήξη της συνολικής διάρκειας της σύμβασης, η προθεσμία που ορίζεται για την αντικατάσταση δεν μπορεί να είναι μεγαλύτερη του 25% της συνολικής διάρκειας της σύμβασης, ο δε ανάδοχος υπόκειται σε ποινικές ρήτρες, σύμφωνα με το άρθρο 218 του ν. 4412/2016 και την παράγραφο 5.2.2 της παρούσας, λόγω εκπρόθεσμης παράδοσης.
Αν ο ανάδοχος δεν αντικαταστήσει τις υπηρεσίες ή/και τα παραδοτέα που απορρίφθηκαν μέσα στην προθεσμία που του τάχθηκε και εφόσον έχει λήξει η συνολική διάρκεια, κηρύσσεται έκπτωτος και υπόκειται στις προβλεπόμενες κυρώσεις.

6.4 
Αντικατάσταση/ προσθήκη μελών ομάδας έργου κατά την εκτέλεση της σύμβασης 

Αντικατάσταση των μελών της Ομάδας Έργου που θα προταθούν στην προσφορά του αναδόχου επιτρέπεται υπό την προϋπόθεση της έγκρισης της Αναθέτουσας Αρχής και με άτομα ανάλογων προσόντων από αυτά που αναφέρονται στην προσφορά.

Η Αναθέτουσα Αρχή δικαιούται να ζητήσει από τον Ανάδοχο την αντικατάσταση μέλους εμπλεκομένου στην εκτέλεση του έργου που κατά τη βάσιμη και αιτιολογημένη κρίση της, δεν ανταποκρίνεται στις απαιτήσεις του έργου, ο δε Ανάδοχος υποχρεούται στην περίπτωση αυτή να ανταποκριθεί άμεσα στην απαίτηση της Αναθέτουσας Αρχής.
Σε περίπτωση ανάγκης για συμπλήρωση των μελών της Ομάδας Έργου με νέα επιπλέον μέλη (πέραν αυτών που αναφέρονται στην προσφορά), αυτό επιτρέπεται μόνο με μέλη ανάλογων προσόντων με αυτά που αναφέρονται στην πρόσκληση και υπό την προϋπόθεση της έγκρισης της Αναθέτουσας Αρχής. 
                                                                                                                           H ΥΠΟΥΡΓΟΣ ΠΑΙΔΕΙΑΣ,

 ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ

                                                                                                                        ΣΟΦΙΑ ΖΑΧΑΡΑΚΗ
ΠΑΡΑΡΤΗΜΑΤΑ

ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης 

ΜΕΡΟΣ Α - ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ
1. Περιγραφή Φυσικού Αντικειμένου της Σύμβασης

Η δράση «FinStart: Χρηματοοικονομικές Δεξιότητες για τη Ζωή» αφορά στη συστηματική ενίσχυση του χρηματοοικονομικού εγγραμματισμού των μαθητών της Πρωτοβάθμιας και της Δευτεροβάθμιας Εκπαίδευσης, καθώς και στην ενεργό εμπλοκή των εκπαιδευτικών, των Συμβούλων Εκπαίδευσης και των γονέων στην ανάπτυξη υπεύθυνων χρηματοοικονομικών γνώσεων, δεξιοτήτων και στάσεων.

Ειδικότερα, το πρόγραμμα αποσκοπεί στο να καταστήσει τους μαθητές ικανούς να κατανοούν βασικές οικονομικές και χρηματοοικονομικές έννοιες, να διαχειρίζονται υπεύθυνα τους διαθέσιμους πόρους τους, να προγραμματίζουν ανάγκες και δαπάνες, να αξιολογούν εναλλακτικές επιλογές και να λαμβάνουν τεκμηριωμένες αποφάσεις στην καθημερινή τους ζωή. Παράλληλα, επιδιώκει να ενισχύσει την ικανότητά τους να αναγνωρίζουν κινδύνους που σχετίζονται με τις ψηφιακές συναλλαγές, την παραπλανητική διαφήμιση, την υπερχρέωση, τις οικονομικές απάτες και άλλες επισφαλείς πρακτικές, οι οποίες εμφανίζονται πλέον μαζικά στην καθημερινότητα των ανηλίκων.

Το πρόγραμμα επιδιώκει επίσης να ενδυναμώσει τους εκπαιδευτικούς με κατάλληλο εκπαιδευτικό υλικό, γνώσεις και μεθοδολογικά εργαλεία για την αποτελεσματική διδασκαλία του χρηματοοικονομικού εγγραμματισμού. Οι Σύμβουλοι Εκπαίδευσης υποστηρίζουν την επιμόρφωση, την παιδαγωγική καθοδήγηση και τη διάχυση καλών πρακτικών, ενώ οι γονείς ενθαρρύνονται να συμβάλουν στην καλλιέργεια υγιών οικονομικών συνηθειών στο οικογενειακό περιβάλλον.

Μέσα από τη συνεργασία της σχολικής κοινότητας και της οικογένειας, το πρόγραμμα επιδιώκει τη διαμόρφωση υπεύθυνων, κριτικά σκεπτόμενων και χρηματοοικονομικά ενημερωμένων πολιτών, ικανών να ανταποκρίνονται στις απαιτήσεις της καθημερινής ζωής και στις προκλήσεις ενός διαρκώς μεταβαλλόμενου οικονομικού και ψηφιακού περιβάλλοντος.

Το πρόγραμμα αναπτύσσεται σε δύο αλληλένδετους άξονες:
Αφενός στην παραγωγή τεκμηριωμένης γνώσης μέσω στοχευμένων μελετών, αφετέρου —με βάση τα αποτελέσματα των μελετών αυτών— στο σχεδιασμό και την υλοποίηση εκπαιδευτικών δράσεων και εργαλείων για μαθητές, εκπαιδευτικούς, Συμβούλους Εκπαίδευσης και γονείς. Η εφαρμογή έχει πιλοτικό και ανατροφοδοτικό χαρακτήρα. Τα εκπαιδευτικά εργαλεία δοκιμάζονται σε σχολικές μονάδες διαφορετικών βαθμίδων και τύπων, αξιολογούνται ως προς την αποτελεσματικότητα, τη χρηστικότητα και την παιδαγωγική τους καταλληλότητα, και αναθεωρούνται με βάση τα δεδομένα που προκύπτουν. Μελέτες και εκπαιδευτικές παρεμβάσεις δεν λειτουργούν ως ανεξάρτητες δραστηριότητες, αλλά ως μέρη ενός ενιαίου κύκλου διερεύνησης, σχεδιασμού, εφαρμογής, αξιολόγησης και βελτίωσης.

Το σύνολο του εκπαιδευτικού υλικού καλύπτει τέσσερις θεματικούς άξονες του προγράμματος:

Α1 Βασικές οικονομικές και χρηματοοικονομικές έννοιες – υπεύθυνη διαχείριση διαθέσιμων πόρων

Α2 Προγραμματισμός αναγκών και δαπανών – προσωπικός και οικογενειακός προϋπολογισμός

Α3 Κίνδυνοι ψηφιακών συναλλαγών, οικονομικές απάτες, υπερχρέωση και επισφαλείς πρακτικές

Α4 Κριτική αξιολόγηση εναλλακτικών επιλογών και τεκμηριωμένη λήψη αποφάσεων

Το παραχθέν εκπαιδευτικό υλικό θα:

Εισαγάγει τους μαθητές σε βασικές οικονομικές και χρηματοοικονομικές έννοιες, με τρόπο απλό, κατανοητό και κατάλληλα διαφοροποιημένο ανά βαθμίδα εκπαίδευσης και ηλικιακή ομάδα.

Ενισχύσει την ικανότητά τους να διαχειρίζονται υπεύθυνα τους διαθέσιμους πόρους τους, κατανοώντας ότι κάθε οικονομική επιλογή συνδέεται με συγκεκριμένες δυνατότητες, περιορισμούς και συνέπειες.

Βοηθήσει τους μαθητές να προγραμματίζουν ανάγκες και δαπάνες, να οργανώνουν τις επιλογές τους και να αναπτύσσουν βασικές δεξιότητες οικονομικού σχεδιασμού.

Εξοικειώσει τους μαθητές με τον σχεδιασμό προσωπικού ή οικογενειακού προϋπολογισμού, μέσα από κατάλληλες εφαρμογές, φύλλα εργασίας, παραδείγματα και προσομοιώσεις, χωρίς τη χρήση πραγματικών οικονομικών δεδομένων.

Καλλιεργήσει την ικανότητά τους να εξετάζουν και να συγκρίνουν εναλλακτικές επιλογές, να αξιολογούν τις διαθέσιμες πληροφορίες και να λαμβάνουν τεκμηριωμένες αποφάσεις σε καταστάσεις της καθημερινής ζωής.

Αναπτύξει την κριτική τους προσέγγιση απέναντι στις διαφημίσεις και στα εμπορικά μηνύματα, βοηθώντας τους να αναγνωρίζουν παραπλανητικές διατυπώσεις, ελλιπείς πληροφορίες και πρακτικές που ενδέχεται να επηρεάζουν τις επιλογές τους.

Ενημερώσει τους μαθητές για τους κινδύνους που συνδέονται με τις ψηφιακές συναλλαγές, τις ηλεκτρονικές αγορές και τη χρήση προσωπικών ή οικονομικών στοιχείων στο ψηφιακό περιβάλλον.

Ενισχύσει την ικανότητά τους να αναγνωρίζουν οικονομικές απάτες και άλλες επισφαλείς πρακτικές, μέσα από παραδείγματα, μελέτες περίπτωσης και προσομοιωμένες καταστάσεις.

Βοηθήσει τους μαθητές να εντοπίζουν προειδοποιητικά σημάδια σε ύποπτα μηνύματα, προσφορές ή αιτήματα, να ελέγχουν την αξιοπιστία των πληροφοριών και να αναζητούν υποστήριξη όταν απαιτείται.

Καλλιεργήσει την κατανόηση των κινδύνων που συνδέονται με την υπερχρέωση, τη συσσώρευση οικονομικών υποχρεώσεων και τη λήψη αποφάσεων χωρίς επαρκή ενημέρωση ή προγραμματισμό.

Συνδέσει τη θεωρητική γνώση με πραγματικές καταστάσεις της καθημερινής ζωής, μέσα από βιωματικές δραστηριότητες, διαθεματικά σενάρια, προβλήματα προς επίλυση και συνεργατικές εργασίες.

Ενισχύσει την ενεργό συμμετοχή των μαθητών στη μαθησιακή διαδικασία, μέσω ψηφιακών παιχνιδιών, παιχνιδιών ρόλων, διαδραστικών εφαρμογών, προσομοιώσεων και ψηφιακών σεναρίων.

Αξιοποιήσει εφαρμογές τεχνητής νοημοσύνης σε παιδαγωγικά ελεγχόμενο περιβάλλον, ώστε οι μαθητές να εξασκούνται στην αξιολόγηση πληροφοριών, στην αντιμετώπιση σύνθετων καταστάσεων και στη λήψη αποφάσεων.

Παρέχει στους εκπαιδευτικούς κατάλληλα εργαλεία, οδηγίες και δραστηριότητες, προκειμένου να εντάσσουν αποτελεσματικά τις έννοιες του χρηματοοικονομικού εγγραμματισμού στη διδακτική πράξη και να προσαρμόζουν το υλικό στις ανάγκες των μαθητών τους.

Συνδέσει τις χρηματοοικονομικές έννοιες με τα μαθήματα και τις δράσεις του Αναλυτικού Προγράμματος, μέσω διαθεματικών σεναρίων διδασκαλίας άμεσα εφαρμόσιμων στην τάξη.

Ενδυναμώσει τους εκπαιδευτικούς με κατάλληλο εκπαιδευτικό υλικό, γνώσεις και μεθοδολογικά εργαλεία για την αποτελεσματική διδασκαλία του χρηματοοικονομικού εγγραμματισμού.

Υποστηρίξει τους Συμβούλους Εκπαίδευσης στην επιμόρφωση, στην παιδαγωγική καθοδήγηση και στη διάχυση καλών πρακτικών προς τις σχολικές μονάδες.

Ενθαρρύνει τους γονείς να συμβάλουν στην καλλιέργεια υγιών οικονομικών συνηθειών στο οικογενειακό περιβάλλον και να ενισχύσουν τη συνεργασία τους με τη σχολική κοινότητα.

Το υλικό θα είναι επιστημονικά και παιδαγωγικά τεκμηριωμένο, διαδραστικό, προσβάσιμο, διαφοροποιημένο ανά ηλικιακή ομάδα και συνδεδεμένο με τις πραγματικές ανάγκες και εμπειρίες της σχολικής ζωής.

Στα πλαίσια της σύμβασης θα αναπτυχθεί πλατφόρμα τηλεκπαίδευσης ανοικτού κώδικα, η οποία αρχικά θα περιλαμβάνει το σχετικό εκπαιδευτικό υλικό που θα αναπτυχθεί, θα διαθέτει όμως τις προδιαγραφές φιλοξενίας περισσότερων εκπαιδευτικών υλικών στη συνέχεια.  Ο Ανάδοχος, θα αναλάβει επίσης την υποστήριξη των χρηστών που θα συμμετέχουν στο πρόγραμμα με κατάλληλα υποσυστήματα και υπηρεσίες. 

Περισσότερες λεπτομέρειες για το φυσικό αντικείμενο του έργου παρατίθενται παρακάτω.

2. Μεθοδολογία Υλοποίησης και Διοίκησης Έργου

2.1
ΦΑΣΕΙΣ ΥΛΟΠΟΙΗΣΗΣ ΤΟΥ ΕΡΓΟΥ

Το φυσικό αντικείμενο του έργου περιλαμβάνει τις ακόλουθες Φάσεις Υλοποίησης:

Φ0. Προπαρασκευαστικές ενέργειες-  Εκπόνηση Μελέτης

Φ1. Ανάπτυξη Πρωτογενούς Εκπαιδευτικού υλικού

Φ2. Ψηφιοποίηση Εκπαιδευτικού Υλικού

Φ3. Ανάπτυξη Συστημάτων

Φ4. Δράσεις ενδυνάμωσης και ενημέρωσης

Φ5. Διάχυση, Δημοσιότητα και Υπηρεσίες Δημόσιας Ενημέρωσης

Ακολουθεί ανάλυση των φάσεων και των παραδοτέων που περιλαμβάνουν:
Φ0. Προπαρασκευαστικές ενέργειες-  Εκπόνηση Μελέτης

Η Φάση αυτή αποτελεί την επιστημονική, ερευνητική και μεθοδολογική βάση του έργου «FinStart – Χρηματοοικονομικές δεξιότητες για τη ζωή». Βασικός σκοπός της είναι η συστηματική διερεύνηση και τεκμηρίωση του υφιστάμενου επιπέδου χρηματοοικονομικού εγγραμματισμού των μαθητών, των αναγκών και επιμορφωτικών προτεραιοτήτων των εκπαιδευτικών, καθώς και των στάσεων και πρακτικών των γονέων σε ζητήματα καθημερινής οικονομικής διαχείρισης. Παράλληλα, αποσκοπεί στη χαρτογράφηση των υφιστάμενων δυνατοτήτων ένταξης του χρηματοοικονομικού εγγραμματισμού στο σχολικό περιβάλλον και στο ισχύον Αναλυτικό Πρόγραμμα, καθώς και στην καταγραφή και αξιολόγηση καλών πρακτικών, προσεγγίσεων και διαθέσιμου εκπαιδευτικού υλικού από την Ελλάδα και το εξωτερικό.

Η Φ0 δεν περιορίζεται, συνεπώς, σε μία βιβλιογραφική ή θεωρητική προσέγγιση του αντικειμένου, αλλά περιλαμβάνει συνδυασμό βιβλιογραφικής έρευνας, έρευνας πεδίου, ποσοτικών και ποιοτικών μεθόδων, συγκριτικής αξιολόγησης, ανάλυσης εκπαιδευτικών αναγκών και χαρτογράφησης του Αναλυτικού Προγράμματος.

Στο πλαίσιο της Φάσης 0 θα πραγματοποιηθούν οι αναγκαίες επιστημονικές, παιδαγωγικές, οργανωτικές και προπαρασκευαστικές ενέργειες για την τεκμηριωμένη ανάπτυξη του προγράμματος.

Η Φάση αυτή θα αποτελέσει τη βάση για τον σχεδιασμό του εκπαιδευτικού υλικού, των ψηφιακών εφαρμογών και των δράσεων που θα ακολουθήσουν. Τα αποτελέσματα των μελετών θα αξιοποιηθούν για τη διαφοροποίηση των παρεμβάσεων ανά βαθμίδα εκπαίδευσης, για την επιλογή των κατάλληλων εκπαιδευτικών μεθόδων και για τον προσδιορισμό των εργαλείων αξιολόγησης του προγράμματος.

Το παραδοτέο Π0.1 της Φ 0 αναλύεται:

· Μελέτη διερεύνησης του υφιστάμενου επιπέδου χρηματοοικονομικού εγγραμματισμού των μαθητών, ανά βαθμίδα εκπαίδευσης, ηλικιακή ομάδα και τύπο σχολείου

· Μελέτη αποτύπωσης αναγκών, γνώσεων και επιμορφωτικών προτεραιοτήτων των εκπαιδευτικών

· Μελέτη διερεύνησης στάσεων και πρακτικών των γονέων ως προς τη διαχείριση χρημάτων, την αποταμίευση, την κατανάλωση και τις ψηφιακές συναλλαγές

· Μελέτη χαρτογράφησης των δυνατοτήτων ένταξης εννοιών χρηματοοικονομικού εγγραμματισμού στα μαθήματα και στις δράσεις του Αναλυτικού Προγράμματος

· Μελέτη καλών πρακτικών Ελλάδας και εξωτερικού και αξιολόγησης διαθέσιμου εκπαιδευτικού υλικού

Ακολουθεί η περιγραφή των ανωτέρω.

• Μελέτη διερεύνησης του υφιστάμενου επιπέδου χρηματοοικονομικού εγγραμματισμού των μαθητών, ανά βαθμίδα εκπαίδευσης, ηλικιακή ομάδα και τύπο σχολείου

Θα πραγματοποιηθεί συστηματική διερεύνηση του επιπέδου γνώσεων, δεξιοτήτων, στάσεων και συμπεριφορών των μαθητών σε βασικές διαστάσεις του χρηματοοικονομικού εγγραμματισμού.

Η διερεύνηση θα διαφοροποιείται, κατά περίπτωση, ανά βαθμίδα εκπαίδευσης, ηλικιακή ομάδα και τύπο σχολείου, ώστε να είναι δυνατή η αποτύπωση διαφοροποιήσεων και ιδιαίτερων εκπαιδευτικών αναγκών.

Ενδεικτικά, θα διερευνηθούν η κατανόηση της έννοιας και της αξίας του χρήματος, η διάκριση μεταξύ αναγκών και επιθυμιών, η διαχείριση περιορισμένων οικονομικών πόρων, η κατάρτιση απλού προϋπολογισμού, η αποταμίευση, η κατανάλωση και η λήψη καταναλωτικών αποφάσεων, η κατανόηση βασικών χρηματοοικονομικών εννοιών, η χρήση ψηφιακών μέσων πληρωμών, η ασφάλεια στις ηλεκτρονικές συναλλαγές, η αναγνώριση οικονομικών και ψηφιακών κινδύνων και η ανάπτυξη υπεύθυνης χρηματοοικονομικής συμπεριφοράς.

Ιδιαίτερη έμφαση θα δοθεί όχι μόνο στη δηλωμένη γνώση των μαθητών αλλά και στην ικανότητά τους να εφαρμόζουν βασικές χρηματοοικονομικές έννοιες σε ρεαλιστικές καταστάσεις της καθημερινής ζωής, ανάλογες με την ηλικία και το αναπτυξιακό τους επίπεδο.

Η ανάλυση θα επιδιώξει να εντοπίσει γνωστικά κενά, εσφαλμένες αντιλήψεις, περιοχές αυξημένης ανάγκης παρέμβασης και πιθανές διαφοροποιήσεις μεταξύ επιμέρους κατηγοριών του μαθητικού πληθυσμού.

• Μελέτη αποτύπωσης αναγκών, γνώσεων και επιμορφωτικών προτεραιοτήτων των εκπαιδευτικών
Στο πλαίσιο της Φ0 θα πραγματοποιηθεί συστηματική αποτύπωση των  υφιστάμενων γνώσεων, στάσεων, εμπειριών και διδακτικών πρακτικών των εκπαιδευτικών σε θέματα χρηματοοικονομικού εγγραμματισμού. Η διερεύνηση θα εστιάσει στον βαθμό εξοικείωσής τους με βασικές χρηματοοικονομικές έννοιες, στην αντίληψή τους για τη σημασία της χρηματοοικονομικής εκπαίδευσης στο σχολείο, στην ετοιμότητά τους να ενσωματώσουν σχετικό περιεχόμενο στη διδακτική πράξη, καθώς και στα εμπόδια που αντιμετωπίζουν ως προς την εφαρμογή σχετικών δραστηριοτήτων. Η ανάλυση θα πραγματοποιηθεί, κατά περίπτωση, με διαφοροποίηση ανά βαθμίδα εκπαίδευσης, ειδικότητα, τύπο σχολείου και λοιπά κρίσιμα χαρακτηριστικά του εκπαιδευτικού πληθυσμού.

Παράλληλα, θα προσδιοριστούν και θα ιεραρχηθούν οι βασικές επιμορφωτικές ανάγκες και προτεραιότητες των εκπαιδευτικών, τόσο ως προς το περιεχόμενο όσο και ως προς τη μεθοδολογία διδασκαλίας του χρηματοοικονομικού εγγραμματισμού. Θα διερευνηθούν οι ανάγκες τους σε διαθεματικά σενάρια, βιωματικές δραστηριότητες, ψηφιακά εργαλεία, παιχνίδια, προσομοιώσεις, μελέτες περίπτωσης και λοιπό υποστηρικτικό υλικό, καθώς και οι προτιμώμενες μορφές επιμόρφωσης. Τα αποτελέσματα θα αξιοποιηθούν για τον στοχευμένο σχεδιασμό του πρωτογενούς εκπαιδευτικού υλικού, της ψηφιοποίησης και των μεταγενέστερων δράσεων επιμόρφωσης, ώστε οι παρεμβάσεις του FinStart να ανταποκρίνονται στις πραγματικές ανάγκες και δυνατότητες των εκπαιδευτικών.
 • Μελέτη διερεύνησης στάσεων και πρακτικών των γονέων ως προς τη διαχείριση χρημάτων, την αποταμίευση, την κατανάλωση και τις ψηφιακές συναλλαγές
Ιδιαίτερη ενότητα της έρευνας θα αφορά τους γονείς/ κηδεμόνες, δεδομένου ότι η οικογένεια αποτελεί βασικό περιβάλλον διαμόρφωσης των πρώτων αντιλήψεων και συμπεριφορών των παιδιών σχετικά με το χρήμα και τη διαχείρισή του.

Θα διερευνηθούν οι στάσεις, αντιλήψεις και καθημερινές πρακτικές των γονέων σχετικά με τη διαχείριση χρημάτων, την αποταμίευση, την κατανάλωση, τον οικογενειακό προϋπολογισμό, τις αγοραστικές αποφάσεις, καθώς και τη χρήση ηλεκτρονικών και ψηφιακών συναλλαγών.

Επιπλέον, θα εξεταστεί ο τρόπος με τον οποίο οι γονείς συζητούν οικονομικά ζητήματα με τα παιδιά τους, ο βαθμός στον οποίο τα εμπλέκουν σε απλές οικονομικές αποφάσεις της καθημερινότητας και οι αντιλήψεις τους σχετικά με τον ρόλο του σχολείου στη χρηματοοικονομική εκπαίδευση.

Ειδική διάσταση της διερεύνησης θα αφορά τη χρηματοοικονομική συμπεριφορά στο ψηφιακό περιβάλλον, συμπεριλαμβανομένων ζητημάτων ασφαλών ηλεκτρονικών αγορών, ψηφιακών πληρωμών, προστασίας προσωπικών και οικονομικών δεδομένων και αναγνώρισης πιθανών μορφών ψηφιακής οικονομικής εξαπάτησης.

Η συγκεκριμένη διάσταση είναι κρίσιμη για τη διαμόρφωση μιας συνεκτικής προσέγγισης σχολείου–οικογένειας καθώς και για το σχεδιασμό κατάλληλων ενημερωτικών και υποστηρικτικών δράσεων προς τους γονείς.

• Μελέτη χαρτογράφησης των δυνατοτήτων ένταξης εννοιών χρηματοοικονομικού εγγραμματισμού στα μαθήματα και στις δράσεις του Αναλυτικού Προγράμματος
Παράλληλα με την έρευνα πεδίου, θα πραγματοποιηθεί συστηματική χαρτογράφηση των δυνατοτήτων ένταξης του χρηματοοικονομικού εγγραμματισμού στο υφιστάμενο εκπαιδευτικό πλαίσιο.

Η χαρτογράφηση θα αφορά τα ισχύοντα Προγράμματα Σπουδών, τα γνωστικά αντικείμενα, τις θεματικές ενότητες, τις δράσεις, τα εργαστήρια και τις λοιπές εκπαιδευτικές δραστηριότητες στις οποίες δύνανται να ενσωματωθούν έννοιες και δεξιότητες χρηματοοικονομικού εγγραμματισμού.

Η προσέγγιση θα είναι διαθεματική και διεπιστημονική, ώστε ο χρηματοοικονομικός εγγραμματισμός να μην αντιμετωπίζεται αποκλειστικά ως αυτοτελές γνωστικό αντικείμενο αλλά ως οριζόντια δεξιότητα ζωής, η οποία μπορεί να συνδεθεί με διαφορετικά γνωστικά αντικείμενα και μαθησιακά περιβάλλοντα.

Για κάθε προτεινόμενο σημείο ένταξης θα προσδιορίζονται, κατά περίπτωση, η βαθμίδα και η τάξη, το μάθημα ή η εκπαιδευτική δράση, η σχετική θεματική του Προγράμματος Σπουδών, οι επιδιωκόμενες χρηματοοικονομικές γνώσεις και δεξιότητες, τα αναμενόμενα μαθησιακά αποτελέσματα και ενδεικτικοί τρόποι διδακτικής αξιοποίησης.

Το αποτέλεσμα της εργασίας αυτής θα αποτυπωθεί σε Οδηγό Ενσωμάτωσης του Χρηματοοικονομικού Εγγραμματισμού στην Εκπαιδευτική Διαδικασία, ο οποίος θα λειτουργεί ως πρακτικό πλαίσιο αναφοράς για το σχεδιασμό του εκπαιδευτικού υλικού και για την εφαρμογή του έργου από τους εκπαιδευτικούς.

• Μελέτη αποτύπωσης καλών πρακτικών Ελλάδας και εξωτερικού και αξιολόγησης διαθέσιμου εκπαιδευτικού υλικού
Στο πλαίσιο της Φ0 θα πραγματοποιηθεί συστηματική ανασκόπηση και συγκριτική αξιολόγηση υφιστάμενων προγραμμάτων, εκπαιδευτικών παρεμβάσεων, εργαλείων, μεθοδολογιών και καλών πρακτικών χρηματοοικονομικού εγγραμματισμού που έχουν αναπτυχθεί και εφαρμοστεί στην Ελλάδα και διεθνώς.

Η ανασκόπηση θα περιλαμβάνει πρακτικές που απευθύνονται σε παιδιά και εφήβους, εκπαιδευτικούς και οικογένειες και θα εξετάζει μεταξύ άλλων, τους εκπαιδευτικούς στόχους, τις ομάδες-στόχους, τη μεθοδολογία, τις θεματικές περιοχές, το χρησιμοποιούμενο εκπαιδευτικό υλικό, τον τρόπο υλοποίησης και όπου υπάρχουν διαθέσιμα στοιχεία, τα αποτελέσματα και την αποτελεσματικότητα των παρεμβάσεων.

Ιδιαίτερη έμφαση θα δοθεί στην αξιολόγηση της δυνατότητας προσαρμογής και μεταφοράς των καλών πρακτικών στο ελληνικό εκπαιδευτικό περιβάλλον, αποφεύγοντας την απλή καταγραφή ή μηχανιστική μεταφορά μοντέλων που έχουν αναπτυχθεί για διαφορετικά εκπαιδευτικά, κοινωνικά ή οικονομικά συστήματα.

Παράλληλα, θα αξιολογηθεί το υφιστάμενο διαθέσιμο εκπαιδευτικό υλικό ως προς την επιστημονική του ορθότητα, την παιδαγωγική καταλληλότητα, την ηλικιακή στόχευση, την προσβασιμότητα, τη δυνατότητα ψηφιακής αξιοποίησης, την επικαιρότητα, τη βιωματική διάσταση και τη δυνατότητα προσαρμογής του στις ανάγκες του έργου.

Η συγκριτική αυτή αποτίμηση θα οδηγήσει στον προσδιορισμό των στοιχείων που μπορούν να αξιοποιηθούν ή να προσαρμοστούν στο FinStart, αλλά και των κενών για τα οποία απαιτείται ανάπτυξη νέου εκπαιδευτικού περιεχομένου.

Φ1 – Ανάπτυξη Πρωτογενούς Εκπαιδευτικού Υλικού

Η Φάση 1 (Φ1) «Ανάπτυξη Πρωτογενούς Εκπαιδευτικού Υλικού» αφορά τον επιστημονικό, παιδαγωγικό και διδακτικό σχεδιασμό του πρωτογενούς εκπαιδευτικού περιεχομένου του έργου «FinStart – Χρηματοοικονομικές δεξιότητες για τη ζωή».

Η Φ1 αξιοποιεί τα αποτελέσματα της Φ0 «Προπαρασκευαστικές Ενέργειες – Μελέτη» και ιδίως τα ευρήματα της πανελλαδικής έρευνας, την αποτύπωση των αναγκών μαθητών, εκπαιδευτικών και γονέων, τη χαρτογράφηση των δυνατοτήτων ένταξης του χρηματοοικονομικού εγγραμματισμού στο Αναλυτικό Πρόγραμμα και την αξιολόγηση των υφιστάμενων καλών πρακτικών και εκπαιδευτικών πόρων.

Σκοπός της Φάσης είναι η δημιουργία ενός συνεκτικού σώματος πρωτογενούς εκπαιδευτικού υλικού, το οποίο θα μετασχηματίζει τις βασικές έννοιες του χρηματοοικονομικού εγγραμματισμού σε ηλικιακά κατάλληλες, παιδαγωγικά τεκμηριωμένες, βιωματικές και διαδραστικές μαθησιακές εμπειρίες.

Η ανάπτυξη του υλικού θα βασίζεται σε σύγχρονες παιδαγωγικές αρχές, όπως η ενεργητική και βιωματική μάθηση, η διερευνητική προσέγγιση, η επίλυση προβλημάτων, η μάθηση μέσω παιχνιδιού, η συνεργατική μάθηση, η μελέτη περίπτωσης, η προσομοίωση και η λήψη αποφάσεων σε αυθεντικά ή ρεαλιστικά σενάρια.

Κεντρική αρχή της Φ1 είναι ότι ο χρηματοοικονομικός εγγραμματισμός δεν αντιμετωπίζεται αποκλειστικά ως μετάδοση οικονομικών γνώσεων, αλλά ως ανάπτυξη δεξιοτήτων ζωής. Ο μαθητής καλείται να κατανοεί πληροφορίες, να αξιολογεί εναλλακτικές επιλογές, να προβλέπει συνέπειες, να αναγνωρίζει κινδύνους, να διακρίνει ανάγκες από επιθυμίες και να λαμβάνει περισσότερο ενημερωμένες και υπεύθυνες αποφάσεις.

Το σύνολο του εκπαιδευτικού υλικού καλύπτει τέσσερις θεματικούς άξονες του προγράμματος:

Α1 Βασικές οικονομικές και χρηματοοικονομικές έννοιες – υπεύθυνη διαχείριση διαθέσιμων πόρων

Α2 Προγραμματισμός αναγκών και δαπανών – προσωπικός και οικογενειακός προϋπολογισμός

Α3 Κίνδυνοι ψηφιακών συναλλαγών, οικονομικές απάτες, υπερχρέωση και επισφαλείς πρακτικές

Α4 Κριτική αξιολόγηση εναλλακτικών επιλογών και τεκμηριωμένη λήψη αποφάσεων

Το υλικό θα αναπτύσσεται με σαφή διαφοροποίηση ανά βαθμίδα εκπαίδευσης και θα λαμβάνει υπόψη το γνωστικό, κοινωνικό και αναπτυξιακό επίπεδο των μαθητών.

Στο πλαίσιο της Φ1 προβλέπεται επίσης η παιδαγωγικά ελεγχόμενη ενσωμάτωση εφαρμογών Τεχνητής Νοημοσύνης, όχι ως αυτοσκοπός, αλλά ως εργαλείο ανάπτυξης της κριτικής σκέψης και του χρηματοοικονομικού εγγραμματισμού. Οι μαθητές μπορούν, ανάλογα με την ηλικία τους, να αξιολογούν πληροφορίες ή προτάσεις που παράγονται από συστήματα ΤΝ, να εντοπίζουν ελλιπή ή παραπλανητικά δεδομένα, να συγκρίνουν εναλλακτικές προτάσεις και να τεκμηριώνουν γιατί μία οικονομική απόφαση είναι περισσότερο ή λιγότερο κατάλληλη. Με τον τρόπο αυτό συνδέονται λειτουργικά ο χρηματοοικονομικός με τον ψηφιακό και τον πληροφοριακό εγγραμματισμό.

Η Φ1 περιλαμβάνει οκτώ διακριτά αλλά αλληλοσυμπληρούμενα πακέτα εργασίας, τα οποία αποτυπώνονται στα Παραδοτέα Π1.1.1 έως Π1.1.8.

Π1.1 Ανάπτυξη πρωτογενούς υλικού για Διαθεματικά σενάρια για το Δημοτικό

Π1.2 Ανάπτυξη πρωτογενούς υλικού για Διαθεματικά σενάρια για το Γυμνάσιο

Π1.3 Ανάπτυξη πρωτογενούς υλικού για Διαθεματικά σενάρια για το Λύκειο

Π1.4 Ανάπτυξη Εκπαιδευτικού υλικού ψηφιακά παιχνίδια 

Π1.5 Ανάπτυξη Εκπαιδευτικού υλικού για ψηφιακά παιχνίδια ρόλων

Π1.6 Ανάπτυξη Εκπαιδευτικών προσομοιώσεων

Π1.7 Υλικό κριτικής ανάλυσης διαφημίσεων

Π1.8 Ανάπτυξη σεναρίων και υλικού για διαδραστικές εφαρμογές

Ακολουθεί η περιγραφή των παραδοτέων αυτής της φάσης.

Π1.1 – Ανάπτυξη πρωτογενούς υλικού για διαθεματικά σενάρια για το Δημοτικό

Θα αναπτυχθούν δεκαπέντε (15) ολοκληρωμένα διαθεματικά εκπαιδευτικά σενάρια για το Δημοτικό Σχολείο.

Τα σενάρια θα εισάγουν τις βασικές έννοιες του χρηματοοικονομικού εγγραμματισμού με τρόπο απλό, βιωματικό και προσαρμοσμένο στην ηλικία των μαθητών. Η προσέγγιση θα συνδέει τις οικονομικές έννοιες με οικείες καταστάσεις της καθημερινής ζωής και όχι με αφηρημένη οικονομική θεωρία. 

Ενδεικτικές θεματικές μπορούν να αφορούν την έννοια και την αξία του χρήματος, τις ανάγκες και τις επιθυμίες, την αποταμίευση, το χαρτζιλίκι, τις επιλογές αγοράς, τη σύγκριση τιμών, τον απλό προϋπολογισμό, την υπεύθυνη κατανάλωση, τη διαφήμιση και την επιρροή της στις επιλογές, καθώς και τις πρώτες έννοιες ασφαλούς χρήσης ψηφιακών συναλλαγών.

Τα σενάρια θα είναι διαθεματικά και θα μπορούν να συνδέονται, κατά περίπτωση, με γνωστικά αντικείμενα όπως πχ τα Μαθηματικά, η Γλώσσα, η Μελέτη Περιβάλλοντος, η Κοινωνική και Πολιτική Αγωγή, κλπ.

Κάθε σενάριο θα περιλαμβάνει κατ’ ελάχιστον τίτλο, βαθμίδα και προτεινόμενη ηλικιακή ομάδα, τάξη, θεματική περιοχή, σύνδεση με το Πρόγραμμα Σπουδών, σκοπό, μαθησιακά αποτελέσματα, βασικές έννοιες, απαιτούμενο χρόνο, εκπαιδευτικά μέσα, αναλυτική περιγραφή της μαθησιακής διαδικασίας, δραστηριότητες μαθητών, φύλλα εργασίας ή άλλο υποστηρικτικό υλικό, προτάσεις διαφοροποίησης και συμπερίληψης και διαδικασία αξιολόγησης των μαθησιακών αποτελεσμάτων.

Π1.2 – Ανάπτυξη πρωτογενούς υλικού για διαθεματικά σενάρια Γυμνασίου

Θα αναπτυχθούν δεκαπέντε (15) ολοκληρωμένα διαθεματικά εκπαιδευτικά σενάρια για το Γυμνάσιο.

Στη συγκεκριμένη βαθμίδα το περιεχόμενο θα μεταβαίνει από την εισαγωγική κατανόηση του χρήματος σε περισσότερο σύνθετες καταστάσεις οικονομικής επιλογής και λήψης αποφάσεων.

Οι μαθητές θα καλούνται να επεξεργάζονται ρεαλιστικά προβλήματα, να συγκρίνουν εναλλακτικές επιλογές και να κατανοούν τις βραχυπρόθεσμες και μακροπρόθεσμες συνέπειες οικονομικών αποφάσεων.

Ενδεικτικά, τα σενάρια μπορούν να πραγματεύονται ζητήματα προσωπικού προϋπολογισμού, αποταμίευσης, τραπεζικών συναλλαγών, ηλεκτρονικών αγορών, ψηφιακών πληρωμών, προστασίας προσωπικών οικονομικών δεδομένων, καταναλωτικών δικαιωμάτων, διαφήμισης και καταναλωτικής συμπεριφοράς, οικονομικής απάτης, υπεύθυνης κατανάλωσης και σχέσης οικονομικών επιλογών και βιωσιμότητας.

Θα επιδιώκεται σύνδεση με τα Μαθηματικά, την Πληροφορική, την Οικονομία, την Κοινωνική και Πολιτική Αγωγή, τη Γλώσσα και άλλα συναφή γνωστικά αντικείμενα.

Π1.3 – Ανάπτυξη πρωτογενούς υλικού για διαθεματικά σενάρια  Λυκείου

Θα αναπτυχθούν δεκαπέντε (15) ολοκληρωμένα διαθεματικά εκπαιδευτικά σενάρια για το Λύκειο.

Η θεματολογία θα ανταποκρίνεται στην αυξανόμενη οικονομική αυτονομία των εφήβων και στη μετάβασή τους προς την ενήλικη ζωή.

Τα σενάρια δύνανται να καλύπτουν περισσότερο σύνθετες έννοιες, όπως η διαχείριση προσωπικού προϋπολογισμού, το εισόδημα και οι δαπάνες, οι τραπεζικές υπηρεσίες, ο τόκος, ο δανεισμός, η πίστωση, η αποταμίευση, βασικές αρχές επενδύσεων και σχέσης απόδοσης–κινδύνου, η ασφάλιση, οι ψηφιακές χρηματοοικονομικές υπηρεσίες, οι οικονομικές απάτες, η φορολογική συνείδηση και η υπεύθυνη οικονομική συμπεριφορά.

Έμφαση θα δοθεί στην ανάπτυξη της ικανότητας των μαθητών να αξιολογούν οικονομικές πληροφορίες και να λαμβάνουν αποφάσεις βάσει δεδομένων.

Π1.4 – Ανάπτυξη εκπαιδευτικού υλικού για ψηφιακά παιχνίδια

Θα αναπτυχθεί ο εκπαιδευτικός και λειτουργικός σχεδιασμός τριών (3) ψηφιακών εκπαιδευτικών παιχνιδιών (1 για Δημοτικό, 1 για Γυμνάσιο και 1 για Λύκειο), ο οποίος θα αποτυπωθεί σε αντίστοιχα Game Design Documents (GDDs).

Τα ψηφιακά παιχνίδια θα χρησιμοποιούν αρχές game-based learning και θα δημιουργούν ασφαλή περιβάλλοντα πειραματισμού, μέσα στα οποία οι μαθητές θα μπορούν να λαμβάνουν οικονομικές αποφάσεις και να παρατηρούν τις συνέπειές τους.

Ενδεικτικές θεματικές μπορούν να αφορούν τη διαχείριση ενός μηνιαίου προϋπολογισμού, την επίτευξη ενός στόχου αποταμίευσης, τη διαχείριση απρόβλεπτων δαπανών ή την επιλογή μεταξύ διαφορετικών καταναλωτικών αποφάσεων.

Κάθε GDD θα προσδιορίζει κατ’ ελάχιστον τον εκπαιδευτικό σκοπό, την ομάδα-στόχο, τα μαθησιακά αποτελέσματα, το περιβάλλον του παιχνιδιού, τους κανόνες, τους ρόλους, τους μηχανισμούς λήψης αποφάσεων, το σύστημα ανατροφοδότησης, τις διαδρομές του χρήστη, τα επίπεδα δυσκολίας, τους μηχανισμούς επιβράβευσης και τις απαιτήσεις προσβασιμότητας.

Π1.5 – Ανάπτυξη εκπαιδευτικού υλικού για ψηφιακά παιχνίδια ρόλων

Θα αναπτυχθούν τρία (3) ολοκληρωμένα σενάρια παιχνιδιών ρόλων (role-playing scenarios) (1 για Δημοτικό, 1 για Γυμνάσιο και 1 για Λύκειο), στα οποία οι μαθητές θα αναλαμβάνουν συγκεκριμένους ρόλους και θα καλούνται να αντιμετωπίσουν καταστάσεις οικονομικής διαχείρισης και λήψης αποφάσεων.

Η αξιοποίηση διαφορετικών ρόλων επιτρέπει στους μαθητές να αντιλαμβάνονται ότι οι οικονομικές αποφάσεις συνδέονται με διαφορετικές ανάγκες, προτεραιότητες, περιορισμούς και κοινωνικές συνθήκες.

Τα σενάρια μπορούν, ενδεικτικά, να αφορούν τη διαχείριση ενός οικογενειακού προϋπολογισμού, τη διοργάνωση μιας σχολικής δράσης με περιορισμένους πόρους, την αντιμετώπιση μιας έκτακτης οικονομικής ανάγκης ή την επιλογή μεταξύ αποταμίευσης και άμεσης κατανάλωσης.

Κάθε σενάριο θα περιλαμβάνει τους ρόλους, το πλαίσιο, τους διαθέσιμους πόρους, τις εναλλακτικές επιλογές, τα σημεία λήψης αποφάσεων, τις συνέπειες των επιλογών και τη διαδικασία εκπαιδευτικού αναστοχασμού.

Π1.6 – Ανάπτυξη εκπαιδευτικών προσομοιώσεων

Στο πλαίσιο του Π1.1.6 θα αναπτυχθούν τέσσερα (4) μαθηματικά/οικονομικά μοντέλα εκπαιδευτικών προσομοιώσεων (1 για Δημοτικό, 1 για Γυμνάσιο και 2 για Λύκειο).

Οι προσομοιώσεις θα επιτρέπουν τη μεταβολή συγκεκριμένων παραμέτρων και την παρατήρηση των αποτελεσμάτων διαφορετικών χρηματοοικονομικών επιλογών.

Ενδεικτικά, μπορούν να αναπτυχθούν μοντέλα για την εξέλιξη της αποταμίευσης στον χρόνο, την επίδραση του επιτοκίου, το πραγματικό κόστος ενός δανείου ή μιας αγοράς με δόσεις, καθώς και τη διαμόρφωση και παρακολούθηση προσωπικού προϋπολογισμού.

Για κάθε προσομοίωση θα προσδιορίζονται οι μεταβλητές εισόδου, οι μαθηματικές σχέσεις, οι παραδοχές του μοντέλου, οι μεταβλητές εξόδου, τα εναλλακτικά σενάρια και οι εκπαιδευτικοί στόχοι.

Ιδιαίτερη σημασία θα δοθεί στην επιστημονική και μαθηματική ορθότητα των μοντέλων και στην προσαρμογή της πολυπλοκότητάς τους στην ηλικία των μαθητών.

Π1.7 – Υλικό κριτικής ανάλυσης διαφημίσεων

Θα αναπτυχθούν είκοσι (20) ολοκληρωμένες μελέτες περίπτωσης (case studies) για την κριτική ανάλυση διαφημίσεων και εμπορικών πρακτικών (5 για Δημοτικό, 7 για Γυμνάσιο και 8 για Λύκειο).

Σκοπός είναι η ανάπτυξη της χρηματοοικονομικής και καταναλωτικής κριτικής σκέψης των μαθητών και η κατανόηση των τεχνικών μέσω των οποίων η διαφήμιση, το ψηφιακό μάρκετινγκ και οι εμπορικές πρακτικές μπορούν να επηρεάζουν οικονομικές αποφάσεις.

Οι μελέτες περίπτωσης θα μπορούν να εξετάζουν, μεταξύ άλλων, προσφορές και εκπτώσεις, τεχνικές δημιουργίας τεχνητής αίσθησης επείγοντος, χορηγούμενο περιεχόμενο, εξατομικευμένη διαφήμιση, αγορές εντός εφαρμογών, συνδρομητικά μοντέλα, «δωρεάν» ψηφιακές υπηρεσίες, καθώς και πρακτικές τύπου «αγόρασε τώρα – πλήρωσε αργότερα».

Κάθε case study θα περιλαμβάνει το εξεταζόμενο ερέθισμα ή την περιγραφή του, το οικονομικό και καταναλωτικό ζήτημα, ερωτήματα κριτικής διερεύνησης, δραστηριότητες, ενδεικτικές κατευθύνσεις συζήτησης και προτεινόμενη εκπαιδευτική αξιοποίηση.

Π1.8 – Ανάπτυξη σεναρίων και υλικού για διαδραστικές εφαρμογές

Στο πλαίσιο του Π1.8 θα αναπτυχθούν δέκα (10) ολοκληρωμένα Story boards διαδραστικών εκπαιδευτικών εφαρμογών (3 για Δημοτικό, 3 για Γυμνάσιο και 4 για Λύκειο).

Τα Story boards θα αποτελούν το συνδετικό επίπεδο μεταξύ του εκπαιδευτικού σχεδιασμού και της μεταγενέστερης τεχνικής ανάπτυξης των εφαρμογών.

Κάθε Story board θα αποτυπώνει τη διαδρομή του χρήστη, τη διαδοχή των οθονών ή καταστάσεων, τα κείμενα και ερωτήματα, τα σημεία αλληλεπίδρασης, τις επιλογές του μαθητή, τη λογική διακλάδωσης, την ανατροφοδότηση και τα αναμενόμενα μαθησιακά αποτελέσματα.

Οι εφαρμογές μπορούν να βασίζονται σε λογική «τι θα επέλεγες;», σύγκρισης οικονομικών επιλογών, δημιουργίας προϋπολογισμού, αναγνώρισης απάτης, αξιολόγησης μιας αγοράς ή άλλων καθημερινών οικονομικών διλημμάτων.

Οριζόντιες προδιαγραφές του πρωτογενούς εκπαιδευτικού υλικού

Ο Ανάδοχος θα φροντίσει ώστε το σύνολο του υλικού της Φ1 να παρουσιάζει ενιαία επιστημονική, παιδαγωγική και αισθητική λογική και να διασφαλίζει τη συνέχεια μεταξύ των διαφορετικών βαθμίδων εκπαίδευσης.

Ο σχεδιασμός θα ακολουθεί μία σπειροειδή λογική ανάπτυξης του χρηματοοικονομικού εγγραμματισμού: βασικές έννοιες θα εισάγονται στις μικρότερες ηλικίες και θα επανέρχονται στις επόμενες βαθμίδες με αυξανόμενο βαθμό πολυπλοκότητας, αυτονομίας και απαίτησης για κριτική λήψη αποφάσεων.

Το υλικό θα πρέπει:

· να είναι επιστημονικά έγκυρο και επικαιροποιημένο,

· να είναι παιδαγωγικά και ηλικιακά κατάλληλο,

· να συνδέεται με τα ευρήματα και τις προτεραιότητες της Φ0,

· να συνδέεται, όπου είναι εφικτό, με το ισχύον Πρόγραμμα Σπουδών,

· να υποστηρίζει τη διαθεματικότητα και τη βιωματική μάθηση,

· να ενσωματώνει αρχές διαφοροποιημένης και συμπεριληπτικής εκπαίδευσης,

· να αποφεύγει στερεότυπα και αποκλεισμούς,

· να υποστηρίζει την προσβασιμότητα του περιεχομένου,

· να χρησιμοποιεί παραδείγματα συναφή με την καθημερινή πραγματικότητα των μαθητών,

· να μην περιλαμβάνει άμεση ή έμμεση εμπορική προώθηση συγκεκριμένων χρηματοπιστωτικών προϊόντων, υπηρεσιών ή παρόχων,

· να προάγει την ανεξάρτητη, τεκμηριωμένη και υπεύθυνη λήψη οικονομικών αποφάσεων.

Με τον τρόπο αυτό διασφαλίζεται ότι το εκπαιδευτικό υλικό του FinStart δεν αποτελεί ένα σύνολο αποσπασματικών εκπαιδευτικών πόρων, αλλά ένα ενιαίο, κλιμακούμενο και επιστημονικά τεκμηριωμένο σύστημα ανάπτυξης χρηματοοικονομικών γνώσεων, δεξιοτήτων, στάσεων και συμπεριφορών από το Δημοτικό έως την ολοκλήρωση της Δευτεροβάθμιας Εκπαίδευσης.

Η Φ1 δεν περιορίζεται στους μαθητές. Το παραγόμενο υλικό σχεδιάζεται έτσι ώστε να λειτουργεί ταυτόχρονα ως εργαλείο υποστήριξης των εκπαιδευτικών, ως βάση παιδαγωγικής καθοδήγησης και διάχυσης καλών πρακτικών από τους Συμβούλους Εκπαίδευσης, αλλά και ως σημείο σύνδεσης σχολείου και οικογένειας. Η ανάπτυξη των πόρων λαμβάνει υπόψη τη δυνατότητα των γονέων να ενισχύσουν στο οικογενειακό περιβάλλον θετικές οικονομικές συμπεριφορές και να υποστηρίξουν τη μεταφορά των γνώσεων και δεξιοτήτων από το σχολικό περιβάλλον στην καθημερινή ζωή.
Το επιμορφωτικό υλικό, το οποίο θα αναπτύξει και θα παραδώσει ο Ανάδοχος, πρέπει να είναι στην ελληνική γλώσσα. Τα κείμενα πρέπει να είναι ευανάγνωστα, γραμμένα σε γλώσσα απλή και κατανοητή. Πρέπει να αποφεύγονται μακρές προτάσεις καθώς επίσης γλωσσικοί υπαινιγμοί και χρήση εκφράσεων της καθομιλουμένης. Το λεξιλόγιο πρέπει να είναι πλούσιο και ομοιογενές. Η διατύπωση να χαρακτηρίζεται από ακρίβεια και σαφήνεια. 

Δεν θα πρέπει να χρησιμοποιούνται επιστημονικοί και τεχνικοί όροι χωρίς επεξήγηση. Πρέπει να υπάρχει συντακτική και γραμματική συνέπεια. Πρέπει να είναι επιστημονικά επαρκές και άρτιο με επικαιροποιημένη βιβλιογραφία, να παρουσιάζει την επιστημονική γνώση με κατανοητό και εύληπτο τρόπο.

Ο Ανάδοχος του έργου, θα πρέπει να στελεχώσει καταλλήλως την ομάδα έργου, με εμπειρογνώμονες στο πεδίο, οι οποίοι θα αναλάβουν την συγγραφή όλου του παραπάνω εκπαιδευτικού υλικού. Το εκπαιδευτικό υλικό θα παραδοθεί ανά θεματική ενότητα στην Αναθέτουσα αρχή σύμφωνα με το χρονοδιάγραμμα του έργου, η οποία θα πρέπει εντός δεκαπέντε (15) ημερολογιακών ημερών από την παράδοση, να στείλει τα σχόλιά της δίνοντας προτάσεις βελτίωσης στο υλικό. Κατόπιν, ο Ανάδοχος θα πρέπει εντός δεκαπέντε (15) ημερολογιακών ημερών από την λήψη των σχολίων, να απαντήσει με νέα βελτιωμένη έκδοση. Η διαδικασία ελέγχου από την Αναθέτουσα δύναται να επαναληφθεί και να ολοκληρωθεί με έγκριση του παραδοτέου. Μετά την αποδοχή του παραδοτέου ο Ανάδοχος θα προχωρήσει στην ψηφιοποίηση του εκπαιδευτικού υλικού.

Φ2 – ΨΗΦΙΟΠΟΙΗΣΗ ΤΟΥ ΕΚΠΑΙΔΕΥΤΙΚΟΥ ΥΛΙΚΟΥ

Η Φάση 2 – Ψηφιοποίηση του Εκπαιδευτικού Υλικού αποτελεί τη φυσική και λειτουργική συνέχεια της Φάσης 1 και αφορά τον μετασχηματισμό του πρωτογενούς εκπαιδευτικού περιεχομένου του έργου «FinStart – Χρηματοοικονομικές δεξιότητες για τη ζωή» σε σύγχρονα, διαδραστικά, πολυμεσικά και τεχνολογικά αξιοποιήσιμα ψηφιακά μαθησιακά αντικείμενα.

Σκοπός της Φ2 είναι η παραγωγή ενός ολοκληρωμένου συνόλου ψηφιακών εκπαιδευτικών πόρων, τα οποία θα είναι κατάλληλα για αξιοποίηση τόσο στο πλαίσιο οργανωμένης σχολικής διδασκαλίας όσο και σε περιβάλλον αυτοκατευθυνόμενης ή μικτής μάθησης. Η ψηφιοποίηση δεν θα συνίσταται σε απλή μετατροπή του έντυπου ή πρωτογενούς υλικού σε ηλεκτρονική μορφή, αλλά σε παιδαγωγικό και τεχνολογικό ανασχεδιασμό του περιεχομένου, με ενσωμάτωση διαδραστικότητας, πολυμεσικών στοιχείων, δραστηριοτήτων λήψης αποφάσεων, άμεσης ανατροφοδότησης, αξιολόγησης και εξατομικευμένης μαθησιακής διαδρομής, όπου αυτό είναι τεχνικά και εκπαιδευτικά κατάλληλο.

Το ψηφιακό υλικό θα αναπτυχθεί με βάση το πρωτογενές περιεχόμενο της Φ1 και θα διατηρεί πλήρη αντιστοίχιση με τα μαθησιακά αποτελέσματα, τις ηλικιακές ομάδες και τις θεματικές προτεραιότητες που έχουν καθοριστεί στις προηγούμενες Φάσεις. Παράλληλα, θα σχεδιαστεί με τρόπο που να υποστηρίζει τη μελλοντική φιλοξενία, διαχείριση, επαναχρησιμοποίηση και επικαιροποίησή του σε ψηφιακό εκπαιδευτικό περιβάλλον.

Η Φ2 περιλαμβάνει οκτώ διακριτά αλλά αλληλοσυμπληρούμενα πακέτα εργασίας, τα οποία αποτυπώνονται στα Παραδοτέα Π2.1.1 έως Π2.1.8.

Π2.1
Ψηφιοποίηση διαθεματικών σεναρίων Δημοτικού

Π2.2
Ψηφιοποίηση διαθεματικών σεναρίων Γυμνασίου

Π2.3
Ψηφιοποίηση διαθεματικών σεναρίων  Λυκείου

Π2.4
Παραγωγή ψηφιακών εκπαιδευτικών παιχνιδιών

Π2.5
Παραγωγή ψηφιακών παιχνιδιών ρόλων


Π2.6
Παραγωγή ψηφιακών εκπαιδευτικών προσομοιώσεων

Π2.7
εΠαραγωγή ψηφιακού υλικού κριτικής ανάλυσης διαφημίσεων

Π2.8
Παραγωγή διαδραστικών εφαρμογών

Ακολουθεί η περιγραφή των παραδοτέων αυτής της φάσης.

Π2.1 – Ψηφιοποίηση Διαθεματικών Σεναρίων Δημοτικού

Το Παραδοτέο Π2.1.1 αφορά την ψηφιοποίηση των διαθεματικών σεναρίων που αναπτύχθηκαν για το Δημοτικό και την παραγωγή δεκαπέντε (15) αυτοτελών ψηφιακών πακέτων συμβατών με πρότυπο SCORM.

Κάθε ψηφιακό πακέτο θα αντιστοιχεί σε διακριτή θεματική ή εκπαιδευτικό σενάριο και θα είναι προσαρμοσμένο στις γνωστικές και αναπτυξιακές δυνατότητες των μαθητών του Δημοτικού. Το περιεχόμενο θα οργανώνεται σε σύντομες, σαφείς και λειτουργικές μαθησιακές ενότητες, με αξιοποίηση εικόνων, απλών γραφικών, αφηγήσεων, animations, ερωτήσεων, δραστηριοτήτων αντιστοίχισης, ταξινόμησης, επιλογής, μικρών προβλημάτων και σύντομων παιχνιδοποιημένων δοκιμασιών.

Η διάδραση θα αποτελεί βασικό χαρακτηριστικό των πακέτων. Ο μαθητής δεν θα λειτουργεί ως παθητικός αποδέκτης πληροφορίας, αλλά θα καλείται να συμμετέχει ενεργά, να επιλέγει, να συγκρίνει, να αποφασίζει και να λαμβάνει άμεση ανατροφοδότηση.

Ιδιαίτερη μέριμνα θα δοθεί στην απλότητα της πλοήγησης, στην αποφυγή γνωστικής υπερφόρτωσης και στην ισορροπημένη χρήση πολυμεσικού περιεχομένου, ώστε το ψηφιακό περιβάλλον να ενισχύει και όχι να αποσπά από τη μαθησιακή διαδικασία.

Π2.2 – Ψηφιοποίηση Διαθεματικών Σεναρίων Γυμνασίου

Το Π2.1.2 αφορά την ανάπτυξη δεκαπέντε (15) ψηφιακών SCORM πακέτων για μαθητές Γυμνασίου, βάσει του αντίστοιχου πρωτογενούς υλικού της Φ1.

Τα πακέτα θα αξιοποιούν περισσότερο σύνθετες μορφές αλληλεπίδρασης και θα μπορούν να περιλαμβάνουν σενάρια πραγματικής ζωής, σύντομα casestudies, διαδραστικές ερωτήσεις, προβλήματα με εναλλακτικές λύσεις, ανάλυση ψηφιακών συναλλαγών, συγκριτικές δραστηριότητες και μικρές προσομοιώσεις.

Ιδιαίτερη έμφαση θα δοθεί στην ανάπτυξη της κριτικής σκέψης, της ικανότητας αξιολόγησης πληροφοριών και της συνειδητής λήψης αποφάσεων. Για παράδειγμα, ο μαθητής μπορεί να καλείται να συγκρίνει διαφορετικές τιμές, να εντοπίσει κρυφές χρεώσεις, να διαχειριστεί έναν υποθετικό μηνιαίο προϋπολογισμό ή να αξιολογήσει εάν μία ψηφιακή προσφορά αποτελεί πραγματική οικονομική ευκαιρία.

Τα ψηφιακά πακέτα θα σχεδιαστούν έτσι ώστε να μπορούν να αξιοποιούνται τόσο από τον εκπαιδευτικό μέσα στην τάξη όσο και αυτόνομα από τον μαθητή.

Π2.3 – Ψηφιοποίηση Διαθεματικών Σεναρίων Λυκείου

Το Π2.1.3 αφορά την παραγωγή δεκαπέντε (15) ψηφιακών SCORM πακέτων για μαθητές Λυκείου.

Σε αυτή τη βαθμίδα, το ψηφιακό υλικό θα ενσωματώνει αυξημένο βαθμό πολυπλοκότητας και θα επικεντρώνεται σε αυθεντικά προβλήματα και οικονομικές αποφάσεις που συνδέονται με την προετοιμασία για την ενήλικη ζωή.

Οι μαθητές θα μπορούν να επεξεργάζονται ζητήματα προσωπικού προϋπολογισμού, αποταμίευσης, δανεισμού, επιτοκίων, πληθωρισμού, ασφαλιστικών επιλογών, βασικών επενδυτικών αποφάσεων, φορολογίας, οικονομικής ανεξαρτησίας και ψηφιακών χρηματοοικονομικών υπηρεσιών.

Η σχεδίαση των πακέτων θα προάγει την αναλυτική σκέψη και θα δίνει τη δυνατότητα στον μαθητή να εξετάζει διαφορετικά σενάρια και τις αντίστοιχες συνέπειες των επιλογών του.

Τεχνικά και λειτουργικά χαρακτηριστικά των SCORM πακέτων

Τα συνολικά σαράντα πέντε (45) SCORM πακέτα θα πρέπει να είναι πλήρως λειτουργικά σε σύγχρονα Συστήματα Διαχείρισης Μάθησης και να επιτρέπουν, κατά περίπτωση, την καταγραφή της πρόσβασης, της προόδου, της ολοκλήρωσης και των αποτελεσμάτων των δραστηριοτήτων του εκπαιδευόμενου.

Κάθε πακέτο θα αποτελεί αυτοτελή μαθησιακή μονάδα και θα διαθέτει σαφή εισαγωγή, μαθησιακούς στόχους, οργανωμένο περιεχόμενο, δραστηριότητες εμπέδωσης, ανατροφοδότηση και διαδικασία αξιολόγησης ή αυτοαξιολόγησης.

Η παραμετροποίηση των πακέτων θα διασφαλίζει την ομοιομορφία στη δομή και στην εμπειρία χρήστη, χωρίς να περιορίζεται η απαιτούμενη διαφοροποίηση ανά εκπαιδευτική βαθμίδα.

Π2.4 – Παραγωγή Ψηφιακών Εκπαιδευτικών Παιχνιδιών

Το Π2.1.4 αφορά την παραγωγή τριών (3) Web/ Mobile ψηφιακών εκπαιδευτικών παιχνιδιών (1 για Δημοτικό, 1 για Γυμνάσιο και 1 για Λύκειο), τα οποία θα βασίζονται στο πρωτογενές υλικό που αναπτύχθηκε στη Φ1.

Τα παιχνίδια θα αξιοποιούν τεχνικές παιχνιδοποίησης με σαφή εκπαιδευτικό προσανατολισμό. Θα περιλαμβάνουν στόχους, επίπεδα δυσκολίας, αποστολές, λήψη αποφάσεων, σύστημα ανατροφοδότησης, επιβράβευση και επανάληψη, χωρίς η ψυχαγωγική διάσταση να υπερκαλύπτει τον μαθησιακό σκοπό.

Τα τρία παιχνίδια θα διαφοροποιούνται ως προς το ηλικιακό κοινό ή τη θεματική τους. Ενδεικτικά, μπορούν να εστιάζουν στη διαχείριση προσωπικού προϋπολογισμού, στην αποταμίευση και επίτευξη οικονομικού στόχου ή στην ασφαλή και υπεύθυνη πραγματοποίηση ψηφιακών συναλλαγών.

Η τεχνολογική υλοποίηση θα υποστηρίζει χρήση μέσω σύγχρονων φυλλομετρητών και κινητών συσκευών και θα βασίζεται σε responsive σχεδιασμό.

Π2.5 – Παραγωγή Ψηφιακών Παιχνιδιών Ρόλων

Το Π2.1.5 περιλαμβάνει την παραγωγή τριών (3) διαδραστικών σεναρίων επιλογών (1 για Δημοτικό, 1 για Γυμνάσιο και 1 για Λύκειο), με μορφή ψηφιακού παιχνιδιού ρόλων.

Κάθε εφαρμογή θα βασίζεται σε ένα διακλαδωμένο σενάριο στο οποίο ο μαθητής αναλαμβάνει συγκεκριμένο ρόλο και καλείται να λάβει σειρά οικονομικών αποφάσεων. Οι επιλογές του θα επηρεάζουν την εξέλιξη της ιστορίας και θα οδηγούν σε διαφορετικές συνέπειες και καταλήξεις.

Το μοντέλο αυτό θα αξιοποιείται για την κατανόηση της πολυπαραγοντικής φύσης των οικονομικών αποφάσεων. Ο μαθητής θα διαπιστώνει ότι μία επιλογή που προσφέρει άμεσο όφελος μπορεί να δημιουργεί διαφορετικές συνέπειες σε μεσοπρόθεσμο ή μακροπρόθεσμο ορίζοντα.

Τα σενάρια μπορεί να περιλαμβάνουν, ενδεικτικά, τη διαχείριση πρώτου εισοδήματος, τη φοιτητική ζωή και τον περιορισμένο προϋπολογισμό, την επιλογή μεταξύ κατανάλωσης και αποταμίευσης ή την αντιμετώπιση μιας απρόβλεπτης οικονομικής ανάγκης.

Π2.6 – Παραγωγή Ψηφιακών Εκπαιδευτικών Προσομοιώσεων

Στο πλαίσιο του Π2.1.6 θα αναπτυχθούν τέσσερις (4) διαδραστικοί εκπαιδευτικοί εξομοιωτές (1 για Δημοτικό, 1 για Γυμνάσιο και 2 για Λύκειο), μέσω των οποίων οι μαθητές θα μπορούν να μεταβάλλουν παραμέτρους και να παρατηρούν άμεσα την επίδραση των επιλογών τους.

Οι προσομοιώσεις θα συνδέονται με πραγματικές χρηματοοικονομικές καταστάσεις και μπορούν να αφορούν, ενδεικτικά, τη διαχείριση προσωπικού ή οικογενειακού προϋπολογισμού, την αποταμίευση, τη σύγκριση καταναλωτικών επιλογών, τον δανεισμό και το επιτόκιο, τον πληθωρισμό ή τη σχέση κινδύνου και απόδοσης.

Οι εξομοιωτές δεν θα περιορίζονται στην εμφάνιση αριθμητικών αποτελεσμάτων, αλλά θα παρέχουν επεξηγηματική ανατροφοδότηση, ώστε ο μαθητής να κατανοεί γιατί μεταβάλλεται ένα αποτέλεσμα και ποιες οικονομικές αρχές συνδέονται με τη συγκεκριμένη μεταβολή.

Βασική παιδαγωγική αρχή θα αποτελεί η δυνατότητα επαναλαμβανόμενου πειραματισμού με διαφορετικά σενάρια, χωρίς πραγματικό οικονομικό κίνδυνο.

Π2.7 – Παραγωγή Ψηφιακού Υλικού Κριτικής Ανάλυσης Διαφημίσεων

Το Π2.1.7 αφορά την παραγωγή είκοσι (20) διαδραστικών βίντεο ή/και ψηφιακών αναλύσεων (5 για Δημοτικό, 7 για Γυμνάσιο και 8 για Λύκειο), με αντικείμενο την κριτική προσέγγιση των διαφημίσεων και των τεχνικών επηρεασμού της καταναλωτικής συμπεριφοράς.

Το υλικό θα αξιοποιεί, κατά προτεραιότητα, πρωτότυπα ή κατάλληλα αδειοδοτημένα παραδείγματα και θα παρουσιάζει διαφορετικές τεχνικές εμπορικής επικοινωνίας. Τα βίντεο και οι αναλύσεις θα ενσωματώνουν σημεία διάδρασης, στα οποία ο μαθητής θα καλείται να απαντήσει σε ερωτήματα, να εντοπίσει τεχνικές πειθούς, να αναγνωρίσει το κοινό-στόχο, να αξιολογήσει προσφορές και να εντοπίσει πιθανές παραπλανητικές πρακτικές.

Ιδιαίτερη βαρύτητα θα αποδίδεται στο ψηφιακό marketing, στις χορηγούμενες αναρτήσεις, στο προσωποποιημένο διαφημιστικό περιεχόμενο, στις προσφορές περιορισμένου χρόνου, στις πρακτικές δημιουργίας αίσθησης επείγοντος και στις τεχνικές που ενδέχεται να ενισχύουν την παρορμητική κατανάλωση.

Η σχεδίαση του υλικού θα είναι προσαρμοσμένη στην ηλικία των μαθητών και δεν θα περιλαμβάνει πραγματική εμπορική προβολή συγκεκριμένων εταιρειών ή προϊόντων.

Π2.8 – Παραγωγή Διαδραστικών Εφαρμογών

Το Π2.1.8 αφορά την παραγωγή δέκα (10) micro-apps και calculators (3 για Δημοτικό, 3 για Γυμνάσιο και 4 για Λύκειο), τα οποία θα λειτουργούν ως σύντομα και εύχρηστα ψηφιακά εργαλεία εφαρμογής χρηματοοικονομικών εννοιών.

Οι εφαρμογές θα έχουν σαφή και περιορισμένη λειτουργικότητα, ώστε κάθε μία να εξυπηρετεί συγκεκριμένο μαθησιακό στόχο. Ενδεικτικά, μπορούν να αναπτυχθούν εφαρμογές για τη δημιουργία προσωπικού προϋπολογισμού, την παρακολούθηση αποταμιευτικού στόχου, τον υπολογισμό τόκου, την κατανόηση της επίδρασης του πληθωρισμού, τη σύγκριση διαφορετικών τρόπων πληρωμής, τον υπολογισμό συνολικού κόστους δανεισμού ή τη σύγκριση διαφορετικών καταναλωτικών επιλογών.

Οι calculators δεν θα περιορίζονται στη μαθηματική παραγωγή αποτελέσματος, αλλά θα ενσωματώνουν επεξηγηματικό εκπαιδευτικό επίπεδο, με σαφείς ενδείξεις για τη σημασία των δεδομένων, την ερμηνεία του αποτελέσματος και τις οικονομικές παραμέτρους που πρέπει να λαμβάνει υπόψη ο χρήστης.

Οριζόντιες παιδαγωγικές και τεχνικές απαιτήσεις της Φ2

Το σύνολο των ψηφιακών προϊόντων της Φ2 θα αναπτυχθεί σύμφωνα με κοινό πλαίσιο σχεδιασμού και θα χαρακτηρίζεται από ενιαία οπτική και λειτουργική ταυτότητα.

Ο Ανάδοχος θα διασφαλίσει ότι κάθε ψηφιακό αντικείμενο αντιστοιχεί σε σαφώς προσδιορισμένους μαθησιακούς στόχους και δεν υλοποιεί απλώς μία τεχνολογική λειτουργία χωρίς τεκμηριωμένη εκπαιδευτική προστιθέμενη αξία.

Η διεπαφή των εφαρμογών θα είναι φιλική προς τον χρήστη, συνεπής ως προς τη λογική πλοήγησης και κατάλληλη για τις ηλικιακές ομάδες στις οποίες απευθύνεται. Θα εφαρμόζεται responsive σχεδιασμός για την ορθή λειτουργία σε διαφορετικές αναλύσεις οθόνης και συσκευές, όπου αυτό προβλέπεται από το είδος του ψηφιακού προϊόντος.

Ιδιαίτερη βαρύτητα θα δίνεται στην ψηφιακή προσβασιμότητα και στον καθολικό σχεδιασμό για μάθηση, ώστε το υλικό να μπορεί να αξιοποιείται από το μεγαλύτερο δυνατό εύρος μαθητών. Στο πλαίσιο αυτό θα πρέπει να προβλέπονται, κατά περίπτωση, κατάλληλες εναλλακτικές περιγραφές οπτικού περιεχομένου, υπότιτλοι, σαφής χρωματική αντίθεση, δυνατότητα πλοήγησης μέσω πληκτρολογίου, σαφής διάρθρωση περιεχομένου και αποφυγή διεπαφών που δημιουργούν περιττά εμπόδια πρόσβασης.

Ανατροφοδότηση και αξιολόγηση

Η ψηφιοποίηση του υλικού θα περιλαμβάνει λειτουργίες διαμορφωτικής αξιολόγησης και ανατροφοδότησης, όπου αυτές κρίνονται κατάλληλες.

Η ανατροφοδότηση θα έχει κυρίως εκπαιδευτικό και όχι απλώς βαθμολογικό χαρακτήρα. Σε περίπτωση εσφαλμένης απάντησης, ο μαθητής δεν θα ενημερώνεται μόνο ότι η επιλογή του ήταν λανθασμένη, αλλά θα λαμβάνει σύντομη επεξήγηση ή κατεύθυνση που θα τον βοηθά να επανεξετάσει τη συλλογιστική του.

Στα παιχνίδια, στις προσομοιώσεις και στα σενάρια επιλογών θα μπορούν να αξιοποιούνται διαφορετικοί τύποι ανατροφοδότησης που αναδεικνύουν τις βραχυπρόθεσμες και μακροπρόθεσμες επιπτώσεις των οικονομικών αποφάσεων.

Έλεγχος ποιότητας και διαδικασία αποδοχής

Πριν από την οριστική παραλαβή κάθε ψηφιακού προϊόντος θα πραγματοποιείται συστηματικός έλεγχος ποιότητας, ο οποίος θα καλύπτει τουλάχιστον την επιστημονική ορθότητα του περιεχομένου, την παιδαγωγική καταλληλότητα, τη γλωσσική επιμέλεια, την τεχνική λειτουργικότητα, τη συμβατότητα με τις απαιτούμενες συσκευές και περιβάλλοντα, τη λειτουργία των διαδραστικών στοιχείων, την ορθότητα των μηχανισμών αξιολόγησης και την τήρηση των απαιτήσεων προσβασιμότητας.

Για τα SCORM πακέτα θα ελέγχεται επιπλέον η δυνατότητα ορθής εισαγωγής και λειτουργίας τους στο προβλεπόμενο LMS, καθώς και η ορθή καταγραφή των δεδομένων ολοκλήρωσης και προόδου που προβλέπονται από τις τεχνικές προδιαγραφές του έργου.

Ο Ανάδοχος θα προβεί σε όλες τις απαιτούμενες διορθώσεις και προσαρμογές που θα προκύψουν κατά τον ποιοτικό και λειτουργικό έλεγχο μέχρι την οριστική αποδοχή των παραδοτέων.

Με τον τρόπο αυτό διασφαλίζεται ότι η τεχνολογία δεν λειτουργεί ως αυτοσκοπός αλλά ως μέσο ενίσχυσης της μαθησιακής εμπειρίας, της ενεργού συμμετοχής και της μεταφοράς της γνώσης σε πραγματικές οικονομικές αποφάσεις.

Το ψηφιακό εκπαιδευτικό περιεχόμενο που θα δημιουργηθεί από τον Ανάδοχο θα πρέπει να πληροί τις κατάλληλες προδιαγραφές:

· Να είναι διαδραστικό και να προωθεί την ενεργητική μάθηση. 

· Να συμμορφώνεται με τις κατευθυντήριες γραμμές για την προσβασιμότητα του περιεχομένου του Διαδικτύου (WCAG) (έκδοση 2.0), επίπεδο συμμόρφωσης AA, της Κοινοπραξίας Παγκόσμιου Ιστού (W3C) (https://www.w3.org/TR/WCAG20/). 

· Να υπάρχει ποικιλία παρουσίασης του περιεχομένου, ανάλογα με τους εκπαιδευτικούς στόχους. 

· Κατά τον εκπαιδευτικό σχεδιασμό, να λαμβάνονται υπόψη οι διαφορετικοί τρόποι και τύποι μάθησης. 

· Να ακολουθεί τις σύγχρονες ανοιχτές τεχνολογίες και πρότυπα του Παγκόσμιου Ιστού και να έχει προσαρμόσιμη διεπαφή χρήσης ώστε να είναι λειτουργικό σε διάφορες συσκευές όπως Η/Υ, tablet, smartphone (Responsive Web Design). 

Κάθε μαθησιακό στοιχείο να αναλύεται σε κομμάτια περιεχομένου μικρού μεγέθους για να αυξηθεί η επαναχρησιμοποίησή τους κατά τη δημιουργία νέων στοιχείων μάθησης. 

Να ληφθούν υπόψη οι τρέχουσες καλές πρακτικές αναφορικά με την εξ αποστάσεως εκπαίδευση. Με τον όρο «βέλτιστες πρακτικές» εννοείται ότι ο ανάδοχος πρέπει να χρησιμοποιεί όλες τις τεχνικές, τις μεθοδολογίες που, μέσω της εμπειρίας και της έρευνας, έχουν αποδειχθεί ότι οδηγούν αξιόπιστα σε ένα βέλτιστο αποτέλεσμα. 

Στα κείμενα θα πρέπει να υπάρχει ορθολογική χρήση γραμματοσειράς, χρωμάτων και συμβόλων. 

Χρήση πολυμέσων: θα πρέπει να υπάρχει συμπληρωματικότητα, συνοχή, συγχρονισμός και ισορροπία των διαφόρων μέσων παρουσίασης πληροφοριών. Πρέπει να γίνεται χρήση καθαρών εικόνων και βίντεο, σωστά πλαισιωμένων για να είναι τα μηνύματα αντιληπτά από τον χρήστη. Η θέση και η κίνηση θα πρέπει να είναι σύμφωνες με το μήνυμα που δίνεται στο χρήστη. Επιπλέον, η παρακολούθηση του βίντεο πρέπει να είναι ελεγχόμενη. Όταν είναι απαραίτητο, να γίνεται χρήση ήχου υψηλής ποιότητας (όχι διακεκομμένες λέξεις ή φράσεις, όχι εξασθένιση ήχου, ούτε θόρυβος). 

Ερωτήσεις/Απαντήσεις: πρέπει να είναι κατανοητές στο μαθητή ο τρόπος που θα αποκρίνεται σε κάθε ερώτηση. Θα πρέπει να είναι εύκολη η διόρθωση μιας λανθασμένης απάντησης. Θα πρέπει να παρέχεται δυνατότητα περισσότερων της μιας προσπάθειας για κάθε ερώτηση. Μετά από ένα ορισμένο αριθμό λανθασμένων προσπαθειών πρέπει να εμφανίζεται η σωστή απάντηση, έτσι ώστε να μην απαιτείται η «ανακάλυψή» της. 

Το επίπεδο σχεδίασης να είναι υψηλής ποιότητας. Να διαθέτει ρυθμό (επανάληψη ενός στοιχείου), ισορροπία (τα στοιχεία να είναι τοποθετημένα έτσι ώστε να δίνεται η εντύπωση της σταθερότητας, αναλογία στο μέγεθος της σχέσης των στοιχείων, να δίνεται έμφαση σε κάποιο στοιχείο όταν χρειάζεται) να υπάρχει ποικιλία σχεδίων και χρωμάτων και τελικά αρμονία. 

Η οθόνη να μην επιβαρύνεται με μεγάλης έκτασης κείμενο ή επεξηγήσεις. 


Θα πρέπει να αποτελείται από αυτόνομες και επαναχρησιμοποιήσιμες μονάδες ψηφιακού εκπαιδευτικού υλικού, που μπορούν να λειτουργούν άμεσα σε περιβάλλον φυλλομετρητή (click&play), χωρίς να απαιτείται από τον χρήστη να διαθέτει κάποιο άλλο λογισμικό ή εφαρμογή, θα αποτελούν δηλαδή ολοκληρωμένες οντότητες 

Κρίσιμο στοιχείο της Φ2 είναι ο πιλοτικός και ανατροφοδοτικός χαρακτήρας της ανάπτυξης. Τα ψηφιακά εργαλεία δεν θεωρούνται οριστικοποιημένα με την πρώτη τεχνική τους υλοποίηση. Προβλέπεται η πιλοτική αξιοποίησή τους σε αντιπροσωπευτικές σχολικές μονάδες διαφορετικών βαθμίδων και τύπων, ώστε να εξετάζονται η λειτουργικότητα, η ευχρηστία, η κατανόηση των οδηγιών, η μαθησιακή εμπλοκή, η παιδαγωγική καταλληλότητα και η συμβολή τους στην επίτευξη των μαθησιακών στόχων. Η ανατροφοδότηση μαθητών και εκπαιδευτικών τροφοδοτεί διαδικασία διορθώσεων και βελτιστοποίησης πριν από την ευρύτερη εφαρμογή.

Ο Ανάδοχος του έργου, θα πρέπει να στελεχώσει καταλλήλως την ομάδα έργου, με εμπειρογνώμονες στο πεδίο ανάπτυξης περιεχομένου elearning, οι οποίοι θα αναλάβουν την ψηφιοποίηση και παραγωγή όλου του παραπάνω υλικού, σύμφωνα με τα προηγούμενα παραδοτέα της ΦΑΣΗΣ 1.

Η Φ2 θα δημιουργήσει, επομένως, την απαραίτητη ψηφιακή υποδομή περιεχομένου για την ευρεία εφαρμογή, διάχυση και αξιοποίηση του έργου, μετασχηματίζοντας το FinStart σε ένα συνεκτικό και πολυμορφικό εκπαιδευτικό οικοσύστημα χρηματοοικονομικού εγγραμματισμού, ικανό να υποστηρίξει μαθητές διαφορετικών ηλικιών, εκπαιδευτικούς και, κατά περίπτωση, το ευρύτερο σχολικό και οικογενειακό περιβάλλον.

Το εκπαιδευτικό υλικό θα παραδοθεί στην Αναθέτουσα αρχή σύμφωνα με το χρονοδιάγραμμα του έργου, η οποία θα πρέπει εντός δεκαπέντε (15) ημερολογιακών ημερών από την παράδοση, να στείλει τα σχόλιά της δίνοντας προτάσεις βελτίωσης στο υλικό. Κατόπιν, ο Ανάδοχος θα πρέπει εντός δεκαπέντε (15) ημερολογιακών ημερών από την λήψη των σχολίων, να απαντήσει με νέα βελτιωμένη έκδοση. Η διαδικασία ελέγχου από την Αναθέτουσα θα επαναλαμβάνεται με σχόλια-αξιολόγηση ή έγκριση του παραδοτέου επί των προηγούμενων σχολίων που έκανε στην προηγούμενη αξιολόγηση. Από την αποδοχή του παραδοτέου, ο Ανάδοχος θα προχωρήσει στην ανάρτηση του ψηφιακού υλικού στην πλατφόρμα εκπαίδευσης.

Συνολικά, οι Φάσεις Φ1 και Φ2 συγκροτούν ένα ενιαίο υποσύστημα εκπαιδευτικού σχεδιασμού και ψηφιακής ανάπτυξης. Η Φ1 μετατρέπει τα δεδομένα και τα συμπεράσματα της Φ0 σε επιστημονικά τεκμηριωμένο, παιδαγωγικά διαφοροποιημένο και άμεσα εφαρμόσιμο πρωτογενές υλικό, ενώ η Φ2 μετασχηματίζει το υλικό αυτό σε ένα σύγχρονο ψηφιακό μαθησιακό οικοσύστημα. Με αυτόν τον τρόπο, το πρόγραμμα δεν περιορίζεται στην παροχή γνώσεων γύρω από οικονομικές έννοιες, αλλά δημιουργεί βιωματικές συνθήκες μέσα στις οποίες ο μαθητής καλείται να επιλέξει, να δοκιμάσει, να κάνει λάθος χωρίς πραγματικό οικονομικό κόστος, να αξιολογήσει τις συνέπειες, να αναστοχαστεί και να λάβει εκ νέου τεκμηριωμένη απόφαση. Η προσέγγιση αυτή υπηρετεί τον κεντρικό στόχο του χρηματοοικονομικού εγγραμματισμού: τη σταδιακή διαμόρφωση ενημερωμένων, κριτικά σκεπτόμενων και υπεύθυνων μελλοντικών πολιτών.

Φ3 – ΑΝΑΠΤΥΞΗ ΤΩΝ ΣΥΣΤΗΜΑΤΩΝ

Η Φάση 3 – Ανάπτυξη των Συστημάτων αποτελεί το τεχνολογικό και λειτουργικό υπόβαθρο του έργου «FinStart – Χρηματοοικονομικές δεξιότητες για τη ζωή» και έχει ως αντικείμενο τον σχεδιασμό, την ανάπτυξη, την παραμετροποίηση, τη διασύνδεση, τη δοκιμαστική λειτουργία και την οριστική θέση σε παραγωγική λειτουργία του συνόλου των ψηφιακών υποσυστημάτων που απαιτούνται για την παροχή των εκπαιδευτικών, ενημερωτικών και υποστηρικτικών υπηρεσιών του έργου.

Η Φάση 3 αξιοποιεί το εκπαιδευτικό περιεχόμενο και τα ψηφιακά μαθησιακά αντικείμενα που αναπτύχθηκαν στις προηγούμενες Φάσεις και τα εντάσσει σε ένα ενιαίο, συνεκτικό και διαλειτουργικό ψηφιακό οικοσύστημα. Στόχος είναι η δημιουργία μιας κεντρικής υποδομής μέσω της οποίας οι μαθητές, οι εκπαιδευτικοί, οι γονείς και οι λοιποί εξουσιοδοτημένοι χρήστες θα μπορούν να έχουν οργανωμένη πρόσβαση σε εκπαιδευτικό υλικό, ψηφιακές δραστηριότητες, τεστ γνώσεων, εργαλεία χρηματοοικονομικής διαχείρισης, υπηρεσίες ενημέρωσης και μηχανισμούς τεχνικής ή λειτουργικής υποστήριξης.

Η ανάπτυξη των συστημάτων δεν θα αντιμετωπιστεί ως άθροισμα ανεξάρτητων εφαρμογών. Όλα τα υποσυστήματα θα σχεδιαστούν στη βάση κοινής αρχιτεκτονικής, ενιαίων προδιαγραφών ασφάλειας, χρηστικότητας και προσβασιμότητας, καθώς και κοινών μηχανισμών διαχείρισης χρηστών και δεδομένων, όπου αυτό είναι τεχνικά και θεσμικά επιτρεπτό.

Ιδιαίτερη έμφαση θα δοθεί στην επεκτασιμότητα, στην παραμετροποίηση και στη δυνατότητα μελλοντικής αναβάθμισης. Για τον λόγο αυτό, όπου είναι εφικτό και προβλέπεται από τις τεχνικές προδιαγραφές, θα αξιοποιούνται ανοικτά πρότυπα, τεκμηριωμένα APIs και λύσεις ανοικτού λογισμικού.

Η Φάση 3 περιλαμβάνει τα ακόλουθα παραδοτέα:

· Π3.0 Μελέτη εφαρμογής Ψηφιακής πλατφόρμας
· Π3.1 Υποσύστημα εκπαιδευτικής Ψηφιακής Πλατφόρμας  για τη φιλοξενία του εκπαιδευτικού υλικού

· Π3.2 Υποσύστημα Διαδικτυακής Πύλης (portal) Ενημέρωσης και υποδοχής Αιτήσεων

· Π3.3 Υποσύστημα Διαχείρισης Αιτημάτων Υποστήριξης (Ticketing – Helpdesk)

· Π3.4 Υποσύστημα Livechat

· Π3.5 Υπηρεσίες Διαλειτουργικότητας/Παραμετροποίησης με τρίτα συστήματα - Τελική Αναφορά

· Π3.6 Δημιουργία Εφαρμογής προσωπικού ή οικογενειακού προϋπολογισμού

· Π3.7 Δημιουργία Ψηφιακών τεστ γνώσεων
· Π3.8 Πιλοτική Λειτουργία/ Αποσφαλμάτωση/ Επικαιροποίηση – Τελική Αναφορά

Ακολουθεί η περιγραφή των παραδοτέων αυτής της φάσης.

Π3.0 – Μελέτη Εφαρμογής Ψηφιακής Πλατφόρμας

Το Παραδοτέο Π3.0 αφορά την εκπόνηση της Μελέτης Εφαρμογής της Ψηφιακής Πλατφόρμας, η οποία θα προηγηθεί της πλήρους ανάπτυξης και παραμετροποίησης των επιμέρους υποσυστημάτων και θα εξειδικεύσει το σύνολο των λειτουργικών, τεχνικών, οργανωτικών και επιχειρησιακών απαιτήσεων.

Η Μελέτη Εφαρμογής θα αποτυπώνει αναλυτικά την προτεινόμενη αρχιτεκτονική του συστήματος, τις σχέσεις μεταξύ των υποσυστημάτων, τα σενάρια χρήσης, τις κατηγορίες χρηστών και τα αντίστοιχα δικαιώματα πρόσβασης. Θα περιγράφει επίσης τις ροές δεδομένων, τους μηχανισμούς αυθεντικοποίησης και εξουσιοδότησης, τις απαιτήσεις διαλειτουργικότητας, την πολιτική αντιγράφων ασφαλείας, τις απαιτήσεις ασφαλείας, τα επίπεδα διαθεσιμότητας και τις βασικές διαδικασίες διαχείρισης του συστήματος.

Στο πλαίσιο της Μελέτης θα προσδιοριστούν οι βασικές κατηγορίες χρηστών, όπως ενδεικτικά διαχειριστές, εκπαιδευτικοί, μαθητές, γονείς, στελέχη υποστήριξης και λοιποί εξουσιοδοτημένοι χρήστες, καθώς και οι διακριτές λειτουργίες που θα διατίθενται σε κάθε κατηγορία.

Η Μελέτη Εφαρμογής θα περιλαμβάνει επίσης χαρτογράφηση των απαιτήσεων των Παραδοτέων Π3.1 έως Π3.8, ώστε να διασφαλίζεται ότι τα επιμέρους υποσυστήματα θα αναπτυχθούν βάσει κοινών αρχών σχεδιασμού και θα λειτουργούν ως μέρη μίας ενιαίας ψηφιακής υποδομής.

Π3.1 – Υποσύστημα Εκπαιδευτικής Ψηφιακής Πλατφόρμας για τη Φιλοξενία του Εκπαιδευτικού Υλικού

Η πλατφόρμα θα αποτελεί το κεντρικό περιβάλλον μάθησης του FinStart και θα φιλοξενεί το σύνολο των ψηφιοποιημένων διαθεματικών σεναρίων, των SCORM πακέτων, των εκπαιδευτικών παιχνιδιών, των προσομοιώσεων, των διαδραστικών εφαρμογών, των βίντεο, των τεστ γνώσεων και του λοιπού εκπαιδευτικού υλικού.

Θα αναπτυχθεί πλατφόρμα τηλεκπαίδευσης βασισμένη σε λογισμικό ανοικτού κώδικα, η οποία αρχικά θα περιλαμβάνει το σχετικό εκπαιδευτικό υλικό που θα αναπτυχθεί, θα διαθέτει όμως τις προδιαγραφές φιλοξενίας περισσότερων εκπαιδευτικών υλικών και θα παραμείνει διαθέσιμη για αποκλειστική χρήση στο Υπουργείο Παιδείας Θρησκευμάτων και Αθλητισμού και μετά την ολοκλήρωση του έργου.

Το Υποσύστημα Εκπαιδευτικής Ψηφιακής Πλατφόρμας θα αποτελέσει το κεντρικό ψηφιακό περιβάλλον υποστήριξης της ασύγχρονης εξ αποστάσεως εκπαίδευσης και θα υποστηρίζει το σύνολο των απαιτούμενων διαδικασιών για τον σχεδιασμό, την οργάνωση, τη διάθεση, την υλοποίηση και την παρακολούθηση των επιμορφωτικών προγραμμάτων της Πράξης. Μέσω του Υποσυστήματος θα οργανώνεται και θα διατίθεται στους ωφελούμενους το εκπαιδευτικό περιεχόμενο σε δομημένη μορφή, σύμφωνα με τη διάρθρωση, τις θεματικές ενότητες και τους μαθησιακούς στόχους κάθε επιμορφωτικού προγράμματος.

Οι ωφελούμενοι θα διαθέτουν εξατομικευμένη πρόσβαση στο ψηφιακό περιβάλλον, μέσω του οποίου θα μπορούν να παρακολουθούν το εκπαιδευτικό υλικό, να συμμετέχουν στις προβλεπόμενες μαθησιακές δραστηριότητες και να ολοκληρώνουν σταδιακά τις επιμέρους ενότητες του προγράμματος. Το Υποσύστημα θα υποστηρίζει την καταγραφή και παρακολούθηση της εκπαιδευτικής πορείας κάθε συμμετέχοντα, της προόδου και του βαθμού ολοκλήρωσης των επιμέρους δραστηριοτήτων και του συνολικού επιμορφωτικού προγράμματος.

Παράλληλα, θα παρέχει στους εξουσιοδοτημένους διαχειριστές της Πράξης εργαλεία εποπτείας και παρακολούθησης της εκπαιδευτικής διαδικασίας, καθώς και δυνατότητα εξαγωγής αναφορών και συγκεντρωτικών στατιστικών στοιχείων σχετικά με τη συμμετοχή, την πρόοδο και την ολοκλήρωση των προγραμμάτων από τους ωφελούμενους. Με τον τρόπο αυτό θα καθίσταται δυνατή η συστηματική παρακολούθηση της πορείας υλοποίησης της επιμόρφωσης καθ’ όλη τη διάρκεια της Πράξης, η έγκαιρη αναγνώριση αποκλίσεων και η τεκμηρίωση της επίτευξης των προβλεπόμενων στόχων και δεικτών.

Θα πρέπει να βασίζεται σε λογισμικό – πλατφόρμα διαχείρισης εκπαίδευσης, το οποίο τελεί σε παραγωγική λειτουργία και μπορεί να διαμορφωθεί επαρκώς έτσι ώστε να καλύψει το σύνολο των εκπαιδευτικών αναγκών του έργου είτε μέσω ενεργειών παραμετροποίησης σε επίπεδο frontend / backend είτε με την προσθήκη και παραμετροποίηση των απαιτούμενων αρθρωμάτων (modules) επέκτασης λειτουργικότητας.

Παρακάτω αναφέρονται οι λειτουργικές και τεχνικές προδιαγραφές που απαιτούνται από το εν λόγω σύστημα. Οι επιμέρους αυτές λειτουργικότητες θα πρέπει να είναι διαθέσιμες μέσω ενός ενιαίου περιβάλλοντος  διεπαφής. Οι χρήστες των επιμέρους υποσυστημάτων θα πρέπει να μπορούν να εκτελέσουν τις εργασίες που θα απαιτούνται βάσει του επιχειρησιακού τους ρόλου χωρίς να απαιτείται να περάσουν πολλαπλές φορές από διαδικασία αυθεντικοποίησης, και να κάνουν χρήση των λειτουργιών μέσω της εφαρμογής internet browser που διαθέτουν χωρίς να απαιτείται να εγκαταστήσουν επιπλέον εφαρμογές λογισμικού.

Το Υποσύστημα εκπαιδευτικής Ψηφιακής Πλατφόρμας FinStart θα πρέπει κατ’ ελάχιστον να καλύπτει τις παρακάτω λειτουργικές προδιαγραφές: 

· Θα πρέπει να συμμορφώνεται με τις τεχνικές και λειτουργικές απαιτήσεις της παρούσας Διακήρυξης 

· Θα πρέπει να εξασφαλίζει προσβασιμότητα από συσκευές όπως smartphones και tablets καθώς και από τους πλέον δημοφιλείς Internet browsers
· Θα πρέπει να συμμορφώνεται με τις προδιαγραφές προσβασιμότητας από ΑΜΕΑ (W3C, WCAG, Section 508) 

· Θα πρέπει να επιτρέπει τη φόρτωση, διαχείριση, ελεγχόμενη διανομή και παράδοση πολλαπλών τύπων ψηφιοποιημένου εκπαιδευτικού υλικού 

· Θα πρέπει να έχει δυνατότητες για επέκταση της αρχικής λειτουργικότητας του με προσθήκη – παραμετροποίηση αρθρωμάτων (modules) 

· Θα πρέπει να διαθέτει συμβατότητα/πιστοποίηση με το IMS LTI™, το παγκόσμιο τεχνικό πρότυπο ενοποίησης εφαρμογών μάθησης για την εύκολη διασύνδεση με άλλες εφαρμογές 

· Θα πρέπει να διαθέτει συμβατότητα/πιστοποίηση με το πρότυπο SCORM (Sharable Content Object Reference Model) 

· Θα πρέπει να διαθέτει συμβατότητα/πιστοποίηση με τα OpenBadges
Επιμέρους λειτουργικές – τεχνικές δυνατότητες που θα πρέπει να διαθέτει το Υποσύστημα:

· Διαχείριση προφίλ χρηστών 

· Διαχείριση ρόλων χρηστών 

· Διαχείριση Κοινοτήτων / Ομάδων χρηστών 

· Δυνατότητες αναζήτησης 

· Δυνατότητες παρακολούθησης ενεργειών χρήστη και δημιουργίας αναφορών χρήσης 

· Δυνατότητες Επικοινωνίας και Ενημέρωσης 

· Αποστολή ηλεκτρονικών μηνυμάτων 

· Δυνατότητα διενέργειας δημοσκοπήσεων - ερευνών 

· Δυνατότητα διαχείρισης φόρουμ συζητήσεων 

· Δυνατότητα διαχείρισης ανακοινώσεων 

· Δυνατότητα χρήσης Badges

· Δυνατότητες διαλειτουργικότητας με τρίτα συστήματα 

· Δυνατότητες διαχείρισης εκπαιδευτικού περιεχομένου 

· Δυνατότητες ενσωμάτωσης – διαχείρισης ασκήσεων / αξιολογήσεων 

· Υποστήριξη προτύπων SCORM / AICC 

· Δυνατότητα δημιουργίας εκπαιδευτικού περιεχομένου με χρήση ενσωματωμένου περιβάλλοντος ανάπτυξης 

· Δυνατότητα πλήρους μορφοποίησης εκπαιδευτικού περιεχομένου και ενσωμάτωσης πολυμεσικών στοιχείων 

· Δυνατότητα ενσωμάτωσης περιεχομένου από εξωτερικές εφαρμογές ανάπτυξης περιεχομένου. 

· Δυνατότητες αναφορών αποτύπωσης της εκπαιδευτικής πορείας κάθε χρήστη και ενημέρωσής του 

· Δυνατότητα χρονικής καταγραφής και εξαγωγής δεδομένων από στοιχεία διάδρασης των εκπαιδευομένων με το εκπαιδευτικό περιεχόμενο 

· Καταγραφή και εξαγωγή δεδομένων από την ολοκλήρωση των προσφερόμενων εκπαιδευτικών δραστηριοτήτων 

· Καταγραφή και εξαγωγή δεδομένων από τις διαδικασίες αξιολόγησης 

· Δυνατότητα εξαγωγής αναφορών ανά χρήστη και ανά σύνολο της επιμόρφωσης 

Η πλατφόρμα θα πρέπει να έχει τη δυνατότητα αυθεντικοποίησης χρηστών μέσω διαλειτουργικότητας του TAXIS για τους γονείς και του Myschool για μαθητές και εκπαιδευτικούς. 

Οι δυνητικοί ανάδοχοι καλούνται στην Τεχνική τους Προσφορά να περιγράφουν αναλυτικά τις προδιαγραφές, τις λειτουργίες και τα υποσυστήματα της προς ανάπτυξη εκπαιδευτικής ψηφιακής πλατφόρμας  για τη φιλοξενία του εκπαιδευτικού υλικού.

Για τη φιλοξενία της πλατφόρμας θα υπάρξει μέριμνα για χρήση κυβερνητικού νέφους (RECloud) για όλη την διάρκεια του έργου. 

Π3.2 Υποσύστημα Διαδικτυακής Πύλης (portal) Ενημέρωσης και υποδοχής Aιτήσεων. 

Το Portal (δικτυακή πύλη) θα έχει ως σκοπό την προβολή όλων των απαιτούμενων πληροφοριών σχετικά με το έργο και τις υπηρεσίες που η Αναθέτουσα Αρχή θα παρέχει στο πλαίσιο αυτού. Θα πρέπει να  προβάλλει με δομημένο και καλαίσθητο τρόπο το περιεχόμενο στους επισκέπτες του.

Παράλληλα, μέσω του εν λόγω Portal θα δίνεται η δυνατότητα στους ενδιαφερόμενους να υποβάλλουν αίτηση συμμετοχής στο εκπαιδευτικό πρόγραμμα. Η διαχείριση και αξιολόγηση των αιτήσεων δύναται να γίνεται με αυτοματοποιημένο τρόπο μέσω διαλειτουργικότητας με τρίτα συστήματα. 

Ο Ανάδοχος θα αναλάβει την σχεδίαση και ανάπτυξη του Portal, με ιδιαίτερη έμφαση στην εικαστική επιμέλεια, ενώ η Αναθέτουσα Αρχή θα έχει την ευθύνη για την επιμέλεια του περιεχομένου που θα αναρτηθεί σε αυτό. Ο Ανάδοχος, εκτός από την υλοποίηση του Portal, θα αναλάβει την δημιουργία επικοινωνιακού υλικού που θα χρησιμοποιήσει η Αναθέτουσα για την προσέλκυση των ωφελουμένων που θα συμμετέχουν στο πρόγραμμα.

Η δικτυακή πύλη (portal) θα πρέπει κατ’ ελάχιστον να καλύπτει τις παρακάτω λειτουργικές προδιαγραφές: 

Η διαχείριση των λειτουργιών και του περιεχομένου της πύλης θα πρέπει να εκτελείται μέσω γραφικής διεπαφής από πρόγραμμα πλοήγησης στο Διαδίκτυο (Web Browser) ώστε να μην απαιτούνται επιπλέον εφαρμογές από την πλευρά του διαχειριστή. 

Το περιβάλλον διαχείρισης θα πρέπει να χρησιμοποιεί σύγχρονες μεθόδους ασφάλειας για την προστασία των δεδομένων από μη εξουσιοδοτημένη πρόσβαση και τη διαφύλαξη ευαίσθητων δεδομένων. 

Η μορφοποίηση του περιεχομένου θα πρέπει να γίνεται μέσα από ενσωματωμένο HTML WYSIWYG editor (What You SeeIs What You Get) που θα υποστηρίζει code view (εμφάνιση του κώδικα HTML) και design view (προεπισκόπηση της τελικής μορφής της κάθε καταχώρησης). 

Θα πρέπει να παρέχονται δυνατότητες οργάνωσης του περιεχομένου σε δενδρική δομή, ορίζοντας κατηγορίες και υποκατηγορίες (με πολλά συγκριτικά πεδία εκτός του ονόματος) και στη συνέχεια καταχωρώντας ανάλογο περιεχόμενο στις κατηγορίες / υποκατηγορίες. 

Η μορφοποίηση του περιεχομένου θα πρέπει να υποστηρίζει διευρυμένες λειτουργίες (εισαγωγή εικόνων, πινάκων, στοιχείων φορμών κλπ). 

Λειτουργία συμπλήρωσης αιτήσεων συμμετοχής από εκπαιδευτικούς ή/και γονείς. Ο αιτών (μαθητής, εκπαιδευτικός, Σύμβουλος Εκπαίδευσης ή γονέας) θα συμπληρώνει μία φόρμα με τα στοιχεία που θα ορίσει η Αναθέτουσα Αρχή στον Ανάδοχο στη φάση υλοποίησης της Μελέτης Εφαρμογής. Με διαδικασία που θα ορισθεί στη Μελέτη Εφαρμογής, μετά από συνεργασία Αναδόχου-Αναθέτουσας Αρχής, τα στοιχεία των εγκεκριμένων αιτήσεων θα μεταφέρονται στο Υποσύστημα εκπαιδευτικής ψηφιακής πλατφόρμας, ώστε οι χρήστες να μπορούν να συνδεθούν με τα στοιχεία τους και να συμμετάσχουν στο πρόγραμμα.

Θα πρέπει να παρέχεται πρόσβαση στο περιεχόμενο μέσα από εναλλακτικές συσκευές. Θα πρέπει να παρέχεται πρόσβαση στις λειτουργίες και το περιεχόμενο από ΑμεΑ σύμφωνα με τη διάταξη της παρ. 1 του άρθρου 54 του Ν. 4412/2016. Προκειμένου να διασφαλίζεται υψηλός βαθμός φιλικότητας στην αλληλεπίδραση με το σύνολο των προσφερόμενων ηλεκτρονικών υπηρεσιών και το περιεχόμενο του Έργου που θα προσφέρονται, συμπεριλαμβανομένων των ΑμεΑ και ατόμων μεγαλύτερης ηλικίας, η κατασκευή αυτών θα συμμορφώνεται πλήρως με τις ελέγξιμες «Οδηγίες για την Προσβασιμότητα του Περιεχομένου του Ιστού», έκδοση 2.0. Σε επίπεδο προσβασιμότητας απαιτείται τουλάχιστον επίπεδο "ΑΑ" (WCAG 2.0 level ΑΑ). 

Θα πρέπει να προσφέρονται δυνατότητες για πολυκριτηριακή αναζήτηση πληροφοριών. 

Θα πρέπει να είναι προσβάσιμο από τους πλέον διαδεδομένους internet browsers (GoogleChrome, MozillaFirefox, Microsoft Edge, AppleSafari). 

Ασφάλεια: Κατά το σχεδιασμό του Έργου ο Ανάδοχος θα πρέπει να λάβει ειδική μέριμνα και θα πρέπει να δρομολογήσει τις κατάλληλες δράσεις για : 

την Ασφάλεια των Πληροφοριακών Συστημάτων, Εφαρμογών, Μέσων και Υποδομών 

την προστασία της ακεραιότητας και της διαθεσιμότητας των πληροφοριών, την προστασία των προς επεξεργασία και αποθηκευμένων προσωπικών δεδομένων αναζητώντας και εντοπίζοντας με μεθοδικό τρόπο τα τεχνικά μέτρα και τις οργανωτικο-διοικητικές διαδικασίες. 

Για το σχεδιασμό και την υλοποίηση των τεχνικών μέτρων ασφαλείας του Έργου, ο Ανάδοχος θα πρέπει να λάβει υπόψη του: 

· το θεσμικό και νομικό πλαίσιο που ισχύει (π.χ. προστασία των προσωπικών δεδομένων, Προστασία δεδομένων προσωπικού χαρακτήρα και της ιδιωτικής ζωής στον τομέα των ηλεκτρονικών επικοινωνιών Ν. 3471/2006) 

· τις σύγχρονες εξελίξεις στις ΤΠΕ 

· τις βέλτιστες πρακτικές στο χώρο της Ασφάλειας στις ΤΠΕ (bestpractices) 

· τα επαρκέστερα προϊόντα λογισμικού και υλικού 

· τυχόν διεθνή de facto ή de jure σχετικά πρότυπα (π.χ. ISO/IEC 27001) 

Σε κάθε περίπτωση η ασφάλεια αφορά στις διαδικασίες και δομές της επεξεργασίας, στους συμμετέχοντες και στη φυσική και λογική ασφάλεια της δικτυακής πύλης. Θα πρέπει να εξασφαλίζονται τα ακόλουθα:

Πιστοποίηση (authentication): έλεγχος της αυθεντικότητας της ταυτότητας των μερών μιας ανταλλαγής δεδομένων. 

Εξουσιοδότηση (Authorization): εξασφάλιση ότι η πρόσβαση του χρήστη θα είναι εξουσιοδοτημένη. 

Εμπιστευτικότητα (confidentiality): τήρηση του απόρρητο των δεδομένων. 

Ακεραιότητα (integrity): τα δεδομένα δεν υπόκεινται σε αλλοιώσεις. 

Το Υποσύστημα Διαδικτυακής Πύλης (portal)θα περιέχει κάθε διακριτή δραστηριότητά του με ξεχωριστό υποσύστημα εφαρμογών, έτσι ώστε να επιτρέπεται η εύκολη τροποποίηση, επέκταση και διόρθωση λαθών του λογισμικού. 

Ενδεικτικές Λειτουργίες/χαρακτηριστικά που θα περιλαμβάνει είναι:

Δημιουργία μοναδικής εμφάνισης για την ιστοσελίδα - γραφιστική επιμέλεια: Ο Ανάδοχος θα αναλάβει τη γραφιστική επιμέλεια όλων των εφαρμογών, που θα παρουσιάζουν ένα ενοποιημένο, υψηλής αισθητικής αποτέλεσμα, σε όλα τα υποσυστήματα

Δημιουργία κατηγοριών, υποκατηγοριών, σελίδων και υποσελίδων: H διαδικτυακή πύλη ενοποιημένων ψηφιακών υπηρεσιών θα πρέπει να δίνει τη δυνατότητα στους διαχειριστές του συστήματος να δημιουργούν όσες κατηγορίες, υποκατηγορίες, σελίδες και υποσελίδες χρειαστεί. Επιπλέον, θα πρέπει να δίνεται η δυνατότητα για εισαγωγή και παραμετροποίηση κατηγοριών (απεριόριστες κατηγορίες - υποκατηγορίες) 

Ενσωμάτωση στα υποσυστήματα άμεσης υποστήριξης βοήθειας (onlinehelp) και οδηγιών προς τους χρήστες ανά διαδικασία ή και οθόνη. 

Μηνύματα λαθών (errormessages) στην ελληνική γλώσσα και ειδοποίηση των χρηστών με όρους οικείους προς αυτούς. 

Γραφική διεπαφή χρήστη: Το περιβάλλον εργασίας του χρήστη (εσωτερικού και εξωτερικού) θα είναι πλήρως γραφικό (GUI) χρησιμοποιώντας όλα τα γνωστά χαρακτηριστικά (ποντίκι, παράθυρα, μενού λειτουργιών, κουμπιά λειτουργιών, λίστες επιλογής κλπ). 

Διεπαφή βασισμένη σε τεχνολογίες Διαδικτύου: Όλες οι λειτουργίες θα πρέπει να προσφέρονται μέσω webinterface, ενώ η διεπαφή θα πρέπει να αναπτυχθεί χρησιμοποιώντας τις τελευταίες δυνατότητες των τεχνολογιών διεπαφών. Η πρόσβαση θα πρέπει να είναι εφικτή μέσω περισσοτέρων του ενός από τα ευρέως διαδεδομένα προγράμματα πλοήγησης στο Διαδίκτυο (Edge, Mozilla Firefox, Opera, Apple Safari κλπ) χωρίς να απαιτείται επιπλέον εγκατάσταση εφαρμογών, με εξαίρεση εφαρμογές που αυξάνουν τη λειτουργικότητα των προγραμμάτων πλοήγησης (plugins). 

Διαφάνεια: Η Διεπαφή χρήστη θα πρέπει να κρύβει από τους χρήστες τις τεχνικές λεπτομέρειες του πληροφοριακού συστήματος. 

Συνέπεια: Η Διεπαφή χρήστη θα πρέπει να έχει ενιαία σχεδιαστική φιλοσοφία ώστε να μην μπερδεύεται ο χρήστης. Αυτό αφορά τόσο τη χρήση κοινής χρωματικής παλέτας όσο και τη χρήση κοινών συμβολισμών για ομοειδείς και παρόμοιες λειτουργίες. 

Απόκριση: Ο χρόνος απόκρισης του πληροφοριακού συστήματος θα πρέπει να είναι ο ελάχιστος δυνατός, ώστε ο χρήστης να μην αναγκάζεται να κοιτάζει την οθόνη του υπολογιστή περιμένοντας τα αποτελέσματα. Στην περίπτωση χρονοβόρων λειτουργιών, ο χρήστης θα πρέπει να ενημερώνεται με κατάλληλα οπτικά μέσα ότι βρίσκεται σε εξέλιξη επεξεργασία ώστε να μην νομίσει ότι το σύστημα δεν αποκρίνεται. 

Φιλικότητα: Όταν σχεδιάζεται η διεπαφή χρήστη θα πρέπει να λαμβάνεται υπόψη ότι απευθύνεται σε όλες τις κατηγορίες ατόμων, ακόμα και εκείνων που δεν είναι εξοικειωμένοι με την τεχνολογία. Θα πρέπει να καταβληθεί προσπάθεια το περιβάλλον εργασίας να είναι όσο το δυνατόν πιο απλό στη χρήση και να προσομοιάζει στον μέγιστο βαθμό με desktop εφαρμογές, υποστηρίζοντας drag and drop λειτουργίες και ανανέωση περιεχομένου χωρίς επαναφόρτωση σελίδων.

Πολυγλωσσικότητα: Δύο (2) γλώσσες (Ελληνικά και Αγγλικά). 

Για την φιλοξενία της πλατφόρμας θα υπάρξει μέριμνα για χρήση κυβερνητικού νέφους (RECloud) για όλη την διάρκεια του έργου. 

Π3.3 Υποσύστημα Διαχείρισης Αιτημάτων Υποστήριξης (Ticketing – Helpdesk)

Η παροχή της υπηρεσίας Υποστήριξης του έργου από τον Ανάδοχο, θα πρέπει να προσφέρεται μέσα από πλατφόρμα ανάρτησης αιτημάτων υποστήριξης (ticketing system), στην οποία οι χρήστες θα αναρτούν τα αιτήματα, και μέσω αυτού θα γίνεται η παρακολούθηση για την ολοκλήρωση των αιτημάτων.

Ο Ανάδοχος είναι υποχρεωμένος να δημιουργήσει ψηφιακή πλατφόρμα ανάρτησης αιτημάτων υποστήριξης (ticketing system), με σκοπό οι χρήστες της Πλατφόρμας εκπαίδευσης να μπορούν να αναρτούν αιτήματα υποστήριξης. Το σύστημα θα πρέπει να παρέχει ολοκληρωμένες και αναλυτικές ροές εργασιών στην ομάδα έργου που θα στελεχώσει ο Ανάδοχος που θα είναι υπεύθυνοι για τη διεκπεραίωση / επίλυση των αιτημάτων υποστήριξης, παραμένοντας εύχρηστο από τους χρήστες της πλατφόρμας εκπαίδευσης που θα υποβάλλουν αιτήματα υποστήριξης, και παρέχοντας άμεση ενημέρωση για την πορεία επίλυσης των αιτημάτων τους.

Το Υποσύστημα Διαχείρισης Αιτημάτων Υποστήριξης (Ticketing – Helpdesk) θα πρέπει κατ’ ελάχιστον να καλύπτει τις παρακάτω λειτουργικές προδιαγραφές: 

Υποστήριξη για φόρμες δημιουργίας νέου αιτήματος υποστήριξης. 

Δυνατότητα διάθεσης πολλαπλών κατηγοριών / τύπων υποστήριξης και σύνδεσης με αίτημα υποστήριξης. 

Δυνατότητα δημιουργίας επιπέδων σοβαρότητας (criticality) αιτήματος και σύνδεσης με αίτημα υποστήριξης. 

Δυνατότητα για πλήρη περιγραφή – τεκμηρίωση αιτήματος από τον χρήστη, και δυνατότητα επισύναψης επιπρόσθετων αρχείων (λ.χ. screenshots συστήματος). 

Δυνατότητα προβολής αιτημάτων βάσει φίλτρων και ανάληψης αιτήματος από συγκεκριμένο χρήστη του υποσυστήματος (χρέωση αιτήματος σε agent). 

Υποστήριξη ροών εργασίας για τη διεκπεραίωση των αιτημάτων και προσδιορισμού πολλαπλών statuses αιτήματος έτσι ώστε να παρακολουθείται λεπτομερώς η πορεία του αιτήματος από την υποβολή έως την επίλυσή του. 

Δυνατότητα ανάθεσης αιτήματος σε άλλο χρήστη υποστήριξης. 

Δημιουργία και εισαγωγή σχολίων στο αίτημα κατά τη διαδικασία επίλυσής του. 

Διαχωρισμός σχολίων ανάλογα με τον αποδέκτη (ελεγχόμενη λειτουργικότητα για το αν το σχόλιο θα είναι ορατό και από τον αποστολέα του αιτήματος ή αν θα αφορά εσωτερική επικοινωνία των χρηστών που θα είναι επιφορτισμένοι με την υποστήριξη). 

Καταγραφή του συνόλου των αιτημάτων και παρακολούθηση της πορείας επίλυσής τους, καθώς και προβολή σχετικών αναφορών. 

Ελεγχόμενη πρόσβαση στο Υποσύστημα μέσω αυθεντικοποίησης χρηστών. 

Διάθεση λειτουργικοτήτων βάσει ρόλων (τουλάχιστον χρήστες που υποβάλλουν αίτημα και agents υποστήριξης). 

Υποστήριξη διαδικασιών αυτοματοποιημένης ενημέρωσης μέσω ειδοποιήσεων για την πορεία επίλυσης των αιτημάτων ή για τη δημιουργία νέου αιτήματος. Οι αυτόματες ειδοποιήσεις θα αποστέλλονται στα αντίστοιχα emails (μέσω bulk email provider), ή/και άλλων υπηρεσιών στιγμιαίων μηνυμάτων (instantmessaging) μέσω αντίστοιχων υπηρεσιών που θα προσφέρει ο ανάδοχος και θα ενημερώνουν τους agents υποστήριξης για τυχόν νέο αίτημα ή την υποβολή σχολίων σε υφιστάμενο αίτημα, αλλά και τους χρήστες που αιτούνται υποστήριξη σχετικά με την εξέλιξη του αιτήματός τους, χωρίς να απαιτείται η είσοδός τους στο υποσύστημα. 

Η πλατφόρμα αυτή θα είναι διαθέσιμη Δευτέρα έως Παρασκευή, εργάσιμες ημέρες και ώρες 09:00 έως 17:00, διαθέσιμη σε όλους τους εγγεγραμμένους επιμορφούμενους, μέσω πρόσβασης από το διαδίκτυο με χρήση οποιουδήποτε σύγχρονου browser. Σε περίπτωση που σταλεί αίτημα εκτός ωραρίου λειτουργίας, οι χρόνοι ανταπόκρισης θα αρχίζουν να μετράνε από την αμέσως επόμενη εργάσιμη μέρα, σύμφωνα με το ωράριο λειτουργίας του κέντρου. Το σύστημα που θα χρησιμοποιηθεί θα πρέπει να είναι με open  source τεχνολογίες, ανοικτού κώδικα και χωρίς άδειες χρήσης, ώστε στο τέλος του έργου ο φορέας να μπορεί να συνεχίσει δίνει πρόσβαση σε όσους αναζητούν βοήθεια σε θέματα που έχουν καταγραφεί κατά την διάρκεια του έργου (αρχείο αιτημάτων που έχουν ανοίξει οι ίδιοι). Οι συνοδευτικές υπηρεσίες που ακολουθούν το σύστημα είναι υποχρέωση του Αναδόχου να της παρέχει καθ’ όλη την διάρκεια του έργου. Τέτοιες υπηρεσίες είναι ενδεικτικά η συντήρηση λογισμικού και η παροχή όλων των απαραίτητων αδειών χρήσης. Για τη φιλοξενία της πλατφόρμας θα υπάρξει μέριμνα για χρήση κυβερνητικού νέφους (RECloud) για όλη την διάρκεια του έργου. 

Ο Ανάδοχος στα πλαίσια των περιοδικών αναφορών (που δύναται να ζητήσει η αναθέτουσα αρχή) οφείλει να καταγράφει το σύνολο των στατιστικών χρήσης, της αξιολόγησης που έλαβε και των αιτημάτων που έγιναν στην πλατφόρμας ανάρτησης αιτημάτων υποστήριξης (ticketing system) το προηγούμενο χρονικό διάστημα. Ενδεικτικά στατιστικά που θα πρέπει να απορρέουν από το υποσύστημα είναι τα εξής: 

Συνολικός αριθμός tickets μέσα σε ορισμένο χρονικό διάστημα 

Κατάσταση (status) των tickets μέσα σε ορισμένο χρονικό διάστημα (ανοικτά/κλειστά) 

Ημερομηνία/ώρα δημιουργίας των Ticket
Ημερομηνία/ώρα που έκλεισε το Ticket
Στατιστικά από τα Ticketpriority
Στατιστικά από τα Ticketdepartment που απαντήθηκαν/διαχειρίστηκαν 

Στατιστικά από τα Tickettags
Μέσος χρόνος κλεισίματος ενός ticket
Μέγιστος χρόνος κλεισίματος ενός ticket
Ελάχιστος χρόνος κλεισίματος ενός ticket
Tickets που απαντήθηκαν εκτός SLA
Ενδιάμεση και Τελική Αναφορά Υπηρεσιών υποστήριξης (helpdesk) - συμπεριλαμβάνονται και οι υπηρεσίες υποστήριξης για όλη τη διάρκεια του έργου 

Ο Ανάδοχος στα πλαίσια της σύμβασης θα παρέχει υπηρεσίες υποστήριξης στα πληροφοριακά συστήματα του έργου, με τη δημιουργία γραφείου helpdesk προς τους επιμορφούμενους για θέματα:

· Άμεσης Επίλυσης Προβλημάτων 

· Υποστήριξης Χρηστών 

· Βελτίωσης Εμπειρίας Χρήστη 

Ειδικότερα, το helpdesk θα λειτουργεί με βάση συγκεκριμένες διαδικασίες και πρακτικές για να εξασφαλίσει την άμεση και αποτελεσματική υποστήριξη των χρηστών. Οι βασικές λειτουργίες περιλαμβάνουν:

· Υποδοχή Αιτημάτων: Παραλαβή και καταγραφή όλων των αιτημάτων υποστήριξης από τους χρήστες μέσω διαφόρων καναλιών (τηλέφωνο, email, ζωντανή συνομιλία, κλπ.).

· Καθοδήγηση: Παροχή  βοήθειας για κοινά προβλήματα και ερωτήματα που μπορούν να επιλυθούν γρήγορα.

· Καταγραφή και Παρακολούθηση: Δημιουργία και διαχείριση αρχείων για κάθε αίτημα, συμπεριλαμβανομένης της κατάστασης και της προόδου.

Η παραπάνω υποστήριξη θα παρέχεται από κατάλληλη ομάδα έργου που θα διατεθεί από τον Ανάδοχο αποκλειστικά για το σκοπό αυτό, καθημερινές (Δευτέρα έως Παρασκευή και ώρες λειτουργίας 9πμ – 5μμ).

Στην υπηρεσία που θα παρέχει ο Ανάδοχος μέσα από το Υποσύστημα Διαχείρισης Αιτημάτων Υποστήριξης (Ticketing – Helpdesk), θα πρέπει να υπάρχουν τουλάχιστον τέσσερα (4) διακριτά επίπεδα κατάστασης για τα αιτήματα της πλατφόρμας: 

· Ανοικτό: Default status κατά τη δημιουργία ενός ticket. 

· Σε εξέλιξη: Η ομάδα τεχνικής υποστήριξης εργάζεται για την επίλυση του προβλήματος. 

· Αναμονή απάντησης ενδιαφερόμενου: Η ομάδα τεχνικής υποστήριξης χρειάζεται περισσότερες πληροφορίες για το πρόβλημα που περιγράφεται στο ticket. 

· Closed: Status κατά το κλείσιμο ενός ticket, όταν και το πρόβλημα έχει επιλυθεί. 

Τα 5 επίπεδα προτεραιότητας για τα αιτήματα υποστήριξης είναι τα εξής (φθίνουσα σειρά): 

· Critical

· High 

· Normal 

· Low 

· Request for information 

Οι χρόνοι απόκρισης των tickets ανά προτεραιότητα ορίζονται στον παρακάτω πίνακα.

	Κωδικός Προτεραιότητας
	Επίπεδο Προτεραιότητας
	Μέγιστος χρόνος απόκρισης
	Μέγιστος χρόνος επίλυσης

	1
	Critical (C)
	4-8ώρες
	1 εργάσιμη ημέρα

	2
	High (H)
	12 ώρες 
	2 εργάσιμες ημέρες

	3
	Medium (M)
	24 ώρες
	3 εργάσιμες ημέρες

	4
	Low (L)
	24 ώρες
	4 εργάσιμες ημέρες

	5
	Request for Information (RI)
	48 ώρες
	6 εργάσιμες ημέρες


Ο καθορισμός του είδους των αιτημάτων που ανήκουν στον κάθε κωδικό προτεραιότητας θα πρέπει να ορισθεί στην μελέτη εφαρμογής. Η κατηγοριοποίηση των αιτημάτων θα γίνεται με βάσει τα κριτήρια που θα έχουν τεθεί και δεν θα μπορεί ο χρήστης να θέσει ο ίδιος το επίπεδο προτεραιότητας. 

Ανάλογα με το τμήμα που απευθύνεται το αίτημα, ο υπεύθυνος διαχείρισης της πλατφόρμας θα το μεταφέρει στους κατάλληλους συνεργάτες του τμήματος για να το απαντήσουν. 

Αντίστοιχα κανάλια με τα οποία θα μπορεί να δέχεται αιτήματα και να τα διαχειρίζεται αναλόγως ο Ανάδοχος, θα είναι και:

Μέσω του υποσυστήματος Live chat
Τηλεφωνικό κέντρο – Υπηρεσίες απόκρισης τηλεφωνικών κλήσεων

Ο Ανάδοχος, θα πρέπει να στελεχώσει επαρκώς το τμήμα διαχείρισης αιτημάτων, με κατάλληλους εμπειρογνώμονες, με σκοπό την ποιοτική διαχείριση των αιτημάτων που θα λαμβάνει. Το σύστημα πρέπει να έχει αυτόματο σύστημα αξιολόγησης των απαντήσεων του τμήματος υποστήριξης από τους χρήστες της ψηφιακής πλατφόρμας, για σκοπούς ανάλυσης της ποιότητας των παρεχόμενων υπηρεσιών του αναδόχου. 

Η κάλυψη επαρκούς προσωπικού που θα στελεχώσει το helpdesk είναι ευθύνη του αναδόχου και η ομάδα υποστήριξης θα αποτελείται από τέσσερα (4) στελέχη. 

Π3.4 Υποσύστημα Live chat
Ο Ανάδοχος είναι υποχρεωμένος να παρέχει υποσύστημα live chat με σκοπό την άμεση επικοινωνία με τους συμμετέχοντες στο πρόγραμμα σε θέματα- αιτήματα υποστήριξης. Ο κάθε χρήστης θα πρέπει να μπορεί να ξεκινάει συζήτηση περιγράφοντας το θέμα που αντιμετωπίζει και ζητά υποστήριξη και κάποιο στέλεχος της ομάδας υποστήριξης να τον υποστηρίζει σε πραγματικό χρόνο. Το υποσύστημα θα μπορεί να προσφέρει έτοιμες απαντήσεις σε τυπικά σενάρια διαλόγου (chatbot) με έτοιμες απαντήσεις από γνωσιακή βάση δεδομένων. Σε περίπτωση που δεν υπάρχει διαθέσιμος agent της ομάδας υποστήριξης να απαντήσει άμεσα τα αιτήματα, ο επισκέπτης θα αφήνει τα στοιχεία του και θα υπάρχει διαδικασία επικοινωνίας σε δεύτερο χρόνο για την εξυπηρέτησή του. Το σύστημα πρέπει να έχει αυτόματο σύστημα αξιολόγησης των απαντήσεων του τμήματος υποστήριξης από τον χρήστη, για σκοπούς ανάλυσης της ποιότητας των παρεχόμενων υπηρεσιών του αναδόχου. 

Η πλατφόρμα αυτή θα είναι διαθέσιμη σύμφωνα με το ωράριο λειτουργίας του κέντρου υποστήριξης χρηστών (Δε. - Πα. 09:00 – 17:00), μέσω πρόσβασης από το διαδίκτυο με χρήση οποιουδήποτε σύγχρονου browser. Το σύστημα που θα χρησιμοποιηθεί σε περίπτωση που δεν είναι opensource λογισμικό, θα πρέπει να προσφέρεται με άδειες χρήσης που επιβαρύνουν τον ανάδοχο για όλη την διάρκεια του έργου. Οι συνοδευτικές υπηρεσίες που ακολουθούν το σύστημα είναι υποχρέωση του αναδόχου να της παρέχει καθ’ όλη την διάρκεια του έργου. Τέτοιες υπηρεσίες είναι ενδεικτικά η συντήρηση λογισμικού, και η παροχή όλων των απαραίτητων αδειών χρήσης. Για την φιλοξενία της πλατφόρμας θα υπάρξει μέριμνα για χρήση κυβερνητικού νέφους (RECloud) για όλη την διάρκεια του έργου.

Ο Ανάδοχος στα πλαίσια των περιοδικών αναφορών (που δύναται να ζητήσει η αναθέτουσα αρχή) οφείλει να καταγράφει το σύνολο των στατιστικών χρήσης, της αξιολόγησης που έλαβε και των αιτημάτων που έγιναν στην πλατφόρμας live chat το προηγούμενο χρονικό διάστημα. Ενδεικτικά στατιστικά που θα πρέπει να απορρέουν από το υποσύστημα Live Chat είναι τα εξής: 

· Χρόνος πρώτης απόκρισης από το τεχνικό τμήμα. 

· Χρόνος δεύτερες απάντησης από το τεχνικό τμήμα. 

· Ιστορικό συζήτησης.
· Μέσος χρόνος συζήτησης μέχρι το κλείσιμο της συνομιλίας 

· Βαθμολόγηση του συνεργάτη του τεχνικού τμήματος από τον τελικό χρήστη 

Π3.5 – Υπηρεσίες Διαλειτουργικότητας και Παραμετροποίησης με Τρίτα Συστήματα – Τελική Αναφορά

Αφορά την ανάπτυξη και υλοποίηση των απαιτούμενων μηχανισμών διαλειτουργικότητας μεταξύ των υποσυστημάτων του FinStart και, όπου απαιτείται, με τρίτα πληροφοριακά συστήματα.

Η διαλειτουργικότητα θα υλοποιείται μέσω τεκμηριωμένων διεπαφών προγραμματισμού εφαρμογών (APIs), webservices ή άλλων κατάλληλων τεχνικών μηχανισμών.

Στόχος είναι η αποφυγή απομονωμένων πληροφοριακών «νησίδων» και η δυνατότητα ασφαλούς και ελεγχόμενης ανταλλαγής των απολύτως αναγκαίων δεδομένων.

Ενδεικτικά, δύναται να προβλέπεται διασύνδεση μεταξύ του Portal και της εκπαιδευτικής πλατφόρμας, του μηχανισμού αιτήσεων και του helpdesk, των τεστ αξιολόγησης και του LMS, καθώς και άλλων υφιστάμενων συστημάτων που θα προσδιοριστούν στη Μελέτη Εφαρμογής.

Ιδιαίτερη βαρύτητα θα δοθεί στην ασφάλεια των APIs, στον έλεγχο ταυτότητας και εξουσιοδότησης, στην καταγραφή τεχνικών συμβάντων και στην αποτροπή μη εξουσιοδοτημένης πρόσβασης.

Με την ολοκλήρωση του Παραδοτέου θα υποβληθεί από τον Ανάδοχο Τελική Αναφορά Διαλειτουργικότητας και Παραμετροποίησης, στην οποία θα αποτυπώνονται οι διασυνδέσεις που υλοποιήθηκαν, τα τεχνικά χαρακτηριστικά τους, οι διαδικασίες δοκιμών, τα αποτελέσματα των ελέγχων και η απαιτούμενη τεκμηρίωση για τη λειτουργία και μελλοντική συντήρησή τους.

Π3.6 – Δημιουργία Εφαρμογής Προσωπικού ή Οικογενειακού Προϋπολογισμού

Αφορά την ανάπτυξη μίας ολοκληρωμένης Web και Mobile εφαρμογής προσωπικού ή οικογενειακού προϋπολογισμού, με εκπαιδευτικό και υποστηρικτικό χαρακτήρα.

Η εφαρμογή θα επιτρέπει στον χρήστη να καταγράφει και να κατηγοριοποιεί υποθετικά ή όπου προβλέπεται, πραγματικά έσοδα και έξοδα, να ορίζει οικονομικούς στόχους, να παρακολουθεί την εξέλιξη ενός προϋπολογισμού και να λαμβάνει κατανοητή ανατροφοδότηση σχετικά με την ισορροπία εσόδων και δαπανών.

Θα μπορούν να προβλέπονται βασικές κατηγορίες δαπανών, όπως στέγαση, διατροφή, μετακινήσεις, εκπαίδευση, ψυχαγωγία, συνδρομές και αποταμίευση, καθώς και δυνατότητα δημιουργίας προσαρμοσμένων κατηγοριών.

Στο εκπαιδευτικό επίπεδο, η εφαρμογή θα πρέπει να βοηθά τον χρήστη να κατανοεί τη διαφορά μεταξύ σταθερών και μεταβλητών εξόδων, αναγκών και επιθυμιών, βραχυπρόθεσμων και μακροπρόθεσμων στόχων και έκτακτων δαπανών.

Ιδιαίτερη προσοχή θα δοθεί στην προστασία των δεδομένων. Η εφαρμογή δεν θα απαιτεί τη διασύνδεση με πραγματικούς τραπεζικούς λογαριασμούς, εκτός εάν αυτό προβλέπεται ρητώς από το αντικείμενο του έργου και πληρούνται όλες οι σχετικές θεσμικές και τεχνικές προϋποθέσεις.

Στην εκπαιδευτική της εκδοχή θα πρέπει να είναι δυνατή και η χρήση υποθετικών δεδομένων, ώστε οι μαθητές να εξασκούνται σε ασφαλές περιβάλλον χωρίς επεξεργασία πραγματικών οικονομικών στοιχείων.

Π3.7 – Δημιουργία Ψηφιακών Τεστ Γνώσεων

Αφορά την ανάπτυξη και ενσωμάτωση ενός ολοκληρωμένου μηχανισμού Quiz & Assessment, ο οποίος θα επιτρέπει τη δημιουργία, διαχείριση, διάθεση και αξιολόγηση ψηφιακών τεστ χρηματοοικονομικών γνώσεων.

Ο μηχανισμός θα υποστηρίζει διαφορετικούς τύπους ερωτήσεων, όπως ερωτήσεις πολλαπλής επιλογής, σωστού-λάθους, αντιστοίχισης, ταξινόμησης, συμπλήρωσης, ερωτήσεις βασισμένες σε σενάρια και λοιπές μορφές που κρίνονται παιδαγωγικά κατάλληλες.

Τα τεστ θα μπορούν να διαφοροποιούνται ανά εκπαιδευτική βαθμίδα και θεματική ενότητα.

Ιδιαίτερη σημασία θα δοθεί στη δυνατότητα αξιοποίησης του μηχανισμού τόσο για διαμορφωτική όσο και για τελική αξιολόγηση. Θα μπορεί, για παράδειγμα, να υποστηρίζεται αρχική διάγνωση του επιπέδου γνώσεων πριν από τη συμμετοχή σε μία μαθησιακή ενότητα και αντίστοιχη αξιολόγηση μετά την ολοκλήρωσή της.

Όπου είναι εφικτό, θα προβλέπεται μηχανισμός τυχαίας επιλογής ερωτήσεων από οργανωμένες τράπεζες θεμάτων, ώστε να δημιουργούνται διαφορετικές εκδοχές τεστ.

Τα αποτελέσματα θα παρουσιάζονται με κατανοητό τρόπο και θα μπορούν να συνοδεύονται από ανατροφοδότηση, χωρίς η αξιολόγηση να περιορίζεται σε έναν απλό αριθμητικό βαθμό.

Π3.8 – Πιλοτική Λειτουργία, Αποσφαλμάτωση και Επικαιροποίηση – Τελική Αναφορά

Αποτελεί το τελικό στάδιο της Φάσης 3 και αφορά την ολοκληρωμένη πιλοτική λειτουργία και τον έλεγχο του συνόλου των πληροφοριακών συστημάτων πριν από την πλήρη παραγωγική τους λειτουργία.

Η πιλοτική λειτουργία θα περιλαμβάνει ελέγχους τεχνικής ορθότητας, λειτουργικότητας, χρηστικότητας, διαλειτουργικότητας, ασφάλειας, επιδόσεων και προσβασιμότητας.

Θα ελέγχεται η ορθή λειτουργία των βασικών σεναρίων χρήσης από διαφορετικές κατηγορίες χρηστών, όπως η δημιουργία λογαριασμού, η είσοδος στην πλατφόρμα, η πρόσβαση σε εκπαιδευτικό περιεχόμενο, η ολοκλήρωση SCORM δραστηριότητας, η υποβολή αίτησης, η δημιουργία ticket, η χρήση Live Chat, η ολοκλήρωση ψηφιακού τεστ και η χρήση της εφαρμογής προϋπολογισμού.

Η διαδικασία θα περιλαμβάνει τον εντοπισμό σφαλμάτων, ασυμβατοτήτων ή αποκλίσεων από τις λειτουργικές προδιαγραφές και την αποκατάστασή τους πριν από την οριστική παραλαβή.

Πέραν των τεχνικών δοκιμών, θα πραγματοποιηθεί και αξιολόγηση εμπειρίας χρήστη με συμμετοχή αντιπροσωπευτικών χρηστών, όπου αυτό προβλέπεται, ώστε να εντοπιστούν δυσκολίες πλοήγησης, ασάφειες στις οδηγίες, προβλήματα προσβασιμότητας ή άλλες παράμετροι που μπορούν να επηρεάσουν την αποτελεσματική χρήση των συστημάτων.

Αμέσως μετά την ολοκλήρωση υλοποίησης των ανωτέρω υποσυστημάτων της Φάσης 3, θα ακολουθήσει μια περίοδος έως δέκα πέντε (15) ημερών για έλεγχο των συστημάτων, πιλοτική λειτουργία και αποσφαλμάτωση/επικαιροποίηση όπου αυτό κριθεί απαραίτητο, ώστε να διασφαλιστεί ότι όλα τα συστήματα και το υλικό είναι πλήρως έτοιμα για την παραγωγική λειτουργία και την έναρξη του προγράμματος. 

Έκθεση Αναφοράς Υπηρεσιών Εγκατάστασης στην Υποδομή φιλοξενίας πληροφοριακού υλικού και συστημάτων

Τα πληροφοριακά συστήματα που θα δημιουργηθούν σχεδιάζεται να φιλοξενηθούν σε υπηρεσίες κυβερνητικού νέφους (RE-cloud). Για την παρούσα ενότητα των εργασιών όπου απαιτείται θα υπάρχει συνεργασία μεταξύ Αναδόχου και τεχνικών υπηρεσιών των εμπλεκόμενων φορέων. 

Για την υλοποίηση της υπηρεσίας απαιτούνται τα εξής: 

Η παράδοση μελέτης από τον Ανάδοχο στην αρχή του έργου για τις αναγκαίες υποδομές που κρίνει απαραίτητες για το έργο. 

Η συνεργασία του φορέα στην αρχή του έργου για τη δυνατότητα αξιοποίησης της υποδομής κυβερνητικού νέφους (Re-cloud). 

Οριζόντιες Απαιτήσεις – Τεχνικές Προδιαγραφές 

Λογισμικό: Σε περίπτωση αγοράς αδειών λογισμικού θα είναι τεκμηριωμένος ο τρόπος κτήσης του (ανά χρήστη, ανά έτος, κοκ) και θα καλύπτει το σύνολο της λειτουργικότητας του έργου ώστε να διασφαλίζεται η βιωσιμότητά του. Επιπλέον, το πληροφοριακό σύστημα θα υποστηρίζει την διάθεση της πληροφορίας με ανοικτές άδειες που επιτρέπουν την περαιτέρω χρήση αυτού χωρίς περιορισμούς, πέραν της αναφοράς στην πηγή, σύμφωνα με τα οριζόμενα στο αρ. 19 του Ν. 3979/2011 και τις κατ' εφαρμογή αυτού κανονιστικές πράξεις.

Συμβατότητα: Όλα τα συστήματα που θα προσφερθούν ή υλοποιηθούν στο πλαίσιο του έργου, θα πρέπει να είναι προσβάσιμα για το σύνολο των χρηστών μέσω WEB Browser. Θα πρέπει να υποστηρίζονται οι πλέον δημοφιλείς φυλλομετρητές (web browsers): Google Chrome, Mozilla Firefox, Microsoft Edge, Apple Safari. 

Πολυκαναλική Διάθεση 

Τα επιμέρους υποσυστήματα που θα αναπτυχθούν στο πλαίσιο του έργου θα πρέπει να αναπτυχθούν με βάση ανοιχτά διαδεδομένα πρότυπα και να σχεδιαστούν έτσι ώστε να μπορούν να επικοινωνήσουν μέσω πολλαπλών μέσων/καναλιών όπως υπολογιστών γραφείου, φορητών υπολογιστών, κινητών τηλεφώνων/tablets και έξυπνων συσκευών (Θα πρέπει να υποστηρίζεται πρόσβαση κατ’ ελάχιστον από συσκευές κινητών με λειτουργικό iOS, Android). 

Τα επιμέρους υποσυστήματα θα πρέπει να υποστηρίζουν την πρόσβαση από διάφορες συσκευές, συμπεριλαμβανομένων και φορητών συσκευών όπως smartphones & tablets και να αναπτυχθούν με χρήση τεχνολογιών responsive design, έτσι ώστε το περιβάλλον διεπαφής τους να εμφανίζεται ορθά σε διάφορα μεγέθη και αναλύσεις οθονών, και σε διαφορετικούς προσανατολισμούς οθόνης (screen orientation).

Συνέπεια 

Οι επιμέρους εφαρμογές θα πρέπει να έχουν ομοιόμορφη εμφάνιση και να τηρείται συνέπεια στη χρήση των λεκτικών και των συμβόλων, αλλά και στη γενικότερη παρουσίαση της διεπαφής των χρηστών. Για την υλοποίηση των υποσυστημάτων θα πρέπει να χρησιμοποιηθούν διεπαφές με απόλυτη ομοιομορφία ως προς το περιβάλλον διεπαφών του χρήστη. Το περιβάλλον διεπαφής θα πρέπει να είναι απλό και φιλικό τόσο για έμπειρους όσο και για άπειρους χρήστες ηλεκτρονικών υπολογιστών. 

Τα πληροφοριακά συστήματα που θα αναπτυχθούν θα έχουν δυνατότητα διασύνδεσης με το TAXIS και το Myschool,  για τη διασταύρωση των στοιχείων των ωφελούμενων. Θα περιλαμβάνει εφαρμογές εγγραφής /συμμετοχής/ ταυτοποίησης συμμετεχόντων/ εξατομίκευσης προφίλ χρήστη και προγραμματισμού μαθημάτων αντιστοίχως, αξιολόγησης, έκδοσης βεβαίωσης πιστοποίησης και αναφορές ολοκλήρωσης του προγράμματος, με όλα τα απαραίτητα στοιχεία των ωφελουμένων που απαιτούνται σύμφωνα με τις διαδικασίες.

Η διασύνδεση θα επιτευχθεί με την υποστήριξη της Αναθέτουσας Αρχής και των αρμόδιων φορέων των πληροφοριακών συστημάτων, η οποία επίσης θα ορίσει και θα παραδώσει με την υπογραφή της σύμβασης του παρόντος διαγωνισμού τη διαδικασία με την οποία θα οριστούν τα κριτήρια και η διαδικασία επιλογής των ωφελούμενων και ο τρόπος διασταύρωσης των στοιχείων. Ο Ανάδοχος θα πρέπει να λάβει υπόψη του κατά τη σύνταξη της μελέτης εφαρμογής, αυτά τα στοιχεία για τη σχεδίαση και υλοποίηση του συνόλου των ψηφιακών μηχανισμών που θα παραδώσει. 

Επιμορφωτικό Υλικό Ψηφιακών Συστημάτων (πχ εγχειρίδια συστήματος, εκπαιδευτικά βίντεο λειτουργικότητας)

Στο πλαίσιο του έργου ο Ανάδοχος θα πρέπει να αναπτύξει εκπαιδευτικό υλικό που να απευθύνεται στα στελέχη της Αναθέτουσας Αρχής. Παραδοτέο του έργου είναι υλικό Εκπαίδευσης ενώ για κάθε υποσύστημα θα παρασχεθούν στην ελληνική γλώσσα: 

· Εγχειρίδια διαχείρισης και λειτουργίας (administration& operation manuals).

· Τεχνικά εγχειρίδια του συστήματος (system manuals). 

Μηνιαίες Αναφορές προόδου και επεξεργασίας αιτημάτων συμμετοχής

Από την εκκίνηση λειτουργίας των πληροφοριακών συστημάτων, ο Ανάδοχος οφείλει να παραδίδει αναφορές προόδου έργου για τα πεπραγμένα της περιόδου που αφορούν τις αιτήσεις συμμετοχής που κατατίθενται στο Portal. Ενδεικτικά, οι αναφορές θα περιλαμβάνουν:

· Αιτήσεις που καταχωρήθηκαν στο Portal

· Κατάσταση αιτήσεων (εγκεκριμένες, απορριφθείσες)

· Ποσοτικά στοιχεία αιτήσεων με βάση επιλεγμένα δημογραφικά στοιχεία όπου αυτό είναι εφικτό

Μηνιαίες Αναφορές προόδου και επεξεργασίας επί των αποτελεσμάτων επιμόρφωσης

Από την εκκίνηση λειτουργίας των πληροφοριακών συστημάτων, ο Ανάδοχος οφείλει να παραδίδει αναφορές προόδου έργου για τα πεπραγμένα της περιόδου που αφορούν την συμμετοχή των ωφελούμενων που εγκρίθηκε η αίτησή τους στο πρόγραμμα. 

Ειδικά για τις αναφορές ολοκλήρωσης του εκπαιδευτικού προγράμματος, υποχρέωση της Αναθέτουσας είναι να παρέχει στον Ανάδοχο στη φάση της Μελέτης Εφαρμογής, τις αναλυτικές πληροφορίες που επιθυμεί να περιλαμβάνει η αναφορά για τους ωφελούμενους που θα εκπαιδευτούν και θα έχουν πρόσβαση στα συστήματα. Οι πληροφορίες αυτές περιλαμβάνουν στοιχεία όπως όνομα, επώνυμο, email, ΑΦΜ, καθώς και άλλα δημογραφικά στοιχεία τα οποία θα είναι χρήσιμα για την αυθεντικοποίηση του χρήστη στην πλατφόρμα αλλά και τις τελικές ποιοτικές αναφορές προόδου. Για τους μαθητές θα συλλέγονται και θα τηρούνται αποκλειστικά τα απολύτως αναγκαία στοιχεία για την ταυτοποίηση, τη συμμετοχή στις εκπαιδευτικές δραστηριότητες, την παρακολούθηση της προόδου και την τεκμηρίωση της συμμετοχής τους, χωρίς συλλογή ΑΦΜ

Ο Ανάδοχος θα δημιουργήσει τις αναφορές αυτές μέσα στο Υποσύστημα εκπαιδευτικής ψηφιακής πλατφόρμας  για την φιλοξενία του εκπαιδευτικού υλικού και θα τα παραδίδει σύμφωνα με το χρονοδιάγραμμα του έργου.

Επίσης ο Ανάδοχος θα αναλάβει το σχεδιασμό της μεθοδολογίας αξιολόγησης των αποτελεσμάτων γνώσεων, ο οποίος θα προκύπτει από σχετικά κριτήρια αξιολόγησης όπου θα συμμετέχουν οι εκπαιδευόμενοι με το πέρας της εκπαίδευσης. Πιο συγκεκριμένα, οι συμμετέχοντες θα πρέπει να συμμετάσχουν στην παραπάνω διαδικασία, η οποία θα τους αξιολογεί αυτόματα και άμεσα. Τα αποτελέσματα αυτά θα πρέπει να είναι άμεσα συγκρίσιμα και να παράγουν αναφορές με συνέπεια και συνεκτικότητα. 

Ασφάλεια πληροφοριών και προστασία δεδομένων

Η ασφάλεια θα αποτελεί οριζόντια απαίτηση του συνόλου της Φάσης 3 και θα λαμβάνεται υπόψη ήδη από το στάδιο του σχεδιασμού.

Θα εφαρμόζονται οι αρχές securitybydesign και privacybydesign/bydefault, με κατάλληλους μηχανισμούς ταυτοποίησης, ελέγχου πρόσβασης, προστασίας επικοινωνιών, διαχείρισης δικαιωμάτων, καταγραφής συμβάντων και προστασίας από συνήθεις μορφές διαδικτυακών επιθέσεων.

Η επεξεργασία δεδομένων προσωπικού χαρακτήρα θα περιορίζεται στα απολύτως αναγκαία δεδομένα για την εκτέλεση κάθε λειτουργίας.

Ιδιαίτερη μέριμνα θα λαμβάνεται για δεδομένα που αφορούν ανηλίκους. Θα εφαρμόζονται διαφοροποιημένα δικαιώματα πρόσβασης και θα αποφεύγεται η συλλογή πληροφοριών που δεν είναι απαραίτητες για τον εκπαιδευτικό σκοπό.

Ως εκ τούτου, ο ανάδοχος καλείται να εκπονήσει Μελέτη Εκτίμησης Αντικτύπου Προστασίας Δεδομένων - Data Protection ImpactAssessment (DPIA) προκειμένου να εντοπιστούν πιθανοί κίνδυνοι (λ.χ. profiling των χρηστών, πρόσβαση και διαδικασίες επεξεργασίας του μεγάλου όγκου ευαίσθητων δεδομένων που θα προκύψουν, ασφάλεια των δεδομένων κατά τη διαδικασία μετάπτωσης κ.ο.κ.). 

Η Μελέτη Εκτίμησης Αντικτύπου Προστασίας Δεδομένων θα πρέπει να παραδοθεί με το πέρας της ανάπτυξης των επιμέρους υποσυστημάτων, και κατά τη διάρκεια της πιλοτικής λειτουργίας του έργου.

Προσβασιμότητα και συμπεριληπτικός σχεδιασμός

Το σύνολο των διεπαφών της Φ3 θα σχεδιαστεί με γνώμονα τις απαιτήσεις ψηφιακής προσβασιμότητας και τις αρχές του καθολικού σχεδιασμού.

Η πλοήγηση, η δομή των σελίδων, οι φόρμες, τα διαδραστικά στοιχεία, τα πολυμέσα και τα μηνύματα ανατροφοδότησης θα πρέπει να μπορούν να χρησιμοποιούνται από όσο το δυνατόν μεγαλύτερο εύρος χρηστών.

Θα εφαρμόζονται κατάλληλες διεθνώς αναγνωρισμένες προδιαγραφές προσβασιμότητας, με στόχο επίπεδο συμμόρφωσης τουλάχιστον WCAG 2.1 AA ή νεότερο ισοδύναμο πρότυπο που θα ισχύει κατά τον χρόνο υλοποίησης, στον βαθμό που αυτό εφαρμόζεται στο συγκεκριμένο υποσύστημα.

Χρηστικότητα και εμπειρία χρήστη

Η σχεδίαση των συστημάτων θα ακολουθεί ενιαία λογική εμπειρίας χρήστη και κοινή οπτική ταυτότητα.

Ο χρήστης θα πρέπει να μπορεί να μετακινείται εύκολα από το Portal στην εκπαιδευτική πλατφόρμα, στα εργαλεία υποστήριξης, στα τεστ και στις εφαρμογές χωρίς να δημιουργείται η αίσθηση χρήσης διαφορετικών και μη συνδεδεμένων πληροφοριακών συστημάτων.

Η διεπαφή θα χρησιμοποιεί σαφή γλώσσα, κατανοητές ονομασίες λειτουργιών, συνεπή στοιχεία πλοήγησης και κατάλληλη προσαρμογή για χρήση από κινητές συσκευές.

Τεκμηρίωση και παραδοτέα τεχνικής υποστήριξης

Με την ολοκλήρωση της Φ3 ο Ανάδοχος θα παραδώσει πλήρη τεχνική και λειτουργική τεκμηρίωση για το σύνολο των υποσυστημάτων.

Η τεκμηρίωση θα περιλαμβάνει, κατ’ ελάχιστον, αρχιτεκτονική συστημάτων, τεχνικές παραμετροποιήσεις, APIs και διασυνδέσεις, ρόλους και δικαιώματα χρηστών, διαδικασίες διαχείρισης και δημιουργίας αντιγράφων ασφαλείας, οδηγίες εγκατάστασης και επαναφοράς, εγχειρίδιο διαχειριστή και βασικές οδηγίες χρήσης.

Για τα στοιχεία λογισμικού που θα αναπτυχθούν ειδικά στο πλαίσιο του έργου θα πρέπει να παραδοθούν ο πηγαίος κώδικας, τα απαιτούμενα αρχεία παραμετροποίησης, η τεχνική τεκμηρίωση και όλα τα αναγκαία στοιχεία για τη συντήρηση και περαιτέρω ανάπτυξή τους, σύμφωνα με τους ειδικότερους όρους της Σύμβασης.
Υποδομή Εγκατάστασης (Hosting & Infrastructure)

· Η εφαρμογή θα εγκατασταθεί υποχρεωτικά στις υποδομές κυβερνητικού νέφους του Υπουργείου Παιδείας.

· Ο ανάδοχος οφείλει να προδιαγράψει τις ελάχιστες απαιτήσεις hardware (CPU, RAM, Storage) και OS/DB Licenses στη Μελέτη Εφαρμογής.
· Τεχνικές απαιτήσεις:

Η εφαρμογή θα πρέπει να υλοποιηθεί στο Microsoft Azure, αξιοποιώντας υπηρεσίες Platform as a Service (PaaS) και ακολουθώντας τις βέλτιστες πρακτικές αρχιτεκτονικής που προτείνονται για περιβάλλοντα δημόσιου υπολογιστικού νέφους (Public Cloud), σύμφωνα με το Azure Well-Architected Framework. Η υλοποίηση θα βασιστεί σε υπηρεσίες PaaS, με στόχο τη βέλτιστη αξιοποίηση των εγγενών δυνατοτήτων του Microsoft Azure ως προς την ασφάλεια, την επεκτασιμότητα, τη διαθεσιμότητα και τη διαχειρισιμότητα. Ενδεικτικά, θα πρέπει να αξιοποιηθούν υπηρεσίες όπως Azure App Service (Web App), App Service Plan, Azure Key Vault, Azure Storage Accounts, Azure SQL Database (Serverless), καθώς και κάθε άλλη υπηρεσία που απαιτείται για την ορθή και ασφαλή λειτουργία της λύσης.

Η προτεινόμενη αρχιτεκτονική οφείλει να εξασφαλίζει υψηλό επίπεδο ανθεκτικότητας (resiliency) μέσω μηχανισμών High Availability, Backup και Disaster Recovery, ώστε να διασφαλίζεται η επιχειρησιακή συνέχεια και η απρόσκοπτη λειτουργία των παρεχόμενων υπηρεσιών. 

Η επικοινωνία μεταξύ των επιμέρους υπηρεσιών (Azure resources) να πραγματοποιείται αποκλειστικά μέσω του ιδιωτικού δικτύου της Microsoft, με χρήση Private Endpoints, χωρίς έκθεση των υπηρεσιών στο δημόσιο διαδίκτυο. 

Επιπλέον, η λύση θα πρέπει να υλοποιεί κατάλληλους μηχανισμούς ασφάλειας (security), όπως  Network Security Groups (NSGs) και Web Application Firewall (WAF) καθώς και κρυπτογράφηση των δεδομένων τόσο at rest όσο και in transit. 

Η λύση θα πρέπει να παρέχει ολοκληρωμένες δυνατότητες εποπτείας (Monitoring) και καταγραφής συμβάντων (Logging) μέσω των υπηρεσιών Azure Monitor και Log Analytics Workspace, ώστε να υποστηρίζεται η αποτελεσματική λειτουργία, διαχείριση και αντιμετώπιση συμβάντων (Operational Excellence/Manageability). 

Τέλος στο πλαίσιο της παράδοσης του έργου, ο Ανάδοχος θα πρέπει να παραδώσει το σύνολο της υποδομής ως κώδικα (Infrastructure as Code – IaC) σε Terraform, ώστε να είναι δυνατή η αυτοματοποιημένη ανάπτυξη και επαναδημιουργία του περιβάλλοντος.

Φ4 – ΔΡΑΣΕΙΣ ΕΝΔΥΝΑΜΩΣΗΣ ΚΑΙ ΕΝΗΜΕΡΩΣΗΣ

Η Φάση 4 – Δράσεις Ενδυνάμωσης και Ενημέρωσης αποτελεί την κύρια φάση εφαρμογής, ενεργοποίησης και διάχυσης του έργου «FinStart – Χρηματοοικονομικές δεξιότητες για τη ζωή» στο πραγματικό εκπαιδευτικό και κοινωνικό περιβάλλον. Αξιοποιεί το επιστημονικό υπόβαθρο της Φ0, το πρωτογενές εκπαιδευτικό υλικό της Φ1, το ψηφιοποιημένο περιεχόμενο της Φ2 και τις ψηφιακές υποδομές της Φ3, μετατρέποντας τα αποτελέσματα των προηγούμενων Φάσεων σε οργανωμένες παρεμβάσεις μεγάλης κλίμακας για μαθητές, γονείς, εκπαιδευτικούς, Συμβούλους Εκπαίδευσης και σχολικές κοινότητες.

Κεντρικός στόχος της Φ4 είναι η ανάπτυξη χρηματοοικονομικών γνώσεων, DPIδεξιοτήτων, στάσεων και υπεύθυνων συμπεριφορών μέσα από βιωματικές, συμμετοχικές και εφαρμοσμένες δράσεις, οι οποίες θα συνδέουν τον χρηματοοικονομικό εγγραμματισμό με πραγματικές καταστάσεις της καθημερινής ζωής.

Η Φάση αυτή σχεδιάζεται με πανελλαδική εμβέλεια και με ιδιαίτερη μέριμνα για τη γεωγραφική, κοινωνική και εκπαιδευτική αντιπροσωπευτικότητα των συμμετεχόντων. Οι δράσεις θα πρέπει να μπορούν να υλοποιηθούν σε διαφορετικούς τύπους σχολικών μονάδων και σε περιοχές με διαφορετικά κοινωνικοοικονομικά χαρακτηριστικά, συμπεριλαμβανομένων απομακρυσμένων, νησιωτικών ή άλλων περιοχών όπου η πρόσβαση σε αντίστοιχες εκπαιδευτικές ευκαιρίες είναι περιορισμένη.

Η Φ4 δεν αντιμετωπίζεται ως σύνολο μεμονωμένων εκδηλώσεων. Αντιθέτως, οργανώνεται ως ένα συνεκτικό πρόγραμμα ενδυνάμωσης της εκπαιδευτικής κοινότητας, στο οποίο τα βιωματικά εργαστήρια, οι δράσεις γονέων, οι μαθητικοί διαγωνισμοί, τα θερινά σχολεία, το δίκτυο σχολείων, το οπτικοακουστικό περιεχόμενο και η αξιολόγηση λειτουργούν συμπληρωματικά και ενισχύουν αμοιβαία τα αποτελέσματα του έργου.

Η Φάση 4 περιλαμβάνει τα ακόλουθα παραδοτέα:

Π 4.1: Υλοποίηση βιωματικών εργαστηρίων για µαθητές, µε αφετηρία πραγματικές καταστάσεις και προβλήµατα της καθημερινής ζωής, 

Π 4.2: Διοργάνωση ενημερωτικών/συμμετοχικών δράσεων για γονείς και κηδεμόνες,

Π 4.3: Διοργάνωση μαθητικών διαγωνισμών και οικονομικής ολυμπιάδας, 

Π 4.4: Οργάνωση θερινών σχολείων για µαθητές, εκπαιδευτικούς και Συμβούλους Εκπαίδευσης, µε εργαστήρια, προσομοιώσεις, παρουσιάσεις καλών πρακτικών και ανάπτυξη εκπαιδευτικών έργων,

Π 4.5: Δηµιουργία δικτύου σχολείων και µαθητών-πρεσβευτών χρηματοοικονομικού εγγραμματισμού για τη διάχυση δράσεων και αποτελεσμάτων,

Π 4.6: Δηµιουργία vidcast και podcast.
Π 4.7 – Μελέτη Αξιολόγησης της Αποτελεσματικότητας των Πιλοτικών Παρεμβάσεων και Διαμόρφωση Προτάσεων Σταδιακής Επέκτασης
Ακολουθεί η περιγραφή των παραδοτέων αυτής της φάσης.

Π4.1 – Υλοποίηση Βιωματικών Εργαστηρίων για Μαθητές

Το Παραδοτέο Π4.1 αφορά τον σχεδιασμό, την οργάνωση και την υλοποίηση εκατόν είκοσι (120) βιωματικών εργαστηρίων για μαθητές σε όλη την Ελλάδα, με βασική παιδαγωγική αρχή τη σύνδεση του χρηματοοικονομικού εγγραμματισμού με πραγματικά προβλήματα και καταστάσεις της καθημερινής ζωής.

Τα εργαστήρια θα αξιοποιούν το υλικό των προηγούμενων Φάσεων και θα διαφοροποιούνται ανάλογα με την εκπαιδευτική βαθμίδα, την ηλικία και το επίπεδο ετοιμότητας των μαθητών. Η προσέγγιση θα είναι ενεργητική και συμμετοχική και θα αποφεύγει τη μορφή της συμβατικής διάλεξης.

Οι μαθητές θα καλούνται να αντιμετωπίζουν υποθετικές αλλά ρεαλιστικές καταστάσεις, όπως η διαχείριση ενός περιορισμένου ποσού χρημάτων, η οργάνωση ενός προϋπολογισμού, η επιλογή μεταξύ κατανάλωσης και αποταμίευσης, η σύγκριση προϊόντων και υπηρεσιών, η αξιολόγηση προσφορών, η αναγνώριση κρυφών χρεώσεων, η προστασία από χρηματοοικονομικές απάτες ή η λήψη αποφάσεων σε ψηφιακό περιβάλλον.

Στις μεγαλύτερες ηλικίες, τα εργαστήρια μπορούν να περιλαμβάνουν περισσότερο σύνθετα σενάρια, όπως τη διαχείριση πρώτου εισοδήματος, την οικονομική οργάνωση φοιτητικής ζωής, την κατανόηση δανεισμού και επιτοκίων, την επίδραση του πληθωρισμού ή τη στάθμιση κινδύνου και απόδοσης.

Η μεθοδολογία θα στηρίζεται σε ομαδική εργασία, παιχνίδια ρόλων, προσομοιώσεις, μελέτες περίπτωσης, επίλυση προβλημάτων, χρήση ψηφιακών εργαλείων και αναστοχασμό μετά την ολοκλήρωση κάθε δραστηριότητας.

Κάθε εργαστήριο θα διαθέτει σαφώς προσδιορισμένους μαθησιακούς στόχους, δομημένο σενάριο υλοποίησης, οδηγίες για τον εμψυχωτή, υλικό συμμετεχόντων και κατάλληλο μηχανισμό σύντομης αξιολόγησης ή ανατροφοδότησης.

Ιδιαίτερη βαρύτητα θα δοθεί στη συλλογή στοιχείων που θα επιτρέπουν την αποτίμηση της αποτελεσματικότητας των παρεμβάσεων, χωρίς η διαδικασία αξιολόγησης να επιβαρύνει υπέρμετρα τους μαθητές ή να αλλοιώνει τον βιωματικό χαρακτήρα της δράσης.

Π4.2 – Διοργάνωση Ενημερωτικών και Συμμετοχικών Δράσεων για Γονείς και Κηδεμόνες

Αφορά τη διοργάνωση πενήντα (50) υβριδικών ημερίδων για γονείς και κηδεμόνες, με δυνατότητα συμμετοχής τόσο με φυσική παρουσία όσο και εξ αποστάσεως.

Οι δράσεις αυτές αναγνωρίζουν τον καθοριστικό ρόλο της οικογένειας στη διαμόρφωση οικονομικών στάσεων και συμπεριφορών των παιδιών. Στόχος δεν είναι μόνο η μετάδοση πληροφοριών στους γονείς, αλλά η ενδυνάμωσή τους ώστε να μπορούν να υποστηρίζουν στην καθημερινότητα την ανάπτυξη υπεύθυνων χρηματοοικονομικών συνηθειών.

Οι θεματικές μπορούν να περιλαμβάνουν τον τρόπο με τον οποίο συζητάμε με τα παιδιά για τα χρήματα, τη χρήση του χαρτζιλικιού ως εργαλείου μάθησης, την αποταμίευση και τη θέσπιση οικονομικών στόχων, τη διάκριση αναγκών και επιθυμιών, την υπεύθυνη κατανάλωση, τις ηλεκτρονικές αγορές, τις εφαρμογές και τις συνδρομητικές υπηρεσίες, τις αγορές μέσα σε παιχνίδια, την προστασία προσωπικών και οικονομικών δεδομένων και την αντιμετώπιση πιθανών οικονομικών απατών.

Οι ημερίδες θα έχουν συμμετοχικό χαρακτήρα και θα προβλέπουν διάλογο, παρουσίαση πραγματικών παραδειγμάτων, μικρές ασκήσεις και δυνατότητα υποβολής ερωτήσεων.

Ιδιαίτερη αξία θα έχει η σύνδεση των δράσεων γονέων με όσα διδάσκονται στα παιδιά, ώστε να επιτυγχάνεται μία κοινή γλώσσα χρηματοοικονομικής εκπαίδευσης μεταξύ σχολείου και οικογένειας.

Π4.3 – Διοργάνωση Μαθητικών Διαγωνισμών και Οικονομικής Ολυμπιάδας

Αφορά τη διοργάνωση δύο (2) Πανελλήνιων Μαθητικών Διαγωνισμών, οι οποίοι θα αξιοποιούν δημιουργικές, συνεργατικές και γνωστικές μορφές συμμετοχής και δύνανται να περιλαμβάνουν θεματική «Οικονομικής Ολυμπιάδας».

Οι διαγωνισμοί θα λειτουργούν ως εργαλεία κινητοποίησης της μαθητικής κοινότητας, ενίσχυσης της δημιουργικότητας και ανάδειξης του χρηματοοικονομικού εγγραμματισμού ως σύγχρονης δεξιότητας ζωής.

Οι μαθητές θα μπορούν να συμμετέχουν ατομικά ή ομαδικά, ανάλογα με τη μορφή κάθε διαγωνισμού. Οι συμμετοχές δύνανται να περιλαμβάνουν επίλυση οικονομικών προβλημάτων, ανάπτυξη εκπαιδευτικών projects, δημιουργία ψηφιακού ή οπτικοακουστικού περιεχομένου, σχεδιασμό καμπάνιας υπεύθυνης κατανάλωσης, προτάσεις για έναν οικογενειακό ή σχολικό προϋπολογισμό ή συμμετοχή σε διαδοχικούς γύρους γνώσεων και εφαρμογής.

Η Οικονομική Ολυμπιάδα μπορεί να δομηθεί σε επίπεδα αυξανόμενης δυσκολίας, με αρχική σχολική ή διαδικτυακή συμμετοχή, ενδιάμεση φάση αξιολόγησης και τελική πανελλήνια φάση.

Οι όροι συμμετοχής, τα κριτήρια αξιολόγησης, η διαδικασία επιλογής και η σύνθεση των επιτροπών θα πρέπει να είναι σαφώς καθορισμένα και να διασφαλίζουν διαφάνεια, ισονομία και εκπαιδευτικό χαρακτήρα.

Π4.4 – Οργάνωση Θερινών Σχολείων

Αφορά την οργάνωση και υλοποίηση τριών (3) Θερινών Σχολείων διάρκειας έξι (6) ημερών έκαστο, τα οποία θα απευθύνονται σε μαθητές, εκπαιδευτικούς και Συμβούλους Εκπαίδευσης.

Τα Θερινά Σχολεία θα αποτελέσουν χώρους εντατικής μάθησης, ανταλλαγής εμπειριών, συνεργασίας και ανάπτυξης εκπαιδευτικών έργων.

Το πρόγραμμά τους θα συνδυάζει εργαστήρια, προσομοιώσεις, παρουσιάσεις καλών πρακτικών, βιωματικές δραστηριότητες, αξιοποίηση των ψηφιακών εργαλείων του FinStart, ομαδικά projects και παρουσιάσεις των αποτελεσμάτων.

Ιδιαίτερη σημασία θα έχει η συνύπαρξη διαφορετικών ομάδων της εκπαιδευτικής κοινότητας. Οι μαθητές θα συμμετέχουν ως ενεργοί συνδιαμορφωτές, ενώ οι εκπαιδευτικοί και οι Σύμβουλοι Εκπαίδευσης θα μπορούν να λειτουργούν ως πολλαπλασιαστές της εμπειρίας μετά την ολοκλήρωση των Θερινών Σχολείων.

Στο πλαίσιο των έξι ημερών θα μπορεί να προβλέπεται σταδιακή εξέλιξη από την εισαγωγή σε βασικές έννοιες προς την εφαρμογή, την επίλυση πραγματικών προβλημάτων και την παραγωγή συγκεκριμένων έργων.

Τα τελικά έργα μπορούν να αξιοποιηθούν ως καλές πρακτικές στο δίκτυο σχολείων και να παρουσιαστούν μέσω του Portal ή άλλων διαύλων διάχυσης του έργου.

Π4.5 – Δημιουργία Δικτύου Σχολείων και Μαθητών-Πρεσβευτών Χρηματοοικονομικού Εγγραμματισμού

Αφορά τη δημιουργία ενός πανελλαδικού Δικτύου άνω των εκατό (100) σχολείων, στο οποίο θα συμμετέχουν σχολικές μονάδες και μαθητές-πρεσβευτές χρηματοοικονομικού εγγραμματισμού.

Το Δίκτυο θα λειτουργεί ως μηχανισμός διάχυσης, πολλαπλασιασμού και διατηρησιμότητας των αποτελεσμάτων του έργου.

Κάθε συμμετέχουσα σχολική μονάδα θα μπορεί να ορίζει μαθητές-πρεσβευτές και εκπαιδευτικούς-συντονιστές, οι οποίοι θα υποστηρίζουν την υλοποίηση μικρών δράσεων στο σχολικό περιβάλλον και θα μεταφέρουν το μήνυμα του υπεύθυνου χρηματοοικονομικού εγγραμματισμού στους συνομηλίκους τους.

Οι μαθητές-πρεσβευτές μπορούν να αναλαμβάνουν δράσεις ενημέρωσης, μικρές εκστρατείες, παρουσιάσεις, peer-to-peer δραστηριότητες, σχολικά projects, δημιουργία περιεχομένου ή συμμετοχή σε θεματικές εβδομάδες.

Η συμμετοχή των μαθητών ως πρεσβευτών έχει ιδιαίτερη παιδαγωγική σημασία, καθώς ενισχύει τη μαθητική πρωτοβουλία, την υπευθυνότητα, την επικοινωνία και την ενεργό πολιτειότητα.

Το Δίκτυο θα μπορεί να υποστηρίζεται ψηφιακά μέσω της πλατφόρμας του έργου, με ειδικό χώρο επικοινωνίας, ανταλλαγής καλών πρακτικών, ανάρτησης δράσεων και διάχυσης εκπαιδευτικού υλικού.

Π4.6 – Δημιουργία Vidcast και Podcast
Αφορά την παραγωγή είκοσι τεσσάρων (24) επεισοδίων, εκ των οποίων δώδεκα (12) Vidcasts και δώδεκα (12) Podcasts, με θεματικές σχετικές με τον χρηματοοικονομικό εγγραμματισμό και τις δεξιότητες ζωής.

Η συγκεκριμένη δράση θα λειτουργήσει ως σύγχρονο μέσο ενημέρωσης, ευαισθητοποίησης και διάχυσης και θα απευθύνεται σε διαφορετικές ομάδες κοινού.

Το περιεχόμενο μπορεί να περιλαμβάνει σύντομες θεματικές παρουσιάσεις, συνεντεύξεις ειδικών, συζητήσεις με εκπαιδευτικούς, μαθητές ή γονείς, παρουσίαση πραγματικών διλημμάτων, ανάλυση οικονομικών μύθων και συχνών λαθών ή μικρές ιστορίες καθημερινής οικονομικής διαχείρισης.

Ενδεικτικές θεματικές μπορούν να αφορούν το πώς οργανώνεται ένας προϋπολογισμός, γιατί είναι σημαντική η αποταμίευση, τι σημαίνει πραγματικό κόστος μιας αγοράς, πώς λειτουργούν οι συνδρομές, τι είναι το επιτόκιο, πώς επηρεάζει ο πληθωρισμός την καθημερινότητα, πώς αναγνωρίζονται οικονομικές απάτες και πώς οι διαφημίσεις επηρεάζουν τις επιλογές μας.

Τα επεισόδια θα έχουν σαφή εκπαιδευτική στόχευση, κατανοητή γλώσσα και διάρκεια κατάλληλη για το κοινό στο οποίο απευθύνονται.

Τα Vidcasts θα συνοδεύονται από υπότιτλους και λοιπά στοιχεία προσβασιμότητας, ενώ τα Podcasts θα συνοδεύονται, όπου είναι εφικτό, από μεταγραφή ή συνοπτικό κείμενο περιεχομένου.

Π 4.7 – Μελέτη Αξιολόγησης της Αποτελεσματικότητας των Πιλοτικών Παρεμβάσεων και Διαμόρφωση Προτάσεων Σταδιακής Επέκτασης

Το Π4.7 αποτελεί το επιστημονικό και αξιολογικό σκέλος της Φάσης 4 και αφορά την εκπόνηση μίας ολοκληρωμένης Μελέτης Αξιολόγησης και Απολογιστικής Έκθεσης Επέκτασης.

Στόχος της Μελέτης είναι να αξιολογηθεί κατά πόσο οι παρεμβάσεις του έργου πέτυχαν τα επιδιωκόμενα μαθησιακά, συμπεριφορικά, οργανωτικά και επικοινωνιακά αποτελέσματα και να διαμορφωθούν τεκμηριωμένες προτάσεις για την περαιτέρω αξιοποίηση και σταδιακή επέκτασή τους.

Η αξιολόγηση θα καλύπτει τόσο ποσοτικές όσο και ποιοτικές διαστάσεις. Θα εξετάζονται, κατά περίπτωση, η μεταβολή του επιπέδου χρηματοοικονομικών γνώσεων, η βελτίωση της ικανότητας λήψης αποφάσεων, η μεταβολή στάσεων, η αυτοπεποίθηση των μαθητών ως προς τη διαχείριση απλών οικονομικών καταστάσεων, η ικανοποίηση των γονέων και εκπαιδευτικών, η χρηστικότητα των ψηφιακών εργαλείων και η λειτουργία του Δικτύου Σχολείων.

Θα μπορούν να αξιοποιηθούν εργαλεία pre-test/post-test, ερωτηματολόγια, δεδομένα χρήσης της ψηφιακής πλατφόρμας, στοιχεία συμμετοχής, ομάδες εστίασης και συνεντεύξεις με αντιπροσωπευτικές ομάδες ωφελουμένων.

Η αξιολόγηση δεν θα περιορίζεται στην καταγραφή του αριθμού των συμμετεχόντων. Θα επιδιώκεται η αποτίμηση της πραγματικής αποτελεσματικότητας και της εκπαιδευτικής προστιθέμενης αξίας των δράσεων.

Η Μελέτη θα καταλήγει σε σαφείς προτάσεις για το ποιες δράσεις μπορούν να επεκταθούν, ποιες απαιτούν προσαρμογή, ποιες κατηγορίες πληθυσμού χρειάζονται πρόσθετη υποστήριξη και ποιες προϋποθέσεις απαιτούνται για την ενσωμάτωση επιτυχημένων παρεμβάσεων σε μεγαλύτερη κλίμακα.

Οριζόντιες απαιτήσεις υλοποίησης των δράσεων

Το σύνολο των δράσεων της Φ4 θα υλοποιείται βάσει ενιαίου σχεδιασμού και κοινών προδιαγραφών ποιότητας.

Ο Ανάδοχος θα αναπτύξει κατάλληλο μηχανισμό προγραμματισμού, οργάνωσης, συντονισμού και τεκμηρίωσης των δράσεων, ώστε να διασφαλίζεται η συνεπής εφαρμογή τους σε διαφορετικές γεωγραφικές περιοχές.

Για κάθε δράση θα τηρούνται στοιχεία τεκμηρίωσης, όπως τόπος και χρόνος υλοποίησης, ομάδα-στόχος, αριθμός συμμετεχόντων, θεματολογία, εκπαιδευτικό υλικό, βασικά αποτελέσματα και στοιχεία αξιολόγησης.

Η επιλογή των περιοχών και των σχολικών μονάδων θα πρέπει να υποστηρίζει την όσο το δυνατόν ευρύτερη αντιπροσωπευτικότητα του έργου, λαμβάνοντας υπόψη γεωγραφικά, κοινωνικά και εκπαιδευτικά χαρακτηριστικά.

Ιδιαίτερη μέριμνα θα δοθεί στην ισότιμη συμμετοχή, στην προσβασιμότητα των δράσεων, στη μη διάκριση και στην προσαρμογή του υλικού όπου απαιτείται. Ειδικότερα:

· Προάσπιση και προαγωγή της ισότητας μεταξύ ανδρών και γυναικών
Η Πράξη ενσωματώνει οριζόντια την αρχή της ισότητας μεταξύ ανδρών και γυναικών σε όλα τα στάδια σχεδιασμού, ανάπτυξης και υλοποίησής της, διασφαλίζοντας την ισότιμη πρόσβαση και συμμετοχή μαθητών και μαθητριών, καθώς και των λοιπών ομάδων-στόχων, στις προβλεπόμενες εκπαιδευτικές, επιμορφωτικές και ενημερωτικές δράσεις. Η ανάγκη αυτή αποκτά ιδιαίτερη σημασία στο πεδίο του χρηματοοικονομικού εγγραμματισμού, καθώς η ανάπτυξη γνώσεων και δεξιοτήτων οικονομικής διαχείρισης, προγραμματισμού και λήψης αποφάσεων αποτελεί βασικό εφόδιο για την αυτονομία και την ενεργό συμμετοχή όλων των πολιτών στην οικονομική και κοινωνική ζωή.

Στο πλαίσιο αυτό, το εκπαιδευτικό και ψηφιακό υλικό της Πράξης σχεδιάζεται με όρους ισότιμης εκπροσώπησης των φύλων, αποφεύγοντας στερεοτυπικές αναπαραστάσεις ως προς τους κοινωνικούς, επαγγελματικούς και οικονομικούς ρόλους ανδρών και γυναικών. Τα παραδείγματα, οι μελέτες περίπτωσης, τα εκπαιδευτικά σενάρια, τα παιχνίδια, οι προσομοιώσεις και τα λοιπά μαθησιακά αντικείμενα θα επιδιώκουν την ισόρροπη παρουσία και ενεργό συμμετοχή αγοριών και κοριτσιών. Παράλληλα, οι δράσεις της Πράξης ενισχύουν ισότιμα την ικανότητα όλων των μαθητών να κατανοούν βασικές οικονομικές και χρηματοοικονομικές έννοιες, να διαχειρίζονται υπεύθυνα διαθέσιμους πόρους, να προγραμματίζουν ανάγκες και δαπάνες, να αξιολογούν εναλλακτικές επιλογές και να λαμβάνουν τεκμηριωμένες αποφάσεις. Αντίστοιχα, καλλιεργείται η ικανότητα αναγνώρισης και αντιμετώπισης κινδύνων που συνδέονται με τις ψηφιακές συναλλαγές, την παραπλανητική διαφήμιση, την υπερχρέωση, τις οικονομικές απάτες και άλλες επισφαλείς οικονομικές πρακτικές.

Κατά συνέπεια, η διάσταση της ισότητας των φύλων δεν αντιμετωπίζεται ως μεμονωμένη δράση, αλλά ενσωματώνεται οριζόντια στο σύνολο του εκπαιδευτικού περιεχομένου, των ψηφιακών εφαρμογών, των επιμορφωτικών παρεμβάσεων και των δράσεων ενημέρωσης και διάχυσης της Πράξης.

· Αποτροπή κάθε διάκρισης λόγω φύλου, φυλής, εθνοτικής καταγωγής, θρησκείας, πεποιθήσεων, αναπηρίας, ηλικίας ή γενετήσιου προσανατολισμού
Η Πράξη υιοθετεί την αρχή της ίσης μεταχείρισης και της μη διάκρισης ως βασική οριζόντια αρχή κατά τον σχεδιασμό και την υλοποίηση του συνόλου των παρεμβάσεών της. Όλες οι δράσεις για την ενίσχυση του χρηματοοικονομικού εγγραμματισμού σχεδιάζονται ώστε να απευθύνονται ισότιμα στους δυνητικούς ωφελούμενους, χωρίς διάκριση λόγω φύλου, φυλής, εθνοτικής ή κοινωνικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού.

Ιδιαίτερη μέριμνα λαμβάνεται ώστε το εκπαιδευτικό περιεχόμενο, τα εργαλεία, οι ψηφιακές εφαρμογές, οι επιμορφώσεις και οι λοιπές παρεμβάσεις να χρησιμοποιούν συμπεριληπτική γλώσσα και να μην αναπαράγουν κοινωνικά, πολιτισμικά, έμφυλα ή άλλα στερεότυπα. Τα εκπαιδευτικά σενάρια και οι μελέτες περίπτωσης θα αξιοποιούν διαφορετικές κοινωνικές και οικονομικές συνθήκες και εμπειρίες, προκειμένου οι μαθητές να μπορούν να προσεγγίζουν ζητήματα οικονομικής διαχείρισης και λήψης αποφάσεων μέσα από ένα συμπεριληπτικό και πολυδιάστατο πλαίσιο.

Παράλληλα, η Πράξη λαμβάνει υπόψη τις διαφορετικές εκπαιδευτικές και κοινωνικές ανάγκες του μαθητικού πληθυσμού και επιδιώκει τη δημιουργία προϋποθέσεων ουσιαστικής συμμετοχής και πρόσβασης στη γνώση για όλους. Η αρχή αυτή εφαρμόζεται αντίστοιχα στις δράσεις που απευθύνονται σε εκπαιδευτικούς, γονείς και στελέχη/Συμβούλους Εκπαίδευσης. Με τον τρόπο αυτό διαμορφώνεται ένα συνεκτικό πλαίσιο εκπαιδευτικής παρέμβασης που προάγει την ισότητα ευκαιριών, τον σεβασμό στη διαφορετικότητα, την κοινωνική ένταξη και την αποτροπή κάθε μορφής αποκλεισμού ή διάκρισης.

· Διασφάλιση της προσβασιμότητας ατόμων με αναπηρία
Η προσβασιμότητα των ατόμων με αναπηρία ενσωματώνεται στον σχεδιασμό της Πράξης ως οριζόντια απαίτηση και λαμβάνεται υπόψη τόσο κατά την ανάπτυξη του εκπαιδευτικού και ψηφιακού υλικού όσο και κατά την οργάνωση των δια ζώσης και εξ αποστάσεως δράσεων. Στόχος είναι η διασφάλιση, στο μέτρο που αφορά κάθε επιμέρους δράση και παραδοτέο, ισότιμης πρόσβασης στην πληροφορία, στο εκπαιδευτικό περιεχόμενο και στις δυνατότητες συμμετοχής που παρέχει η Πράξη.

Ειδικότερα, οι ψηφιακές υποδομές και εφαρμογές της Πράξης θα σχεδιαστούν με βάση τις ισχύουσες απαιτήσεις ψηφιακής προσβασιμότητας και τις αρχές του καθολικού σχεδιασμού. Θα προβλέπονται, κατά περίπτωση, κατάλληλες λειτουργίες όπως υποτιτλισμός οπτικοακουστικού περιεχομένου, εναλλακτικό κείμενο για εικόνες και γραφικά, κατάλληλη δομή και μορφοποίηση κειμένων, δυνατότητα πλοήγησης μέσω πληκτρολογίου, επαρκής χρωματική αντίθεση και συμβατότητα με υποστηρικτικές τεχνολογίες. Αντίστοιχη μέριμνα θα λαμβάνεται για τα ψηφιακά εκπαιδευτικά αντικείμενα, τα διαδραστικά βίντεο, τα ηλεκτρονικά έντυπα, τα webinars και το λοιπό πολυμεσικό περιεχόμενο.

Οι δια ζώσης εκπαιδευτικές, επιμορφωτικές και ενημερωτικές δράσεις θα πραγματοποιούνται, κατά το δυνατόν, σε χώρους που εξασφαλίζουν την προσβασιμότητα ατόμων με αναπηρία, ενώ θα λαμβάνονται υπόψη τυχόν ειδικές ανάγκες συμμετεχόντων κατά την οργάνωσή τους. Επιπλέον, κατά την ανάπτυξη του εκπαιδευτικού υλικού θα επιδιώκεται η εφαρμογή αρχών διαφοροποιημένης και συμπεριληπτικής εκπαίδευσης, ώστε το περιεχόμενο να μπορεί να αξιοποιηθεί από μαθητές με διαφορετικές ανάγκες και δυνατότητες. Με τον τρόπο αυτό η προσβασιμότητα αντιμετωπίζεται όχι αποκλειστικά ως τεχνική προδιαγραφή, αλλά ως βασική διάσταση της ισότιμης συμμετοχής και της εκπαιδευτικής συμπερίληψης.

· Αρχή της βιώσιμης ανάπτυξης και διασφάλιση της προώθησης των απαιτήσεων περιβαλλοντικής προστασίας, αποδοτικής χρήσης πόρων, μετριασμού της κλιματικής αλλαγής και προστασίας της βιοποικιλότητας, όπου εφαρμόζεται
Η Πράξη ενσωματώνει την αρχή της βιώσιμης ανάπτυξης στον τρόπο σχεδιασμού και υλοποίησης των δράσεών της, επιδιώκοντας τον περιορισμό του περιβαλλοντικού αποτυπώματος και την αποδοτική χρήση των διαθέσιμων πόρων. Δεδομένου του εκπαιδευτικού και ψηφιακού χαρακτήρα της, δεν αναμένονται σημαντικές άμεσες αρνητικές επιπτώσεις στο περιβάλλον. Αντίθετα, η αξιοποίηση ψηφιακών εργαλείων, εξ αποστάσεως εκπαιδευτικών δραστηριοτήτων και ηλεκτρονικού εκπαιδευτικού υλικού συμβάλλει στη μείωση της χρήσης χαρτιού, των εκτυπώσεων και, όπου αυτό είναι εφικτό, των μετακινήσεων.

Η παραγωγή και διάθεση εκπαιδευτικού και ενημερωτικού υλικού θα πραγματοποιείται κατά προτεραιότητα σε ψηφιακή μορφή, ενώ η παραγωγή έντυπου υλικού θα περιορίζεται στις περιπτώσεις στις οποίες κρίνεται λειτουργικά απαραίτητη. Αντίστοιχα, για την πραγματοποίηση δια ζώσης δράσεων θα επιδιώκεται η αξιοποίηση υφιστάμενων εκπαιδευτικών ή άλλων κατάλληλων υποδομών, αποφεύγοντας την ανάπτυξη πρόσθετων εγκαταστάσεων και την άσκοπη κατανάλωση πόρων.

Παράλληλα, η ίδια η θεματική του χρηματοοικονομικού εγγραμματισμού παρέχει τη δυνατότητα σύνδεσης της οικονομικής εκπαίδευσης με έννοιες όπως η υπεύθυνη κατανάλωση, η ορθολογική χρήση πόρων, η αξιολόγηση των συνεπειών των καταναλωτικών επιλογών και η βιώσιμη οικονομική συμπεριφορά. Όπου συνδέεται παιδαγωγικά με τους μαθησιακούς στόχους, τα εκπαιδευτικά σενάρια και οι δραστηριότητες δύνανται να ενσωματώνουν παραδείγματα που αναδεικνύουν τη σχέση μεταξύ οικονομικών επιλογών, κατανάλωσης, περιβαλλοντικών επιπτώσεων και βιωσιμότητας.

Συνολικά, η Πράξη εφαρμόζει τις αρχές της περιβαλλοντικής υπευθυνότητας και της αποδοτικής χρήσης πόρων σε όλο τον κύκλο υλοποίησής της, συνδυάζοντας τον ψηφιακό μετασχηματισμό της εκπαιδευτικής διαδικασίας με την προώθηση περισσότερο υπεύθυνων και βιώσιμων προτύπων συμπεριφοράς.

Επιστημονική και παιδαγωγική ποιότητα

Ο Ανάδοχος θα πρέπει να φροντίσει ώστε οι δράσεις να υλοποιούνται από κατάλληλα καταρτισμένους εισηγητές, εκπαιδευτές ή εμψυχωτές, ανάλογα με το αντικείμενο κάθε παρέμβασης.

Το περιεχόμενο θα πρέπει να είναι επιστημονικά τεκμηριωμένο, παιδαγωγικά κατάλληλο και απαλλαγμένο από άμεση ή έμμεση εμπορική προώθηση χρηματοπιστωτικών προϊόντων ή υπηρεσιών.

Ιδιαίτερη προσοχή θα δίνεται στη χρήση ουδέτερων παραδειγμάτων και στην αποφυγή παρουσίασης συγκεκριμένων οικονομικών επιλογών ως καθολικά «ορθών». Η εκπαιδευτική προσέγγιση θα ενισχύει την κατανόηση, την κριτική σκέψη και την τεκμηριωμένη λήψη αποφάσεων.

Προστασία ανηλίκων και προσωπικών δεδομένων

Δεδομένου ότι σημαντικό μέρος των δράσεων απευθύνεται σε ανηλίκους, ο Ανάδοχος θα εφαρμόζει αυξημένες απαιτήσεις προστασίας και ασφάλειας.

Η συλλογή προσωπικών δεδομένων θα περιορίζεται στα απολύτως αναγκαία, ενώ θα εφαρμόζονται οι προβλεπόμενες διαδικασίες ενημέρωσης και, όπου απαιτείται, συγκατάθεσης ή άλλης κατάλληλης νομικής βάσης.

Η χρήση φωτογραφιών, βίντεο ή λοιπού οπτικοακουστικού υλικού από δράσεις με μαθητές θα γίνεται αποκλειστικά υπό τις προϋποθέσεις που θα οριστούν από την Αναθέτουσα Αρχή και το ισχύον θεσμικό πλαίσιο.

Φ5 – ΔΙΑΧΥΣΗ, ΔΗΜΟΣΙΟΤΗΤΑ ΚΑΙ ΥΠΗΡΕΣΙΕΣ ΔΗΜΟΣΙΑΣ ΕΝΗΜΕΡΩΣΗΣ

Η Φάση 5 – Διάχυση, Δημοσιότητα και Υπηρεσίες Δημόσιας Ενημέρωσης αφορά τον ολοκληρωμένο σχεδιασμό και την υλοποίηση των ενεργειών επικοινωνίας, προβολής, ενημέρωσης και διάχυσης του έργου «FinStart – Χρηματοοικονομικές δεξιότητες για τη ζωή» προς τις ομάδες-στόχου, την εκπαιδευτική κοινότητα και το ευρύτερο κοινό.

Η Φάση αυτή έχει οριζόντιο χαρακτήρα και διατρέχει το σύνολο του έργου, καθώς υποστηρίζει επικοινωνιακά τόσο την έναρξη όσο και την εξέλιξη, την υλοποίηση και την ολοκλήρωσή του. Δεν περιορίζεται στην τυπική προβολή των δράσεων, αλλά αποσκοπεί στη δημιουργία μίας ενιαίας και αναγνωρίσιμης δημόσιας ταυτότητας του FinStart, στην ενεργοποίηση των δυνητικών ωφελουμένων, στη συστηματική ενημέρωση των ενδιαφερόμενων μερών και στην ευρεία διάδοση των αποτελεσμάτων, των εργαλείων, των καλών πρακτικών και των εκπαιδευτικών πόρων που θα παραχθούν.

Η στρατηγική δημοσιότητας θα σχεδιαστεί με γνώμονα τις διαφορετικές ανάγκες των επιμέρους ομάδων κοινού. Διαφορετική επικοινωνιακή προσέγγιση θα απαιτείται για μαθητές, γονείς και κηδεμόνες, εκπαιδευτικούς, Συμβούλους Εκπαίδευσης, στελέχη της εκπαίδευσης, σχολικές μονάδες, θεσμικούς φορείς και το ευρύ κοινό. Για τον λόγο αυτό, το επικοινωνιακό περιεχόμενο θα προσαρμόζεται ως προς τη γλώσσα, το ύφος, το μέσο, τη μορφή και το επίπεδο πληροφορίας.

Κεντρική επιδίωξη είναι το FinStart να αποκτήσει διακριτή παρουσία και σαφές κοινωνικό μήνυμα, αναδεικνύοντας ότι ο χρηματοοικονομικός εγγραμματισμός αποτελεί κρίσιμη δεξιότητα ζωής, άμεσα συνδεδεμένη με την υπεύθυνη λήψη αποφάσεων, την οικονομική ανθεκτικότητα, την προστασία του καταναλωτή, την ασφαλή χρήση ψηφιακών συναλλαγών και την ενεργό συμμετοχή του πολίτη στη σύγχρονη κοινωνική και οικονομική πραγματικότητα.

Η Φάση 5 περιλαμβάνει τα ακόλουθα παραδοτέα:

Π5.1 Σχεδιασμός Επικοινωνιακής Ταυτότητας και Στρατηγικής Δημοσιότητας

Π5.2 Παραγωγή Έντυπου και Ψηφιακού Ενημερωτικού Υλικού

Π5.3 Διοργάνωση Ενημερωτικών Εκδηλώσεων και Δράσεων Διάχυσης

Π5.4 Υλοποίηση Στρατηγικής Ψηφιακής Επικοινωνίας και Τελική Αναφορά Δημοσιότητας

Ακολουθεί η περιγραφή των παραδοτέων αυτής της φάσης.

Π5.1 – Σχεδιασμός Επικοινωνιακής Ταυτότητας και Στρατηγικής Δημοσιότητας

Το Παραδοτέο Π5.1 αφορά τον σχεδιασμό ενός ολοκληρωμένου Branding Kit και Πλάνου Επικοινωνίας και Δημοσιότητας, το οποίο θα αποτελέσει το ενιαίο πλαίσιο αναφοράς για το σύνολο των ενεργειών προβολής και διάχυσης του έργου.

Ο Ανάδοχος θα αναπτύξει την οπτική και επικοινωνιακή ταυτότητα του FinStart κατά τρόπο συνεπή, σύγχρονο και αναγνωρίσιμο, διασφαλίζοντας ότι το έργο θα παρουσιάζεται με ενιαία εικόνα σε όλα τα έντυπα, ψηφιακά και οπτικοακουστικά μέσα.

Το Branding Kit θα περιλαμβάνει, κατ’ ελάχιστον, το λογότυπο και τις επιτρεπόμενες παραλλαγές χρήσης του, βασικούς κανόνες εφαρμογής, τυπογραφική και εικαστική προσέγγιση, πρότυπα παρουσιάσεων και εγγράφων, πρότυπα αναρτήσεων για μέσα κοινωνικής δικτύωσης, templates ψηφιακών banners και λοιπά στοιχεία που απαιτούνται για την ομοιόμορφη παρουσία του έργου.

Η επικοινωνιακή ταυτότητα θα πρέπει να ανταποκρίνεται στο εκπαιδευτικό και κοινωνικό περιεχόμενο του FinStart και να είναι κατάλληλη τόσο για νεανικό κοινό όσο και για ενήλικους χρήστες. Θα αποφεύγονται υπερβολικά «τραπεζικές», εμπορικές ή επενδυτικές οπτικές αναφορές που θα μπορούσαν να δημιουργούν την εντύπωση προώθησης συγκεκριμένων οικονομικών υπηρεσιών.

Παράλληλα, ο Ανάδοχος θα εκπονήσει Στρατηγικό Πλάνο Δημοσιότητας, στο οποίο θα προσδιορίζονται οι στόχοι επικοινωνίας, οι ομάδες-στόχου, τα βασικά μηνύματα, τα επικοινωνιακά κανάλια, ο χρονικός προγραμματισμός, οι δείκτες μέτρησης και οι μηχανισμοί αποτίμησης της αποτελεσματικότητας των ενεργειών.

Η στρατηγική θα καλύπτει το σύνολο του κύκλου ζωής του έργου και θα διακρίνει τουλάχιστον ενέργειες ενημέρωσης κατά την έναρξη, ενέργειες ενεργοποίησης και διατήρησης ενδιαφέροντος κατά τη διάρκεια υλοποίησης και ενέργειες διάχυσης αποτελεσμάτων κατά την ολοκλήρωση.

Ιδιαίτερη σημασία θα αποδίδεται στον συντονισμό της Φ5 με τις δράσεις της Φ4, ώστε η επικοινωνία να λειτουργεί υποστηρικτικά προς τα βιωματικά εργαστήρια, τις ημερίδες γονέων, τους μαθητικούς διαγωνισμούς, τα Θερινά Σχολεία και το Δίκτυο Σχολείων και Μαθητών-Πρεσβευτών.

Π5.2 – Παραγωγή Έντυπου και Ψηφιακού Ενημερωτικού Υλικού

Αφορά το σχεδιασμό, την επιμέλεια και την παραγωγή πέντε χιλιάδων (5.000) εντύπων, καθώς και του απαιτούμενου ψηφιακού ενημερωτικού και προωθητικού υλικού, συμπεριλαμβανομένων ψηφιακών banners και λοιπών προσαρμογών για διαδικτυακή χρήση.

Το έντυπο υλικό θα σχεδιαστεί με βάση την εγκεκριμένη επικοινωνιακή ταυτότητα του έργου και θα εξυπηρετεί διαφορετικές ανάγκες ενημέρωσης και διάχυσης. Ανάλογα με τον τελικό επικοινωνιακό σχεδιασμό, δύναται να περιλαμβάνει ενημερωτικά φυλλάδια, συνοπτικούς οδηγούς, κάρτες ενημέρωσης, αφίσες, ενημερωτικά έντυπα για σχολεία, γονείς και εκπαιδευτικούς και λοιπά συναφή μέσα.

Το περιεχόμενο θα παρουσιάζει με σαφή και εύληπτο τρόπο τον σκοπό του έργου, τις ομάδες στις οποίες απευθύνεται, τις βασικές δράσεις, τις δυνατότητες συμμετοχής και τα ψηφιακά εργαλεία που διατίθενται.

Ιδιαίτερη μέριμνα θα λαμβάνεται ώστε το υλικό να μην περιορίζεται σε γενικές πληροφορίες για το έργο, αλλά να παρέχει σαφή κίνητρα και οδηγίες συμμετοχής, κατευθύνοντας τον ενδιαφερόμενο στο Portal, στην εκπαιδευτική πλατφόρμα, στις δράσεις ή στους αντίστοιχους μηχανισμούς εγγραφής.

Το ψηφιακό υλικό θα περιλαμβάνει προσαρμογές για διαφορετικές πλατφόρμες και αναλύσεις οθόνης, ώστε να μπορεί να χρησιμοποιηθεί σε ιστοσελίδες, newsletters, μέσα κοινωνικής δικτύωσης, ψηφιακές καμπάνιες και λοιπά μέσα ηλεκτρονικής επικοινωνίας.

Τα ψηφιακά banners θα παράγονται σε κατάλληλες διαστάσεις και μορφότυπους, ώστε να μπορούν να αξιοποιούνται αποτελεσματικά τόσο από τα επίσημα ψηφιακά κανάλια του έργου όσο και από συνεργαζόμενους φορείς, σχολικές μονάδες και δίκτυα διάχυσης.

Το περιεχόμενο θα ακολουθεί τις αρχές της προσβασιμότητας και της απλής και κατανοητής γλώσσας. Όπου παράγεται ψηφιακό υλικό για ανάρτηση σε ιστοσελίδες ή μέσα κοινωνικής δικτύωσης, θα προβλέπονται τα αναγκαία στοιχεία για εναλλακτική περιγραφή εικόνων και λοιπές πρακτικές που ενισχύουν την προσβασιμότητα.

Π5.3 – Διοργάνωση Ενημερωτικών Εκδηλώσεων και Δράσεων Διάχυσης

Αφορά τη διοργάνωση τριών (3) κεντρικών ενημερωτικών συνεδρίων, τα οποία θα πραγματοποιηθούν σε κομβικά σημεία της υλοποίησης του έργου και συγκεκριμένα κατά την έναρξη, στο μέσο και κατά την ολοκλήρωσή του.

Τα τρία συνέδρια δεν θα αποτελούν επαναλαμβανόμενες εκδηλώσεις με παρόμοιο περιεχόμενο, αλλά θα έχουν διακριτό ρόλο και επικοινωνιακό στόχο.

Το Εναρκτήριο Συνέδριο θα έχει ως βασικό σκοπό την επίσημη παρουσίαση του έργου, των στόχων, της μεθοδολογίας, των ομάδων-στόχου, των βασικών Φάσεων και των δυνατοτήτων συμμετοχής. Θα λειτουργήσει ως σημείο ενεργοποίησης της εκπαιδευτικής κοινότητας και των ενδιαφερόμενων φορέων και θα συμβάλει στη δημιουργία αρχικής αναγνωρισιμότητας του FinStart.

Το Ενδιάμεσο Συνέδριο θα πραγματοποιηθεί σε χρονικό σημείο κατά το οποίο θα υπάρχουν ήδη απτά αποτελέσματα και θα έχει ως στόχο την παρουσίαση της πορείας υλοποίησης, των πρώτων ευρημάτων και εμπειριών, των ψηφιακών εργαλείων που έχουν αναπτυχθεί και των καλών πρακτικών που έχουν αρχίσει να αναδεικνύονται. Θα παρέχει επίσης τη δυνατότητα συλλογής ανατροφοδότησης από την εκπαιδευτική κοινότητα και τους ενδιαφερόμενους φορείς.

Το Τελικό Συνέδριο θα επικεντρώνεται στην παρουσίαση των συνολικών αποτελεσμάτων και της επίδρασης του έργου, των καλών πρακτικών, των πορισμάτων της αξιολόγησης και των προτάσεων για τη συνέχεια και επέκταση της παρέμβασης.

Στις εκδηλώσεις δύνανται να συμμετέχουν εκπρόσωποι της εκπαιδευτικής κοινότητας, μαθητές, γονείς, εκπαιδευτικοί, Σύμβουλοι Εκπαίδευσης, ακαδημαϊκοί και επιστημονικοί φορείς, καθώς και εκπρόσωποι συναφών δημόσιων και κοινωνικών οργανισμών.

Ιδιαίτερη σημασία θα έχει η ενεργός παρουσία των ίδιων των μαθητών και των σχολείων, ώστε οι κεντρικές εκδηλώσεις να μην έχουν αποκλειστικά θεσμικό ή συνεδριακό χαρακτήρα, αλλά να αναδεικνύουν έμπρακτα τα αποτελέσματα της εκπαιδευτικής παρέμβασης. Δύνανται, για παράδειγμα, να παρουσιάζονται μαθητικά έργα, αποτελέσματα διαγωνισμών, δράσεις του Δικτύου Σχολείων και εμπειρίες μαθητών-πρεσβευτών.

Ο Ανάδοχος θα αναλάβει τον συνολικό οργανωτικό και τεχνικό συντονισμό των εκδηλώσεων, την προετοιμασία του προγράμματος, την πρόσκληση και διαχείριση συμμετεχόντων, την παραγωγή του απαιτούμενου επικοινωνιακού υλικού, την τεχνική υποστήριξη και την τεκμηρίωση της υλοποίησης.

Όπου προβλέπεται υβριδική ή διαδικτυακή μετάδοση, θα διασφαλίζεται η δυνατότητα εξ αποστάσεως παρακολούθησης και συμμετοχής.

Π5.4 – Υλοποίηση Στρατηγικής Ψηφιακής Επικοινωνίας και Τελική Αναφορά Δημοσιότητας

Αφορά την εφαρμογή της στρατηγικής ψηφιακής επικοινωνίας καθ’ όλη τη διάρκεια του έργου, μέσω οργανικών και στοχευμένων ενεργειών σε ψηφιακά μέσα, συμπεριλαμβανομένες καμπάνιες στα μέσα κοινωνικής δικτύωσης και υπηρεσιών GoogleAds, καθώς και την εκπόνηση Τελικής Αναφοράς Δημοσιότητας.

Η ψηφιακή στρατηγική δεν θα περιορίζεται στην ανάρτηση γενικού ενημερωτικού περιεχομένου, αλλά θα βασίζεται σε οργανωμένο editorial και campaign planning, το οποίο θα συνδέει κάθε ενέργεια με συγκεκριμένο κοινό, στόχο και επιθυμητό αποτέλεσμα.

Οι καμπάνιες θα μπορούν να εξυπηρετούν διαφορετικούς στόχους, όπως την ενημέρωση για το έργο, την προσέλκυση σχολικών μονάδων, την εγγραφή εκπαιδευτικών ή γονέων σε δράσεις, την κινητοποίηση μαθητών για συμμετοχή σε διαγωνισμούς, την προβολή των ψηφιακών εργαλείων, την προώθηση των Vidcasts και Podcasts και τη διάδοση των τελικών αποτελεσμάτων.

Θα χρησιμοποιούνται διαφορετικές μορφές περιεχομένου, όπως ενημερωτικές αναρτήσεις, σύντομα βίντεο, infographics, stories, banners, θεματικά μηνύματα, αποσπάσματα από Vidcasts ή Podcasts και λοιπές κατάλληλες μορφές ψηφιακής επικοινωνίας.

Η χρήση πληρωμένων καμπανιών θα βασίζεται σε προκαθορισμένη στόχευση και θα παρακολουθείται μέσω συγκεκριμένων δεικτών απόδοσης. Ο Ανάδοχος θα πρέπει να μπορεί να αναπροσαρμόζει τη στρατηγική βάσει των αποτελεσμάτων, ενισχύοντας τις αποτελεσματικότερες καμπάνιες και τροποποιώντας εκείνες που δεν επιτυγχάνουν τους προβλεπόμενους στόχους.

Ιδιαίτερη προσοχή θα δίνεται στη στόχευση πληθυσμών που περιλαμβάνουν ανηλίκους. Η ψηφιακή επικοινωνία θα συμμορφώνεται με τις εφαρμοζόμενες απαιτήσεις προστασίας προσωπικών δεδομένων, τις πολιτικές των αντίστοιχων πλατφορμών και τις αρχές ασφαλούς και υπεύθυνης επικοινωνίας προς παιδιά και εφήβους.

Στρατηγική στόχευση των ομάδων κοινού

Η επικοινωνιακή στρατηγική της Φ5 θα βασίζεται σε σαφή τμηματοποίηση των ομάδων στόχου.

Για τους μαθητές θα χρησιμοποιείται κατανοητή, θετική και συμμετοχική γλώσσα, η οποία θα συνδέει τον χρηματοοικονομικό εγγραμματισμό με καταστάσεις που αναγνωρίζουν στην καθημερινότητά τους.

Για τους γονείς και κηδεμόνες η επικοινωνία θα αναδεικνύει τον πρακτικό χαρακτήρα του έργου και τη συμβολή του στην προετοιμασία των παιδιών για υπεύθυνες οικονομικές επιλογές.

Για τους εκπαιδευτικούς και τα στελέχη εκπαίδευσης θα δίνεται έμφαση στη διαθεσιμότητα επιστημονικά τεκμηριωμένου εκπαιδευτικού υλικού, ψηφιακών εργαλείων και έτοιμων σεναρίων που μπορούν να υποστηρίξουν τη διδακτική πράξη.

Για τους θεσμικούς και επιστημονικούς φορείς η επικοινωνία θα εστιάζει στα αποτελέσματα, στα δεδομένα αξιολόγησης, στις δυνατότητες κλιμάκωσης και στη δυνητική αξιοποίηση του έργου στο πλαίσιο ευρύτερων πολιτικών χρηματοοικονομικής εκπαίδευσης.

Κεντρικά μηνύματα του έργου

Το σύνολο των επικοινωνιακών ενεργειών θα υπηρετεί κοινό πυρήνα βασικών μηνυμάτων, προσαρμοζόμενο κάθε φορά στο κοινό και στο χρησιμοποιούμενο μέσο.

Ο χρηματοοικονομικός εγγραμματισμός θα παρουσιάζεται ως ικανότητα κατανόησης, επιλογής και υπεύθυνης δράσης και όχι ως εξειδικευμένη οικονομική γνώση που αφορά αποκλειστικά τους ειδικούς.

Θα αναδεικνύεται η σύνδεσή του με την καθημερινή ζωή: τον προγραμματισμό, την αποταμίευση, την κατανάλωση, την ασφαλή χρήση του διαδικτύου, την προστασία από απάτες και την κατανόηση των οικονομικών συνεπειών των αποφάσεών μας.

Ιδιαίτερα για τους μαθητές, η επικοινωνία θα αποφεύγει φοβικά ή ηθικολογικά μηνύματα και θα προάγει την έννοια της ενημερωμένης, συνειδητής και υπεύθυνης επιλογής.

Δείκτες παρακολούθησης και αξιολόγησης της δημοσιότητας

Η υλοποίηση της Φ5 θα συνοδεύεται από σύστημα ποσοτικών και ποιοτικών δεικτών, οι οποίοι θα επιτρέπουν την αποτίμηση της πραγματικής εμβέλειας και αποτελεσματικότητας των ενεργειών δημοσιότητας.

Σε επίπεδο εκροών θα καταγράφονται, μεταξύ άλλων, η παραγωγή του BrandingKit και του Στρατηγικού Πλάνου, η παραγωγή και διάθεση των 5.000 εντύπων, ο αριθμός των ψηφιακών δημιουργικών, η πραγματοποίηση των 3 κεντρικών συνεδρίων και η υλοποίηση των προγραμματισμένων ψηφιακών καμπανιών.

Σε επίπεδο αποτελεσμάτων θα παρακολουθούνται ενδεικτικά η επισκεψιμότητα του Portal, οι προβολές και η απήχηση του ψηφιακού περιεχομένου, οι αλληλεπιδράσεις στα κοινωνικά δίκτυα, οι μεταβάσεις προς την πλατφόρμα και τις φόρμες συμμετοχής, οι εγγραφές που συνδέονται με καμπάνιες, η συμμετοχή στις εκδηλώσεις και η γεωγραφική και δημογραφική κάλυψη όπου αυτή μπορεί νόμιμα να αποτυπωθεί.

Για τις πληρωμένες καμπάνιες θα παρακολουθούνται κατάλληλοι δείκτες, όπως εμφανίσεις, μοναδική απήχηση, ποσοστό αλληλεπίδρασης, click-throughrate, κόστος ανά αποτέλεσμα και μετατροπές σε συγκεκριμένες ενέργειες, όπου αυτό είναι τεχνικά εφικτό και θεσμικά επιτρεπτό.

Η αξιολόγηση δεν θα περιορίζεται σε δείκτες «ορατότητας». Θα εξετάζεται κατά πόσο η δημοσιότητα οδήγησε σε ουσιαστική ενεργοποίηση των ομάδων-στόχου, όπως συμμετοχή σε δράσεις, εγγραφή στο Δίκτυο, αξιοποίηση του εκπαιδευτικού υλικού ή πρόσβαση στα ψηφιακά εργαλεία.

Τελική Αναφορά Δημοσιότητας

Με την ολοκλήρωση του Π5.4 ο Ανάδοχος θα υποβάλει Τελική Αναφορά Δημοσιότητας και Ψηφιακής Επικοινωνίας, η οποία θα αποτυπώνει συγκεντρωτικά το σύνολο των ενεργειών που υλοποιήθηκαν.

Η Τελική Αναφορά θα περιλαμβάνει περιγραφή των ενεργειών, χρονολόγιο υλοποίησης, ομάδες-στόχου, χρησιμοποιηθέντα κανάλια, παραχθέν επικοινωνιακό υλικό, στοιχεία απόδοσης των καμπανιών, δεδομένα επισκεψιμότητας και συμμετοχής, αποκλίσεις από τον αρχικό σχεδιασμό, διορθωτικές ενέργειες και συμπεράσματα.

Ιδιαίτερη σημασία θα έχει η σύγκριση μεταξύ των στόχων που τέθηκαν στο Π5.1 και των πραγματικών αποτελεσμάτων, ώστε να αποτυπώνεται με σαφή τρόπο η αποτελεσματικότητα της επικοινωνιακής στρατηγικής.

Η Αναφορά θα περιλαμβάνει επίσης προτάσεις για τη διατήρηση της δημόσιας παρουσίας και της διάχυσης των αποτελεσμάτων του FinStart μετά την ολοκλήρωση της χρηματοδοτούμενης περιόδου, με αξιοποίηση της ψηφιακής πλατφόρμας, του Portal, του Δικτύου Σχολείων και του ήδη παραχθέντος ψηφιακού περιεχομένου.

ΣΧΕΔΙΑΣΜΟΣ & ΥΛΟΠΟΙΗΣΗ ΕΠΙΚΟΙΝΩΝΙΑΚΗΣ ΤΑΥΤΟΤΗΤΑΣ

- Δημιουργία Λογότυπου έργου 

- Brand guideline (χρωματική παλέτα, typography, χρήση λογοτύπου)

- Templates για posts, stories, banners, infographics

- Πρότυπα δελτίων τύπου και newsletter
- Σύνθεση μηνιαίου calendar με 4 αναρτήσεις/μήνα

- Παραγωγή βίντεο (short form reels, promo videos)

- Copywriting όλων των δημοσιεύσεων

- Διαμόρφωση Στρατηγικής καμπάνιων (Facebook / Instagram / YouTube)

- Targeting σε γονείς, εκπαιδευτικούς και ομάδες ενδιαφέροντος

Paid ads με στόχο: Awareness, Engagement

- Στρατηγική καμπάνιων (Facebook / Instagram / YouTube)

- Targeting σε γονείς, εκπαιδευτικούς και ομάδες ενδιαφέροντος

- Δημοσίευση θεματικών advertorials σε υψηλής επισκεψιμότητας ελληνικά sites
- Ημερίδες

- Παραγωγή έντυπου υλικού προβολής

Προσβασιμότητα, συμπερίληψη και γεωγραφική κάλυψη

Η στρατηγική επικοινωνίας θα υιοθετεί τις αρχές της προσβασιμότητας και της συμπερίληψης τόσο ως προς τη μορφή του υλικού όσο και ως προς τα κανάλια διάχυσης.

Η χρήση συνδυασμού έντυπων, διαδικτυακών, οπτικοακουστικών και δια ζώσης μέσων θα αποσκοπεί στη μείωση του κινδύνου αποκλεισμού ομάδων που δεν διαθέτουν την ίδια δυνατότητα πρόσβασης σε ψηφιακά μέσα.

Παράλληλα, θα επιδιώκεται πανελλαδική διάχυση και εκπροσώπηση των διαφορετικών γεωγραφικών περιοχών της χώρας, ώστε το έργο να μην αποκτήσει αποκλειστικά κεντρικό ή μητροπολιτικό χαρακτήρα.

2.2 Χρονοδιάγραμμα και Παραδοτέα

Ο χρόνος υλοποίησης της σύμβασης ορίζεται σε τριάντα έξι (36) μήνες και νοείται το χρονικό διάστημα από την ημερομηνία υπογραφής της σύμβασης έως την υποβολή του τελευταίου παραδοτέου σύμφωνα με το αναλυτικό χρονοδιάγραμμα που παρατίθεται στη συνέχεια. H διάρκεια της σύμβασης δύναται να παραταθεί σε περίπτωση τροποποίησης της απόφασης ένταξης των έργων στο ΤΠΑ.

Σε κάθε περίπτωση, η υλοποίηση της Σύμβασης, μετά την όποια παράταση ή μετάθεση τυχόν χορηγηθεί, θα πρέπει να έχει ολοκληρωθεί εντός των ανώτατων ορίων που εκάστοτε ισχύουν για την υλοποίηση έργων που συγχρηματοδοτούνται από το ΤΠΑ.

Η συνολική διάρκεια της σύμβασης μπορεί να παρατείνεται μετά από αιτιολογημένη απόφαση της αναθέτουσας αρχής έως τη λήξη του έργου ύστερα από σχετικό αίτημα του αναδόχου που υποβάλλεται πριν από τη λήξη της διάρκειάς της, σε αντικειμενικά δικαιολογημένες περιπτώσεις που δεν οφείλονται σε υπαιτιότητα του αναδόχου (π.χ. καθυστέρηση της Αναθέτουσας Αρχής να παραδώσει την υποδομή στο RE Cloud, τις αναγκαίες ενέργειες για την πραγματοποίηση των διασυνδέσεων, την έγκαιρη αξιολόγηση των παραδοτέων κλπ). 

Αν λήξει η συνολική διάρκεια της σύμβασης, χωρίς να υποβληθεί εγκαίρως αίτημα παράτασης ή, αν λήξει η παραταθείσα, κατά τα ανωτέρω, διάρκεια, χωρίς να υποβληθούν στην Αναθέτουσα Αρχή τα παραδοτέα της σύμβασης, ο ανάδοχος κηρύσσεται έκπτωτος. 

Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης, και μέχρι λήξης του χρόνου της παράτασης που χορηγήθηκε επιβάλλονται εις βάρος του ποινικές ρήτρες, σύμφωνα με το άρθρο 218 του ν. 4412/2016 και το άρθρο 5.2. της παρούσας.

Οριζόντιες Υπηρεσίες Τεχνικής Υποστήριξης: Στη δράση υπάρχουν οριζόντιες υπηρεσίες τεχνικής υποστήριξης και λειτουργίας Helpdesk, όπου περιλαμβάνονται μεταξύ άλλων οι απαραίτητες υπηρεσίες για την λειτουργία του Helpdesk Finstart, του αναγκαίου Tech Support, οι Άδειες CRM/Ticketing (π.χ. Zendesk), Cloud telephony & Live Chat. Ο ανάδοχος κατά την διάρκεια της εκτέλεσης της σύμβασης μεριμνά για την εύρυθμη λειτουργία των ψηφιακών συστημάτων της δράσης και την απαραίτητη υπηρεσία τεχνικής υποστήριξης. Παραδοτέο στην οριζόντια υποστήριξη αποτελούν οι διμηνιαίες αναφορές πεπραγμένων.
Το φυσικό αντικείμενο της παρούσης δεν δύναται να διαχωριστεί σε τμήματα, καθώς αυτό απαρτίζεται από ενέργειες αλληλένδετες και αλληλεξαρτώμενες οι οποίες αποτελούν ένα ενιαίο σύνολο.
1. Χρονοδιάγραμμα και Παραδοτέα
Ο χρόνος υλοποίησης της σύμβασης ορίζεται σε τριάντα έξι (36) μήνες και νοείται το χρονικό διάστημα από την ημερομηνία υπογραφής της σύμβασης έως την υποβολή του τελευταίου παραδοτέου σύμφωνα με το αναλυτικό χρονοδιάγραμμα που παρατίθεται στη συνέχεια. H διάρκεια της σύμβασης δύναται να παραταθεί σε περίπτωση τροποποίησης της απόφασης ένταξης των έργων στο ΤΠΑ.
Σε κάθε περίπτωση, η υλοποίηση της Σύμβασης, μετά την όποια παράταση ή μετάθεση τυχόν χορηγηθεί, θα πρέπει να έχει ολοκληρωθεί εντός των ανώτατων ορίων που εκάστοτε ισχύουν για την υλοποίηση έργων που χρηματοδοτούνται από το ΤΠΑ.

Η συνολική διάρκεια της σύμβασης μπορεί να παρατείνεται μετά από αιτιολογημένη απόφαση της αναθέτουσας αρχής έως τη λήξη του έργου ύστερα από σχετικό αίτημα του αναδόχου που υποβάλλεται πριν από τη λήξη της διάρκειάς της, σε αντικειμενικά δικαιολογημένες περιπτώσεις που δεν οφείλονται σε υπαιτιότητα του αναδόχου (π.χ. καθυστέρηση της Αναθέτουσας Αρχής να παραδώσει την υποδομή στο RE Cloud, τις αναγκαίες ενέργειες για την πραγματοποίηση των διασυνδέσεων, την έγκαιρη αξιολόγηση των παραδοτέων κλπ). 

Αν λήξει η συνολική διάρκεια της σύμβασης, χωρίς να υποβληθεί εγκαίρως αίτημα παράτασης ή, αν λήξει η παραταθείσα, κατά τα ανωτέρω, διάρκεια, χωρίς να υποβληθούν στην Αναθέτουσα Αρχή τα παραδοτέα της σύμβασης, ο ανάδοχος κηρύσσεται έκπτωτος. 

Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης, και μέχρι λήξης του χρόνου της παράτασης που χορηγήθηκε επιβάλλονται εις βάρος του ποινικές ρήτρες, σύμφωνα με το άρθρο 218 του ν. 4412/2016 και το άρθρο 5.2. της παρούσας.

Κατά την υλοποίηση της δράσης Finstart ο ανάδοχος εξασφαλίζει οριζόντιες υπηρεσίες τεχνικής υποστήριξης και λειτουργία του Helpdesk. 
Ο Ανάδοχος, υποβάλει την 1η έκδοση κάθε παραδοτέου στον προβλεπόμενο χρόνο σύμφωνα με τους παραπάνω πίνακες. Η Επιτροπή Παρακολούθησης-Παραλαβής Έργου, ελέγχει το παραδοτέο και καταγράφει σε πρακτικό τις τυχόν παρατηρήσεις της, τις οποίες διαβιβάζει στον Ανάδοχο για διόρθωση και υποβολή επικαιροποιημένης έκδοσης του παραδοτέου. Η διαδικασία αυτή επαναλαμβάνεται ανά παραδοτέο, όσες φορές απαιτηθεί κατά τη διάρκεια της ως άνω προβλεπόμενης «Διάρκειας Ελέγχου» εντός της οποίας υποχρεωτικά υποβάλλεται η τελική έκδοση του παραδοτέου προς παραλαβή και στη συνέχεια ακολουθεί η διαδικασία παραλαβής από την αρμόδια Επιτροπή, σύμφωνα με τα αναφερόμενα στην παρ. 6.‎‎2 της παρούσας διακήρυξης.

Στην περίπτωση που η Επιτροπή Παραλαβής από το έλεγχο της 1ης έκδοση του υποβληθέντος παραδοτέου διαπιστώσει ότι πληροί τις συμβατικές απαιτήσεις ακολουθεί η διαδικασία παραλαβής, σύμφωνα με τα αναφερόμενα στην παρ. ‎‎‎6.2 της παρούσας διακήρυξης.

1.1 Υπηρεσίες Εγγύησης και Συντήρησης Ψηφιακών Εφαρμογών
Ο Ανάδοχος οφείλει για μια περίοδο τριών (3) τουλάχιστον ετών με έναρξη την Οριστική Παραλαβή του Έργου να παρέχει τις ακόλουθες υπηρεσίες:

Α) ΣΥΝΤΗΡΗΣΗ ΛΟΓΙΣΜΙΚΟΥ (ΕΤΟΙΜΟ ΛΟΓΙΣΜΙΚΟ ή ΑΛΛΟ ΛΟΓΙΣΜΙΚΟ εφόσον έχει παραδοθεί στο πλαίσιο της παρούσας):

1. Διασφάλιση καλής λειτουργίας έτοιμου λογισμικού.

2. Εντοπισμός αιτιών βλαβών/ δυσλειτουργιών και αποκατάσταση. Κατόπιν τεκμηριωμένης ειδοποίησης από τον Φορέα Λειτουργίας, ο Ανάδοχος είναι υποχρεωμένος να επιλύει τα προβλήματα εντός χρονικού διαστήματος από την αναγγελία εφόσον αυτά δεν έχουν προκύψει από κακόβουλες ή άστοχες παρεμβάσεις τρίτων. Αν η πλήρης και οριστική επίλυση του προβλήματος δεν είναι εφικτή εντός του συγκεκριμένου χρονικού ορίου όπως προβλέπεται, επιβάλλονται οι προβλεπόμενες ρήτρες.

3. Βελτιστοποιήσεις στη δομή της βάσης, έτσι ώστε να εξασφαλίζεται η βέλτιστη απόδοση του συστήματος.

4. Παράδοση – εγκατάσταση τυχόν βελτιωτικών εκδόσεων λογισμικού.

5. Εξασφάλιση ορθής λειτουργίας όλων των customizations, διεπαφών με άλλα συστήματα, κ.λπ., με τις βελτιωτικές εκδόσεις.

6. Παράδοση αντιτύπων όλων των μεταβολών ή των επανεκδόσεων ή τροποποιήσεων των εγχειριδίων λογισμικού.

Β) ΣΥΝΤΗΡΗΣΗ ΕΦΑΡΜΟΓΗΣ/ΩΝ:

1. Διασφάλιση καλής λειτουργίας εφαρμογής/ών.

2. Αποκατάσταση ανωμαλιών λειτουργίας (bugs) της/ων εφαρμογής/ών. Κατόπιν έγγραφης ειδοποίησης από τον Φορέα Λειτουργίας, ο Ανάδοχος είναι υποχρεωμένος να επιλύει τα προβλήματα εντός χρονικού διαστήματος από την αναγγελία, εφόσον αυτά δεν έχουν προκύψει από κακόβουλες ή άστοχες παρεμβάσεις τρίτων. Αν η πλήρης και οριστική επίλυση του προβλήματος δεν είναι εφικτή εντός του συγκεκριμένου χρονικού ορίου όπως προβλέπεται, επιβάλλονται οι προβλεπόμενες ρήτρες.

3. Εντοπισμός αιτιών βλαβών/ δυσλειτουργιών και αποκατάσταση.

4. Παράδοση – εγκατάσταση τυχόν νέων εκδόσεων των εφαρμογών.

5. Σε περίπτωση που η εγκατάσταση βελτιωτικής έκδοσης των έτοιμων πακέτων λογισμικού, συνεπάγεται την ανάγκη επεμβάσεων στις εφαρμογές, ο Ανάδοχος είναι υποχρεωμένος να πραγματοποιήσει τις επεμβάσεις αυτές χωρίς πρόσθετη επιβάρυνση του Φορέα Λειτουργίας.

6. Σε περίπτωση που η παράδοση και εγκατάσταση νέων εκδόσεων των εφαρμογών, απαιτεί την εγκατάσταση νέων εκδόσεων έτοιμου λογισμικού, τότε ο Ανάδοχος είναι υποχρεωμένος να τις πραγματοποιήσει χωρίς πρόσθετη επιβάρυνση του Φορέα Λειτουργίας. Στη περίπτωση αυτή η προμήθεια των νέων εκδόσεων έτοιμου λογισμικού δεν αποτελεί υποχρέωση του Αναδόχου.

7. Εξασφάλιση ορθής λειτουργίας όλων των customizations, διεπαφών με άλλα συστήματα, κ.λπ., με τις νεότερες εκδόσεις.

8. Παράδοση αντιτύπων όλων των μεταβολών ή των επανεκδόσεων ή τροποποιήσεων των εγχειριδίων εφαρμογής/ών.

Γ) ΥΠΗΡΕΣΙΕΣ ΤΕΧΝΙΚΗΣ ΥΠΟΣΤΗΡΙΞΗΣ

1. Υπηρεσίες απομακρυσμένης Τεχνικής Υποστήριξης

2. On site υποστήριξη. Όταν τα αναφερόμενα προβλήματα δεν μπορούν να επιλυθούν απευθείας και οριστικά από το πρώτο επίπεδο παρέμβασης, πρέπει να προωθούνται σε ειδικούς οι οποίοι θα δίνουν την απαιτούμενη λύση επιτόπου.

3. Αντιμετώπιση λαθών και σφαλμάτων στη λειτουργία του συστήματος.

4. Προσαρμογή της βάσης που θα αναπτυχθεί στο πλαίσιο του παρόντος Έργου σε νέες απαιτήσεις που προκύπτουν από πιθανές τροποποιήσεις στην οργάνωση και τις λειτουργίες του Φορέα Λειτουργίας και σχετίζονται με το φυσικό αντικείμενο του παρόντος Έργου.

5. Αναβάθμιση του συστήματος σε νέες εκδόσεις του λειτουργικού συστήματος ή του συστήματος διαχείρισης βάσεων δεδομένων στα οποία βασίζεται το σύστημα.

6. Ενημέρωση των χειριστών του για τυχόν αλλαγές στη λειτουργικότητα του συστήματος.

Τήρηση Εγγυημένου Επιπέδου Υπηρεσιών – Ρήτρες

Ο Ανάδοχος υποχρεούται να υλοποιήσει το σύνολο του συστήματος παρέχοντας παράλληλα τις απαιτούμενες υπηρεσίες τεχνικής υποστήριξης, ώστε να τηρούνται τα ελάχιστα όρια διαθεσιμότητας που ορίζονται στη συνέχεια. Τονίζεται ότι οι όροι που αναφέρονται στην παρούσα παράγραφο ισχύουν για τις περιόδους εγγύησης.

Ορισμοί:

✓ Λογισμικό/Εφαρμογές: το σύνολο των διακριτών μονάδων λογισμικού/εφαρμογών που παραδόθηκαν/αναπτύχθηκαν στο πλαίσιο της Σύμβασης, η εύρυθμη λειτουργία των οποίων στηρίζει τη λειτουργικότητα του συστήματος, δηλ., εφαρμογές υποσυστημάτων, εργαλεία ανάπτυξης.

✓ Βλάβη: ζημιά μέρους ή όλης της διακριτής μονάδας λογισμικού/εφαρμογών, η οποία επηρεάζει άμεσα και αρνητικά την διαθεσιμότητα ή απόδοση του εν λόγω στοιχείου και κατ’ επέκταση τις προσφερόμενες υπηρεσίες του Συστήματος.

✓ Δυσλειτουργία: πρόβλημα σε κάποια συγκεκριμένη λειτουργία της διακριτής μονάδας λογισμικού/εφαρμογών, που αντιστοιχεί σε μέρος της συνολικής λειτουργικότητας, (π.χ. bug), η οποία δεν επηρεάζει άμεσα και αρνητικά την διαθεσιμότητα ή απόδοση του εν λόγω στοιχείου και κατ’ επέκταση τις προσφερόμενες υπηρεσίες του Συστήματος.

✓ ΚΩΚ (κανονικές ώρες κάλυψης): Το χρονικό διάστημα 09:00 – 17:00 για τις εργάσιμες ημέρες.

✓ ΕΩΚ (επιπλέον ώρες κάλυψης): Το υπόλοιπο χρονικό διάστημα.

✓ Χρόνος αποκατάστασης βλάβης είναι το μέγιστο επιτρεπόμενο χρονικό διάστημα από την αναγγελία της βλάβης μέχρι και την αποκατάστασή της. Σημειώνεται ότι, ανά διακριτή μονάδα, η υπέρβαση των Χρόνων αποκατάστασης βλαβών προσμετράται αθροιστικά σε μηνιαία βάση. Ο χρόνος αυτός είναι:

− οκτώ (8) ώρες από τη στιγμή της ανακοίνωσης της εμφάνισης της βλάβης αν η ανακοίνωση του προβλήματος πραγματοποιήθηκε εντός ΚΩΚ.
− οκτώ (8) ώρες οι οποίες θα προσμετρούνται από τις 09.00 της επόμενης εργάσιμης ημέρας, για τις λοιπές ώρες ανακοίνωσης προβλήματος βλάβης.
✓ Χρόνος αποκατάστασης δυσλειτουργίας είναι το μέγιστο επιτρεπόμενο χρονικό διάστημα από την αναγγελία της δυσλειτουργίας μέχρι και την αποκατάστασή της. Σημειώνεται ότι, ανά διακριτή μονάδα, η υπέρβαση των Χρόνων αποκατάστασης δυσλειτουργιών προσμετράται αθροιστικά σε μηνιαία βάση. Ο χρόνος αυτός είναι:

− Σαράντα οκτώ (48) ώρες από τη στιγμή της ανακοίνωσης της εμφάνισης της δυσλειτουργίας αν η ανακοίνωση του προβλήματος πραγματοποιήθηκε εντός ΚΩΚ.
− Σαράντα οκτώ (48) ώρες οι οποίες θα προσμετρούνται από τις 09.00 της επόμενης εργάσιμης ημέρας, για τις λοιπές ώρες ανακοίνωσης προβλήματος δυσλειτουργίας.
Μη διαθεσιμότητα – Ρήτρες:

Σε περίπτωση υπέρβασης του μηνιαίου χρόνου αποκατάστασης βλάβης, επιβάλλεται στον Ανάδοχο ρήτρα ίση με το μεγαλύτερο εκ των δύο ακόλουθων τιμών:

− 0,05% επί του συμβατικού τιμήματος της μονάδας/τμήματος που είναι εκτός λειτουργίας

για κάθε επιπλέον ώρα βλάβης (μη διαθεσιμότητας), εφόσον αυτή είναι εντός ΚΩΚ, ή το ήμισυ του ως άνω υπολογιζόμενου ποσού, εφόσον η ώρα είναι εκτός ΚΩΚ.

Σε περίπτωση υπέρβασης του μηνιαίου χρόνου αποκατάστασης δυσλειτουργίας, επιβάλλεται στον Ανάδοχο ρήτρα ίση με το μεγαλύτερο εκ των δύο ακόλουθων τιμών:

− 0,02% επί του συμβατικού τιμήματος της μονάδας/τμήματος που είναι εκτός λειτουργίας

για κάθε επιπλέον ώρα δυσλειτουργίας, εφόσον αυτή είναι εντός ΚΩΚ, ή το ήμισυ του ως άνω υπολογιζόμενου ποσού, εφόσον η ώρα είναι εκτός ΚΩΚ.

Διευκρινίζεται ότι:

Η μη διαθεσιμότητα μιας μονάδας επιφέρει τη μη διαθεσιμότητα όλων των μονάδων του Συστήματος (λογισμικό συστημάτων και εφαρμογών) που εξαρτώνται λειτουργικά από αυτήν, και συνυπολογίζεται στον προσδιορισμό της ρήτρας.

Επιπρόσθετες ρήτρες

• Αν μια μονάδα (λογισμικού/εφαρμογής) είναι μη διαθέσιμη (σε βλάβη) για χρονική περίοδο άνω των 72 ωρών (είτε εντός ΚΩΚ είτε εκτός) αθροιστικά στο διάστημα ενός μήνα, πέραν των ως άνω αναφερόμενων ρητρών:

   -  επιβάλλεται στον Ανάδοχο ρήτρα ίση με 0,02% επί του συμβατικού τιμήματος της μονάδας/τμήματος που είναι εκτός λειτουργίας, κατά τη διάρκεια της περιόδου εγγύησης.

Οι ρήτρες της παρούσας παραγράφου δεν ισχύουν στην περίπτωση που εξοπλισμός ή λογισμικό του Κυβερνητικού Υπολογιστικού Νέφους RE-Cloud ή/και του ΣΥΖΕΥΞΙΣ προκαλέσει αποδεδειγμένα δυσλειτουργία (τεκμαιρόμενη από τα εργαλεία και τις αναφορές διαθεσιμότητας των σχετικών πόρων / υπηρεσιών του RE-Cloud) σε παραδοτέο του Έργου.

Σημείωση 1:       Για την αξιολόγηση των προσφορών των υποψηφίων Αναδόχων δεν λαμβάνονται υπόψη τα έτη πέραν των όσων προβλέπονται στην παρούσα για την Περίοδο Συντήρησης και Καλής Λειτουργίας ήτοι, τρία (3) έτη. 

Σημείωση 2:       Είναι στην ευχέρεια των υποψηφίων Αναδόχων να προσφέρουν Περίοδο Συντήρησης και Καλής Λειτουργίας μεγαλύτερη της ελάχιστης ζητούμενης, όμως αυτή θα πρέπει να καλύπτει το σύνολο των προϊόντων και υπηρεσιών για ακέραιο αριθμό ετών.

ΜΕΡΟΣ Β: ΟΙΚΟΝΟΜΙΚΟ ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ ΚΑΙ ΚΟΣΤΟΛΟΓΗΣΗ ΤΩΝ ΥΠΗΡΕΣΙΩΝ
Η παρούσα σύμβαση χρηματοδοτείται από Πιστώσεις του Προγράμματος Δημοσίων Επενδύσεων (Κωδικός Πράξης ΣΑ 2026ΑΤ04600050, ΑΤ 046). 

Η σύμβαση περιλαμβάνεται στο Υποπρόγραμμα Α’ Τομέων Παιδείας και Θρησκευμάτων (Π-162) του Εθνικού Προγράμματος Ανάπτυξης «ΤΠΑ Υπουργείου Παιδείας, Θρησκευμάτων και Αθλητισμού 2026-2030» και στον Άξονα Προτεραιότητας 1.10 «Ενίσχυση και αναβάθμιση της Εκπαίδευσης»  με τίτλο πράξης «FinStart: Χρηματοοικονομικές Δεξιότητες για τη Ζωή», με βάση την υπ’ αρ. πρωτ. 119878/Β9/Φ33/643/ 14.9.26 (ΑΔΑ: Ρ48Α46ΝΚΠΔ-4ΩΔ) Απόφαση Ένταξης της Πράξης «FinStart: Χρηματοοικονομικές Δεξιότητες για τη Ζωή» η οποία έχει ενταχθεί στο Εθνικό Πρόγραμμα Ανάπτυξης «ΤΠΑ ΥΠΑΙΘΑ - ΤΟΜΕΩΝ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 2026-2030» με Κωδικό ΟΠΣ5230131».

Ο Συνολικός Προϋπολογισμός του Έργου – Εκτιμώμενη Αξία της σύμβασης ανέρχεται, στο ποσό των 3.225.806,45 € άνευ ΦΠΑ, ήτοι 4.000.000,00 € συμπεριλαμβανομένου ΦΠΑ 24%.
Η προσφορά του αναδόχου ΔΕΝ θα πρέπει να ξεπερνάει τον προϋπολογισμό ανά φάση υλοποίησης, σύμφωνα με τον παρακάτω πίνακα.

Ο προϋπολογισμός του έργου κατανέμεται στις φάσεις υλοποίησης, σύμφωνα με τον παρακάτω πίνακα:

	Το φυσικό αντικείμενο του έργου περιλαμβάνει τις ακόλουθες Φάσεις Υλοποίησης:
	Συνολικός Προϋπολογισμός χωρίς ΦΠΑ 
	Συνολικός Προϋπολογισμός με ΦΠΑ 

	Φ0. Προπαρασκευαστικές Ενέργειες/Μελέτη
	188.065,00€
	233.200,00€

	Φ1. Ανάπτυξη Πρωτογενούς Εκπαιδευτικού υλικού
	354.838,71€
	440.000,00€

	Φ2. Ψηφιοποίηση Εκπαιδευτικού Υλικού
	612.903,23€
	760.000,00€

	Φ3. Ανάπτυξη Συστημάτων
	516.129,03€
	640.000,00€

	Φ4. Δράσεις ενδυνάμωσης και ενημέρωσης
	973.225,81€
	1206.800,00€

	Φ5. Διάχυση, Δημοσιότητα και Υπηρεσίες Δημόσιας Ενημέρωσης
	322.580,65€
	400.00,00€

	Οριζόντιες Υπηρεσίες Τεχνικής 

Υποστήριξης & Λειτουργία Helpdesk
	258.064,52€
	320.000,00€

	 
	3.225.806,45 €
	4.000.000,00 €


ΠΑΡΑΡΤΗΜΑ ΙΙ –  Πίνακας Συμμόρφωσης
	ΦΑΣΕΙΣ
	ΠΡΟΔΙΑΓΡΑΦΗ
	ΑΠΑΙΤΗΣΗ
	ΑΠΑΝΤΗΣΗ
	ΠΑΡΑΠΟΜΠΗ

	Φ0. Προπαρασκευαστικές Ενέργειες/ Μελέτη
	Π0.1 Μελέτη εφαρμογής/θεματικών•διερεύνησης του υφιστάμενου επιπέδου χρηματοοικονομικού εγγραμματισμού των μαθητών, ανά βαθμίδα εκπαίδευσης, ηλικιακή ομάδα και τύπο σχολείου • αποτύπωσης αναγκών, γνώσεων και επιμορφωτικών προτεραιοτήτων των εκπαιδευτικών • διερεύνησης στάσεων και πρακτικών των γονέων ως προς τη διαχείριση χρημάτων, την αποταμίευση, την κατανάλωση και τις ψηφιακές συναλλαγές

• χαρτογράφησης των δυνατοτήτων ένταξης εννοιών χρηματοοικονομικού εγγραμματισμού στα μαθήματα και στις δράσεις του Αναλυτικού Προγράμματος • αποτύπωσης καλών πρακτικών Ελλάδας και εξωτερικού και • αξιολόγησης διαθέσιμου εκπαιδευτικού υλικού
	ΝΑΙ
	
	

	Φ1. Ανάπτυξη Πρωτογενούς Εκπαιδευτικού υλικού
	Π1.1. Ανάπτυξη πρωτογενούς υλικού για Διαθεματικά σενάρια για το Δημοτικό
	ΝΑΙ
	
	

	
	Π1.2 Ανάπτυξη πρωτογενούς υλικού για Διαθεματικά σενάρια για το Γυμνάσιο
	ΝΑΙ
	
	

	
	Π1.3 Ανάπτυξη πρωτογενούς υλικού για Διαθεματικά σενάρια για το Λύκειο
	ΝΑΙ
	
	

	
	Π1.4 Ανάπτυξη Εκπαιδευτικού υλικού ψηφιακά παιχνίδια 
	ΝΑΙ
	
	

	
	Π1.5 Ανάπτυξη Εκπαιδευτικού υλικού για ψηφιακά παιχνίδια ρόλων
	ΝΑΙ
	
	

	
	Π1.6 Ανάπτυξη Εκπαιδευτικών προσομοιώσεων
	ΝΑΙ
	
	

	
	Π1.7 Υλικό κριτικής ανάλυσης διαφημίσεων


	ΝΑΙ
	
	

	
	Π1.8 Ανάπτυξη σεναρίων και υλικού για διαδραστικές εφαρμογές
	ΝΑΙ
	
	

	Φ2.Ψηφιοποίηση Εκπαιδευτικού Υλικού
	Π2.1 Ψηφιοποίηση διαθεματικών σεναρίων Δημοτικού
	ΝΑΙ
	
	

	
	Π.2.2 Ψηφιοποίηση διαθεματικών σεναρίων Γυμνασίου
	ΝΑΙ
	
	

	
	Π.2.3 Ψηφιοποίηση διαθεματικών σεναρίων Λυκείου
	ΝΑΙ
	
	

	
	Π.2.4 Παραγωγή ψηφιακών εκπαιδευτικών παιχνιδιών
	ΝΑΙ
	
	

	
	Π.2.5 Παραγωγή ψηφιακών παιχνιδιών ρόλων
	ΝΑΙ
	
	

	
	Π.2.6 Παραγωγή ψηφιακών εκπαιδευτικών προσομοιώσεων
	ΝΑΙ
	
	

	
	Π2.7 Παραγωγή ψηφιακού υλικού κριτικής ανάλυσης διαφημίσεων
	ΝΑΙ
	
	

	
	Π2.8 Παραγωγή διαδραστικών εφαρμογών 
	ΝΑΙ
	
	

	Φ3. Ανάπτυξη Συστημάτων
	Π.3.0. Μελέτη Εφαρμογής Ψηφιακής Πλατφόρμας
	ΝΑΙ
	
	

	
	Π3.1 Υποσύστημα εκπαιδευτικής Ψηφιακής Πλατφόρμας για τη φιλοξενία του εκπαιδευτικού υλικού
	ΝΑΙ
	
	

	
	Π3.2 Υποσύστημα Διαδικτυακής Πύλης (portal) Ενημέρωσης και υποδοχής Αιτήσεων
	ΝΑΙ
	
	

	
	Π3.3 Υποσύστημα Διαχείρισης Αιτημάτων Υποστήριξης (Ticketing – Helpdesk)
	ΝΑΙ
	
	

	
	Π3.4 Υποσύστημα Live chat
	ΝΑΙ
	
	

	
	Π3.5 Υπηρεσίες Διαλειτουργικότητας/ Παραμετροποίησης με τρίτα συστήματα - Τελική Αναφορά
	ΝΑΙ
	
	

	
	Π3.6 Δημιουργία Εφαρμογής προσωπικού ή οικογενειακού προϋπολογισμού 
	ΝΑΙ
	
	

	
	Π3.7 Δημιουργία Ψηφιακών τεστ γνώσεων
	ΝΑΙ
	
	

	
	Π3.8 Πιλοτική Λειτουργία/ Αποσφαλμάτωση/ Επικαιροποίηση – Τελική Αναφορά
	ΝΑΙ
	
	

	Φ4. Δράσεις ενδυνάμωσης και ενημέρωσης
	Π4.1 Υλοποίηση βιωματικών εργαστηρίων για µαθητές, µε αφετηρία πραγματικές καταστάσεις και προβλήµατα της καθημερινής ζωής 
	ΝΑΙ
	
	

	
	Π4.2 Διοργάνωση ενημερωτικών/συμμετοχικών δράσεων για γονείς και κηδεμόνες
	ΝΑΙ
	
	

	
	Π4.3 Διοργάνωση μαθητικών διαγωνισμών και οικονομικής ολυμπιάδας,
	ΝΑΙ
	
	

	
	Π4.4  Οργάνωση θερινών σχολείων για µαθητές, εκπαιδευτικούς και Συμβούλους Εκπαίδευσης, µε εργαστήρια, προσομοιώσεις, παρουσιάσεις καλών πρακτικών και ανάπτυξη εκπαιδευτικών έργων 
	ΝΑΙ
	
	

	
	Π4.5 Δηµιουργία δικτύου σχολείων και µαθητών-πρεσβευτών χρηματοοικονομικού εγγραμματισμού για τη διάχυση δράσεων και αποτελεσμάτων
	ΝΑΙ
	
	

	
	Π4.6 Δηµιουργία vidcast και podcast
	ΝΑΙ
	
	

	
	Π.4.7 Μελέτη αξιολόγησης της αποτελεσματικότητας των πιλοτικών παρεμβάσεων και διαμόρφωσης προτάσεων σταδιακής επέκτασης
	ΝΑΙ
	
	

	Φ5. Διάχυση, Δημοσιότητα και Υπηρεσίες Δημόσιας Ενημέρωσης


	Π5.1 Σχεδιασμός Επικοινωνιακής Ταυτότητας και Στρατηγικής Δημοσιότητας 
	ΝΑΙ
	
	

	
	Π5.2 Παραγωγή Έντυπου και Ψηφιακού Ενημερωτικού Υλικού 
	ΝΑΙ
	
	

	
	Π5.3 Διοργάνωση Ενημερωτικών Εκδηλώσεων και Δράσεων Διάχυσης 
	ΝΑΙ
	
	

	
	Π5.4 Υλοποίηση Στρατηγικής Ψηφιακής Επικοινωνίας και Τελική Αναφορά Δημοσιότητας
	ΝΑΙ
	
	

	Οριζόντια Υποστήριξη
	Υπηρεσίες Υποστήριξης & Λειτουργία Helpdesk
	ΝΑΙ
	
	


ΠΑΡΑΡΤΗΜΑ ΙΙΙ –  ΕΕΕΣ
[Από τις 2-5-2019, οι αναθέτουσες αρχές συντάσσουν το ΕΕΕΣ με τη χρήση της νέας ηλεκτρονικής υπηρεσίας Promitheus ESPDint (https://espdint.eprocurement.gov.gr/), που προσφέρει τη δυνατότητα ηλεκτρονικής σύνταξης και διαχείρισης του Ευρωπαϊκού Ενιαίου Εγγράφου Σύμβασης (ΕΕΕΣ). Η σχετική ανακοίνωση είναι διαθέσιμη στη Διαδικτυακή Πύλη του ΕΣΗΔΗΣ «www.promitheus.gov.gr». Το περιεχόμενο του αρχείου, είτε ενσωματώνεται στο κείμενο της Διακήρυξης, είτε, ως αρχείο PDF, ηλεκτρονικά υπογεγραμμένο, αναρτάται ξεχωριστά ως αναπόσπαστο μέρος αυτής. Tο αρχείο XML αναρτάται για τη διευκόλυνση των οικονομικών φορέων προκειμένου να συντάξουν μέσω της υπηρεσίας eΕΕΕΣ τη σχετική απάντησή τους].

ΠΑΡΑΡΤΗΜΑ ΙV – Υπόδειγμα Βιογραφικού Σημειώματος 
	ΒΙΟΓΡΑΦΙΚΟ ΣΗΜΕΙΩΜΑ

	

	ΠΡΟΣΩΠΙΚΑ ΣΤΟΙΧΕΙΑ
	

	Επώνυμο:
	
	Όνομα:
	

	

	Πατρώνυμο:
	
	Μητρώνυμο:
	

	

	Ημερομηνία Γέννησης:
	__ /__ / ____
	Τόπος Γέννησης:
	

	

	Τηλέφωνο:
	
	E-mail:
	

	Fax:
	
	
	

	
	
	
	

	Διεύθυνση Κατοικίας:
	
	
	

	
	
	
	

	
	
	
	

	

	ΕΚΠΑΙΔΕΥΣΗ
	

	Όνομα Ιδρύματος
	Τίτλος Πτυχίου
	Ειδικότητα
	Ημερομηνία Απόκτησης Πτυχίου

	
	
	
	

	
	
	
	

	ΚΑΤΗΓΟΡΙΑ ΣΤΕΛΕΧΟΥΣ

(στο προτεινόμενο, από τον υποψήφιο Οικονομικό Φορέα, σχήμα διοίκησης Έργου)
	


	ΕΠΑΓΓΕΛΜΑΤΙΚΗ ΕΜΠΕΙΡΙΑ


	Έργο
	Εργοδότης
	Θέση και Καθήκοντα στο Έργο
	Απασχόληση στο Έργο

	
	
	
	Περίοδος

(από - έως)
	Α/Μ

	
	
	
	__ /__ / ___

-

__ /__ / ___
	

	
	
	
	__ /__ / ___

-

__ /__ / ___
	

	
	
	
	__ /__ / ___

-

__ /__ / ___
	


ΠΑΡΑΡΤΗΜΑ V – Υπόδειγμα Τεχνικής προσφοράς 

	Περιεχόμενα Τεχνικής Προσφοράς

	Α/Α
	Τίτλος Ενότητας
	Σύμφωνα με τις Ενότητες του Παραρτήματος Ι:

	1. 
	Περιγραφή-Κατανόηση Απαιτήσεων του  Έργου
	

	1.1. 
	Περιγραφή Αντικειμένου της  Σύμβασης και Περιβάλλον του Έργου. Κατανόηση Έργου
	Ενότητα 1-2

	1.2. 
	Λειτουργικές Απαιτήσεις Σύμβασης
	Ενότητα 1-2

	1.3. 
	Οριζόντιες Απαιτήσεις Σύμβασης
	Ενότητα 1-2

	1.4. 
	Κρίσιμοι παράγοντες επιτυχίας/Κίνδυνοι υλοποίησης 
	(Με βάση την κατανόηση του υποψηφίου)

	2. 
	Πληροφοριακά Συστήματα
	

	2.1.
	Τεχνικές Προδιαγραφές Συστημάτων 
	Ενότητα 1-2

	2.2.
	Ανάλυση Υποσυστημάτων πλατφόρμας
	Ενότητα 1-2

	2.3. 
	Υποσυστήματα/ live chat/ ανάρτησης αιτημάτων υποστήριξης/
	Ενότητα 1-2

	2.4.
	Υποσύστημα διαδικτυακού κόμβου μηχανισμού υποστήριξης/Ανάλυση Ψηφιακών λύσεων
	Ενότητα 1-2

	3. 
	Μεθοδολογία Υλοποίησης Έργου/ Προσφερόμενες Υπηρεσίες 
	

	3.1.
	Φάσεις Υλοποίησης, & Παραδοτέα/ Μεθοδολογία Υλοποίησης 
	Ενότητα 1-2

	3.2.
	Χρόνος υποβολής και διαδικασία οριστικοποίησης παραδοτέων
	Ενότητα 1-2

	3.3
	Διοίκηση και Διασφάλιση Ποιότητας
	Ενότητα 1-2 

	3.4.
	Χρονοδιάγραμμα
	Ενότητα 1-2

	4. 
	Οργάνωση Διοίκησης (Σχήμα Διοίκησης Έργου)
	

	4.1.
	Σχήμα Διοίκησης Έργου
	

	4.2.
	Σύνθεση Ομάδας Έργου
	ΠΑΡ.2.2.6/ Παράρτημα Ι

	4.3.
	Σχήμα Επικοινωνίας
	

	4.4.
	Μεθοδολογία διοίκησης και διασφάλισης ποιότητας
	

	5. 
	Πίνακας Συμμόρφωσης
	ΠΑΡΑΡΤΗΜΑ ΙΙ

	6. 
	Πίνακες Οικονομικής Προσφοράς, χωρίς τιμές

Η εμφάνιση τιμής/ τιμών στον εν λόγω πίνακα αποτελεί λόγο απόρριψης της προσφοράς
	


ΠΑΡΑΡΤΗΜΑ VI – Υπόδειγμα Οικονομικής προσφοράς 

Η προσφορά του αναδόχου ΔΕΝ θα πρέπει να ξεπερνάει τον προϋπολογισμό ανά φάση υλοποίησης, σύμφωνα με τον παρακάτω πίνακα.

	ΦΑΣΕΙΣ ΥΛΟΠΟΙΗΣΗΣ
	ΠΑΡΑΔΟΤΕΑ ΦΑΣΕΩΝ
	Π/Υ ΦΑΣΗΣ ΧΩΡΙΣ ΦΠΑ [€]
	ΠΡΟΣΦΟΡΑ

ΧΩΡΙΣ ΦΠΑ

[€]
	ΦΠΑ [€]
	ΣΥΝΟΛΙΚΗ ΑΞΙΑ

ΜΕ ΦΠΑ [€]

	Φ0
	Π.01
	188.065,00€
	
	
	

	Φ1
	Π.1.1, Π1.2. Π1.3. Π1.4, Π1.5, Π1.6, Π1.7, Π.1.8
	354.838,71€
	
	
	

	Φ2
	Π2.1, Π2.2, Π2.3, Π2.4,  Π2.5, Π.2.6, Π.2.7, Π.2.8
	612.903,23€
	
	
	

	Φ3
	Π3.0 Π3.1, Π3.2, Π3.3, Π3.4, Π3.5, Π.3.6, Π.23.7, Π.3.8
	516.129,03€
	
	
	

	Φ4
	Π4.1, Π4.2, Π4.3, Π4.5, Π4.5, Π4.6, Π.4.7
	973.225,81€
	
	
	

	Φ5
	Π5.1, Π5.2, Π5.3, Π5.4 
	322.580,65€
	
	
	

	Οριζόντια Υπηρεσία
	Τεχνική Υποστήριξη & Λειτουργία Helpdesk
	258.064,52€
	
	
	

	ΣΥΝΟΛΟ
	3.225.806,45 €
	
	
	


ΠΑΡΑΡΤΗΜΑ VII – Άλλες δηλώσεις 

ΠΕΡΙΕΧΟΜΕΝΟ Υπεύθυνης Δήλωσης Οικονομικού Φορέα περί μη συνδρομής των περιορισμών της παρ. 1 του άρθρου 5ια του Κανονισμού Κυρώσεων κατά της Ρωσίας (Κανονισμός (ΕΕ) 833/2014, όπως τροποποιήθηκε με τον Κανονισμό 2022/576 του Συμβουλίου της 8ης Απριλίου 2022)

«Δηλώνω υπεύθυνα ότι δεν υπάρχει ρωσική συμμετοχή στον οικονομικό φορέα που εκπροσωπώ και συμμετέχει στη διαδικασία ανάθεσης της παρούσας σύμβασης, σύμφωνα με τους περιορισμούς που περιλαμβάνονται στο άρθρο 5ια του κανονισμού του Συμβουλίου (ΕΕ) αριθ. 833/2014 της 31ης Ιουλίου 2014 σχετικά με περιοριστικά μέτρα λόγω των ενεργειών της Ρωσίας που αποσταθεροποιούν την κατάσταση στην Ουκρανία, όπως τροποποιήθηκε από τον με αριθ. 2022/576 Κανονισμό του Συμβουλίου (ΕΕ) της 8ης Απριλίου 2022.  Συγκεκριμένα δηλώνω ότι :

(1) ο οικονομικός φορέας που εκπροσωπώ (και κανένας από τους οικονομικούς φορείς που εκπροσωπούν μέλη της ένωσής μας), [εφόσον πρόκειται για ένωση οικονομικών φορέων] δεν είναι Ρώσος υπήκοος, ούτε φυσικό ή νομικό πρόσωπο, οντότητα ή φορέας εγκατεστημένος στη Ρωσία·

(2) ο οικονομικός φορέας που εκπροσωπώ (και κανένας από τους οικονομικούς φορείς που εκπροσωπούν μέλη της ένωσής μας, [εφόσον πρόκειται για ένωση οικονομικών φορέων] δεν είναι νομικό πρόσωπο, οντότητα ή φορέας του οποίου τα δικαιώματα ιδιοκτησίας κατέχει άμεσα ή έμμεσα σε ποσοστό άνω του πενήντα τοις εκατό (50%) οντότητα αναφερόμενη στο στοιχείο α) της παρούσας παραγράφου

(3) τόσο ο υπεύθυνα δηλώνων, όσο και  ο οικονομικός φορέας που εκπροσωπώ, δεν είμαστε φυσικό ή νομικό πρόσωπο, οντότητα ή όργανο που ενεργεί εξ ονόματος ή κατ’ εντολή οντότητας που αναφέρεται στα σημεία (α) ή (β) παραπάνω,

δεν υπάρχει συμμετοχή φορέων και οντοτήτων που απαριθμούνται στα ανωτέρω σημεία α) έως γ), άνω του 10 % της αξίας της σύμβασης των υπεργολάβων, προμηθευτών ή φορέων στις ικανότητες των οποίων να στηρίζεται ο οικονομικός φορέας τον οποίον εκπροσωπώ.»
ΠΑΡΑΡΤΗΜΑ VIII – Εγγυητικές επιστολές 

I. Εγγυητική Επιστολή Συμμετοχής

ΕΚΔΟΤΗΣ (Πλήρης επωνυμία)........................................................................

Ημερομηνία έκδοσης...........................

Προς: ………………………………………
Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ ………υπέρ του

{σε περίπτωση φυσικού προσώπου}: (ονοματεπώνυμο, πατρώνυμο) .............................., ΑΦΜ: ................ οδός............................. αριθμός.................ΤΚ………………

{Σε περίπτωση μεμονωμένης εταιρίας: της Εταιρίας ………. ΑΦΜ: ...... οδός …………. αριθμός … ΤΚ ………..,}

{ή σε περίπτωση Ένωσης ή Κοινοπραξίας: των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

μελών της Ένωσης ή Κοινοπραξίας, ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας,}

για τη συμμετοχή του/της/τους σύμφωνα με την (αριθμό/ημερομηνία) ..................... Διακήρυξη ..................................................... της (Αναθέτουσας Αρχής) με καταληκτική ημερομηνία υποβολής των προσφορών ........................., για την ανάδειξη αναδόχου για την ανάθεση της σύμβασης: “(τίτλος σύμβασης)”/ για το/α τμήμα/τα ...............

Η παρούσα εγγύηση καλύπτει μόνο τις από τη συμμετοχή στην ανωτέρω απορρέουσες υποχρεώσεις του/της (υπέρ ου η εγγύηση) καθ’ όλο τον χρόνο ισχύος της.

Το παραπάνω ποσό τηρείται στη διάθεσή σας και θα καταβληθεί ολικά ή μερικά χωρίς καμία από μέρους μας αντίρρηση, αμφισβήτηση ή ένσταση και χωρίς να ερευνηθεί το βάσιμο ή μη της απαίτησης σας μέσα σε πέντε (5) ημέρες από την απλή έγγραφη ειδοποίησή σας.

Η παρούσα ισχύει μέχρι και την (ο χρόνος ισχύος πρέπει να είναι μεγαλύτερος τουλάχιστον κατά τριάντα (30) ημέρες μετά τη λήξη χρόνου ισχύος της Προσφοράς ) ……………………………………

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

Αποδεχόμαστε να παρατείνομε την ισχύ της εγγύησης ύστερα από έγγραφο της Υπηρεσίας σας, στο οποίο επισυνάπτεται η συναίνεση του υπέρ ου για την παράταση της προσφοράς, σύμφωνα με την παρ. 2.2.2 της παρούσας, με την προϋπόθεση ότι το σχετικό αίτημά σας θα μας υποβληθεί πριν από την ημερομηνία λήξης της.

(Εξουσιοδοτημένη υπογραφή)
II. Εγγυητική Επιστολή Καλής Εκτέλεσης

ΕΚΔΟΤΗΣ (Πλήρης επωνυμία).......................................................................

Ημερομηνία έκδοσης...........................

Προς:……………………………
Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ ……………………………………………υπέρ του

{σε περίπτωση φυσικού προσώπου}: (ονοματεπώνυμο, πατρώνυμο) .............................., ΑΦΜ: ................ οδός............................. αριθμός.................ΤΚ………………

{Σε περίπτωση μεμονωμένης εταιρίας: της Εταιρίας ………. ΑΦΜ: ...... οδός …………. αριθμός … ΤΚ ………..,}

{ή σε περίπτωση Ένωσης ή Κοινοπραξίας: των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

ατομικά και για κάθε μία από αυτές και ως αλληλέγγυα και εις ολόκληρο υπόχρεων μεταξύ τους, εκ της ιδιότητάς τους ως μελών της ένωσης ή κοινοπραξίας,

για την καλή εκτέλεση της υπ αριθ ..... σύμβασης “(τίτλος σύμβασης)”, σύμφωνα με την (αριθμό/ημερομηνία) ........................ Διακήρυξης.

Το παραπάνω ποσό τηρείται στη διάθεσή σας και θα καταβληθεί ολικά ή μερικά χωρίς καμία από μέρους μας αντίρρηση, αμφισβήτηση ή ένσταση και χωρίς να ερευνηθεί το βάσιμο ή μη της απαίτησης σας μέσα σε πέντε (5) ημέρες από την απλή έγγραφη ειδοποίησή σας.

Η παρούσα ισχύει μέχρι και την ............... (διάρκεια ισχύος σύμφωνα με την παρ. 4.1. της Διακήρυξης)

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

(Εξουσιοδοτημένη υπογραφή)

III. Εγγυητική Επιστολή Προκαταβολής

ΕΚΔΟΤΗΣ: .......................................................................

Ημερομηνία έκδοσης: ...........................

Προς:………………………………………..

ΑΦΜ: ΧΧΧΧΧΧΧΧΧΧΧ
Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ ……………………………………………υπέρ του

{σε περίπτωση φυσικού προσώπου}: (ονοματεπώνυμο, πατρώνυμο) .............................., ΑΦΜ: ................ οδός............................. αριθμός.................ΤΚ………………

{Σε περίπτωση μεμονωμένης εταιρίας: της Εταιρίας ………. ΑΦΜ: ...... οδός …………. αριθμός … ΤΚ ………..,}

{ή σε περίπτωση Ένωσης ή Κοινοπραξίας: των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

μελών της Ένωσης ή Κοινοπραξίας, ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας.}

για την λήψη προκαταβολής για τη χορήγηση του …% (συμπληρώνετε το συνολικό ποσοστό της λαμβανόμενης προκαταβολής) της συμβατικής αξίας μη περιλαμβανομένου του ΦΠΑ, ευρώ ………… (συμπληρώνετε το συνολικό ποσό της λαμβανόμενης προκαταβολής) σύμφωνα με τη σύμβαση με αριθμό...................και τη Διακήρυξή σας με αριθμό………., στο πλαίσιο του διαγωνισμού της (συμπληρώνετε την ημερομηνία διενέργειας του διαγωνισμού) …………. για εκτέλεση του έργου (συμπληρώνετε τον τίτλο του έργου) ……… ……… συνολικής αξίας (συμπληρώνετε το συνολικό συμβατικό τίμημα με διευκρίνιση εάν περιλαμβάνει ή όχι τον ΦΠΑ) ..................................., και μέχρι του ποσού των ευρώ (συμπληρώνετε το ποσό το οποίο καλύπτει η συγκεκριμένη εγγυητική επιστολή) ........................., , πλέον τόκων επί της προκαταβολής αυτής που θα καταλογισθούν σε βάρος της Εταιρείας …………… ή, σε περίπτωση Ένωσης ή Κοινοπραξίας, υπέρ των Εταιρειών της Ένωσης ……………… ή Κοινοπραξίας ……………, υπέρ της οποίας εγγυόμαστε σε εφαρμογή του άρθρου 72 του Ν. 4412/2016 (ΦΕΚ Α/147/8-08-2016) , στο οποίο και μόνο περιορίζεται η εγγύησή μας.

Το παραπάνω ποσό της εγγύησης τηρείται στη διάθεσή σας, το οποίο και υποχρεούμαστε να σας καταβάλουμε ολικά ή μερικά, μέσα σε πέντε (5) ημέρες από την έγγραφη ειδοποίησή σας.

Η παρούσα ισχύει μέχρι και την ………………(Σημείωση προς την Τράπεζα: διάρκεια ισχύος σύμφωνα με την παρ. Σφάλμα! Το αρχείο προέλευσης της αναφοράς δεν βρέθηκε.4.1 της Διακήρυξης)».

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

(Εξουσιοδοτημένη υπογραφή)
IV. Εγγυητική Επιστολή Καλής Λειτουργίας

ΕΚΔΟΤΗΣ: .......................................................................

Ημερομηνία έκδοσης: ...........................

Προς:

Κύριο του Έργου

Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ ……………………………………………υπέρ του

{σε περίπτωση φυσικού προσώπου}: (ονοματεπώνυμο, πατρώνυμο) .............................., ΑΦΜ: ................ οδός............................. αριθμός.................ΤΚ………………

{Σε περίπτωση μεμονωμένης εταιρίας: της Εταιρίας ………. ΑΦΜ: ...... οδός …………. αριθμός … ΤΚ ………..,}

{ή σε περίπτωση Ένωσης ή Κοινοπραξίας: των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

μελών της Ένωσης ή Κοινοπραξίας, ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας.}

για την καλή λειτουργία του αντικειμένου της σύμβασης με αριθμό...................και τη Διακήρυξή σας με αριθμό………., στο πλαίσιο του διαγωνισμού της (συμπληρώνετε την ημερομηνία διενέργειας του διαγωνισμού) …………. .

Το παραπάνω ποσό της εγγύησης τηρείται στη διάθεσή σας, το οποίο και υποχρεούμαστε να σας καταβάλουμε ολικά ή μερικά, μέσα σε πέντε (5) ημέρες από την έγγραφη ειδοποίησή σας.

Η παρούσα ισχύει μέχρι και την ………………(Σημείωση προς την Τράπεζα: διάρκεια ισχύος σύμφωνα με την παρ. 4.1 της Διακήρυξης).

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

(Εξουσιοδοτημένη υπογραφή)
ΠΑΡΑΡΤΗΜΑ IΧ – Σχέδιο Σύμβασης 

	ΕΛΛΗΝΙΚΗ ΔΗΜΟΚΡΑΤΙΑ

YΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ

ΕΠΙΤΕΛΙΚΗ ΔΟΜΗ ΕΣΠΑ Υ.ΠΑΙ.Θ.Α.


	Μαρούσι, 

Αρ. Πρωτ.: 



ΣΥΜΒΑΣΗ  
Τίτλος: Ανοικτός, Άνω των Ορίων, Ηλεκτρονικός Διαγωνισμός για το Έργο
«FinStart: Χρηματοοικονομικές Δεξιότητες για τη Ζωή»
Στο Μαρούσι σήμερα ........................ ημέρα ....................... 

οι παρακάτω συμβαλλόμενοι:

1. Υπουργείο Παιδείας, Θρησκευμάτων και Αθλητισμού, Επιτελική Δομή ΕΣΠΑ (στο εξής η «Αναθέτουσα Αρχή»), που εδρεύει στο Μαρούσι, επί της οδού Ανδρέα Παπανδρέου 37, ΤΚ 151 80, νομίμως εκπροσωπούμενη από την Υπουργό κ. ……………………………………….
2. Ο/η ……. (σε περίπτωση φυσικού προσώπου/ ατομικής επιχείρησης) ή το νομικό πρόσωπο...........με την επωνυμία ………….και τον διακριτικό τίτλο «..........................», που εδρεύει ...................................... (ΑΦΜ:....................., ΔΟΥ: ................., Τ.Κ. ...................., νομίμως εκπροσωπούμενο (μόνο για νομικά πρόσωπα) από τον ......................................... (στο εξής ο «Ανάδοχος»)  

Έχοντας υπόψη:

1. την υπ΄ αριθμ ..... διακήρυξη (ΑΔΑΜ…) και τα λοιπά έγγραφα της σύμβασης που συνέταξε η Αναθέτουσα Αρχή για την παρούσα σύμβαση παροχής υπηρεσιών.

2. Την υπ΄ αριθμ ……. απόφαση της Αναθέτουσας Αρχής, με την οποία κατακυρώθηκε το αποτέλεσμα της διαδικασίας (ΑΔΑΜ…), στο πλαίσιο της ανωτέρω διακήρυξης, στον Ανάδοχο, καθώς και την αριθμ. πρωτ. …………… ειδική πρόσκληση της Αναθέτουσας Αρχής προς τον Ανάδοχο για την υπογραφή του παρόντος, η οποία κοινοποιήθηκε σε αυτόν την……...
3. Την από ……υπεύθυνη δήλωση του Αναδόχου περί μη οψιγενών μεταβολών, κατά την έννοια της περ. δ της παρ. 3 του αρ. 105 του ν. 4412/2016 
4. Την από …… υπεύθυνη δήλωση του Αναδόχου της κοινής απόφασης των Υπουργών Ανάπτυξης και Επικρατείας 20977/23-8-2007 (Β’ 1673) «Δικαιολογητικά για την τήρηση των μητρώων του ν. 3310/2005, όπως τροποποιήθηκε με τον ν. 3414/2005» 
5. Ότι αναπόσπαστο τμήμα της παρούσας αποτελούν, σύμφωνα με το άρθρο 2 παρ.1 περιπτ. 42 του ν.4412/2016: 
-η υπ’ αριθ. ............ διακήρυξη, με τα Παραρτήματα της 
 - η με αρ. ……………. Προκήρυξη σύμβασης στην Υπηρεσία Εκδόσεων της Ευρωπαϊκής Ένωσης και το ΕΕΕΣ, (στο εξής «τα Έγγραφα της Σύμβασης»)
-η προσφορά του Αναδόχου. 
6. Ότι ο Ανάδοχος κατέθεσε την: 
α) υπ’ αριθ. .............. εγγυητική επιστολή της τράπεζας/ πιστωτικού ιδρύματος/ χρηματοδοτικού ιδρύματος/ ασφαλιστικής επιχείρησης/ ..............., ποσού ........................ ευρώ, για την καλή εκτέλεση των όρων του παρόντος συμφωνητικού
Συμφώνησαν και έκαναν αμοιβαία αποδεκτά τα ακόλουθα :

Άρθρο 1

Αντικείμενο
Αντικείμενο της παρούσας σύμβασης είναι η χρηματοδότηση και υλοποίηση της Δράσης για την συστηματική ενίσχυση του χρηματοοικονομικού εγγραμματισμού των μαθητών της Πρωτοβάθμιας και της Δευτεροβάθμιας Εκπαίδευσης, καθώς και η ενεργός εμπλοκή των εκπαιδευτικών, των Συμβούλων Εκπαίδευσης και των γονέων στην ανάπτυξη υπεύθυνων χρηματοοικονοµικών γνώσεων, δεξιοτήτων και στάσεων. Ειδικότερα, το πρόγραμμα αποσκοπεί στο να καταστήσει τους μαθητές ικανούς να κατανοούν βασικές οικονομικές και χρηματοοικονομικές έννοιες, να διαχειρίζονται υπεύθυνα τους διαθέσιμους πόρους τους, να προγραμματίζουν ανάγκες και δαπάνες, να αξιολογούν εναλλακτικές επιλογές και να λαμβάνουν τεκμηριωμένες σχετικές αποφάσεις στην καθημερινή τους ζωή. Παράλληλα, επιδιώκει να ενισχύσει την ικανότητά τους να αναγνωρίζουν κινδύνους που σχετίζονται με τις ψηφιακές συναλλαγές, την παραπλανητική διαφήμιση, την υπερχρέωση, τις οικονομικές απάτες και άλλες επισφαλείς πρακτικές.
Το πρόγραμμα επιδιώκει, επίσης, να ενδυναμώσει τους εκπαιδευτικούς με κατάλληλο εκπαιδευτικό υλικό, γνώσεις και μεθοδολογικά εργαλεία για την αποτελεσματική διδασκαλία του χρηματοοικονομικού εγγραμματισμού. Οι Σύμβουλοι Εκπαίδευσης θα υποστηρίξουν την επιμόρφωση/ ενημέρωση, την παιδαγωγική καθοδήγηση και τη διάχυση καλών πρακτικών, ενώ οι γονείς θα ενθαρρυνθούν να συμβάλουν στην καλλιέργεια υγιών οικονομικών συνηθειών στο οικογενειακό περιβάλλον.  Μέσα από τη συνεργασία της σχολικής κοινότητας και της οικογένειας, το πρόγραμμα επιδιώκει τη διαμόρφωση υπεύθυνων, κριτικά σκεπτόμενων και χρηματοοικονομικά ενημερωμένων πολιτών, οι οποίοι θα είναι σε θέση να ανταποκρίνονται στις απαιτήσεις της καθημερινής ζωής και στις προκλήσεις ενός διαρκώς μεταβαλλόμενου οικονομικού και ψηφιακού περιβάλλοντος. Το πρόγραμμα αναπτύσσεται σε δύο αλληλένδετους άξονες: αφενός στην παραγωγή τεκμηριωμένης γνώσης μέσω στοχευμένης μελέτης και αφετέρου, με βάση τα αποτελέσματα της σχετικής μελέτης, στον σχεδιασμό και την υλοποίηση εκπαιδευτικών δράσεων για μαθητές, εκπαιδευτικούς, Συμβούλους Εκπαίδευσης και γονείς.
Η εφαρμογή του προγράμματος θα έχει πιλοτικό και ανατροφοδοτικό χαρακτήρα. Τα εκπαιδευτικά εργαλεία και οι δράσεις θα αξιοποιούνται σε σχολικές μονάδες διαφορετικών βαθμίδων και τύπων, θα αξιολογούνται ως προς την αποτελεσματικότητα, τη χρηστικότητα και την παιδαγωγική καταλληλότητά τους και θα αναθεωρούνται με βάση τα δεδομένα που θα προκύπτουν. Με τον τρόπο αυτό, η μελέτη και οι εκπαιδευτικές παρεμβάσεις δεν θα λειτουργούν ως ανεξάρτητες δραστηριότητες, αλλά ως μέρη ενός ενιαίου κύκλου διερεύνησης, σχεδιασμού, εφαρμογής, αξιολόγησης και βελτίωσης.
Το πρόγραμμα περιλαμβάνει μελέτες, δράσεις και εργαλεία. Κατά την ολοκλήρωση του προγράμματος θα πραγματοποιηθεί η αξιολόγηση της αποτελεσματικότητας των πιλοτικών παρεμβάσεων και η διαμόρφωση των προτάσεων της σταδιακής επέκτασης του προγράμματος.

Στο πρόγραμμα συμπεριλαμβάνονται οριζόντιες δράσεις που αφορούν την ενημέρωση, τη διάχυση και τη δημοσιότητα του έργου. Στη δράση υπάρχουν επίσης οριζόντιες υπηρεσίες τεχνικής υποστήριξης και λειτουργίας Helpdesk.
Το αντικείμενο της σύμβασης, τα χρονοδιαγράμματα και τα παραδοτέα περιγράφονται αναλυτικά στο τεύχος της διακήρυξης (ΠΑΡΑΡΤΗΜΑ Ι).

Η παροχή υπηρεσιών θα πραγματοποιηθεί σύμφωνα με τους όρους που περιέχονται στα έγγραφα της σύμβασης, στην απόφαση κατακύρωσης και στην προσφορά του Αναδόχου.
Άρθρο 2

Χρηματοδότηση της σύμβασης
Η παρούσα σύμβαση χρηματοδοτείται από Πιστώσεις του Προγράμματος Δημοσίων Επενδύσεων (Κωδικός Πράξης ΣΑ 2026ΑΤ04600050, ΑΤ 046). 
Η σύμβαση περιλαμβάνεται στο Υποπρόγραμμα Α’ Τομέων Παιδείας και Θρησκευμάτων (Π-162) του Εθνικού Προγράμματος Ανάπτυξης «ΤΠΑ Υπουργείου Παιδείας, Θρησκευμάτων και Αθλητισμού 2026-2030» και στον Άξονα Προτεραιότητας 1.10 «Ενίσχυση και αναβάθμιση της Εκπαίδευσης»  με τίτλο πράξης «FinStart: Χρηματοοικονομικές Δεξιότητες για τη Ζωή», με βάση την υπ’ αρ. πρωτ. 119878/Β9/Φ33/643/ 14.9.26 (ΑΔΑ: Ρ48Α46ΝΚΠΔ-4ΩΔ) Απόφαση Ένταξης της Πράξης «FinStart: Χρηματοοικονομικές Δεξιότητες για τη Ζωή» η οποία έχει ενταχθεί στο Εθνικό Πρόγραμμα Ανάπτυξης «ΤΠΑ ΥΠΑΙΘΑ - ΤΟΜΕΩΝ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 2026-2030» με Κωδικό ΟΠΣ5230131.
Άρθρο 3

Διάρκεια σύμβασης 

3.1. Δυνάμει του άρθρου 1.3 και του άρθρου 6.1 της Διακήρυξης η διάρκεια της παρούσας σύμβασης ορίζεται σε τριάντα έξι (36) μήνες από την ημερομηνία υπογραφής της σύμβασης έως την υποβολή του τελευταίου παραδοτέου σύμφωνα με το αναλυτικό χρονοδιάγραμμα που περιλαμβάνεται στο ΠΑΡΑΡΤΗΜΑ Ι της διακήρυξης.
3.2. Η συνολική διάρκεια της σύμβασης μπορεί να παρατείνεται μετά από  αιτιολογημένη απόφαση της αναθέτουσας αρχής μέχρι το 50% αυτής ύστερα από σχετικό αίτημα του  αναδόχου που υποβάλλεται πριν από τη λήξη της διάρκειάς της, σε αντικειμενικά δικαιολογημένες περιπτώσεις που δεν οφείλονται σε υπαιτιότητα του αναδόχου. 
Αν λήξει η συνολική διάρκεια της σύμβασης, χωρίς να υποβληθεί εγκαίρως αίτημα παράτασης ή, αν λήξει η παραταθείσα, κατά τα ανωτέρω, διάρκεια, χωρίς να υποβληθούν στην αναθέτουσα αρχή τα παραδοτέα της σύμβασης, ο ανάδοχος κηρύσσεται έκπτωτος. Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης, και μέχρι λήξης του χρόνου της παράτασης που
χορηγήθηκε επιβάλλονται εις βάρος του ποινικές ρήτρες, σύμφωνα με το άρθρο 218 του ν. 4412/2016 και την παρ. 5.2.2 της διακήρυξης.

Η Αναθέτουσα Αρχή διατηρεί μονομερώς το δικαίωμα παράτασης του χρονοδιαγράμματος του Έργου ή επί μέρους προβλεπόμενων χρονικών σημείων ή δραστηριοτήτων του χρονοδιαγράμματος, εάν κρίνει ότι αυτό επιβάλλεται, για συνολικό διάστημα έως τριών (3) μηνών, χωρίς αύξηση του συμβατικού τιμήματος. Στις περιπτώσεις αυτές η Αναθέτουσα Αρχή ενημερώνει εγκαίρως τον Ανάδοχο.
Άρθρο 4

Υποχρεώσεις Αναδόχου

Ο Ανάδοχος δεσμεύεται  έναντι   της Αναθέτουσας Αρχής ότι: 

4.1. σύμφωνα με το άρθρο 4.3.1. της Διακήρυξης, τηρεί και θα εξακολουθήσει να τηρεί κατά την εκτέλεση της παρούσας σύμβασης τις υποχρεώσεις του που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α’(και  του ν. 4412/2016).  Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση της παρούσας σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους, 

4.2. θα ενεργεί σύμφωνα με το Νόμο και με την παρούσα, ότι θα  λαμβάνει τα κατάλληλα μέτρα για να διασφαλίσει την ομαλή και προσήκουσα εκτέλεση της παρούσας σύμφωνα με τη Διακήρυξη και τα λοιπά Έγγραφα της Σύμβασης και ότι δεν θα ενεργήσει αθέμιτα, παράνομα ή καταχρηστικά καθ ́ όλη τη διάρκεια της εκτέλεσης της παρούσας, σύμφωνα με τη ρήτρα ακεραιότητας που επισυνάπτεται στην παρούσα και αποτελεί αναπόσπαστο τμήμα της,
4.3. καθ΄ όλη τη διάρκεια εκτέλεσης της σύμβασης, θα συνεργάζεται στενά με την Αναθέτουσα Αρχή, υποχρεούται δε να λαμβάνει υπόψη του οποιεσδήποτε παρατηρήσεις της, σχετικά με την εκτέλεση της σύμβασης.

Άρθρο 5

Αμοιβή – Τρόπος πληρωμής

5.1. Το συνολικό συμβατικό τίμημα ανέρχεται σε ……………., πλέον ΦΠΑ …..%

5.2. Η πληρωμή του Αναδόχου θα πραγματοποιηθεί σύμφωνα με το άρθρο 5.1.1 της Διακήρυξης και συγκεκριμένα: ………………………………………………………………………………………………………………………………………………
Τα τιμολόγια θα εκδίδονται στα στοιχεία του Ειδικού Λογαριασμού του Υπουργείου Παιδείας,  Θρησκευμάτων και Αθλητισμού: 

Ειδικός Λογαριασμός /Υπ. Παιδείας, Θρησκευμάτων και Αθλητισμού 
Δημόσιο
Α. Παπανδρέου 37 - ΤΚ 151 80 - Μαρούσι
ΑΦΜ : 090051291 ΔΟΥ: ΚΕΦΟΔΕ ΑΤΤΙΚΗΣ
Κωδικός Ηλεκτρονικής Τιμολόγησης: 1020.0000000000.0002
Η πληρωμή του Αναδόχου δεν μπορεί να ξεπεράσει το συνολικό συμβατικό τίμημα.

5.3. Η πληρωμή του συμβατικού τιμήματος θα γίνεται με την προσκόμιση από τον Ανάδοχο των νομίμων παραστατικών και δικαιολογητικών που προβλέπονται από τις διατάξεις του άρθρου 200 παρ. 5 του ν. 4412/2016, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή. 

5.4. Τον Ανάδοχο βαρύνουν οι υπέρ τρίτων κρατήσεις, καθώς και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παράδοση των  υπηρεσιών στον τόπο και με τον τρόπο που προβλέπεται στη Διακήρυξη και στα λοιπά  έγγραφα της Σύμβασης. Ο Ανάδοχος  βαρύνεται, ιδίως, με τις  κρατήσεις που καθορίζονται στο άρθρο 5.1.2 της Διακήρυξης. Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου και στην επ’ αυτού εισφορά υπέρ ΟΓΑ.

5.5. Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος αξίας 8% επί του καθαρού ποσού.

5.6. Όλα τα δικαιολογητικά του χρηματικού εντάλματος (πρωτόκολλα παραλαβής κλπ.) ελέγχονται από την αρμόδια υπηρεσία ελέγχου της αναθέτουσας αρχής. Για την έκδοση χρηματικού εντάλματος ο ανάδοχος πρέπει να προσκομίσει το αντίστοιχο τιμολόγιο. 

5.7. Απαραίτητη προϋπόθεση για την εκτέλεση των πληρωμών αποτελεί η χρηματοδότηση της Αναθέτουσας Αρχής από τις εγκεκριμένες πιστώσεις του Π.Δ.Ε.

Άρθρο 6
Τμηματικές/ενδιάμεσες προθεσμίες-Παραλαβή αντικειμένου-Χρόνος και τρόπος παροχής υπηρεσιών

6.1. Ο Ανάδοχος υποχρεούται να παρέχει τις υπηρεσίες του στο χρονικό διάστημα και με τον τρόπο που καθορίζονται στα άρθρα 6.1. και 6.2. της Διακήρυξης. 

6.2. Ο Ανάδοχος υποχρεούται να παρέχει τις υπηρεσίες του ή/και να υποβάλει τα παραδοτέα στην Αναθέτουσα Αρχή σύμφωνα με το άρθρο 6.2. της Διακήρυξης. Μη εμπρόθεσμη παροχή των υπηρεσιών ή/και υποβολή των παραδοτέων από τον Ανάδοχο επάγεται την κήρυξη αυτού ως έκπτωτου σύμφωνα με το άρθρο 5.2.1 περίπτωση (γ)  της Διακήρυξης.  

6.3. H παραλαβή των παρεχόμενων υπηρεσιών ή/και παραδοτέων γίνεται από την επιτροπή παρακολούθησης και παραλαβής, υπό τους όρους, διαδικασίες παραλαβής και ελέγχου που ορίζονται στο άρθρο 6.2 «Παρακολούθηση- Παραλαβή του αντικειμένου της σύμβασης» της Διακήρυξης.   

6.4. Αν παρέλθει χρονικό διάστημα μεγαλύτερο των τριάντα (30) ημερών από την ημερομηνία υποβολής του παραδοτέου από τον Ανάδοχο και δεν έχει εκδοθεί από την επιτροπή πρωτόκολλο παραλαβής, θεωρείται ότι η παραλαβή έχει συντελεσθεί αυτοδίκαια, κατά τα σχετικώς οριζόμενα στο άρθρο 6.2 παράγραφος 6.2.5 της Διακήρυξης
Ανεξάρτητα από την, οριζόμενη στην ως άνω παράγραφο 6.2.5. της Διακήρυξης, αυτοδίκαιη παραλαβή και την πληρωμή του Αναδόχου, πραγματοποιούνται οι προβλεπόμενοι από την παράγραφο 6.2.2 της Διακήρυξης έλεγχοι από επιτροπή που συγκροτείται με απόφαση της Αναθέτουσας Αρχής, στην οποία δεν μπορεί να συμμετέχουν ο πρόεδρος και τα μέλη της αρχικής επιτροπής, η οποία δεν πραγματοποίησε την παραλαβή στον προβλεπόμενο από την παρούσα σύμβαση χρόνο. 

Η παραπάνω επιτροπή παραλαβής προβαίνει σε όλες τις διαδικασίες παραλαβής που προβλέπονται από το παρόν άρθρο, το άρθρο 6.2. της Διακήρυξης και το άρθρο 219 του ν. 4412/2016 και συντάσσει τα σχετικά πρωτόκολλα. Οι εγγυητικές επιστολές καλής εκτέλεσης δεν επιστρέφονται, πριν την ολοκλήρωση όλων των προβλεπομένων από την παρούσα σύμβαση ελέγχων και τη σύνταξη των σχετικών πρωτοκόλλων. 

6.5 Η παρακολούθηση του έργου του Αναδόχου από την Επιτροπή, δεν απαλλάσσει τον Ανάδοχο της ευθύνης για σφάλματα, ανακρίβειες ή παραλείψεις που θα διαπιστωθούν κατά την οριστική παραλαβή του έργου και τα οποία ο Ανάδοχος υποχρεούται να αναμορφώσει σύμφωνα με τα οριζόμενα στο παρόν  άρθρο, έστω κι αν αυτά δεν διαπιστώθηκαν κατά την υλοποίηση του έργου.

Άρθρο 7
Απόρριψη υπηρεσιών-παραδοτέων –Αντικατάσταση
7.1. Σε περίπτωση οριστικής απόρριψης ολόκληρου ή μέρους των παρεχόμενων υπηρεσιών ή /και παραδοτέων, με έκπτωση επί της συμβατικής αξίας, με απόφαση της αναθέτουσας αρχής μπορεί να εγκρίνεται αντικατάσταση των υπηρεσιών ή/και παραδοτέων αυτών με άλλα, που να είναι σύμφωνα με τους όρους της παρούσας σύμβασης, μέσα σε τακτή προθεσμία που ορίζεται από την απόφαση αυτή και σύμφωνα με το άρθρο 6.3 της Διακήρυξης.

7.2. Αν η αντικατάσταση γίνεται μετά τη λήξη της συνολικής διάρκειας της σύμβασης, η προθεσμία που ορίζεται για την αντικατάσταση δεν μπορεί να είναι μεγαλύτερη του 25% της συνολικής διάρκειας της σύμβασης, ο δε ανάδοχος υπόκειται σε ποινικές ρήτρες, σύμφωνα με το άρθρο 218 του ν. 4412/2016 και την παράγραφο 5.2.2 της Διακήρυξης, λόγω εκπρόθεσμης παράδοσης.

7.3. Αν ο ανάδοχος δεν αντικαταστήσει τις υπηρεσίες ή/και τα παραδοτέα που απορρίφθηκαν μέσα στην προθεσμία που του τάχθηκε και εφόσον έχει λήξει η συνολική διάρκεια, κηρύσσεται έκπτωτος και υπόκειται στις προβλεπόμενες κυρώσεις του άρθρου 9 της παρούσας σύμβασης.
Άρθρο 8
Κήρυξη οικονομικού φορέα εκπτώτου –Κυρώσεις

8.1. Ο Ανάδοχος κηρύσσεται υποχρεωτικά έκπτωτος από τη σύμβαση και από κάθε δικαίωμα που απορρέει από αυτήν, με απόφαση της Αναθέτουσας Αρχής για τους λόγους που αναφέρονται στο άρθρο 5.2.1 της Διακήρυξης και σύμφωνα με τα ειδικότερα οριζόμενα σε αυτό. Στον Ανάδοχο που κηρύσσεται έκπτωτος από την παρούσα σύμβαση, επιβάλλονται, με απόφαση της Αναθέτουσας Αρχής και κατόπιν τήρησης της σχετικής διαδικασίας και οι κυρώσεις/αποκλεισμός που προβλέπονται στο ως άνω άρθρο.

8.2. Αν λήξει η συνολική διάρκεια της σύμβασης, χωρίς να υποβληθεί εγκαίρως αίτημα παράτασης ή, αν λήξει η παραταθείσα, κατά τα ανωτέρω, διάρκεια, χωρίς να υποβληθούν στην αναθέτουσα αρχή τα παραδοτέα της σύμβασης, ο ανάδοχος κηρύσσεται έκπτωτος. Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης, και μέχρι λήξης του χρόνου της παράτασης που χορηγήθηκε επιβάλλονται εις βάρος του ποινικές ρήτρες, σύμφωνα με το άρθρο 218 του ν. 4412/2016  και το άρθρο 5.2.2 της Διακήρυξης.

Άρθρο 9
Υπεργολαβία

9.1. Ο Ανάδοχος, σύμφωνα με το άρθρο 4.4.1. της Διακήρυξης,  δεν απαλλάσσεται από τις συμβατικές του υποχρεώσεις και ευθύνες έναντι της Αναθέτουσας Αρχής λόγω ανάθεσης της εκτέλεσης τμήματος/τμημάτων της σύμβασης σε υπεργολάβους. Η τήρηση των υποχρεώσεων της παρ. 2 του άρθρου 18 του ν. 4412/2016 από υπεργολάβους δεν αίρει την ευθύνη του Αναδόχου. 

9.2. Ο Ανάδοχος με το από ...... έγγραφό του [σε περίπτωση υπεργολάβου], το οποίο επισυνάπτεται στην παρούσα, και σύμφωνα με το άρθρο 4.4.2. της Διακήρυξης, ενημέρωσε την Αναθέτουσα Αρχή για την επωνυμία/όνομα, τα στοιχεία επικοινωνίας και τους νόμιμους εκπροσώπους των υπεργολάβων του, οι οποίοι συμμετέχουν στην εκτέλεση της παρούσας σύμβασης. Ο Ανάδοχος υποχρεούται να γνωστοποιεί στην Αναθέτουσα Αρχή κάθε αλλαγή των πληροφοριών αυτών, κατά τη διάρκεια της παρούσας σύμβασης, καθώς και τις απαιτούμενες πληροφορίες σχετικά με κάθε νέο υπεργολάβο, τον οποίο ο Ανάδοχος θα χρησιμοποιεί εν συνεχεία στην εν λόγω σύμβαση, προσκομίζοντας τα σχετικά συμφωνητικά/δηλώσεις συνεργασίας. Σε περίπτωση διακοπής της συνεργασίας του Αναδόχου με υπεργολάβο/ υπεργολάβους της παρούσας  σύμβασης, ο Ανάδοχος υποχρεούται σε άμεση γνωστοποίηση της διακοπής αυτής στην Αναθέτουσα Αρχή και  οφείλει να διασφαλίσει την ομαλή εκτέλεση του τμήματος/ τμημάτων της σύμβασης είτε από τον ίδιο, είτε από νέο υπεργολάβο τον οποίο θα γνωστοποιήσει στην Αναθέτουσα Αρχή κατά την ως άνω διαδικασία. 

9.3. Η Αναθέτουσα Αρχή επαληθεύει τη συνδρομή των λόγων αποκλεισμού για τους υπεργολάβους, όπως αυτοί περιγράφονται στην παράγραφο 2.2.3 της Διακήρυξης και με τα αποδεικτικά μέσα της παραγράφου 2.2.9.2  της Διακήρυξης  σύμφωνα με τα οριζόμενα στο άρθρο 4.4.3. της Διακήρυξης. Επιπλέον, η Αναθέτουσα Αρχή, προκειμένου να μην αθετούνται οι υποχρεώσεις της παρ. 2 του άρθρου 18 του ν. 4412/2016, δύναται να επαληθεύσει τους ως άνω λόγους και για τμήμα ή τμήματα της σύμβασης που υπολείπονται του ποσοστού που ορίζεται σύμφωνα με τα οριζόμενα στο άρθρο 4.4.3. της Διακήρυξης.
9.4. Ο υπεργολάβος λαμβάνει γνώση της, συνημμένης στην παρούσα, ρήτρας ακεραιότητας και δεσμεύεται να τηρήσει τις υποχρεώσεις που περιλαμβάνονται σε αυτή. Η ως άνω δέσμευση περιέρχεται στην αναθέτουσα αρχή με ευθύνη του αναδόχου. 
Άρθρο 10
Τροποποίηση σύμβασης κατά τη διάρκειά της

10.1. Η παρούσα σύμβαση μπορεί να τροποποιείται κατά τη διάρκειά της, χωρίς να απαιτείται νέα διαδικασία σύναψης σύμβασης, μόνο σύμφωνα με τους όρους και τις προϋποθέσεις του άρθρου 4.5 της Διακήρυξης.

10.2. Τροποποίηση των όρων της παρούσας σύμβασης γίνεται μόνον με μεταγενέστερη γραπτή και ρητή συμφωνία των μερών και σύμφωνα με τα οριζόμενα στο άρθρο 132 του ν.4412/2016.

Άρθρο 11
Ανωτέρα Βία

11.1. Τα συμβαλλόμενα μέρη δεν ευθύνονται για τη μη εκπλήρωση των συμβατικών τους υποχρεώσεων, στο μέτρο που η αδυναμία εκπλήρωσης οφείλεται σε περιστατικά ανωτέρας βίας. 

11.2.
Ο Ανάδοχος, επικαλούμενος υπαγωγή της αδυναμίας εκπλήρωσης υποχρεώσεών του σε γεγονός που εμπίπτει στην έννοια της ανωτέρας βίας, οφείλει να γνωστοποιήσει και επικαλεσθεί προς την Αναθέτουσα Αρχή τους σχετικούς λόγους και περιστατικά εντός αποσβεστικής προθεσμίας είκοσι (20) ημερών από τότε που συνέβησαν, προσκομίζοντας τα απαραίτητα αποδεικτικά στοιχεία. Η Αναθέτουσα Αρχή αποφασίζει μετά από γνωμοδότηση του αρμόδιου για αυτό οργάνου. 

Μόνο η έγγραφη αναγνώριση από την Αναθέτουσα Αρχή της ανώτερης βίας που επικαλείται ο Ανάδοχος τον απαλλάσσει από τις συνέπειες της εκπρόθεσμης ή μη κατάλληλα εκπλήρωσης της προμήθειας.

Άρθρο 12
Ολοκλήρωση συμβατικού αντικειμένου

Η σύμβαση θεωρείται ότι έχει ολοκληρωθεί, όταν παραληφθούν οριστικά, ποσοτικά και ποιοτικά οι υπηρεσίες, όταν αποπληρωθεί το συμβατικό τίμημα και εκπληρωθούν και οι τυχόν λοιπές συμβατικές ή νόμιμες υποχρεώσεις και από τα δύο συμβαλλόμενα μέρη και αποδεσμευθούν οι σχετικές εγγυήσεις κατά τα προβλεπόμενα στη σύμβαση. 
Άρθρο 13
Δικαίωμα μονομερούς λύσης της σύμβασης

Η Αναθέτουσα Αρχή μπορεί, με τις προϋποθέσεις που ορίζονται στο άρθρο 4.6 της Διακήρυξης, να καταγγείλει τη σύμβαση κατά τη διάρκεια της εκτέλεσής της.
Άρθρο 14
Εφαρμοστέο Δίκαιο – Επίλυση Διαφορών

14.1. Η παρούσα διέπεται από το Ελληνικό Δίκαιο και ειδικότερα α) από το θεσμικό πλαίσιο που αναφέρεται στο άρθρο 1.4. της Διακήρυξης και β) τη Διακήρυξη και τα Έγγραφα της Σύμβασης.  

14.2. Ο Ανάδοχος μπορεί, κατά των αποφάσεων της Αναθέτουσας Αρχής που επιβάλλουν σε βάρος του κυρώσεις, δυνάμει των άρθρων της Διακήρυξης  5.2. (Κήρυξη οικονομικού φορέα εκπτώτου -Κυρώσεις), 6.2. (Παρακολούθηση-Παραλαβή του αντικειμένου της σύμβασης), 6.3. (Απόρριψη παραδοτέων –αντικατάσταση), να ασκήσει τα δικαιώματα του άρθρου 5.3. της Διακήρυξης υπό τους όρους και προϋποθέσεις που ορίζονται σε αυτό. 

14.3. Κατά την εκτέλεση της σύμβασης, κάθε διαφορά που προκύπτει αναφορικά με την ερμηνεία, και/ή το κύρος και/ή  την εκτέλεση της παρούσας, ή εξ αφορμής της,  επιλύονται σύμφωνα με το άρθρο 5.4. της Διακήρυξης. 

Άρθρο 15
Συμμόρφωση με τον Κανονισμό ΕΕ/2016/2019 και τον ν. 4624/2019 (Α 137)
Τα αντισυμβαλλόμενα μέρη αναλαμβάνουν να τηρούν τις υποχρεώσεις που απορρέουν από την εφαρμογή του Κανονισμού (ΕΕ) 2016/679 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός Προστασίας Δεδομένων / General Data Protection Regulation – GDPR) και του ν. 4624/2019. Ειδικότερα:

Α) Ως προς την επεξεργασία από την Αναθέτουσα Αρχή των προσωπικών δεδομένων του Αναδόχου συμπεριλαμβανομένων των προστηθέντων/συνεργατών/δανειζόντων εμπειρία/υπεργολάβων του, ισχύουν τα παρακάτω:

Ο Ανάδοχος συναινεί στο πλαίσιο της διαδικασίας εκτέλεσης της παρούσας δημόσιας σύμβασης και επιτρέπει στην Αναθέτουσα Αρχή να προβεί σε αναζήτηση-επιβεβαίωση όλων των αναγκαίων δικαιολογητικών, καθώς και στην αναγκαία επεξεργασία και διατήρηση δεδομένων προσωπικού χαρακτήρα και στην ανταλλαγή πληροφοριών με άλλες δημόσιες αρχές.
Η Αναθέτουσα Αρχή αποθηκεύει και επεξεργάζεται τα στοιχεία προσωπικών δεδομένων του Αναδόχου που είναι αναγκαία για την εκτέλεση της σύμβασης,  την εκπλήρωση των μεταξύ τους συναλλαγών και την εν γένει συμμόρφωσή της με νόμιμη υποχρέωση, σε έγχαρτο αρχείο και σε ηλεκτρονική βάση με υψηλά χαρακτηριστικά ασφαλείας με πρόσβαση αυστηρώς και μόνο σε εξουσιοδοτημένα πρόσωπα ή παρόχους υπηρεσιών στους οποίους αναθέτει την εκτέλεση συγκεκριμένων εργασιών για λογαριασμό της και οι οποίοι διενεργούν πράξεις επεξεργασίας προσωπικών δεδομένων.

Η Αναθέτουσα Αρχή θα προβεί σε συλλογή και επεξεργασία (π.χ. συλλογή, καταχώριση, οργάνωση,  αποθήκευση, μεταβολή, διαγραφή, καταστροφή κ.λπ.), για τους ανωτέρω αναφερόμενους σκοπούς, των δεδομένων προσωπικού χαρακτήρα όπως: (α) επίσημων στοιχείων ταυτοποίησης, (β) στοιχείων επικοινωνίας, (γ) δεδομένων και πληροφοριών κοινωνικοασφαλιστικών και φορολογικών απαιτήσεων, (δ) γενικών πληροφοριών, (ε) στοιχείων πληρωμής, χρηματοοικονομικών πληροφοριών και λογαριασμών, (στ) δεδομένων ειδικής κατηγορίας, των οποίων η συλλογή και επεξεργασία επιβάλλεται από τους όρους εκτέλεσης της σύμβασης, σκοπούς αρχειοθέτησης προς το δημόσιο συμφέρον, ή στατιστικούς σκοπούς.

Τα προσωπικά δεδομένα του Αναδόχου και των συνεργατών του (συμπεριλαμβανομένων των δανειζόντων εμπειρία/υπεργολάβων) αποθηκεύονται για χρονικό διάστημα ίσο με τη διάρκεια της εκτέλεσης της σύμβασης και μετά τη λήξη αυτής για χρονικό διάστημα πέντε ετών εκτός εάν η νομοθεσία προβλέπει διαφορετική περίοδο διατήρησης. Σε περίπτωση εκκρεμοδικίας σχετικά με δημόσια σύμβαση, τα δεδομένα τηρούνται μέχρι το πέρας της εκκρεμοδικίας.

Καθ’ όλη την διάρκεια που η Αναθέτουσα Αρχή τηρεί και επεξεργάζεται τα προσωπικά δεδομένα ο Ανάδοχος έχει το δικαίωμα πρόσβασης, φορητότητας, διόρθωσης, περιορισμού της επεξεργασίας, διαγραφής ή και εναντίωσης υπό συγκεκριμένες προϋποθέσεις, στην επεξεργασία δεδομένων προσωπικού χαρακτήρα.

Δεν επιτρέπεται η επεξεργασία δεδομένων προσωπικού χαρακτήρα για σκοπό διαφορετικό από αυτόν για τον οποίο έχουν συλλεχθεί, παρά μόνον υπό τους όρους και προϋποθέσεις του άρθρου 24 του ν. 4624/2019.

Η διαβίβαση δεδομένων προσωπικού χαρακτήρα από την Αναθέτουσα Αρχή σε άλλο δημόσιο φορέα επιτρέπεται σύμφωνα με το άρθρο 26 του ως άνω νόμου, εφόσον είναι απαραίτητο για την εκτέλεση των καθηκόντων της ή του τρίτου φορέα στον οποίο διαβιβάζονται τα δεδομένα και εφόσον πληρούνται οι προϋποθέσεις που επιτρέπουν την επεξεργασία, σύμφωνα με το άρθρο 24 του ίδιου νόμου.

Τα στοιχεία επικοινωνίας με τον υπεύθυνο για την προστασία των προσωπικών δεδομένων της Αναθέτουσας Αρχής είναι τα ακόλουθα (email: dpo@minedu.gov.gr)
B. Ως προς την επεξεργασία από τον Ανάδοχο προσωπικών δεδομένων στο πλαίσιο εκτέλεσης των συμβατικών του υποχρεώσεων ισχύουν οι διατάξεις του άρθρου 28 του του Γενικού Κανονισμού για την προστασία δεδομένων (ΓΚΠΔ). Ειδικότερα, ισχύουν τα ακόλουθα: 

ο Ανάδοχος (εκτελών την επεξεργασία)

α) επεξεργάζεται τα δεδομένα προσωπικού χαρακτήρα μόνο βάσει καταγεγραμμένων εντολών της Αναθέτουσας Αρχής (υπεύθυνος επεξεργασίας), 

β) διασφαλίζει ότι τα πρόσωπα που είναι εξουσιοδοτημένα να επεξεργάζονται τα δεδομένα προσωπικού χαρακτήρα έχουν αναλάβει δέσμευση τήρησης εμπιστευτικότητας ή τελούν υπό τη δέουσα κανονιστική υποχρέωση τήρησης εμπιστευτικότητας, 

γ) λαμβάνει όλα τα απαιτούμενα μέτρα δυνάμει του άρθρου 32  του ΓΚΠΔ, 

δ) τηρεί τους όρους που αναφέρονται στις παραγράφους 2 και 4 για την πρόσληψη άλλου εκτελούντος την επεξεργασία, 

ε) λαμβάνει υπόψη τη φύση της επεξεργασίας και επικουρεί τον υπεύθυνο επεξεργασίας με τα κατάλληλα τεχνικά και οργανωτικά μέτρα, στον βαθμό που αυτό είναι δυνατό, για την εκπλήρωση της υποχρέωσης του υπευθύνου επεξεργασίας να απαντά σε αιτήματα για άσκηση των προβλεπόμενων στο κεφάλαιο III δικαιωμάτων του υποκειμένου των δεδομένων, 

στ) συνδράμει τον υπεύθυνο επεξεργασίας στη διασφάλιση της συμμόρφωσης προς τις υποχρεώσεις που απορρέουν από τα άρθρα 32 έως 36 του ΓΚΠΔ, λαμβάνοντας υπόψη τη φύση της επεξεργασίας και τις πληροφορίες που διαθέτει ο εκτελών την επεξεργασία, 

ζ) κατ’ επιλογή του υπευθύνου επεξεργασίας (Αναθέτουσα Αρχή), διαγράφει ή επιστρέφει όλα τα δεδομένα προσωπικού χαρακτήρα στον υπεύθυνο επεξεργασίας μετά το πέρας της παροχής υπηρεσιών επεξεργασίας και διαγράφει τα υφιστάμενα αντίγραφα, εκτός εάν το δίκαιο της Ένωσης ή του κράτους μέλους απαιτεί την αποθήκευση των δεδομένων προσωπικού χαρακτήρα, 

η) θέτει στη διάθεση του υπευθύνου επεξεργασίας κάθε απαραίτητη πληροφορία προς απόδειξη της συμμόρφωσης προς τις υποχρεώσεις που θεσπίζονται στο παρόν άρθρο και επιτρέπει και διευκολύνει τους ελέγχους, περιλαμβανομένων των επιθεωρήσεων, που διενεργούνται από τον υπεύθυνο επεξεργασίας ή από άλλον ελεγκτή εντεταλμένο από τον υπεύθυνο επεξεργασίας. 

ι) δεν προσλαμβάνει άλλον εκτελούντα την επεξεργασία χωρίς προηγούμενη ειδική ή γενική γραπτή άδεια του υπευθύνου επεξεργασίας.
Άρθρο 16
Λοιποί όροι

Όλοι οι όροι της Διακήρυξης και των Εγγράφων της Σύμβασης, που σχετίζονται με την εκτέλεση της παρούσας, αποτελούν αναπόσπαστο τμήμα αυτής.

Το παρόν συμφωνητικό καταχωρίζεται στο ΚΗΜΔΗΣ αμελλητί, μετά την υπογραφή αυτού και σύμφωνα με τα ειδικότερα οριζόμενα στην περ. η της παρ. 1 του άρθρου 10 της ΚΥΑ ΚΗΜΔΗΣ (Β’ 3075/2021).

Αφού συντάχθηκε η παρούσα σύμβαση σε πέντε αντίτυπα αναγνώσθηκε και υπογράφηκε ως ακολούθως από τα συμβαλλόμενα μέρη.

ΟΙ ΣΥΜΒΑΛΛΟΜΕΝΟΙ
…………………………………                                                                              …………………………………
ΓΙΑ ΤΟΝ ΑΝΑΔΟΧΟ                                                                           ΓΙΑ ΤΗΝ ΑΝΑΘΕΤΟΥΣΑ ΑΡΧΗ
ΡΗΤΡΑ ΑΚΕΡΑΙΟΤΗΤΑΣ
Δηλώνω/ούμε  υπεύθυνα ότι σε όλα τα στάδια που προηγήθηκαν της κατακύρωσης της σύμβασης δεν ενήργησα/ενεργήσαμε αθέμιτα, παράνομα ή καταχρηστικά και δεσμεύομαι/όμαστε ότι θα εξακολουθήσω/ουμε να ενεργώ/ούμε κατ’ αυτόν τον τρόπο κατά το στάδιο εκτέλεσης της σύμβασης αλλά και μετά τη λήξη αυτής. 

Ειδικότερα ότι:

1) δεν διέθετα/διαθέταμε εσωτερική πληροφόρηση, πέραν των στοιχείων που περιήλθαν στη γνώση και στην αντίληψη μου/μας μέσω των εγγράφων της σύμβασης και στο πλαίσιο της συμμετοχής μου/μας στη διαδικασία σύναψης της σύμβασης και των προκαταρκτικών διαβουλεύσεων στις οποίες συμμετείχα/με και έχουν δημοσιοποιηθεί.

2) δεν πραγματοποίησα/ήσαμε ενέργειες νόθευσης του ανταγωνισμού μέσω χειραγώγησης των προσφορών, είτε ατομικώς είτε σε συνεργασία με τρίτους, κατά τα οριζόμενα στο δίκαιο του ανταγωνισμού.

3) δεν διενήργησα/διενεργήσαμε ούτε θα διενεργήσω/ήσουμε πριν, κατά τη διάρκεια ή και μετά τη λήξη της σύμβασης παράνομες πληρωμές για διευκολύνσεις, εξυπηρετήσεις ή υπηρεσίες που αφορούν τη σύμβαση και τη διαδικασία ανάθεσης.
4) δεν πρόσφερα/προσφέραμε ούτε θα προσφέρω/ουμε πριν, κατά τη διάρκεια ή και μετά τη λήξη της σύμβασης, άμεσα ή έμμεσα, οποιαδήποτε υλική εύνοια, δώρο ή αντάλλαγμα σε υπαλλήλους ή μέλη συλλογικών οργάνων της αναθέτουσας αρχής, καθώς και συζύγους και συγγενείς εξ αίματος ή εξ αγχιστείας, κατ’ ευθεία μεν γραμμή απεριορίστως, εκ πλαγίου δε έως και τέταρτου βαθμού ή συνεργάτες αυτών ούτε χρησιμοποίησα/χρησιμοποιήσαμε ή θα χρησιμοποιήσω/χρησιμοποιήσουμε τρίτα πρόσωπα, για να διοχετεύσουν χρηματικά ποσά στα προαναφερόμενα πρόσωπα.

5) δεν θα επιχειρήσω/ουμε  να επηρεάσω/ουμε με αθέμιτο τρόπο τη διαδικασία λήψης αποφάσεων της αναθέτουσας αρχής, ούτε θα παράσχω-ουμε παραπλανητικές πληροφορίες οι οποίες ενδέχεται να επηρεάσουν ουσιωδώς τις αποφάσεις της αναθέτουσας αρχής καθ’ όλη τη διάρκεια της εκτέλεσης της σύμβασης αλλά και μετά τη λήξη της,

6) δεν έχω/ουμε προβεί ούτε θα προβώ/ούμε, άμεσα (ο ίδιος) ή έμμεσα (μέσω τρίτων προσώπων), σε οποιαδήποτε πράξη ή παράλειψη [εναλλακτικά: ότι δεν έχω-ουμε εμπλακεί και δεν θα εμπλακώ-ουμε σε οποιαδήποτε παράτυπη, ανέντιμη ή απατηλή συμπεριφορά (πράξη ή παράλειψη)] που έχει ως στόχο την παραπλάνηση [/εξαπάτηση] οποιουδήποτε προσώπου ή οργάνου της αναθέτουσας αρχής εμπλεκομένου σε οποιαδήποτε διαδικασία σχετική με την εκτέλεση της σύμβασης (όπως ενδεικτικά στις διαδικασίες παρακολούθησης και παραλαβής), την απόκρυψη πληροφοριών από αυτό, τον εξαναγκασμό αυτού σε ή/και την αθέμιτη απόσπαση από αυτό ρητής ή σιωπηρής συγκατάθεσης στην παραβίαση ή παράκαμψη νομίμων ή συμβατικών υποχρεώσεων που σχετίζονται με την εκτέλεση της σύμβασης, ή τυχόν έγκρισης, θετικής γνώμης ή απόφασης παραλαβής (μέρους ή όλου) του συμβατικού αντικείμενου ή/και καταβολής (μέρους ή όλου) του συμβατικού τιμήματος,

7) ότι θα απέχω/ουμε από οποιαδήποτε εν γένει συμπεριφορά που συνιστά σοβαρό επαγγελματικό παράπτωμα και θα μπορούσε να θέσει εν αμφιβόλω την ακεραιότητά μου-μας, 

8) ότι θα δηλώσω/ουμε στην αναθέτουσα αρχή, αμελλητί με την περιέλευση σε γνώση μου/μας, οποιαδήποτε κατάσταση (ακόμη και ενδεχόμενη) σύγκρουσης συμφερόντων (προσωπικών, οικογενειακών, οικονομικών, πολιτικών ή άλλων κοινών συμφερόντων, συμπεριλαμβανομένων και αντικρουόμενων επαγγελματικών συμφερόντων) μεταξύ των νομίμων ή εξουσιοδοτημένων εκπροσώπων μου-μας, υπαλλήλων ή συνεργατών μου-μας που χρησιμοποιούνται για την εκτέλεση της σύμβασης (συμπεριλαμβανομένων και των υπεργολάβων μου) με μέλη του προσωπικού της αναθέτουσας αρχής που εμπλέκονται καθ’ οιονδήποτε τρόπο στη διαδικασία εκτέλεσης της σύμβασης ή/και μπορούν να επηρεάσουν την έκβαση και τις αποφάσεις της αναθέτουσας αρχής περί την εκτέλεσή της, συμπεριλαμβανομένων των μελών των αποφαινόμενων ή/και γνωμοδοτικών οργάνων αυτής, ή/και των μελών των οργάνων διοίκησής της ή/και των συζύγων και συγγενών εξ αίματος ή εξ αγχιστείας, κατ’ ευθεία μεν γραμμή απεριορίστως, εκ πλαγίου δε έως και τετάρτου βαθμού των παραπάνω προσώπων, οποτεδήποτε και εάν η κατάσταση αυτή σύγκρουσης συμφερόντων προκύψει κατά τη διάρκεια εκτέλεσης της σύμβασης και μέχρι τη λήξη της. 

9) [Σε περίπτωση χρησιμοποίησης υπεργολάβου] 

Ο υπεργολάβος ……………..  έλαβα γνώση της παρούσας ρήτρας ακεραιότητας και ευθύνομαι/ευθυνόμαστε  για την τήρηση και από αυτόν απασών των υποχρεώσεων  που περιλαμβάνονται σε αυτή. 

Υπογραφή/Σφραγίδα

Ο/η ……. (σε περίπτωση φυσικού προσώπου/ ατομικής επιχείρησης) ή το νομικό πρόσωπο...........με την επωνυμία ………….και με το διακριτικό τίτλο «..........................», που εδρεύει ...................................... (. ΑΦΜ:....................., ΔΟΥ: ................., Τ.Κ. ...................., νομίμως εκπροσωπούμενο (μόνο για νομικά πρόσωπα) από τον ......................................... 
ΠΑΡΑΡΤΗΜΑ Χ – Ενημέρωση για την επεξεργασία προσωπικών δεδομένων 
ΕΝΗΜΕΡΩΣΗ ΓΙΑ ΤΗΝ ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ
Η Αναθέτουσα Αρχή ενημερώνει υπό την ιδιότητά της ως υπεύθυνης επεξεργασίας το φυσικό πρόσωπο που υπογράφει την προσφορά ως Προσφέρων ή ως Νόμιμος Εκπρόσωπος Προσφέροντος, ότι το ίδιο ή και τρίτοι, κατ’ εντολή και για λογαριασμό του, θα επεξεργάζονται τα ακόλουθα δεδομένα ως εξής:

Ι. Αντικείμενο επεξεργασίας είναι τα δεδομένα προσωπικού χαρακτήρα που περιέχονται στους φακέλους της προσφοράς και τα αποδεικτικά μέσα τα οποία υποβάλλονται στην Αναθέτουσα Αρχή, στο πλαίσιο του παρόντος Διαγωνισμού, από το φυσικό πρόσωπο το οποίο είναι το ίδιο Προσφέρων ή Νόμιμος Εκπρόσωπος Προσφέροντος.

ΙΙ. Σκοπός της επεξεργασίας είναι η αξιολόγηση του Φακέλου Προσφοράς, η ανάθεση της Σύμβασης, η προάσπιση των δικαιωμάτων της Αναθέτουσας Αρχής, η εκπλήρωση των εκ του νόμου υποχρεώσεων της Αναθέτουσας Αρχής και η εν γένει ασφάλεια και προστασία των συναλλαγών. Τα δεδομένα ταυτοπροσωπίας και επικοινωνίας θα χρησιμοποιηθούν από την Αναθέτουσα Αρχή και για την ενημέρωση των Προσφερόντων σχετικά με την αξιολόγηση των προσφορών.

ΙΙΙ. Αποδέκτες των ανωτέρω (υπό Α) δεδομένων στους οποίους κοινοποιούνται είναι: 

(α) Φορείς στους οποίους η Αναθέτουσα Αρχή αναθέτει την εκτέλεση συγκεκριμένων ενεργειών για λογαριασμό της, δηλαδή οι Σύμβουλοι, τα υπηρεσιακά στελέχη, μέλη Επιτροπών Αξιολόγησης, Χειριστές του Ηλεκτρονικού Διαγωνισμού και λοιποί εν γένει προστηθέντες της, υπό τον όρο της τήρησης σε κάθε περίπτωση του απορρήτου.

(β) Το Δημόσιο, άλλοι δημόσιοι φορείς ή δικαστικές αρχές ή άλλες αρχές ή δικαιοδοτικά όργανα, στο πλαίσιο των αρμοδιοτήτων τους.

(γ) Έτεροι συμμετέχοντες στο Διαγωνισμό, στο πλαίσιο της αρχής της διαφάνειας και του δικαιώματος προδικαστικής και δικαστικής προστασίας των συμμετεχόντων στο Διαγωνισμό, σύμφωνα με το νόμο.

IV. Τα δεδομένα θα τηρούνται για χρονικό διάστημα για χρονικό διάστημα ίσο με τη διάρκεια της εκτέλεσης της σύμβασης, και μετά τη λήξη αυτής για χρονικό διάστημα πέντε ετών, για μελλοντικούς φορολογικούς-δημοσιονομικούς ή ελέγχους χρηματοδοτών ή άλλους προβλεπόμενους ελέγχους από την κείμενη νομοθεσία, εκτός εάν η νομοθεσία προβλέπει διαφορετική περίοδο διατήρησης. Σε περίπτωση εκκρεμοδικίας αναφορικά με δημόσια σύμβαση τα δεδομένα τηρούνται μέχρι το πέρας της εκκρεμοδικίας. Μετά τη λήξη των ανωτέρω περιόδων, τα προσωπικά δεδομένα θα καταστρέφονται.

V. Το φυσικό πρόσωπο που είναι είτε Προσφέρων είτε Νόμιμος Εκπρόσωπος του Προσφέροντος, μπορεί να ασκεί κάθε νόμιμο δικαίωμά του σχετικά με τα δεδομένα προσωπικού χαρακτήρα που το αφορούν, απευθυνόμενο στον υπεύθυνο προστασίας προσωπικών δεδομένων της Αναθέτουσας Αρχής.

VI. H Αναθέτουσα Αρχή έχει υποχρέωση να λαμβάνει κάθε εύλογο μέτρο για τη διασφάλιση του απόρρητου και της ασφάλειας της επεξεργασίας των δεδομένων και της προστασίας τους από τυχαία ή αθέμιτη καταστροφή, τυχαία απώλεια, αλλοίωση, απαγορευμένη διάδοση ή πρόσβαση από οποιονδήποτε και κάθε άλλης μορφή αθέμιτη επεξεργασία.
ΠΑΡΑΡΤΗΜΑ ΧI – Οδηγίες της Γενικής Γραμματείας Πληροφοριακών Συστημάτων & Ψηφιακής Διακυβέρνησης (ΓΓΠΣΨΔ) σχετικά με την υλοποίηση του έργου με τίτλο 
Ι. ΕΙΣΑΓΩΓΗ

Στο πλαίσιο της αρμοδιότητας της Γενικής Γραμματείας Πληροφοριακών Συστημάτων & Ψηφιακής Διακυβέρνησης (ΓΓΠΣΨΔ) για την έκδοση δεσμευτικών οδηγιών, εκδίδονται οι παρούσες οδηγίες σχετικά με την υλοποίηση του έργου με τίτλο «FinStart: Χρηματοοικονομικές Δεξιότητες για τη Ζωή».

Για τη σύνταξη των οδηγιών ελήφθησαν υπόψη η Βίβλος Ψηφιακού Μετασχηματισμού (ΒΨΜ) 2020-2025 αλλά και ένα ενιαίο και δεσμευτικό μοντέλο διακυβέρνησης που εφαρμόζει το Υπουργείο Ψηφιακής Διακυβέρνησης και το οποίο καλύπτει οριζόντια το σύνολο των φορέων της Κεντρικής και της Γενικής Κυβέρνησης. Ο συντονισμός της διαμόρφωσης και της υλοποίησης του ψηφιακού μετασχηματισμού εκτελείται από ένα κεντρικό σημείο διοίκησης και υποστηρίζεται από κατάλληλες διοικητικές και εκτελεστικές δομές και συντονιστικά όργανα, τα οποία εξασφαλίζουν την αποδοτική συνεργασία μεταξύ των φορέων της Δημόσιας Διοίκησης για την αποτελεσματική υλοποίηση αυτής της οριζόντιας κυβερνητικής προτεραιότητας.

ΙΙ. ΟΔΗΓΙΕΣ ΥΛΟΠΟΙΗΣΗΣ

Ο δικαιούχος υποχρεούται:

· να προβλέψει την εκπαίδευση όσων εμπλέκονται στη λειτουργία του νέου συστήματος (πχ. διαχειριστές, τελικοί χρήστες),

· τα ψηφιακά δεδομένα που θα παραχθούν στο πλαίσιο της Πράξης να ακολουθούν την αρχή της ανοικτής διάθεσης και περαιτέρω χρήσης των δεδομένων του δημόσιου τομέα, σύμφωνα με το Κεφάλαιο Ι' του ν. 4727/2020 όπως τροποποιήθηκε και ισχύει, καθώς και της υπ' αριθμ. 24849 ΕΞ 2026/03.07.2026 εγκυκλίου (ΑΔΑ: 9ΛΦ246ΜΤΛΠ-4ΒΓ), και να διατίθενται μέσω της εθνικής πύλης ανοικτών δεδομένων https://data.gov.gr,

·  να λάβει υπόψη τις βέλτιστες πρακτικές για την προστασία και την ανθεκτικότητα των πληροφοριακών συστημάτων όπως αυτές περιγράφονται στο «Εγχειρίδιο Κυβερνοασφάλειας» της Εθνικής Αρχής Κυβερνοασφάλειας, και τις υποχρεώσεις που προκύπτουν από τον ν. 5160/2024,

·  σε σχεδιασμό “digital by default”, με την εφαρμογή των αρχών «Προστασία των Δεδομένων από το Σχεδιασμό και εξ Ορισμού» («Privacy by Design and by Default») του Κανονισμού 679/2016 (GDPR) καθώς και συμμόρφωση με τον ν. 4624/2019,

·  να διασφαλίσει την παροχή των ψηφιακών δημόσιων υπηρεσιών μέσω της Ενιαίας Ψηφιακής Πύλης (gov.gr-ΕΨΠ) σύμφωνα με το Κεφάλαιο ΣΤ’ του ν. 4727/2020 όπως αυτά εξειδικεύτηκαν με την υπ’ αρίθμ. 38428 ΕΞ 2021 απόφαση του Υπουργού Επικρατείας με θέμα «Κανόνες για την παροχή ψηφιακών δημόσιων υπηρεσιών» (ΦΕΚ 5231/Β’/11-11-2021). Στον σύνδεσμο https://guide.services.gov.gr/docs/library/ θα βρείτε το νομοθετικό πλαίσιο λειτουργίας του gov.gr-ΕΨΠ, τους κανόνες σχεδίασης των δημόσιων ψηφιακών υπηρεσιών, οδηγό παρουσίασης της υπηρεσίας και συγγραφής του περιεχομένου της. Επισημαίνεται ότι οι Φορείς οφείλουν να υποβάλουν στην Υπηρεσία Συντονισμού ΕΨΠ αίτηση στην ηλεκτρονική διεύθυνση govgrservices@mindigital.gr για κάθε νέα ψηφιακή δημόσια υπηρεσία που προτίθενται να υλοποιήσουν,

· όλα τα αποτελέσματα, μελέτες, στοιχεία, εκπαιδευτικό υλικό/μαθήματα που θα αποκτηθούν ή θα αναπτυχθούν από τον Ανάδοχο με δαπάνες του στο πλαίσιο εκτέλεσης του έργου, θα αποτελούν αποκλειστική ιδιοκτησία της Αναθέτουσας Αρχής (εκτός εάν ήδη υφίστανται επ' αυτών κατοχυρωμένα πνευματικά ή άλλα δικαιώματα τρίτων), η οποία θα μπορεί ελεύθερα να τα διαχειρίζεται, τροποποιεί, αναπαράγει, διανέμει και εκμεταλλεύεται, χωρίς περιορισμό και χωρίς καταβολή οποιασδήποτε πρόσθετης αμοιβής προς τον Ανάδοχο,

·  να συμμορφωθεί με το εκάστοτε ισχύον Εθνικό Πλαίσιο Διαλειτουργικότητας, τις αρχές και κατευθυντήριες γραμμές του Ευρωπαϊκού Πλαισίου Διαλειτουργικότητας (EIF), καθώς και με τις απαιτήσεις του Κανονισμού (ΕΕ) 2024/903 και του ν. 5305/2026,

· σε τήρηση της υποχρέωσης καταχώρησης και επικαιροποίησης των θεσμοθετημένων διοικητικών διαδικασιών στο Εθνικό Μητρώο Διαδικασιών ΜΙΤΟΣ (https://mitos.gov.gr), ν. 4727/2020, άρθρο 90 (ΦΕΚ Α 184/2020), όπως τροποποιήθηκε και ισχύει,

· σε συγκρότηση Ομάδας Διοίκησης Έργου σύμφωνα με τα οριζόμενα στη Βίβλο Ψηφιακού Μετασχηματισμού, πριν την χρηματοδότηση του έργου, την οποία θα κοινοποιήσει στη Διεύθυνση Τομεακών Έργων Δημοσίου Τομέα της Γενικής Διεύθυνσης Ψηφιακής Διακυβέρνησης της ΓΓΠΣΨΔ,

       -  
να αναμορφώσει το χρονοδιάγραμμα του έργου, αποτυπώνοντας με σαφήνεια τον χρονισμό και τις αλληλοεξαρτήσεις όλων των φάσεων, ώστε τα παραδοτέα κάθε φάσης να διατίθενται έγκαιρα στις επόμενες φάσεις που τα αξιοποιούν ως εισροές, διασφαλίζοντας ρεαλιστική, συνεκτική και απρόσκοπτη αλληλουχία εργασιών,

·  το σύνολο του λογισμικού που θα δημιουργηθεί θα πρέπει να καταχωρηθεί στο μητρώο του άρθρου 88 του ν. 4727/2020 και να διατίθεται σε δημόσια προσβάσιμο αποθετήριο με άδεια που θα επιτρέπει την περαιτέρω χρήση του, σύμφωνα με την παράγραφο 2 του ίδιου άρθρου,

·  να προχωρήσει σε αίτημα εξαίρεσης προμήθειας λογισμικού στην αρμόδια υπηρεσία της ΓΓΠΣΨΔ, σε περίπτωση που απαιτηθεί προμήθεια αδειών χρήσης πλατφόρμας λογισμικού κατά τη συμβασιοποίηση της προτεινομένης πράξης, σύμφωνα με τα οριζόμενα στην παρ. 56 του άρθρου 107 του ν. 4727/2020, και να προσαρμόσει ανάλογα το φυσικό και οικονομικό αντικείμενο του έργου σε περίπτωση απόρριψης του αιτήματος. Σε κάθε περίπτωση θα πρέπει το αποτέλεσμα του αιτήματος εξαίρεσης να κοινοποιηθεί στη Διεύθυνση Τομεακών Έργων Δημοσίου Τομέα της Γενικής Διεύθυνσης Ψηφιακής Διακυβέρνησης της ΓΓΠΣΨΔ,

· για την αποστολή ηλεκτρονικών μηνυμάτων, να εξετάσει τη χρήση των υπηρεσιών από το έργο «Υπηρεσίες επικοινωνίας της Δημόσιας Διοίκησης με τους πολίτες και τις επιχειρήσεις μέσω αποστολής μηνυμάτων (Gov.gr Messenger)».

[image: image5.emf]                                                                                                         [image: image6.png]


 
Σελίδα 1 από 152

[image: image3.emf]

[image: image4]

Σελίδα 106 από 152

[image: image1.png]


[image: image3.emf][image: image4][image: image5.emf][image: image6.png][image: image7.emf][image: image8.png]


